
Saturn 

Despre Jakob Lorber 

Jakob Lorber s-a născut la data de 22 iulie 1800, pe malul stâng al râului Drau, într-o 
zonă vinicolă, în satul Kanischa, parohia Jahring, unde tatăl său, Michael Lorber, avea o fer- 
mă micuţă. 

Deloc întâmplător, Jakob Lorber a crescut într-un mediu rural şi destul de sărac. Pă- 
rinţii săi erau însă deschişi faţă de artă şi de religie. El a moştenit de la tatăl său numeroasele 
talente muzicale şi a învăţat să cânte la vioară, la pian şi la orgă. 

Când a ajuns la liceul din Marburg, un orăşel pe malul râului Drau, Lorber îşi putea 
câştiga deja banii necesari pentru pregătire cântând ca organist la una din bisericile locale. A 
primit acreditarea ca profesor de liceu în anul 1829, la Graz, Austria, capitala provinciei 
Steiermark. Cu toate acestea, la vremea respectivă nu a reuşit să-şi găsească un post. De ace- 
ea, el şi-a putut continua intensiv studiile muzicale, predând arta compoziţiei, vioara, lecţii de 
canto, şi dând din când în când câte un concert. 

In timpul acestor ani, Lorber şi-a urmat înclinaţia interioară şi s-a adâncit din ce în ce 
mai mult în studiul „Căii Interioare". Printre altele, a citit lucrările lui Justinus Kerner, Jung- 
Stilling, Swedenborg, Jakob Bohme şi Johann Tennhardt. Biblia a rămas tot timpul cartea lui 
de căpătâi şi sursa sa de inspiraţie până la sfârşitul vieţii. 

In pofida numeroaselor sale talente, trăia de pe azi pe mâine, până când i s-a oferit în 
cele din urmă un post ca dirijor la Opera din Trieste. Când era pe punctul de a accepta postul, 
lucru care i-ar fi permis să-şi consacre talentele lumii exterioare, a primit o altă misiune, ace- 
ea de „Scrib al Domnului". La data de 15 martie 1840, imediat după rugăciunea de dimineaţă, 
el a auzit cu claritate o Voce în regiunea inimii, care i-a poruncit: „Ridică-te, ia-ţi pana şi 
scrie!" 

Ascultător, a renunţat la pregătirile pentru călătorie, s-a aşezat şi a început să scrie ce- 
ea ce îi dicta misterioasa voce. Era introducerea la prima sa lucrare, Casa Domnului : „Şi ast- 
fel, bunul Dumnezeu se adresează tuturor; iar cele spuse aici sunt adevărate, autentice şi sigu- 
re. Oricine doreşte să vorbească cu Mine, trebuie să se îndrepte către Mine, iar Eu îi voi răs- 
punde în inima lui. Dar numai cei Puri, cu inima plină de smerenie, vor auzi Vocea Mea. Iar 
Eu voi păşi braţ la braţ cu cei care Mă vor prefera lucrurilor lumeşti şi care Mă vor iubi la fel 
cum îşi iubeşte mireasa mirele. Acestea sunt adevăratele Fiinţe Umane, cele care Mă privesc 
la fel cum îl priveşte un frate pe fratele său, şi cum le-am privit Eu dintotdeauna, încă înainte 
ca ele să fi existat". 

începând din acea zi, a primei dictări din partea Domnului, imposibilul a devenit po- 
sibil şi a intrat în viaţa lui Jakob Lorber. 

In timpul celor 24 de ani care au urmat, el a continuat o activitate care nu putea fi în- 
ţeleasă de nimeni numai cu ajutorul intelectului şi al raţiunii. Scria aproape zilnic, ore întregi, 
fără întrerupere, fără să consulte vreo carte de referinţă şi fără să aibă cunoştinţe legate de 
ceea ce scria, căci cunoaşterea curgea din pana lui prin intermediul Cuvântului Interior. în- 
treaga lui viaţă s-a împlinit în singurătate, ascultând de această Voce Interioară. 

Nu îl putem descrie pe Jakob Lorber decât în superlative. 

Dacă l-am privi ca pe un scriitor, el i-ar depăşi prin opera lui pe toţi scriitorii, poeţii şi 
gânditorii din toate timpurile. Căci unde mai putem găsi o cunoaştere atât de completă, o in- 
terpretare de o asemenea profunzime, cunoştinţe mai exacte despre ştiinţele geografice, isto- 
rice, biologice şi naturale, descrierea unor fapte care s-au petrecut imediat după crearea cos- 
mosului? Lucrările sale umplu 25 de volume, fiecare a câte 500 de pagini, ca să nu mai vor- 
bim de cele mai mici. Dacă l-am privi ca pe un geniu al profeţiei, el i-ar depăşit cu siguranţă 

pe toţi iniţiaţii pe care i-a cunoscut umanitatea, încă nu s-au născut cuvintele care l-ar putea 
descrie pe Jakob Lorber, iar dacă el a preferat să se auto-numească „Scribul Domnului", pu- 
tem pune acest lucru numai pe seama smereniei lui înnăscute. 

Jakob Lorber a murit la data de 24 august 1864. El a ştiut dinainte că va muri la aceas- 
tă dată, căci îşi împlinise misiunea. Pe piatra sa de mormânt din Cimitirul St. Leonhard din 
Graz sunt scrise cuvintele lui Pavel: „Indiferent dacă trăim sau murim, noi îi aparţinem Dom- 
nului". 

Capitolul 1 

Adevăratul nume şi descrierea lui Saturn. Dublul inel şi lunile lui Saturn. Măre- 
ţia revelaţiei Divine. 

1 . Pentru a înţelege mai bine acest corp planetar pe care voi îl numiţi Saturn, este im- 
portant să ştiţi care este şi ce înseamnă numele său real: Pământul Calmului, Lumea Nimicu- 
lui. Este absolut necesar să aflaţi mai multe despre sfera sa naturală, despre distanţa dintre el 
şi soare, mărimea, structura, locuitorii săi, precum şi despre locuitorii de pe inele şi luni, des- 
pre vegetaţia care creşte pe el, conform condiţiilor locale, ce diferă în funcţie de climat. Va 
urma apoi o descriere a animalelor ce trăiesc pe Saturn, pe inelele şi pe lunile sale. 

2. După explicarea acestor detalii, ne vom ocupa mai îndeaproape de istoria acestei 
planete, de structura sa interioară, şi în sfârşit, de sfera sa spirituală. 

3. In ceea ce priveşte distanţa dintre Saturn şi soare, putem privi acest aspect din mai 
multe puncte de vedere; motivul este bine cunoscut. Nu există nici o planetă a cărei orbită să 
fie perfect circulară. Orbitele în jurul soarelui sunt precum nişte elipse cu o formă de ou, cu 
partea obtuză orientată în jos şi cea ascuţită orientată în sus. In interiorul acestei forme de ou, 
gălbenuşul nu se află chiar în centru, ci mult mai aproape de baza oului, adică de partea sa 
obtuză. Dacă ne imaginăm că gălbenuşul central este soarele, iar periferia oului este orbita 
planetei şi dacă măsurăm distanţa de la periferie la centrul soarelui, vom obţine următoarele 
rezultate: centrul soarelui este cel mai apropiat de periferie în punctul de jos al acesteia. Dis- 
tanţa faţă de partea laterală a periferiei este mijlocie, iar cea faţă de vârful oului este maximă. 
Acest principiu se aplică şi orbitei lui Saturn în jurul soarelui. Când Saturn trece prin punctul 
de jos al orbitei, distanţa faţă de soare este de numai 187.719.120 de mile geografice 1 . Când 
Saturn se află la jumătatea orbitei, distanţa sa fată de soare este de 198.984.136 mile geogra- 
fice, iar în punctul cel mai îndepărtat al orbitei, distanţa ajunge la 210.249.152 mile geografi- 
ce. 

4. Aceste distanţe nu sunt măsurate faţă de Pământ, ci faţă de soare. Distanta dintre 
Pământ şi Saturn poate varia enorm. Variaţia poate ajunge până la un milion de mile. Când 
ambele planete se află de aceeaşi parte a soarelui, ele sunt mult mai apropiate de acesta. Im- 
plicit, ele sunt mult mai apropiate una faţă de cealaltă, prin comparaţie cu situaţia în care se 
află în opoziţie, când Saturn poate fi la o distanţă maximă faţă de soare, iar Pământul la o 
distanţă minimă faţă de acesta. Când se petrece acest fenomen, distanţa dintre ele poate fi nu 
numai de un milion de mile, dar chiar de două-trei milioane. Motivul pentru care nu putem 
oferi distanţe precise se referă la faptul că nici o planetă nu trece vreodată pe orbita ei la ace- 
eaşi distanţă faţă de soare; într-un an, ea poate să se îndepărteze de soare, iar în altul se poate 
apropia de el. In funcţie de această distanţă, temperaturile de pe ea diferă foarte mult. Mai 
mult, puteţi fi siguri că din 77 de orbite, nici măcar două nu seamănă, în ceea ce priveşte dis- 
tanta fată de soare. 



1 O milă geografică are 7,42 kilometri. O milă austriacă (ţara lui Lorber) are 7,586 kilometri. 

5. Acum, că ne-am ocupat de distanţe, vom trece la stabilirea diametrului lui Saturn, 
a circumferinţei sale, a suprafeţei în mile pătrate şi a volumului său, în mile cubice. 

6. Diametrul lui Saturn este de 17.263 mile geografice. Pentru comparaţie, diametrul 
Pământului este de numai 1.719 mile. Vă puteţi da seama cât de mare este planeta Saturn prin 
comparaţie cu Pământul. Circumferinţa lui Saturn este de 54.515 mile geografice, iar suprafa- 
ţa de 936.530.820 mile pătrate. Volumul lui Saturn este de 2.757.547.946.775 mile cubice. 
Altfel spus, Saturn este de aproximativ 1.037 ori mai mare decât Pământul. Pentru o singură 
orbită în jurul soarelui, el are nevoie de 29 de ani, 164 (până la 166) de zile, 2 ore şi 2 secun- 
de. 

7. Am stabilit aşadar toate cifrele importante pentru determinarea lui Saturn. Să ve- 
dem acum şi cifrele privitoare la dublul inel al acestei planete. 

8. Diametrul întregului inel este de 40.006 mile geografice. Inelul este alcătuit de fapt 
din două inele. Distanţa dintre suprafaţa inelului interior şi cea a inelului exterior este de 545 
mile geografice. Diametrul inelului exterior, de la partea sa exterioară până la partea sa inte- 
rioară, este de 1.350 mile geografice. Diametrul inelului interior (măsurat la fel) este de 3.850 
mile geografice, căci inelul exterior, la fel ca şi cel interior, sunt eliptice (ovoidale); altfel 
spus, dacă tăiem o secţiune transversală a inelului, aceasta are o formă de ou. Diametrul ine- 
lului exterior pe laterală este de 130 de mile geografice. Inelul interior are trei semi-diviziuni, 
fiecare cu un diametru de 20-30 mile geografice. Aceste diviziuni sunt numite semi-diviziuni 
deoarece nu divid complet întregul inel secundar, aşa cum este despărţit inelul exterior de cel 
interior. Cele trei semi-diviziuni nu sunt umplute decât cu nişte sfere ovoidale cu un diametru 
suficient de mare pentru a le permite să alcătuiască un singur inel. Aceste sfere înşirate în 
cele trei semi-diviziuni i-au făcut pe mulţi astronomi să creadă că inelul este alcătuit din nu- 
meroase luni, căci privite printr-un telescop, ele au aparenţa unui rozariu. Nu este însă vorba 
de aşa ceva, ci numai de un mare număr de sfere relativ mici. 

9. Celelalte detalii legate de structura inelului vor fi explicate ulterior. Deocamdată, 
ne vom ocupa pe scurt de lunile planetei Saturn. 

a n 

10. In jurul lui Saturn orbitează şapte luni de mărimi diferite, care se deplasează pe 
orbite aflate la distanţe diferite de Saturn. Prima lună, cea mai apropiată de Saturn şi cea mai 
mică, are un diametru de numai 120 de mile geografice şi se află la o distanţă de 28.840 de 
mile de Saturn (distanţă medie). Cea de-a doua lună are un diametru de 240 de mile geografi- 
ce şi se află la o distanţă de 40.516 mile geografice de Saturn. Cea de-a treia lună are un dia- 
metru de 666 de mile geografice şi se află la o distanţă de 60.500 mile geografice de Saturn. 
Cea de-a patra lună are un diametru de 699 de mile geografice şi se află la o distanţă de 
87.920 mile geografice de Saturn. Cea de-a cincea lună are un diametru de 764 mile geogra- 
fice şi se află la o distanţă de 190.000 mile geografice de Saturn. Cea de-a şasea lună are un 
diametru de 900 mile geografice şi se află la o distanţă de 277.880 mile geografice de Saturn. 
Cea de-a şaptea lună are un diametru de 1.120 mile geografice şi se află la o distanţă de 
360.920 mile geografice de Saturn. 

11. Din informaţiile primite până acum, puteţi trage cu uşurinţă concluzia că acest 
corp ceresc joacă un rol important în ansamblul creaţiei, datorită mărimii sale, a structurii sale 
atât de variate şi a celor şapte luni. 

12. Cu cât mecanismul pe care îl construieşte mecanicul este mai complex, cu atât mai 
important trebuie să fie scopul lucrării sale. La fel ca un mecanic care a inclus în mecanismul 
său diferite subansamble, pentru a îl putea folosi pentru multiple scopuri, Eu, Marele Mecanic 
al universului, nu aş fi amplasat un corp ceresc atât de complex şi de minunat în vastitatea 
spaţiului fără să am un scop cât se poate de precis. De vreme ce pentru Mine, chiar şi o singu- 



2 Conform descoperirilor moderne, exista zece luni în jarul planetei Saturn, dar trei dintre ele sunt în realitate 
asteroizi. 

ră particulă de praf solar are semnificaţia ei, vă puteţi imagina cât de important trebuie să fie 
un asemenea corp ceresc, de o asemenea dimensiune şi complexitate. Eu nu am creat-o ca pe 
o simplă jucărie. 

13. Ca o consecinţă a revelaţiei referitoare la acest corp ceresc, veţi afla menirea lui 
dintr-o perspectivă atât desublimă încât vă va tăia respiraţia. Aţi fost destul de surprinşi şi aţi 
experimentat anumite emoţii chiar şi atunci când v-am vorbit despre lună . Oare cum veţi 
reacţiona atunci când veţi călători alături de Mine pe acest corp ceresc? Vă asigur că veţi afla 
lucruri impresionante, aşa că pregătiţi-vă. Cu greu vă va veni să credeţi ceea ce veţi afla. 
Atunci când fac asemenea revelaţii sublime, singurii care află de ele sunt cei care au o inimă 
mare, ca să poată înţelege şi celebra această măreţie. Pe măsură ce veţi primi informaţiile 
referitoare la acest corp ceresc, veţi începe mai întâi să înţelegeţi, iar treptat, să apreciaţi sem- 
nificaţia acelui verset din Biblie care afirmă: „Ochiul omului nu a văzut, urechea sa nu a au- 
zit, iar inima sa nu a cuprins încă toate acele lucruri pe care Dumnezeu le-a pregătit celor care 
îl iubesc". 

14. Oricine primeşte o revelaţie de la Mine, primeşte darul suprem al cerului, căci Eu 
sunt mai presus decât toţi în cer, în întregul univers şi în toate lumile. Şi indiferent dacă vă 
ofer revelaţii despre cer sau pământ, ambele vor contribui la fericirea voastră supremă. Orice 
ar rosti cuvântul Meu, el este viu, iar cel care îl primeşte cu iubire, recunoştinţă, smerenie şi o 
credinţă puternică, va fi înviat în eternitate şi va fi astfel alături de Mine, în această lume şi în 
cea de dincolo, cunoscând astfel beatitudinea supremă. 

Capitolul 2 

Suprafaţa bogată în ape a lui Saturn. Insulele continentale. Marii gheţari de la 
poli. Zona centrală, pură şi liniştită. Atmosfera extrem de luminoasă, condiţiile de lu- 
mină şi temperatură. Inelul lui Saturn ca regulator şi reflector. Splendoarea cerului 
înstelat. 

1 . După această introducere, putem trece la studierea planetei propriu- zise. 

2. Dacă examinăm suprafaţa lui Saturn, vom constata că ea este alcătuită în cea mai 
mare parte din ape. Pe această planetă nu există nici un continent propriu- zis, dar mai jos de 
ecuator se află câteva insule izolate, cu o suprafaţă mai mare decât a Europei, Asiei, Africii, 
Americii şi Australiei luate la un loc. Ţinând totuşi cont de dimensiunile lui Saturn, ele nu pot 
fi considerate continente, ci mai degrabă insule, căci sunt mai îndepărtate una de alta decât 
sunt Asia şi America în regiunea ecuatorului. Evident, între aceste insule mari există un mare 
număr de insuliţe mai mici, care, prin comparaţie cu cele mari, apar la fel ca insulele de lângă 
continentele Pământului. 

3. In regiunea polilor, acest corp ceresc este acoperit cu gheaţă şi zăpadă permanentă. 
Această zonă începe cu 400° latitudine mai repede decât pe Pământ. Regiunea care pe pământ 
are o climă moderată, pe Saturn este acoperită cu zăpadă. Regiunea nordică de pe Pământ 
corespunde zonei acoperită cu gheţari permanenţi pe Saturn, iar regiunea tropicală de pe Pă- 
mânt corespunde zonei pure de pe Saturn, cu climat moderat, în care nu se formează aproape 
niciodată nori sau ceaţă, spre deosebire de celelalte două zone, acoperite în permanenţa cu 
nori şi cu ceaţă. 

4. Pe cât de aspre sunt condiţiile în regiunea sudică şi cea nordică acoperite cu zăpadă 
şi cu gheaţă, pe atât de strălucitoare, de liniştită şi de pură este regiunea centrală, singura care 
poate fi locuită. In această regiune există 77 de insule mari, între care una singură, de mărime 



3 Vezi cartea „ Luna " revelată lui Jakob Lorber. 



Saturn 



medie, este mai mare decât cele două Americi la un loc. Cât priveşte structura şi fiinţele vii 
care cresc pe ele, aceste insule diferă una de alta într-o măsură mai mare decât diferă Laponia 
de ţările tropicale din sud, pe Pământ. 

5. Aţi putea crede că din cauza distanţei mari faţă de soare, Saturn este o planetă foar- 
te întunecată, şi că temperatura ei nu este prea mare nici măcar în regiunea ecuatorului. Gre- 
şiţi însă, căci această planetă este înzestrată cu propria ei lumină, mai intensă decât a Pămân- 
tului în mod proporţional cu dimensiunea acesteia faţă de cel din urmă. Planeta este înconju- 
rată şi de o atmosferă, de o mie de ori mai mare decât planeta propriu-zisă, cu un diametru de 
aproape 100.000 de mile geografice, în timp ce atmosfera Pământului nu ajunge nici măcar la 
un diametru de 2.000 de mile geografice, inclusiv diametrul Pământului. Având dimensiuni 
atât de mari, vă puteţi imagina cât de mare este puterea de absorbţie a razelor solare pe care o 
are această sferă de aer, şi cât de condensate ajung aceste raze pe suprafaţa planetei. Aşa se 
explică de ce locuitorii de pe Saturn văd soarele mult mai mare decât îl percep locuitorii de 
pe Pământ, în plus, căldura în zona ecuatorului ar fi de-a dreptul insuportabilă, dacă ea nu ar 
fi temperată de inelul înconjurător, care absoarbe razele cele mai condensate, folosindu-le în 
parte el însuşi, iar o altă parte returnând-o universului. De aceea, atunci când este privit 
printr-un telescop, inelul apare mai luminos decât planeta propriu-zisă. In schimb, umbra lui 
are un efect benefic asupra lui Saturn, astfel încât regiunea tropicală devine una cu un climat 
temperat. 

6. Un alt efect al acestui inel constă în faptul că pe Saturn nu există niciodată noapte, 
aşa cum există pe Pământ. Când este zi pe faţa orientată către soare, pe faţa opusă este de 
asemenea zi, căci inelul este iluminat de soare pe partea sa interioară. Diferitele luni contribu- 
ie şi ele la iluminarea părţii opuse. 

7. Se mai adaugă şi o a treia lumină, care provine de la stelele fixe, care, atunci când 
sunt observate de pe Saturn, par să fie de zece ori mai mari decât atunci când sunt observate 
de pe Pământ, din cauza atmosferei pure şi foarte întinse a planetei. De aceea, aceste stele 
luminează mult mai puternic cu lumina lor decât reuşeşte planeta Venus pe Pământ, în nopţile 
când este foarte strălucitoare. 

8. Imaginaţi- vă că vă aflaţi în zona centrală a acestei planete şi că priviţi de acolo 
splendoarea inegalabilă a acestui cer înstelat! Oricât de bogată ar fi imaginaţia voastră, nu v- 
aţi putea reprezenta nici măcar a milioana parte din această splendoare, căci pe Saturn, noap- 
tea este mai strălucitoare decât este ziua pe Pământ, în plus, la umbra binevoitoare a inelului, 
soarele poate fi privit întreaga zi. îndeosebi dacă mergeţi în munţi şi vă bucuraţi de acolo de 
priveliştea sublimă, efectele cerului înstelat în umbra inelului sunt atât de variate, prezentând 
asemenea combinaţii de culori, încât nu vi le-aţi putea imagina niciodată. 

9. In ceea ce priveşte regiunile din zona centrală, munţii şi râurile, vegetaţia, animale- 
le şi fiinţele umane, toate acestea vă vor fi revelate pe rând. Deocamdată, fiţi satisfăcuţi cu 
informaţiile primite şi meditaţi asupra lor. Aţi primit deja suficiente informaţii, care pot con- 
stitui o hrană foarte consistentă pentru spiritul vostru. Veţi primi celelalte informaţii la mo- 
mentul potrivit, atât cât veţi putea înţelege, şi le veţi primi din abundenţă. Va trebui să fiţi 
foarte atenţi, căci veţi primi un număr uriaş de informaţii. De aceea, vă repet, va trebui să fiţi 
foarte atenţi, pentru a le putea digera. Deocamdată, vă spun, Amin! 

Capitolul 3 

Ţinutul Herrifa. Muntele vindecător Girp. Arborele soarelui, Arborele ploii, Ar- 
borele părului, Arborele lat şi Arborele- rază. 

1. Cât priveşte diferitele regiuni şi caracterul lor, ele sunt de o mare diversitate, aşa 
cum am menţionat la început, atât din punctul de vedere al formei lor, cât şi al vegetaţiei, 
animalelor, apelor, metalelor şi rocilor. 

2. Vom examina pentru început un ţinut numit Herrifa de către saturnieni. 

3. Acest ţinut este mai mare decât Asia, Europa, Africa şi Marea Mediterană, luate la 
un loc. Este localizat puţin deasupra ecuatorului lui Saturn şi are forma unui ou alungit. 

4. Este ţinutul cu munţii cei mai înalţi de pe Saturn, şi în general cu formaţiunile mun- 
toase cele mai bogate. Cel mai înalt munte este numit Girp de către locuitorii săi. Potrivit 
măsurilor voastre pământeşti, are o înălţime de 7.683 metri. Deşi este atât de înalt, acest mun- 
te este acoperit cu iarbă şi cu diferite plante chiar şi pe vârful cel mai înalt. Are pante line, iar 
locuitorii săi îl pot urca cu uşurinţă, ca şi cum s-ar afla pe un podiş. Din cauza numeroaselor 
sale plante, muntele joacă şi rolul de farmacie generală pentru toţi locuitorii acestui ţinut, 
inclusiv pentru animale. Aşa se explică de ce muntele şi zona sa înconjurătoare, care alcătu- 
iesc împreună o suprafaţă de peste 100.000 de mile geografice pătrate, reprezintă partea cea 
mai dens populată a ţinutului. 

5. în această regiune nu există decât zece specii de copaci. Aceştia diferă de cei de pe 
pământ, în sensul că nu produc fructe numai o dată sau de două ori pe an. Ei sunt tot timpul 
înfloriţi, producând fructe în orice perioadă a anului. 

6. Intre aceşti copaci, arborele soarelui se remarcă în mod cu totul deosebit. Pe Saturn, 
el este numit gliuba. Ajunge la o înălţime de peste 200 de metri. Trunchiul său atinge deseori 
o circumferinţă pe care o sută de oameni de pe pământ care se ţin de mâini nu ar putea-o cu- 
prinde. Ramurile sale depăşesc deseori 1.000 de metri de la trunchi, conform unităţilor voas- 
tre de măsură. Pentru a nu se rupe din cauza greutăţii pe care o poartă, ele sunt susţinute de 
ramuri transversale, similare cu cele ale arborelui bahahania de pe pământ, perpendiculare 
faţă de sol şi care, atunci când cresc, alcătuiesc cele mai frumoase colonade. Aceste ramuri de 
sprijin cresc chiar şi din cele mai înalte crengi, astfel încât atunci când atinge maturitatea, 
acest copac seamănă într-o oarecare măsură cu munţii de bazalt de pe pământ, cu o diferenţă 
totuşi: între ramurile de sprijin perpendiculare rămâne suficient spaţiu, astfel încât să poţi 
atinge trunchiul copacului din toate părţile fără nici un obstacol. 

7. O singură frunză a acestui arbore al soarelui, gliuba, este suficient de mare pentru a 
putea acoperi un căruţaş, cu tot cu căruţa şi cu calul său. Culoarea frunzelor este albastru in- 
tens, cam cum sunt colorate pe pământ penele păunilor, fiind împodobită în plus cu cele mai 
frumoase striaţii. Ele îşi păstrează această culoare frumoasă chiar şi atunci când sunt uscate. 
Trebuie menţionat că frunzele copacilor cad şi pe Saturn la fel ca pe Pământ, cu diferenţa că 
arborii nu rămân niciodată desfrunziţi, întrucât atunci când o frunză veştedă cade, o alta nouă 
îi ia locul (eventual în altă parte). Locuitorii acestei zone adună aceste frunze, care sunt foarte 
rezistente şi nu se rup uşor. De aceea, ei le folosesc la confecţionarea hainelor, şi încă într-un 
mod foarte artistic, aş adăuga Eu. Hainele confecţionate din aceste frunze servesc aceluiaşi 
scop ca şi pardesiele sau hainele voastre mai groase. Pot fi purtate însă şi direct pe piele, căci 
frunzele au o textură extrem de moale şi de catifelată. In lumina soarelui, aceste frunze capătă 
nişte irizaţii excepţionale, aproape la fel ca penele din coada unui păun, fiind totuşi mult mai 
strălucitoare decât aceste pene. Numai atunci când sunt tinere, aceste frunze arată precum 
aurul şlefuit, acoperit cu o culoare uşor albăstruie. 

8. Dar cum arată florile acestui arbore al soarelui? Fără nici o ezitare, aş putea să vă 
răspund că Solomon, îmbrăcat în toată splendoarea straielor sale regale, ar păli prin compara- 
ţie cu frumuseţea acestor flori. Ele ar putea fi asemănate cel mai bine cu trandafirii de pe pă- 
mânt, cu diferenţa că petalele nu umplu întreaga floare, care are în interior un caliciu mare, 
similar cu rugul de mure. Orice floare a acestui copac al soarelui are 30 de petale de un roşu 
deschis, fiecare având mărimea unei hârtii mari de împachetat. Marginile petalelor sunt aurii, 

iar către interiorul caliciului ele devin purpurii. în centrul caliciului există două filamente de 
grosimea unui braţ şi cu o lungime de doi metri. Aceste filamente sunt transparente şi seamă- 
nă cu ţurţurii de gheată, iarna. In locul anterei florilor de pe pământ există două flori cu totul 
deosebite, care strălucesc ca o flacără. Una străluceşte într-o nuanţă verzuie, în timp ce cea- 
laltă este roşie, dar de un roşu mai deschis decât culoarea florii. Aceste flori emană un parfum 
de o delicateţe incredibilă. Petalele şi filamentele lor sunt adunate cu cea mai mare atenţie de 
locuitorii zonei, la fel ca şi frunzele uscate ale copacului. Petalele sunt folosite ca întăritor, în 
timp ce filamentele sunt folosite alimentar, fiind una din mâncărurile preferate ale localnici- 
lor. 

9. Cam aşa arată florile acestui copac! Dar ce fel de fructe produce gliuba? Va fi des- 
tul de greu să vă dau o explicaţie corespunzătoare, căci pe pământ nu există nimic echivalent. 
Pentru a vă face totuşi o idee, imaginaţi-vă un peduncul roşu aprins, hexagonal şi lung, de 
grosimea braţului, care dă naştere altor peduncule la capătul său. Atunci când fructul este încă 
prins de ramură, el porneşte dintr-un nod mare în scoarţa ramurii, de unde începe să se for- 
meze codiţă, până la circa 45 de centimetri de creangă. De această codiţă atârnă un fruct ca o 
măciulie de baston, atât de mare încât patru oameni voinici de pe pământ nu l-ar putea duce. 
în interiorul fructului există un sâmbure mic, de culoare verde şi la fel de dur ca o piatră, 
aproximativ de mărimea unei nuci de pe pământ. Miezul acestui fruct are gustul pâinii şi al 
alunelor îndulcite cu zahăr. Fructele sunt goale în interior, fiind umplute pe jumătate cu un 
suc, mai bun şi mai aromat decât miedul cel mai delicios de pe pământ. Culoarea acestui suc 
este galbenă, la fel ca cea a vinului vechi de pe pământ. Miezul fructului este de culoare albă, 
iar pieliţa exterioară are o tentă gri, ca cea a argintului nelustruit. 

10. Cei care trăiesc sub un asemenea copac au tot ce le trebuie şi nu mai necesită nici 
o proprietate şi nici o bucată de pământ. Unica lor proprietate este acest copac, care nu se 
veştejeşte şi nu se descompune, ci continuă să crească, mai mult în lăţime decât în înălţime. 
Se pune însă întrebarea: dacă arborele atinge asemenea înălţimi, cum poate fi el escaladat 
pentru a i se culege fructele? Până şi acest lucru s-a avut în vedere la crearea acestui copac. 
Trunchiul şi crengile sale au nişte ţepi laterali, care alcătuiesc un fel de scară ce le permite 
oamenilor să urce până în vârful copacului, precum şi pe cele mai înalte crengi, fără nici cel 
mai mic pericol. Chiar dacă ar cădea, pe Saturn oamenilor nu li se poate întâmpla nimic rău, 
căci atunci când este absolut necesar, atât ei cât şi animalele pot rămâne suspendaţi o vreme 
în aer. De aceea, pentru a se amuza, tinerii obişnuiesc să sară deseori din vârfurile copacilor. 
Explicaţia acestui fenomen are legătură cu inelul lui Saturn, care, fiind situat la o distanţă de 
câteva mii de mile geografice, împarte puterea forţei gravitaţiei între sine şi planetă într-un 
raport de 1 la 3/5 . Pe lângă această atenuare a gravitaţiei mai există şi anumite condiţii organi- 
ce care permit ca diferenţa de gravitaţie să poată fi anulată cu uşurinţă, iar fiinţa să se poată 
susţine în aer o perioadă destul de lungă de timp. 

11. Am învăţat aşadar câte ceva despre una din speciile de arbori de pe Saturn. Mai 
rămân nouă. Celelalte specii nu sunt la fel de impunătoare sau de benefice pentru saturnieni. 
Ele sunt foarte utile însă pentru animalele care trăiesc pe această planetă, îndeosebi pentru 
cele care seamănă cu păsările de pe Pământ. 

12. Mai deosebit este arborele ploii, numit de saturnieni briura. Nu numai animalele, 
dar şi oamenii au anumite beneficii de pe urma acestui copac. Asemănător cu pinii de pe Pă- 
mânt, el are o singură tulpină, care atinge de multe ori înălţimea de 80 de metri, şi un diame- 
tru de grosimea câtorva biserici reunite. Acest copac îşi extinde crengile până foarte departe, 
ele semănând destul de bine cu ramurile unui pin. Frunzele sale seamănă cu nişte tuburi de 
culoare alb-verzuie, din care picură încontinuu apa cea mai pură. Din acest motiv, saturnienii 
construiesc nişte rezervoare mari, cu diametrul de 200 de metri, în jurul acestui copac, astfel 
încât, de departe, pare că arborele ar creşte în mijlocul unui iaz. Evident, aceste rezervoare 

sunt construite cu scopul de a colecta apa care curge din abundenţă din copac, folosită apoi de 
oameni şi de puţinele animale domesticite de aceştia. 

13. Vă întrebaţi probabil: nu există izvoare pe Saturn, şi în special în această zonă 
muntoasă, aşa cum se întâmplă pe pământ? Ba da, există numeroase izvoare, între care unele 
produc destulă apă pentru a face de ruşine râul Mur . Această apă de izvor este considerată 
însă nepotabilă şi nu este băută de oameni. Saturnienii consideră apa copacului ploii mult mai 
pură, similară cu apa fiartă de voi, pe pământ. Ei obişnuiesc să spună: „Apa de izvor serveşte 
numai pentru animale şi pentru a iriga solul. Pentru oameni şi pentru animalele mai nobile, 
Dumnezeu a creat arborele ploii, care produce o apă mult mai pură". 

14. Aceasta este aşadar cea de-a doua specie de arbori. Ei cresc pretutindeni pe Sa- 
turn, dar în special în ţările tropicale. 

15. Ne vom opri acum puţin asupra copacului părului alb, pe care saturnienii îl nu- 
mesc kiap. Acest copac are un trunchi drept, care ajunge la înălţimea de 90 de metri şi este 
aproape perfect rotund. Nu are nici un fel de ramuri, în schimb, în partea sa superioară cresc 
nişte peri lungi, de un alb argintiu, care alcătuiesc o corolă destul de bogată. Aceşti peri cad 
uneori din vârf şi până la mijlocul trunchiului, alcătuind un fel de perucă cu un diametru de 
câţiva metri. Aceşti copaci oferă o imagine foarte plăcută privitorilor, indiferent dacă bate 
vântul sau nu. O pădure alcătuită din asemenea copaci pare ninsă. Oamenii adună cu grijă 
firele care cad din copaci, din care produc apoi un fel de lână. Acest material este foarte elas- 
tic, moale şi durabil. De altfel, aceasta reprezintă singura utilitate pentru saturnieni a acestui 
copac. 

16. In continuare, ne vom ocupa de aşa-numitul arbore lat, pe care saturnienii îl nu- 
mesc brak. Pe Pământ nu există nimic comparabil cu acest copac. El creşte de la sol ca un 
perete roşu-auriu. La început pare un şir de trunchiuri obişnuite de copaci, dar în timp aceştia 
cresc atât de mult şi devin atât de apropiaţi încât alcătuiesc un veritabil zid, cu o lungime de 
câteva sute de metri şi o înălţime care oscilează între 40 şi 50 de metri. Peretele vegetal nu 
are nici un fel de crengi, rămurele sau frunze, dar marginea sa superioară seamănă cu un spa- 
lier de culoare verde- albăstruie. Frunzele seamănă cu cele ale platanului de pe Pământ. Flori- 
le şi fructele copacului cresc în centrul acestui spalier, din care ies un fel de ţepuşe orientate 
în sus. Fructele nu sunt mâncate decât de păsări, nu şi de oameni; este vorba de nişte bobite 
lunguieţe, de culoare roşie. In schimb când florile se scutură, oamenii le adună şi umplu saci 
întregi cu ele, pe care îi folosesc apoi ca saltele de dormit. într-adevăr, ele au un efect întări- 
tor şi o mireasmă foarte plăcută. O pădure alcătuită din aceşti copaci seamănă cu un labirint 
uriaş. De aceea, când oamenii intră într-o asemenea pădure pentru a aduna flori, ei sunt nevo- 
iţi să îşi marcheze urmele, pentru a-şi găsi apoi din nou drumul spre casă. Când un grup alcă- 
tuit din aceşti copaci este iluminat de soare, peretele reflectă orbitor lumina, semănând cu o 
suprafaţă de aur şlefuit. 

17. Următorul copac pe care o să vi-1 descriu este arborele-rază, numit bruda. El este 
de culoare complet galbenă, are un trunchi drept, iar ramurile şi crengile lui nu cresc decât pe 
partea dreaptă şi pe cea stângă, întotdeauna în linie dreaptă. Ramurile inferioare au un fel de 
steluţe verzi, în centrul cărora cresc nişte flori albastre micuţe, similare cu clopoţeii de pe 
Pământ. Ele dau naştere unor fructe roşiatice. 

18. Dacă doriţi să vă faceţi o idee mai clară în legătură cu acest copac, vă pot spune că 
el seamănă cu un chivot, dar un chivot uriaş. Copacul nu are nici o utilitate pentru oameni, 
care îl folosesc totuşi pentru motive ornamentale de-a lungul străzilor lor. 

19. întrucât ceilalţi copaci şi celelalte specii de plante prezintă un interes deosebit, ne 
vom ocupa de ele în capitolele care urmează. Deocamdată, vă spun Amin. 



4 Mur este an râu în Styria (Steiermark), Austria. 

Capitolul 4 
Arborele-pâlnie, arborele-piramidă şi arborele-oglindă. 

1. Arborele-pâlnie, numit de saturnieni kibra, este cea de-a şasea specie de copaci care 
cresc pe Saturn. Trunchiul lui are un diametru de 6 metri şi o coajă moale, de culoare albăs- 
truie. Diametrul lui nu prezintă oscilaţii (este egal în vârf cu diametrul de la baza trunchiului) 
şi atinge o înălţime de 40 de metri. în vârf cresc ramuri, orientate în toate direcţiile, în unghi- 
uri de 45°. Ramurile sunt drepte şi nu depăşesc 20 de metri lungime. Ele au nişte ţepi laterali, 
la fel ca şi coniferele pe Pământ, care devin cu atât mai lungi şi mai laţi cu cât se îndepărtează 
mai mult de trunchi. Aceşti ţepi reprezintă de fapt frunzele copacului. Florile, iar apoi fructele 
copacului, cresc la capătul crengilor. De aceea, acest tip de copac are tot atâtea fructe câte 
ramuri. 

2. înainte de a înflori, acest arbore are o anumită particularitate: el începe să „ardă". 
Este totuşi vorba de un foc rece, care seamănă cu licuricii, cu o diferenţă: este infinit mai stră- 
lucitor. In asemenea momente (de dinainte de înflorire), pădurile alcătuite din aceşti copaci le 
oferă spectatorilor o privelişte de neuitat. Nu toţi copacii înfloresc însă în acelaşi timp, aşa că 
perioada de „ardere" se produce la unii mai devreme şi la alţii mai târziu. Focul rece se pro- 
duce cu şapte zile înainte de înflorire şi arde continuu, schimbându-şi însă în permanenţă cu- 
lorile. Astfel, în cele şapte zile de spectacol de lumini, focul îşi schimbă culoarea de la o zi la 
alta, trecând inclusiv prin tranziţiile dintre culori. Altfel spus, arborele străluceşte succesiv în 
toate cele şapte culori ale curcubeului. 

3. Imaginaţi-vă perioada de înflorire a unui asemenea copac. Cum nu toate ramurile 
sale încep să înflorească în aceeaşi zi, focul de dinainte îşi schimbă luminozitatea nu numai 
de la o zi la alta, dar şi de la o creangă la alta, generând o adevărată feerie de culori. Cu puţi- 
nă imaginaţie, vă puteţi da seama cât de spectaculoasă este această înflorire, sau mai bine zis, 
perioada de pre-înflorire a unei asemenea păduri, mai ales dacă este privită de sus. Trebuie de 
asemenea menţionat că există păduri de acest tip care se întind pe suprafeţe de câteva sute de 
mile geografice. 

4. După această perioadă de pre-înflorire, atât de spectaculoasă, urmează înflorirea 
propriu-zisă a copacului. Ea constă într-o panglică tricoloră cu o lungime de 4-6 metri şi o 
lăţime de 2-4 metri, pe o codiţă aurie, mai groasă decât braţul unui om. Această panglică are 
trei culori cu o lăţime egală: roşu-deschis, albastru-deschis şi alb-ca-zăpada. Panglicile sunt 
ca nişte steaguri care flutură în vânt. 

5. V-aţi făcut acum o idee (destul de vagă) despre splendoarea înfloririi acestui copac. 
După înflorire, steagurile şi codiţele lor aurii cad, iar cele mai frumoase dintre ele sunt aduna- 
te de locuitorii ţinutului, întrucât îşi pierd splendoarea atunci când se usucă, saturnienii le 
adună şi le rulează, cât sunt încă proaspete, după care se odihnesc pe ele pentru a-şi întări 
membrele. Când se usucă, le ard, timp în care emană un miros cât se poate de plăcut. Cenuşa 
argintie care rezultă din arderea lor este folosită ca îngrăşământ pentru sol. Florile mai puţin 
atrăgătoare sunt lăsate la sol (acolo unde au căzut), unde se descompun şi îngraşă pământul 
din pădure. 

6. Dar cel mai sublim aspect al acestui arbore sunt fructele sale, care apar imediat du- 
pă înflorire. Forma lor seamănă întrucâtva cu cea a sticlelor de pe pământ, cu diferenţa că 
gâtul lor atinge o lungime de 8-10 metri şi un diametru de 70 de centimetri. Gâtul se termină 
cu o sferă perfectă - capul - al cărei diametru oscilează între 3 şi 4 metri. Coaja fructelor sea- 
mănă perfect cu aurul pur şlefuit. Imaginaţi-vă ce efect poate avea o asemenea pădure în care 
copacii au dat rod, în bătaia soarelui. 

7. Probabil doriţi să ştiţi la ce folosesc aceste fructe. Răspunsul este foarte simplu: ele 
folosesc aceluiaşi scop pentru care folosiţi voi sticlele pe pământ. Pe de o parte, pentru a adu- 
na apa care curge din izvoare; pe de altă parte, pentru a păstra sucurile stoarse de la diferite 
alte fructe care cresc pe Saturn. De aceea, aceste „tărtăcuţe" sunt adunate cu mare grijă şi sunt 
folosite inclusiv pentru schimburi comerciale. 

8. Probabil doriţi să ştiţi şi de ce se numeşte acest copac „arborele-pâlnie". Explicaţia 
formei sale de pâlnie se referă la faptul că el absoarbe astfel mai eficient lumina soarelui şi 
fluidul electromagnetic. In centrul pâlniei se află un fel de măduvă, din care se evaporă apa 
(seva), care generează astfel o ceaţă, în special în timpul nopţii. Această ceaţă este întrucâtva 
toxică pentru oameni, dar şi pentru vegetaţie; din fericire, razele soarelui o împrăştie rapid. Pe 
de altă parte, canalul pâlniei este astfel structurat încât să nu emane ceaţa decât atât cât este 
necesar pentru polenizare sau fructificare, cam până pe la jumătatea perioadei de coacere a 
fructelor. Când fructele se apropie de perioada de maturitate, canalul central începe să se în- 
chidă, seva fiind dirijată acum direct către fruct, care se hrăneşte cu ea. In această perioadă de 
excepţie, aerul din interiorul pâlniei devine atât de încărcat de vitalitate, încât saturnienii se 
urcă în copaci şi îşi fac aici culcuş, unde dorm nopţi la rând, pentru a beneficia de acest aer 
extrem de regenerator. 

9. Iată aşadar care sunt trăsăturile ieşite din comun ale arborelui-pâlnie! In afara aces- 
tui aer încărcat cu vitalitate, arborele nu mai produce nimic util oamenilor. Seminţele sale, 
care seamănă cu cele de dovleac, nu sunt consumate decât de animale. 

10. Vom discuta în continuare despre cea de-a şaptea specie de arbori de pe Saturn: 
arborele-piramidă, numit de saturnieni uhurba. 

11. Acest copac atinge cea mai mare înălţime între toţi copacii de pe Saturn şi seamă- 
nă aproape leit cu brazii argintii de pe Pământ, care au trunchiul alb. Arborele-piramidă atin- 
ge înălţimi atât de mari încât pe Pământ ar fi greu de găsit chiar şi un munte comparabil cu el. 
Uhurba nu are decât un singur trunchi, care la nivelul rădăcinii atinge de multe ori un diame- 
tru de 160-200 de metri. Ramurile sale încep chiar de la baza trunchiului şi cresc în toate di- 
recţiile. Ramurile de la bază ale unui copac -piramidă matur ating de multe ori o lungime de 
doi kilometri, devenind din ce în ce mai scurte pe măsură ce avansăm către vârful copacului, 
ceea ce explică forma sa de piramidă tronconică. Prin comparaţie cu acest copac, piramidele 
voastre din Egipt, de care sunteţi atât de mândri, par nişte biete cochilii de melci. Dacă ar fi 
posibil să transferăm fizic o fiinţă umană pe Saturn, ea ar fi convinsă că priveşte nu un copac, 
ci un munte cât Himalaya. 

12. Acest copac aparţine speciei coniferelor. Frunzele sale seamănă, evident, la o sca- 
ră mult mai mare, cu acele pinilor de pe Pământ, dar nu au culoarea verde, ci albastră. Utilita- 
tea acestor arbori la purificarea şi încărcarea aerului cu substanţe vitale valoroase este atât de 
mare încât puterea vindecătoare a vârfurilor şi crengilor sale de sus aproape că atinge Pămân- 
tul. Parfumul coniferelor de pe Pământ primeşte ceva din substanţele eterice emanate de arbo- 
rii-piramidă de pe Saturn. 

13. Aceşti copaci sunt plantaţi pretutindeni, lucru care poate fi făcut cu uşurinţă prin 
luarea unui con şi sădirea lui într-un pământ bun. El începe rapid să crească, şi în numai câţi- 
va ani saturnieni ajunge la maturitate. Aceşti arbori pot trăi câteva sute de ani saturnieni. 
Când îmbătrânesc, rădăcinile lor îşi pierd puterea şi copacii se auto-consumă până la cea mai 
de sus crenguţă. Când un asemenea copac se veştejeşte şi intră în putrefacţie, locuitorii de pe 
Saturn îi împrăştie rămăşiţele pe solurile mai sărace, care devin astfel extrem de fertile, pu- 
tând fi cultivate cu legumele lor. Dacă vă veţi folosi de imaginaţie pentru a vizualiza aceşti 
copaci uriaşi, planeta Pământ îşi va pierde treptat din importanţa pe care i-o acordaţi voi. 

14. Aţi aflat deja cele mai importante detalii legate de aceşti copaci. De aceea, ne vom 
îndrepta în continuare atenţia asupra celei de-a opta specii, care trebuie să vi se pară foarte 
curioasă vouă, pământenilor. Ea nu seamănă cu nimic de pe Pământ. 

15. Este vorba de uimitorul arbore-oglindă (sau sticlă), numit ubra. Acest copac are 
un trunchi pătrat, la fel de translucid ca şi iarba verde de pe Pământ. Din cauza înălţimii sale, 
el se apleacă la fel ca un fir de iarbă. Copacul propriu-zis atinge o înălţime de 40-60 de metri 
şi nu are deloc ramuri. Mai mult de jumătate din trunchiul arborelui-oglindă seamănă cu o 
anumită specie de cactuşi de pe Pământ şi este împodobit cu flori mari care atârnă şi care 
seamănă aproape perfect cu liliacul terestru, dar sunt mult mai mari. In plus, fiecare petală a 
lor are o culoare diferită; în total, ele au zece petale. După o jumătate de an, florile se ofilesc 
şi în locul lor apare un fruct extrem de ciudat, care creşte pe o codiţă bombată şi cristalină. La 
început, fructul este alcătuit dintr-o simplă pungă cu apă, absolut transparentă, care creşte din 
ce în ce mai mult. Când fructul se coace, el seamănă cu un balon, având un diametru de 2-3 
metri. 

16. Când fructul intră în prima etapă de coacere, lichidul din pungă începe să se con- 
denseze atât de mult încât punga se încreţeşte treptat, decojindu-se. Lichidul astfel condensat 
cade la sol, împreună cu codiţa care îl susţine. Saturnienii adună atunci sucul solidificat, îl 
taie în părţi egale, obţinând astfel nişte platouri pătrate, pe care le folosesc drept oglinzi. Co- 
pacul nu are alte utilizări, în afara faptului că este folosit pe a le împodobi grădinile, căci dacă 
sunt plantaţi în linie dreaptă, aceşti copaci alcătuiesc un bulevard de o rară splendoare. Moti- 
vul pentru care saturnienii preferă să planteze acest copac este legat de faptul că este foarte 
uşor de sădit, la fel ca şi arborele-piramidă. Neavând rămurele care să poată fi sădite, el este 
plantat cu ajutorul seminţelor, conţinute de flori, nu de fructe. 

17. Explicaţia transparenţei sale ţine de structura sa interioară: el este alcătuit din tu- 
buri pătrate, prin care urcă sevele. Dacă aceste tuburi ar fi rotunde, razele nu ar putea trece 
prin ele, căci ar fi refractate prea des. Prin tuburile de formă pătrată, razele sunt refractate 
mult mai puţin şi pot pătrunde în interiorul copacului aproape fără nici un obstacol. Toţi co- 
pacii de pe Saturn, dar mai ales cei din această regiune binecuvântată, au scoarţa netedă, de 
parcă ar fi şlefuită; suprafaţa acestui copac străluceşte însă la fel ca o oglindă de pe Pământ, 
astfel încât trecătorii se pot admira din cap până în picioare în scoarţa trunchiului lor. 

18. Am descris aşadar şi cea de-a opta specie de arbori de pe Saturn. Lăsaţi-vă imagi- 
naţia să contemple cele prezentate mai sus şi nu vă va fi greu să înţelegeţi faptul că Eu, Crea- 
torul, am capacitatea de a împodobi creaţia chiar şi fără palatele şi oraşele construite de mâi- 
nile oamenilor. Acestea sunt informaţiile pentru ziua de astăzi. Despre celelalte specii de ar- 
bori vom discuta în capitolele care urmează. Amin! 

Capitolul 5 

Arborele Hotchpotch. Arborele-foc şi Tufişul Uleios. Forma fizică a fiinţelor 
umane de pe Saturn. Despre proprietăţile for şi despre animalele lor domestice. 

1. Cea de-a noua specie de copaci care cresc pe Saturn este ahaharke. Numele este 
greu de tradus într-o limbă terestră, căci nu există aproape nimic pe Pământ care să poată fi 
comparat cu acest copac. Singura soluţie ar fi să-1 numim „arborele hotchpotch". 

2. înălţimea sa este de aproximativ 32 de metri; trunchiul principal are o circumferinţă 
tot de 32 de metri. Din el cresc în toate direcţiile un mare număr de ramuri, din care cele mai 
lungi ating 20 de metri, înălţimea de la care aceste ramuri încep să crească reprezintă punctul 
de inserţie a trei tulpini secundare, care se înalţă până la aproximativ 24-30 de metri şi la ca- 
pătul cărora există o sumedenie de crenguţe şi rămurele, care se întind în toate direcţiile. 

Din fiecare asemenea crenguţă cresc din nou câte trei tulpini, care au o lungime de 20 de 
metri şi care se termină cu alte rămurele. Deasupra acestui al treilea nivel al coroanei cresc 
alte ramuri, cu crenguţe din ce în ce mai subţiri, şi aşa mai departe, în total, copacul are şapte 
până la zece asemenea nivele, întrucât din fiecare ramură se nasc mai întâi câte trei ramuri 
mai mici, care se termină la vârf cu numeroase crenguţe. Aşa se face că spre final, arborele 
devine o adevărată pădure. 

3. Cred că aţi înţeles acum de ce am numit acest copac „arborele hotchpotch". Deşi 
este uşor de numit, copacul nu poate fi înţeles la fel de uşor, căci pe fiecare nivel el produce 
tipuri diferite de fructe, inclusiv frunze şi flori diferite. Cel mai uimitor lucru legate de acest 
copac, de-a dreptul incredibil pentru voi, este că nu produce acelaşi tip de fructe decât o dată 
la zece ani. In interval de un deceniu, el produce în fiecare an câte un tip nou de fructe, şi 
nimeni nu ştie dinainte ce fructe va produce el în anul respectiv. Evident, odată cu schimba- 
rea fructelor, se schimbă inclusiv frunzele şi florile. De pildă, când într-o regiune există mai 
mulţi asemenea copaci, nu există doi pomi care să dea aceleaşi fructe, în acest fel, saturnienii 
se pot bucura de o mare varietate de fructe, motiv pentru care plantează zece asemenea co- 
paci, câte unul în fiecare an. Cine are pe proprietatea sa zece asemenea pomi fructiferi, bene- 
ficiază de toate cele zece tipuri de fructe pe care aceştia le produc. 

4. De vreme ce pomii produc fructe diferite în fiecare an, în timp ce primul face un 
anumit tip de fructe în al doilea an, următorul copac plantat poate produce fructele pe care 
primul pom le-a produs anul trecut, în al treilea an, când primul pom produce un alt tip de 
fructe, cel de-al doilea le va produce pe cele pe care primul copac le-a produs anul trecut, în 
timp ce al treilea le va produce pe cele din primul an. Şi tot aşa. Dacă unul din pomii fructi- 
feri îmbătrâneşte şi se usucă, saturnienii plantează imediat un alt şir de câte zece copaci, în 
diagonală faţă de primul, astfel încât să nu le lipsească niciodată vreunul din fructe. Mai tre- 
buie menţionat că fructele acestui copac diferă ca mărime şi greutate, în mod evident, cele 
mai mari şi mai grele se află la baza arborelui, devenind din ce în ce mai mici şi mai uşoare 
pe măsură ce avansăm către vârf. 

5. Natura fiecărui fruct al acestui copac şi felul în care saturnienii folosesc aceste fruc- 
te nu poate fi descris în toate detaliile, căci ne-ar trebui sute de pagini numai pentru acest 
scop. In general, se poate spune însă că în sensul său cel mai nobil, acest copac este reprezen- 
tantul tuturor pomilor fructiferi care cresc în climat moderat pe Pământ, ale căror fructe con- 
ţin în centrul lor una sau mai multe seminţe. Spre exemplu, să spunem că primul nivel al co- 
pacului va produce în primul an mere, în al doilea pere, în al treilea prune, în al patrulea pier- 
sici, în al cincilea caise, şi aşa mai departe. Nivelele superioare ale copacului produc fructe 
similare, dar mult mai bine dezvoltate, adică într-o stare mai nobilă, având inclusiv forme şi 
gusturi diferite, mult mai rafinate şi mai aromate. Fructele de pe nivelul cel mai înalt sunt 
practic complete din perspectiva eterică, astfel încât nu mai seamănă deloc cu cele de pe nive- 
lele inferioare, fiind la fel de diferite de acestea cum ar fi pe Pământ un strugure copt de un 
măr necopt. 

6. Aceasta este progresia referitoare la fructele acestui copac. Dacă vă veţi folosi puţin 
imaginaţia, veţi putea completa singuri ceea ce noi nu am reuşit decât să amintim în treacăt, 
din cauza lipsei de timp. De aceea, voi încheia descrierea acestui copac spunând că saturnie- 
nii nu mănâncă decât fructele de pe nivelele superioare, în timp ce fructele de pe nivelele 
inferioare sunt folosite ca hrană pentru animalele lor domestice. Pe de altă parte, nu cred că 
mai trebuie să insist spunându-vă că fructele de pe Saturn sunt de zece ori mai mari decât cele 
comparabile de pe Pământ, proporţional cu dimensiunile planetei. Scoarţa acestui copac sea- 
mănă cu scoarţa merilor voştri, fiind destul de aspră. Ea nu are însă o culoare cenuşie, ca pe 
Pământ, ci una roşu-închis, care devine din ce în ce mai deschis pe măsură ce avansăm de la 
un nivel la altul. 

7. Ne vom ocupa acum de cel de-al zecelea şi ultimul arbore care creşte în această re- 
giune, şi care este cel mai deosebit între toţi. 

8. Pe Saturn, acest arbore este numit fehura, ceea ce în limba voastră ar însemna „ar- 
borele-foc". El seamănă întrucâtva cu aragonitul de pe Pământ, căci acest copac este aproape 
în întregime de origine minerală. Trunchiul său rotund seamănă cu o coloană de marmură 
albă şi are o circumferinţă de 12 metri şi o înălţime de 30-40 de metri. Circumferinţa nu se 
reduce către vârf, rămânând aceeaşi pe întreaga înălţime a copacului. In vârf, trunchiul se 
divide, la fel ca în cazul unui coral, în numeroase ramuri şi crengi, care se termină cu nişte 
tuburi mici. Crenguţele se curbează şi se răsucesc exact aşa cum se întâmplă cu aragonitul de 
care vorbeam mai sus. Acest copac nu are nici un fel de frunze sau fructe. Scopul său este de 
a produce focul. De altfel, chiar acesta este şi fructul său. Focul este produs de regulă atunci 
când regiunea respectivă se află în umbra inelului lui Saturn. Pe această planetă, timpul nu 
este împărţit în anotimpuri, cum sunt iarna şi vara, aşa cum se întâmplă pe Pământ, ci este 
determinat de perioadele de umbră şi de lumină, în perioadele de umbră, acest copac înlocu- 
ieşte cu lumina sa strălucitoare lumina solară care lipseşte. Rădăcinile sale sunt alcătuite din 
nişte tuburi micuţe care au capacitatea de a atrage cel mai fin dintre gazele naturale. Acest 
gaz este condus prin tubulaturi către crenguţele exterioare, unde intră în contact cu aerul at- 
mosferic (care este foarte bogat în oxigen în perioadele de umbră). Oxigenul îl aprinde şi el 
continuă să ardă până când soarele începe să lumineze din nou regiunea, dilatând astfel aerul 
atmosferic şi precipitând oxigenul. Reducerea cantităţii de oxigen face ca focurile să se stingă 
treptat şi copacul să intre într-o perioadă de odihnă, timp în care nu mai creşte până la urmă- 
toarea perioadă de umbră. Pe Saturn, umbra durează circa o jumătate de an, la fel cum durea- 
ză pe Pământ iarna, dacă ne raportăm la temperatură. 

9. Acest copac nu creşte din seminţe, răspândindu-se la fel ca ciupercile pe Pământ, 
dar nu pe soluri sărace, ci în ţinuturile care ascund zăcăminte de gaze naturale. Saturnienii 
plantează de multe ori acest copac tăind o crenguţă în perioada de umbră (când arborele se 
află în creştere) şi resădind-o într-un ţinut bogat în gaze naturale. Crenguţa va continua să 
ardă, proces care îi va permite să-şi continue creşterea, astfel încât va prinde rădăcini în pă- 
mânt şi va forma noi crengi deasupra solului. 

10. Focul pe care îl produce acest copac nu este un foc arzător. El încălzeşte, sau mai 
bine zis emană o substanţă care încălzeşte până la o anumită distanţă, sub efectul razelor albe, 
extrem de intense. Aşa se explică de ce planeta nu se răceşte prea mult nici în perioada de 
umbră, prin comparaţie cu perioada în care este supusă luminii solare, astfel încât nu putem 
vorbi cu adevărat de o succesiune iarnă-vară pe Saturn. Totuşi, saturnienii au grijă să îşi plan- 
teze în jurul caselor un număr cât mai mare de asemenea copaci, astfel încât să nu le lipsească 
lumina şi căldura în perioada de umbră. 

1 1. In ceea ce priveşte efectele acestui arbore, vă îndemn din nou să vă lăsaţi imagina- 
ţia să zburde. Nu vă va fi greu să vă daţi seama că în afara măreţiei sale indescriptibile, copa- 
cul este mult mai util decât lămpile voastre cu gaze naturale 5 , chiar dacă le-aţi putea reuni pe 
toate într-un turn luminos. într-adevăr, dacă aţi planta un singur copac de acest fel pe un deal, 
el nu numai că ar lumina oraşe întregi, mai bine decât zece luni pline, dar întregul ţinut s-ar 
putea bucura de lumina sa. Imaginaţi-vă acum mai multe mii de asemenea copaci răspândiţi 
într-o anumită regiune şi felul în care ar fi luminată aceasta. Dacă până şi focul vostru de cu- 
loare roşie, deloc armonioasă, reuşeşte să vă stimuleze atât de mult în întunericul nopţii, vă 
puteţi da seama ce efect ar avea lumina alb-strălucitoare, orbitoare, dar blândă, a acestui co- 
pac. El nu a fost conceput însă pentru a fi folosit pe Pământ, deşi în anumite regiuni din Cau- 
caz există cazuri în care dacă înfigi o bucată poroasă de lemn în pământ şi îi dai foc, aceasta 



5 Reamintim ca lucrarea a fost scrisă la jumătatea secolului XIX. 

arde ca o torţă, fără ca lemnul să fie afectat. Există totuşi o diferenţă: focul este roşu şi arză- 
tor. 

12. Am terminat aşadar cu copacii, astfel încât putem trece la arbuşti. 

13. Ce au deosebit arbuştii şi tufişurile de pe Saturn este faptul că nu au o înălţime atât 
de redusă ca pe Pământ; de fapt, ele reprezintă un alt fel de specii de copaci. Chiar şi cel mai 
mic arbust de pe Saturn creşte mai înalt şi mai impozant decât cel mai înalt arbore de pe Pă- 
mânt. Fiecare asemenea specie produce propriile sale fructe, pe care nu le consumă însă decât 
păsările. Unul dintre aceşti arbuşti este însă foarte bogat, iar locuitorii de pe Saturn îl îngri- 
jesc cu mare atenţie, căci seamănă întru totul cu măslinul vostru, deşi este - ca de obicei - cu 
mult mai mare. Fructele acestui arbust sunt atât de mari încât atunci când sunt coapte, un sin- 
gur fruct poate produce un litru din cel mai bun ulei. Şi cum un arbust produce la maturitate 
20-30.000 de asemenea fructe, vă puteţi imagina cam ce producţie de ulei poate fi obţinută de 
pe urma lui, mai ales că o singură familie are de multe ori câteva mii de arbuşti pe proprieta- 
tea sa. 

14. Evident, proprietăţile familiilor de saturnieni nu sunt la fel de mici ca şi fermele 
pământenilor, fiind de multe ori chiar mai mari decât o ţară medie pe Pământ. In plus, trebuie 
precizat că fiinţele umane care locuiesc pe Saturn sunt de o rară frumuseţe din punct de vede- 
re fizic şi sunt mai înalte decât voi. Femeile au o înălţime de 2,5-3 metri, iar bărbaţii de 3,2- 
4,5 metri. La fel, animalele lor domestice au proporţii asemănătoare (prin comparaţie cu ani- 
malele voastre). 

15. Dacă veţi ţine cont de aceste proporţii, tot ce vom spune în continuare despre fruc- 
te şi vegetaţie va fi mult mai uşor de înţeles. Deocamdată, vă spun Amin. 

Capitolul 6 
Plantele utile de pe Saturn. Porumbul. Butoiul plutitor şi Sticla-care-merge. 

1 . Am spus ce era mai interesant în legătură cu arbuştii. Ne vom îndrepta acum atenţia 
asupra plantelor cele mai utile din acest ţinut. 

2. Această regiune este una din cele mai muntoase de pe Saturn, fiind foarte bogată în 
plante cu efecte utile, inclusiv medicinale, din toate speciile posibile. 

3. Spre exemplu, plantele voastre de cultură, cum ar fi grâul, orzul, ovăzul, etc, nu 
cresc pe Saturn, dar există o specie de cereale, foarte intens cultivată, care seamănă cu po- 
rumbul vostru, dar care creşte de 20-30 de ori mai înaltă decât porumbul de pe Pământ. Frun- 
zele sale au o lungime de 4-7 metri şi o lăţime de 1,7-2,9 metri. Ele au culoarea bleu, la fel ca 
a cerului senin. Marginile au o lăţime de 20 de centimetri şi sunt brăzdate de striaţii roşu- 
aprins, iar în centru au o bandă cu o lăţime tot de 20 de centimetri, dar care se îngustează că- 
tre vârf până la 2,5 centimetri, verde-aurie. La bază, tulpina acestei plante este la fel de groasă 
ca un stejar de pe Terra, având o culoare aurie mată, mai închisă către rădăcină şi din ce în ce 
mai deschisă către vârf. Corola, cu ramuri care se întind uneori până la 2-3 metri, arată ca un 
candelabru minunat din cristal. Motivul acestei forme are legătură cu dimensiunile de pe Sa- 
turn, care sunt considerabil mai mari decât pe Pământ. Dacă aţi putea examina la microscop 
florile porumbului saturnian, aţi constata că polenul acestora are aceeaşi formă de cristale fin 
tăiate, de culoare albă. 

4. Privite la dimensiunea lor normală, fructele acestei plante seamănă cu cocenii de 
porumb, dar nu şi la gust, motiv pentru care nici nu au aceeaşi destinaţie ca pe Pământ. Pe 
Saturn, ele au un gust de o deosebită savoare, incredibil de aromat, care ar putea fi comparat 
cu cel al ananasului. Când fructul este copt, boabele sale pot fi scoase cu uşurinţă şi mâncate 
pe. loc. Ele nu sunt făinoase (ca boabele porumbului vostru), ci zemoase, la fel ca boabele de 

struguri. Greutatea acestor boabe, cu măsurile voastre, este de 1-1,5 kilograme. Un cocean are 
de regulă 300-500 de asemenea boabe, şi o singură plantă produce nu mai puţin de 20-30 de 
coceni. Vă puteţi imagina deci cât de bogată este recolta de fructe obţinută de pe urma acestor 
plante. 

5. Unde pot stoca însă locuitorii de pe Saturn asemenea recolte bogate? V-am povestit 
deja de tigvele arborelui-pâlnie. Acestea sunt adunate de saturnieni, care le folosesc ca recipi- 
ente pentru diferite destinaţii, inclusiv pentru depozitarea boabelor sau a sucului stors din ele. 
Fructele apar de patru ori pe an şi sunt extrem de sănătoase şi de energizante. Sucul lor alină 
inimile locuitorilor de pe Saturn, la fel cum face pe Pământ sucul strugurilor (vinul), care 
reprezintă un adevărat nectar întăritor. 

6. După recoltarea fructelor, plantele sunt lăsate pe câmp să se usuce. Apoi, saturnie- 
nii îşi aduc animalele pentru a mânca frunzele, după care taie tulpinile uscate cu nişte fierăs- 
traie speciale, le adună în movile şi le dau foc. In acest fel, ei hrănesc solul cu substanţele 
nutritive de care acesta are nevoie pentru a susţine o nouă recoltă. 

7. Pentru ca fructele să se poată coace, pământul trebuie să fie bogat în umezeală. 
Cum nu plouă însă decât foarte rar, iar în acest climat moderat nu există rouă, şi nici izvoare- 
le nu sunt foarte abundente în această regiune, ce pot localnicii să facă? Cum îşi irigă câmpu- 
rile? Aceste câmpuri au de regulă 30-40 de mile pătrate. De această problemă am avut grijă 
chiar Eu, Creatorul, dăruindu-le o altă plantă, care are menirea de a iriga câmpurile. Ea este 
special plantată în acest scop printre aceste plante utile. 

8. Această plantă este numită butoiul plutitor şi seamănă perfect cu bostanul terestru, 
cu menţiunea că pe Saturn aceşti bostani au o asemenea mărime încât până şi saturnienii au 
dificultăţi în a vedea dincolo de ei. Planta se întinde pe pământ pe kilometri întregi şi are o 
grosime de doi metri. Deasupra rădăcinii cresc sute de vlăstari, care se întind în toate direcţii- 
le. Frunzele seamănă cu cele ale dovlecilor tereştri, dar sunt de câteva sute de ori mai mari, 
iar culoarea lor nu este verde, ci violet-albăstruie. Ele sunt decorate cu steluţe argintii, îm- 
prăştiate pe întreaga suprafaţă. Frunzele sunt hrănite cu o sevă dulce; o parte din acest lichid 
se scurge prin porii din partea de dedesubt a frunzei, de unde cade la sol, pe care îl umezeşte 
la fel cum ar face-o o ploaie de vară. Adevărata irigare pe care o produce planta se realizează 
însă prin fructele propriu-zise. Când sunt pe jumătate coapte, aceste fructe îşi deschid noaptea 
porii, precum şi nişte tuburi micuţe care apar la suprafaţa lor, din care ţâşneşte un lichid curat, 
ca dintr-o fântână arteziană, astfel încât solul este irigat abundent şi regulat în fiecare noapte. 

9. Se pune în mod firesc întrebarea: de unde acumulează fructele acest lichid? Realita- 
tea este că această plantă este o adevărată fântână arteziană; rădăcinile ei se întind foarte de- 
parte, până găsesc o sursă subterană de apă. Ele extrag această apă şi o conduc către suprafaţă 
şi o purifică prin mecanismele speciale cu care sunt înzestrate, pentru a hrăni planta. 

10. O altă întrebare: folosesc saturnienii această plantă şi pentru alte scopuri decât 
pentru irigarea culturilor lor? Da, îi folosesc fructele, atunci când acestea se coc complet. Le 
taie în lungime până la mijloc, după care le scot seminţele şi miezul. Seminţele sunt păstrate 
pentru cultivarea de noi plante, iar miezul este folosit pentru a hrăni vacile, oile şi caprele de 
pe Saturn. Coaja bostanului, care are o grosime de doi metri, este uscată şi capătă astfel o 
oarecare fermitate. Când se usucă perfect, jumătatea de jos este folosită ca un fel de ambarca- 
ţiune pentru navigarea pe apă, în timp ce jumătatea superioară, care este poroasă şi are nume- 
roase tuburi, este folosită ca un fel de căruţă. 

11. Metoda este cât se poate de simplă: pereţii laterali sunt găuriţi, iar prin găurile ast- 
fel obţinute se introduce un ax la care se ataşează în exterior două roţi. In partea din faţă se dă 
o altă gaură, pe unde se introduce o bară de remorcare, prinsă de axul lateral cu nişte cuie. In 
partea din faţă a barei se ataşează un mâner, Roţile nu sunt nici ele construite de oameni, în- 
trucât natura a avut grijă de acest lucru. Mai exact, este vorba chiar de planta de care vorbim, 

a cărei tulpină este perfect rotundă. Ea este tăiată cu ajutorul unui ferăstrău, obţinându-se ast- 
fel două roţi ideale, cu un diametru de 6-8 metri, mergând până la 10-12 metri. 

12. Şi astfel, căruţa este gata. Tot ce mai trebuie făcut este să legi un bou de mâner, 
sau, pentru un transport mai rapid, un câine sau un elan, şi căruţa poate fi folosită, în ea pot 
intra cu uşurinţă patru saturnieni. 

13. Acest tip de căruţe sunt folosite numai pentru transportul uşor. Evident, saturnienii 
au şi mijloace mai mari şi mai grele de locomoţie, pe care le construiesc din lemn şi le îmbină 
cu multă migală cu tot felul de piese din metal, aşa cum faceţi şi voi. Acest metal seamănă 
întrucâtva cu fierul vostru, dar este mai pur, durează mai mult şi nu rugineşte. Suprafaţa lui 
pare întotdeauna şlefuită, precum aurul. Culoarea sa este aceeaşi ca a platinei, care este un 
amestec de aur şi fier. Nici un chimist de pe Pământ nu ar reuşi vreodată să prepare un ase- 
menea amestec. 

14. Acum, că am învăţat despre aceste două plante, ne vom îndrepta atenţia asupra al- 
teia, care este de-a dreptul amuzantă, dar şi extrem de utilă. 

15. Pe Pământ, nimeni nu a auzit de o asemenea plantă, căci nu există aici nimic care 
să semene nici măcar pe departe cu ea, cu excepţia „frunzei umblătoare " din America de 
Sud, care este însă mai degrabă un animal decât o plantă. Planta care trăieşte pe Saturn şi de 
care vorbim aici chiar este o plantă umblătoare, căci ea se deplasează dintr-un loc în altul, la 
fel ca un animal. Forţa de locomoţie rezidă în rădăcina sa, care seamănă cu picior uman, dar 
fără degete sau călcâie. Planta are o rădăcină de bază cu o lungime de 20 de metri, îndoită 
într-un unghi drept, şi un mare număr de rădăcini care se întind în toate direcţiile, care nişte 
tentacule înzestrate cu ventuze. Acestea se agaţă de orice, la fel ca şi cârceii unei viţe de vie, 
dar cu o diferenţă: ele nu rămân într-un loc decât atâta vreme cât pot găsi suficientă hrană. 
După ce au absorbit toată umezeala din pământ, ele ies la suprafaţă şi avansează în alte direc- 
ţii, până când găsesc un alt loc cu suficientă umezeală. Acolo, ele se scufundă din nou în pă- 
mânt şi se împletesc cu rădăcinile altor plante, trăgând astfel după ele întreaga plantă. Datori- 
tă activităţii rădăcinilor sale, plantele de acest tip călătoresc în decursul unui an mile întregi. 

16. Dar cum arată această plantă? Ea are o tulpină cu o înălţime de 8-10 metri, cu ra- 
muri şi crengi care încep să crească la o înălţime de 2 metri de la sol. O parte din aceste ra- 
muri cresc în jos, până când ating solul, pentru a sprijini mai bine planta, astfel încât aceasta 
să nu se rostogolească atunci când este trasă de rădăcini. De regulă, aceste ramuri nu au frun- 
ze. Frunzele, florile şi fructele nu cresc decât pe ramurile orientate în sus. într-o anumită mă- 
sură, se poate spune că planta seamănă cu viţa voastră de vie, deşi frunzele ei sunt mult mai 
mari şi au o culoare albastru deschis; pe partea de dedesubt, ele au nişte mici puncte roşii. 
Fructele lor seamănă cu o specie, de struguri pe care voi o numiţi Gaisdutte, dar nu sunt al- 
bastre, ci galben-portocalii şi parţial translucide, ca şi strugurii verzi. Boabele strugurilor sunt 
proporţional mai mari. O singură boabă produce un litru de suc, un ciorchine conţine 50-100 
de boabe, iar o plantă produce 10-20 de asemenea ciorchini. Când sunt coapte, fructele au un 
gust asemănător cu cel al strugurilor muscat. 

17. Aceasta este poate cea mai ciudată plantă de pe Saturn! Ea are un mare avantaj, 
care constă în faptul că nu trebuie să fie cultivată sau îngrijită. Ea se descurcă perfect de una 
singură, astfel încât între saturnieni nu pot exista certuri pe motive de proprietate în ceea ce 
priveşte această plantă, dacă se întâmplă ca ea să treacă singură pe proprietatea vecinului 
(trebuie precizat că legile proprietăţii sunt foarte stricte pe Saturn). Ca să evite asemenea ne- 
plăceri, saturnienii le cultivă în centrul proprietăţii lor, sau în apropierea arborilor-ploii, unde 
au suficientă umezeală, şi deci nu au nici un motiv să plece. Chiar dacă ar părăsi locul, dintr- 
un motiv sau altul, ele nu ar putea intra prea curând pe proprietatea unui vecin, întrucât au 



6 Phyiium, un gen de insecte ortoptere, care fac parte din familia Phasmidelor. 

fost plantate în centrul proprietăţii iniţiale. După cum spuneam mai devreme, aceste proprie- 
tăţi depăşesc uneori ca mărime anumite ţări de pe Pământ. 

18. Sucul acestor boabe este folosit de saturnieni pentru acelaşi scop pentru care folo- 
siţi voi boabele de struguri. Puterea lui este mult mai mare decât cea a strugurilor voştri, mo- 
tiv pentru care nu este ţinut în recipiente obişnuite, ci în bostanii de care am mai discutat, care 
sunt mult mai mari decât butoaiele voastre şi sunt extrem de solizi, coaja lor având o grosime 
de 1 -2 metri. După ce miezul bostanilor este mâncat de animale, ele pot fi folosite. 

19. In capitolele care urmează, Eu, Creatorul, vă voi descrie alte plante care trăiesc pe 
Saturn. Deocamdată, vă spun Amin. 

Capitolul 7 

Bogăţia vegetaţiei saturniene. Principala culoare de pe Saturn: albastrul. Plante- 
le vindecătoare aromate. Tufişul de aur. Plantele metalice, iarba albastră. Florile de 
câmp care îşi schimbă forma. Muşchiul parfumat. Munţii şi câmpiile de pe Saturn. 

1. Am învăţat până acum despre mai multe plante utile. Să vedem acum care sunt cele- 
lalte plante, de care ne vom ocupa la modul general, căci dacă ar fi să descriem în detaliu 
fiecare plantă mai ciudată de pe Saturn, am pierde foarte mult timp şi nu ne-am putea înde- 
plini scopul, mai ales dacă ţineţi seama că mai avem de vizitat încă 76 de ţinuturi mari, pre- 
cum şi câteva sute de insule mai mici, ca să nu mai vorbim de imensa zonă sudică şi nu mai 
puţin extinsa zonă nordică, ce sunt acoperite cu gheţuri. Mai sunt apoi câteva ţări foarte mari 
pe inelul lui Saturn, şi altele pe cele şapte luni. De aceea, nu ne vom ocupa decât de aspectele 
mai deosebite, care seamănă întrucâtva cu cele de pe Pământ, astfel încât să avem un criteriu 
de comparaţie. Herrifa, ţinutul de care am vorbit până acum, are un mare număr de plante, 
care aduc mult cu cele de pe Pământ, dar există şi unele care nu seamănă cu nici una din plan- 
tele de pe Pământ, ca să nu mai vorbim de acele plante care nu cresc în tot universul decât pe 
Saturn. 

2. In ceea ce priveşte plantele care seamănă cu cele de pe Pământ, principala diferenţă 
faţă de acestea constă în faptul că plantele de pe Saturn sunt de câteva sute de ori mai mari. 
Ceea ce pe Pământ nu puteţi vedea decât la microscop, pe Saturn puteţi vedea cu ochiul liber. 

3. O a doua diferenţă se referă la culoare. Pe Saturn, iarba are culoarea albastră, în 
toate nuanţele, aşa cum se întâmplă în America, unde plantele sunt mai mult albastre decât 
verzi (altfel spus, verdele are mai mult albastru decât galben; de altfel, galbenul este culoarea 
cea mai îndepărtată de culoarea vieţii). 

4. O a treia diferenţă constă în faptul că florile plantelor de pe Saturn sunt mult mai 
mari, mai bogate, iar culoarea lor are un luciu metalic, care străluceşte în bătaia soarelui. 

5. Dacă ar fi să comparăm fructele de pe Saturn cu cele de pe Pământ, un singur co- 
cean de porumb de pe Saturn este de sute, iar uneori chiar de o mie de ori mai mare decât 
unul similar pe Pământ, în plus, o plantă produce de zece sau chiar de o sută de ori mai mulţi 
coceni. Această producţie bogată este necesară, căci pe Saturn, un an corespunde cu 30 de ani 
pe Pământ. Altfel spus, un copil saturnian de zece ani ar avea circa 300 de ani pe Pământ. 

6. Acestea sunt principalele diferenţe care separă plantele asemănătoare cu cele de pe 
Pământ de omoloagele lor terestre. Dacă doriţi să faceţi un exerciţiu de imaginaţie, priviţi o 
asemenea plantă şi imaginaţi-v-o de o sută de ori mai mare, de culoare albastră şi ca şi cum 
aţi putea privi toate splendorile pe care această plantă le-ar revela dacă aţi privi-o la micro- 
scop. Vă veţi face astfel o idee destul de clară despre vegetaţia de pe Saturn. 

7. In regiunile muntoase înalte de pe Saturn cresc plante cu o putere vindecătoare ieşi- 
tă din comun. Puterile lor aromate şi eterice sunt atât de enorme încât ele nu menţin numai 

starea de sănătate a saturnienilor, ci au chiar efecte la mare distanţă, care se propagă în eter la 
miliarde de mile geografice, astfel încât plante de pe Pământ precum socul, ienupărul şi plan- 
tele cu spini (scaieţii, etc), primesc o mare parte din virtuţile lor aromatice vindecătoare de la 
plantele de pe Saturn. 

8. Există pe Saturn o specie de plantă asupra căreia aş dori să mă opresc mai în deta- 
liu. Această plantă este cunoscută sub numele de hellatharinaga, care în traducere înseamnă 
„tufişul de aur cu o mie de frunze". Acest tufiş creşte direct pe stâncile goale şi ajunge la o 
înălţime de 6-8 metri. In jurul tulpinii se încolăcesc în spirală circa o mie de frunze de culoare 
roşie, cu o formă ovoidală prelungită, având o lungime de circa doi metri şi o lăţime de un 
metru. Marginile frunzelor se termină cu nişte zimţi ascuţiţi cu o lungime de 23 de centimetri, 
astfel încât o singură margine are circa o sută de asemenea zimţi (altfel spus, o frunză are 200 
de asemenea zimţi, pe ambele părţi ale sale). Zimţii au culoarea albastru închis, care se des- 
chide din ce în ce mai mult către vârful frunzei (extremitatea cu care se termină nervura prin- 
cipală). Acest vârf se termină cu un mănunchi de ţepi, la fel de roşii ca şi frunza. Partea supe- 
rioară a frunzei seamănă cu fierul incandescent sau cu cărbunii încinşi, frunzele putând fi 
văzute de departe din cauza acestei străluciri. Partea inferioară este împodobită cu nişte peri 
cu o lungime de 11 centimetri, coloraţi în toate culorile curcubeului (care pot fi văzute de 
asemenea de departe). Cu cât te apropii mai mult de plantă, cu atât mai mare devine splen- 
doarea acestui curcubeu, căci culorile devin mai concentrate. Tulpina plantei arată ca aurul 
şlefuit mat şi depăşeşte cu circa un metru sfera frunzelor, pentru a da naştere mai multor eflo- 
rescente. 

9. Florile acestei plante nu seamănă deloc cu cele de pe Pământ. Ele seamănă cu o sfe- 
ră roşie-aurie, cu o circumferinţă de un metru, de care sunt ataşate două braţe umane perfect 
croite, în locul celor cinci degete, fiecare din cele două braţe are însă zece ţepi ca nişte raze, 
de culoarea aurului. Este ca şi cum cineva ar fi pictat o mână întinsă, dar în locul degetelor, ar 
fi pictat un soare din care emană zece raze. Fiecare floare are cinci petale, care cresc în linie 
dreaptă pornind din centrul sferei, astfel încât jumătate din sferă este practic localizată în inte- 
riorul caliciului. In centrul acestei jumătăţi de sferă cresc două stamine, din care una este la 
fel de groasă ca şi jumătatea din braţul unui bărbat, în timp ce cealaltă nu are un diametru mai 
mare de 2,5 centimetri. In mod evident, stamina mai subţire este feminină, în timp ce stamina 
mai groasă este masculină; cea feminină este albă, în timp ce cea masculină este roz. Ambele 
filamente depăşesc cu un metru caliciul şi atârnă în jos, fără a atinge însă solul. 

10. La capătul staminei feminine există o pâlnie inversată, către care se apleacă sta- 
mina masculină, înzestrată şi ea cu un orificiu. Din când în când, stamina masculină varsă o 
picătură de lichid extrem de parfumat în pâlnia staminei feminine. Acesta este procesul de 
polenizare al plantei. Stamina feminină absoarbe lichidul, dând mai târziu naştere seminţelor 
acestei plante, care sunt înzestrate cu o mare putere. Cât priveşte stamina masculină, ea pri- 
meşte acest lichid eteric de la petalele florii, care îl preiau la rândul lor de la frunze. 

11. Culoarea florilor este albă. Petalele lor sunt mai albe decât crinii voştri. Marginea 
exterioară a petalelor este însă de culoare roşie, la fel ca un rubin şlefuit, în timp ce razele 
sunt de culoarea aurului. 

12. Această plantă vindecătoare creşte şi înfloreşte pe întreaga perioadă a anului, fiind 
disponibilă oricând. Dacă este culeasă de saturnieni, în locul ei creşte imediat alta. Când este 
înflorită, planta emană un parfum pe care nu vi-1 puteţi imagina, căci pe Pământ nu există 
nimic comparabil cu el. Prin comparaţie, parfumul trandafirilor voştri pare jalnic. 

13. Dacă o singură plantă de acest fel ar creşte o dată pe Pământ, parfumul ei ar putea 
fi simţit de un întreg ţinut, precum Styria. Aşa se şi explică de ce puterea ei vindecătoare şi 
aromată atinge regiuni îndepărtate, cum ar fi munţii de pe alte planete. Orice persoană înzes- 
trată cu puteri mediumice vă poate confirma acest lucru, iar dacă poate interacţiona astral cu 

această planetă, vă va spune fără nici o ezitare că efectele acestei plante vindecătoare sunt cât 
se poate de benefice. 

14. De aceea, locuitorii planetei Saturn protejează cu cea mai mare atenţie această 
plantă, culegând-o foarte rar, căci principalul ei efect întăritor este resimţit în aerul din preaj- 
ma ei. Abia când planta atinge o vârstă foarte înaintată şi este pe punctul de a se veşteji (lucru 
care poate fi observat atunci când perii frunzelor încep să albească), ei taie cu atenţie tulpina 
şi îi culeg seminţele, pentru a le replanta pe stânci. Seminţele plantei sunt foarte mici şi sea- 
mănă mai degrabă cu un praf parfumat decât cu nişte seminţe. Acest praf este presărat în cră- 
păturile stâncilor, de unde vor răsări mai devreme sau mai târziu noi plante. 

15. Mai trebuie să lămurim un lucru, şi anume cum prinde rădăcini această plantă în 
zonele stâncoase. Iată cum: planta îşi întinde rădăcinile pe întreaga stâncă, la fel ca şi coada 
rândunicii (fierea pământului); din rădăcinile mari ies nişte fibre mici care se infiltrează în 
porii stâncii şi ţin atât de strâns planta prinsă de ea încât nimeni nu ar putea-o desprinde vreo- 
dată de pe stâncă. Se pune întrebarea: ce anume extrag aceste rădăcini din piatra goală? Răs- 
punsul este simplu: ele extrag un fel de ulei al pietrei. Dispun de o forţă specială, de un foc 
interior, care se manifestă prin mici impulsuri electrice, invizibile pentru ochiul liber. Rădă- 
cinile au însă o putere suficient de mare pentru a dizolva atomii pietrei, transformându-i într- 
un ulei eteric pe care îl absorb, îl purifică şi îl conduc către tulpină, către frunze şi către flori, 
iar în cele din urmă către seminţele eterice. 

16. Acestea sunt cele mai importante aspecte pe care merită să le cunoaşteţi în legătu- 
ră cu această plantă aparte. Din nou, vă recomand să vă lăsaţi fantezia să zburde, iar dacă veţi 
porni de la descrierea plantei, vă veţi putea bucura în spirit de splendorile şi de puterea ei 
vindecătoare. 

17. Evident, aceasta nu este singura plantă vindecătoare de pe Saturn. Există nume- 
roase alte plante care au puteri vindecătoare benefice şi care îşi transmit aceste efecte pe cale 
eterică până pe alte planete. 

18. Cu deosebire merită remarcat plantele metalice, cunoscute pe Saturn sub numele 
de kibri. Cu ajutorul lor, saturnienii obţin toate metalele de care au nevoie, într-o formă cât se 
poate de pură, fără a avea nevoie de diferite procedee de decantare chimică. Aceste plante 
metalice cresc în diferite zone muntoase şi au cele mai superbe forme. Şi pe Pământ există 
plante care conţin metale, dar nu veţi găsi nicăieri pe planeta voastră plante ale căror rădăcini, 
tulpini şi frunze să fie alcătuite din metale pure. Aţi putea obţine ceva similar pe cale artifi- 
cială, dacă aţi lua o bucată de zinc şi aţi dizolva-o în plumb; în scurt timp, va apărea un copac 
saturnian, numit şi arborele de plumb. Ceea ce pe Pământ nu poate fi realizat decât pe cale 
artificială şi cu preţul unor mari eforturi, puterea creatoare a naturii realizează într-o mare 
varietate pe Saturn, fără nici un fel de ajutor din partea ştiinţei umane. Aşa se şi explică de ce 
înţelepţii din vechime au numit această planetă Saturnus. In limba voastră, Saturnus înseamnă 
steaua (sau planeta) abundenţei. 

19. Iată cum se desfăşoară lucrurile pe această planetă, una dintre cele mai binecuvân- 
tate din toate punctele de vedere. 

20. Dacă ar fi să comparăm creşterea ierbii pe Pământ cu cea de pe Saturn, am vedea 
că pe planeta din urmă, iarba creşte mult mai bogată şi de dimensiuni mai mari. Culoarea ei 
este albastră, aproape violet. Funiculii care conţin seminţele şi care ating deseori o înălţime 
de 4 metri sunt albi, cu o uşoară tentă verzuie. Spicele care conţin aceşti funiculi sunt de cu- 
loare verde deschis, iar în funcţie de diferitele specii de ierburi, există o imensă varietate de 
culori şi de forme ale frunzelor. 

21. Pe Saturn, pajiştile sunt de o bogăţie incredibilă, pe ele crescând cele mai splendi- 
de tipuri de flori. Oricât de entuziast ar fi, un botanist nu ar putea număra niciodată toate spe- 
ciile de flori care cresc pe un singur kilometru pătrat în 50 de ani. 

22. Foarte aparte sunt briden, o specie de flori de câmp care îşi schimbă forma de zece 
ori într-un singur an. Ori de câte ori luna cea mai departe de Saturn îşi încheie ciclul orbital, 
timp în care celelalte luni şi-au parcurs de mai multe ori orbitele, planta de care vorbim îşi 
schimbă forma. Ea nu mai revine la forma sa de început decât atunci când toate lunile îşi re- 
iau poziţia iniţială. Acest lucru se petrece de circa zece ori într-un an saturnian. De aceea li s- 
a dat acest nume, care înseamnă „florile lunii". 

23. Intre diferitele specii de ierburi şi flori de câmp, se remarcă numeroasele specii de 
muşchi alpin. Pe Saturn, acesta este numit tirbi. El invadează literalmente înălţimile lipsite de 
arbori, fiind atât de splendid datorită culorii sale aurii încât aproape că nu te poţi uita la el 
atunci când bate soarele. Acest muşchi creşte foarte dens, în varietăţi diferite, la aproximativ 
75 de centimetri deasupra solului stâncos. Pare un covor de nisip auriu şi emană un parfum 
ieşit din comun. De altfel, în aceşti munţi, alpiniştii saturnieni au parte de cele mai variate şi 
mai incredibile miresme, provenite de la diferite plante, ca şi cum ar intra într-o pădure de 
copaci cu lemnul aromat din Liban, atunci când aceştia sunt înfloriţi. Orice om care trăieşte o 
asemenea experienţă se simte la porţile raiului. 

24. Am vorbit deja de înălţimile munţilor de pe Saturn. Ar mai trebui spus un lucru: 
vegetaţia există aici chiar şi pe cele mai înalte culmi, lucru care pe Pământ nu este posibil, din 
cauza nivelului redus de oxigenare a aerului. In plus, munţii de pe Saturn nu au pereţi abrupţi, 
ci cresc lin, ca nişte piramide regulate. Ei nu formează lanţuri muntoase, ci se înalţă deasupra 
regiunilor joase ca nişte căpiţe de fân pe o pajişte. Către centrul ţinutului sau al insulei, ei 
devin din ce în ce mai înalţi. Oricine se urcă pe aceşti munţi din centru poate vedea cu uşurin- 
ţă toţi ceilalţi munţi din regiune. 

25. Din când în când, pe munţi pot fi întâlnite formaţiuni stâncoase, dar nu la fel de 
zdrenţuite ca pe Pământ. Ele se înalţă pe unul din versanţii muntelui, juxtapuse, la fel ca nişte 
bucăţele de zahăr, creând movile cu o înălţime care variază între 10 şi 33 de kilometri. Poate 
vi se pare mult, dar vă asigur că un singur arbore-piramidă va face de ruşine o asemenea for- 
maţiune stâncoasă, căci vârful lui atinge înălţimi mai mari decât aceşti munţi. Din aceste in- 
formaţii vă puteţi da seama cât de mari sunt aceşti arbori, lucru care ne-ar îndreptăţi să-i nu- 
mim „munţi crescători", mai degrabă decât plante. 

26. Ţinutul de care vorbim, Herrifa, este regiunea cea mai muntoasă de pe Saturn, dar 
este totodată şi ţara cu cele mai întinse câmpii, traversate în toate direcţiile de râuri liniştite şi 
frumoase, care se varsă în marele ocean saturnian. 

27. în capitolele care urmează, ne vom ocupa de acele tipuri de vegetaţie care cresc pe 
malurile râurilor şi despre utilitatea lor. Până atunci, vă spun Amin! 

Capitolul 8 
Planta-navă Chaiaba 

1. Am discutat până acum despre diferite tipuri de plante, copaci şi arbuşti. înainte să 
ne îndreptăm atenţia către râuri şi lacuri, doresc să ne oprim puţin asupra plantelor care cresc 
pe malurile acestora (la fel cum pe Pământ există plante de apă, precum stuful, răchita, etc). 
Vom discuta deocamdată de planta-navă, cunoscută pe Saturn sub numele de chaiaba. 

2. Pe Saturn, această plantă aparţine familiei plantelor târâtoare, precum viţa de vie 
sau dovleacul, cu o diferenţă: din când în când, tulpina ei creşte neîntrerupt la suprafaţa solu- 
lui. In aceste locuri, plantele îşi lasă rădăcinile albe să crească în pământ, extrăgând de aici 
lichidele şi substanţele nutritive de care au nevoie. Devin astfel din ce în ce mai viguroase şi 
capătă puterea de a se întinde mai departe, în special de-a lungul râurilor şi pe malul lacurilor. 

3. Cum arată această plantă? Ce fel de fructe face şi care este utilitatea lor? Atunci 
când iese din pământ, planta arată ca un fir de iarbă, aproape la fel ca stuful, cel pe care îl 
folosiţi voi ca material de construcţie pentru casele voastre. Tulpina creşte până la o înălţime 
de 30-40 de metri, ca un spic auriu, fără frunze. La capătul acestui spic apare un boboc albas- 
tru, care se deschide treptat într-o floare ciudată, ale cărei petale seamănă cu zece steaguri 
albe şi roşii, ataşate de un ţăruş. 

4. Aceste steaguri se desfăşoară de pe nişte paie de culoare alb-gălbuie, cu o înălţime 
de 4 metri; când ajung la maturitate, ele au o lungime de 8-10 metri şi flutură în vânt. Aceste 
flori au o asemenea structură încât ar putea fi considerate în egală măsură şi fructe. Ele nu se 
ofilesc, ci rămân ferme ani întregi. 

5. Ţăruşul, care este de fapt tulpina plantei, are la bază un diametru de 75-225 centi- 
metri. Deşi gol în interior, el are duritatea unui metal. După ce ajunge la jumătatea perioadei 
de maturitate, de la baza lui ies nişte mlădiţe care se împrăştie peste tot pe pământ. Ele au o 
culoare auriu-verzuie, dar ceva mai deschisă. In anumite porţiuni, din ele cresc tulpini înalte, 
cu frunze late. Noile tulpini au o culoare verde-albăstruie, sunt rotunde şi goale în interior, şi 
au o înălţime de aproximativ 4-6 metri. Frunzele au o formă ovoidală obtuză, o lungime de 10 
metri şi o lăţime de 6 metri. Au o culoare roşie, la fel ca cei mai frumoşi trandafiri de pe Pă- 
mânt. Marginile au o lăţime de 1,80 metri şi sunt colorate în cele şapte nuanţe ale curcubeu- 
lui. Suprafaţa lor străluceşte precum cea a aurului şlefuit, iar marginile în cele şapte culori îi 
adaugă o splendoare regală. Partea inferioară a frunzelor are culoarea albastru închis şi este 
acoperită cu peri în lungime de 27 de centimetri, care le dau o aparenţă mătăsoasă şi o minu- 
nată culoare indigo deschis. Codiţele frunzelor sunt auriu-verzui, ca şi cum ai vopsi o piesă 
de aur într-o culoare verde. Ele sunt elastice şi au un diametru de 75-150 de centimetri la ba- 
ză. In punctul de inserţie frunza este înconjurată de un fel de coroană, cu vârfuri rotunjite la 
capete, de un alb strălucitor. Florile plantei seamănă cu nişte clopote mari, cu un diametru de 
8-10 metri în zona deschisă şi de 2-3 metri în zona codiţei. 

6. Florile sunt perfect rotunde, ca şi cum ar fi făcute cu compasul. Singura diferenţă 
dintre ele şi un clopot constă în faptul că de pe marginea petalelor pornesc nişte protuberante 
ascuţite cu o lungime de 27 de centimetri, care se intercalează din când în când, la intervale 
regulate, dând impresia unui piaptăn. Culoarea florilor este galben deschis, iar cea a protube- 
rantelor roşu aprins. 

7. Din centrul acestui caliciu superb răsare o coloană albă uluitoare, de două ori mai 
înaltă decât clopotul şi protuberantele acestuia. Această coloană este organul reproducător 
masculin, stamina, iar protuberantele de pe marginea petalelor sunt pistilurile. Când stamina 
este pe deplin dezvoltată, din ea încep să fie presărate nişte steluţe strălucitoare, care sunt 
atrase de protuberante ca nişte scântei. Astfel se realizează polenizarea acestei plante. 

8. După polenizare, această floare masivă începe să se ofilească şi cade de pe pedice- 
lul ei fără a-şi schimba forma. Localnicii o culeg, căci are moliciunea unei perne (scop în care 
o şi folosesc). Ei taie protuberantele petalelor, pe care le folosesc drept cuie, din cauza durită- 
ţii lor. 

9. Cum cresc fructele acestei plante? Vă pot spune că sunt cele mai ciudate fructe din 
lume. Oricât de bizar vi s-ar părea, în final această plantă produce o adevărată barcă. Ea nu 
seamănă însă cu bărcile sau cu navele de pe Pământ, care pot naviga cu echipaj şi încărcătură. 
Acest lucru nu este posibil cu bărcile acestei plante. După ce vă voi explica structura acestor 
fructe, veţi înţelege de ce. După căderea florilor, care seamănă cu cele ale dovlecilor de pe 
Pământ, în locul lor încep să se dezvolte rapid fructele. Un fruct seamănă cu un ou mare, al- 
cătuit dintr-un fel de tablă metalică, tăiat la vârf; în interiorul lui există un alt ou, la fel, tăiat 
la vârf, şi tot aşa, fără ca pereţii să se atingă între ei. 

10. La maturitate, fructele au o lungime de 60-80 de metri şi o lăţime de 30-40 de 
metri. Spaţiul dintre doi pereţi este de circa 2-3 metri. Când fructul este complet copt, aceşti 
pereţi au o grosime de 1,75-2,75 metri şi o duritate de metal. După coacere, fructul cade de pe 
creanga sa, pe care rămân seminţele, dispuse într-o manieră circulară. în interiorul fructului 
nu mai rămâne nimic, decât un aer foarte subtil. Din cauza lui, fructul este foarte uşor de ridi- 
cat; chiar şi un copil poate face acest lucru fără nici un efort, Marginea sa este înconjurată de 
o pavăză ciudată care se întinde pe o lungime de 4 metri în jurul şi deasupra fructului; seamă- 
nă cu înotătoarele peştilor. Ea este radială şi elastică, dar fermă, şi nu poate fi ruptă cu uşurin- 
ţă. 

1 1 . Fructul este lansat la apă chiar în forma sa actuală şi este folosit ca ambarcaţiune, 
care este foarte rezistentă. Saturnienii cârmesc aceste nave cu ajutorul unor rădăcini sau bâr- 
ne, la fel cum faceţi şi voi cu bărcile voastre, atunci când navigaţi pe râuri. Aceste lopeţi au 
avantajul de a fi foarte uşoare, şi întrucât sunt goale în interior, ele nu trebuie să atingă neapă- 
rat fundul, căci apa le umple şi provoacă un efect de sens contrar. Steagurile pe care le-am 
menţionat mai devreme în descrierea plantei sunt cusute şi folosite de localnici ca ornamente. 

12. Un alt mijloc de navigare pe Saturn este obţinut prin folosirea frunzelor acestei 
plante sunt formă de bărci cu pânze. Tot ce trebuie să facă saturnienii este să taie aceste frun- 
ze împreună cu codiţele lor şi cu coroanele de la baza acestora, lipind apoi frunza cu seva 
unei alte plante între steagurile ridicate pe laterală. Nici chiar un uragan de pe Pământ nu ar 
putea strica o asemenea ambarcaţiune, în care încap lejer zece saturnieni, iar la nevoie, chiar 
20. 

13. Uneori, saturnienii unesc mai multe asemenea bărci pentru a realiza o navă de 
mari dimensiuni, prin comparaţie cu care marile voastre nave ar părea nişte simple coji de 
nucă. Pe Saturn există fluvii uriaşe, lacuri imense şi oceanul nesfârşit, care sunt străbătute 
însă de mii de asemenea ambarcaţiuni. Pe ele pot fi construite clădiri întregi, de o mare fru- 
museţe, aşa că navele seamănă mai degrabă cu nişte oraşe plutitoare decât cu nişte ambarca- 
ţiuni. 

14. V-am povestit astfel tot ce era de spus în legătură cu acest fruct ciudat! Completaţi 
restul cu fantezia voastră şi veţi fi plăcut surprinşi. Singurul lucru pe care nu l-am menţionat 
se referă la culoarea acestui fruct, care este complet lipsită de atractivitate. Coaja sa arată ca 
solzii unei ştiuci şi are aceeaşi culoare. Deocamdată atât pentru astăzi. Vă spun: Amin! 

Capitolul 9 

Câteva informaţii referitoare la planta-navă. Râurile de pe Saturn şi curgerea 
lor liniştită. Structura sferică spiralată a lui Saturn şi a celorlalte corpuri cereşti. Marea 
bogăţie a formelor creaţiei. Cele patru fluvii principale de pe Saturn. 

1 . Dacă tot am vorbit în ultimul capitol de ciudata plantă-navă, ar mai trebui să adău- 
găm câte asemenea fructe produce o asemenea plantă. 

2. Planta creşte din abundenţă pe malul râurilor şi al lacurilor, precum şi pe imensele 
plaje ale oceanelor. într-un an saturnian, această plantă produce fructe de două ori, putându- 
se recolta 4-500 de fructe de la o singură plantă. Pe planetă, sau mai bine zis, în Herrifa, ni- 
meni nu are drept de proprietate asupra acestor fructe. La fel ca şi pe Pământ, pe Saturn este 
aplicat principiul de drept: Primo occupanîijas ! Orice saturnian care are nevoie de unul sau 
mai multe fructe, le recoltează şi ele devin proprietatea lui. Nimeni nu-i va contesta acest 
drept vreodată, din motive care ţin de o înaltă moralitate, căci pe Saturn fiecare locuitor se 



7 Primul care intră în. posesie obţine toate drepturile de proprietate. 

consideră pe sine ca fiind ultimul şi cel mai neînsemnat; vom explica mai detaliat acest atri- 
but atunci când vom discuta despre fiinţele umane de pe această planetă. 

3. Deocamdată vom arunca o privire asupra apelor de pe Saturn, şi cu deosebire din 
ţinutul Herrifa. 

4. In Herrifa există mai multe mii de ape curgătoare de mari dimensiuni, ale căror iz- 
voare sunt localizate fără nici o excepţie în centrul regiunii, mai exact pe muntele Girp, cel 
mai înalt munte din Herrifa. Acest munte nu se compară cu cei de pe Pământ, baza sa fiind 
mai mare decât întreaga Europă. Veţi înţelege astfel cum se face că pe un munte atât de mare 
există atâtea izvoare de apă. 

5. In pofida dimensiunilor sale uriaşe, acest munte este structurat ca un con aproape 
perfect. Forma sa nu este modificată decât de formaţiunile stâncoase care pot fi găsite pe el, 
precum şi de albiile lăsate de numeroasele sale izvoare. Rezultă în mod evident că apele care 
izvorăsc din acest munte curg în toate direcţiile, fiind alimentate apoi de alte ape curgătoare, 
provenite de pe alţi munţi mai mici, după care curg liniştite către ocean. Diferenţa dintre râu- 
rile de pe Pământ şi cele de pe Saturn este că acestea din urmă curg mult mai liniştite. Ele nu 
sunt deloc tumultuoase, căci în afara munţilor din care izvorăsc, pe Saturn nu există podişuri, 
ci numai câmpii imense, care se ridică foarte lin de la nivelul mării, astfel încât la jumătatea 
distanţei dintre malul oceanului şi munte înălţimea câmpiei este pretutindeni aceeaşi, de 
2.000 de metri deasupra nivelului mării. Din cauza uniformităţii reliefului, toate cursurile de 
ape au acelaşi debit şi aceeaşi viteză de curgere. 

6. Dintre numeroasele râuri care există, nu vom discuta decât de patru, care sunt cele 
mai mari şi îşi urmează cursul către ocean într-o linie atât de dreaptă de parcă ar fi trasată cu 
echerul. 

7. In locul în care izvorăsc aceste fluvii, ele sunt deja mai mari decât este Dunărea în 
punctul în care se varsă în mare. Pe măsură ce îşi continuă drumul, lăţimea lor creşte conti- 
nuu. Când ajung la ocean, fiecare dintre ele are o lăţime de aproximativ 200 de mile. O altă 
diferenţă faţă de fluviile de pe Pământ constă în faptul că cele de pe Saturn au exact aceeaşi 
adâncime a albiei peste tot, începând din vârful muntelui şi până la vărsarea în ocean. Deşi pe 
parcursul traseului lor primesc apa a numeroase alte râuri, ele nu cresc în adâncime, ci numai 
în lăţime. 

8. Probabil că vă întrebaţi cum este posibil acest lucru. Vă voi explica: fundul albiilor 
lor este alcătuit dintr-un strat pietros absolut egal ca grosime, pe care apa îl transportă treptat 
către ocean sub formă de aluviuni. In aceste condiţii, cum ar putea varia adâncimea ei? 

9. Ca să înţelegeţi mai bine, ar trebui să adăugăm câteva explicaţii scurte. In timpul 
distrugerii lumilor ca urmare a căderii lui Adam , pe care v-am explicat-o şi despre care aţi 
aflat, structura primordială a lui Saturn a rămas neschimbată, deşi anterior el fusese mult mai 
mare. 

10. Mărimea sa anterioară este indicată de actualul său inel. Suprafaţa inelului exterior 
era cândva suprafaţa planetei Saturn. In acele timpuri, din Saturn a fost tăiate două părţi ega- 
le, una din partea de nord şi alta din partea de sud, care au fost proiectate în spaţiu ca două 
învelişuri goale, căci şarpele cel rău dăduse naştere unor progenituri extrem de malefice pe 
aceste două emisfere. Numai partea centrală fierbinte a planetei a rămas pură, motiv pentru 
care a fost păstrată ca veşnică amintire a faptului că marele Arhitect al Universului poate păs- 
tra un corp ceresc chiar şi atunci când acesta îşi pierde perfecţiunea sa primordială. 

11. Doriţi probabil să aflaţi de unde s-a născut planeta actuală, mai mică, în interiorul 
acestui inel. Vă voi spune, iar dacă vă veţi deschide la maximum ochii şi urechile, veţi putea 
înţelege din cuvintele Mele nu numai cum s-a născut Saturn, dar şi toate celelalte corpuri ce- 



8 Vezi Casa Domnului , de Jakob Lorber. 

reşti. Actualul corp ceresc din interiorul inelului a existat şi anterior, înainte ca emisfera nor- 
dică şi cea sudică să fie tăiate şi azvârlite în spaţiu, la fel cum s-ar întâmpla lucrurile şi cu 
Pământul, dacă emisferele acestuia ar fi detaşate de acesta; acesta este miezul planetei. Altfel 
spus, chiar în interiorul Pământului vostru există un Pământ mai mic, în interiorul căruia exis- 
tă altul, şi mai mic, conectate între ele prin intermediul aerului, apei şi focului. Actuala plane- 
tă Saturn este cea de-a treia sferă interioară, inelul reprezentându-le pe celelalte două, căci 
este deja divizat în două părţi care nu se ating. 

12. Atunci când priviţi actuala planetă Saturn, aveţi şansa rară de a privi un corp ce- 
resc în structura sa interioară, ca şi cum aţi privi un măr tăiat într-o secţiune transversală. 
Aveţi ocazia să cunoaşteţi astfel structura mecanică internă a unui corp ceresc. Evident, nu 
puteţi vedea inclusiv centrul planetei Saturn, dar relaţia faţă de acesta rămâne aceeaşi ca şi 
relaţia dintre inelele exterioare şi planeta propriu-zisă. Dacă Saturn ar fi decojit din nou, sub 
inelul superior ar apărea un al treilea inel, mai mic, în interiorul căruia ar pluti liber un alt 
corp ceresc, perfect rotund, exact aşa cum se petrec lucrurile acum. 

13. Dacă veţi face efortul de a vă rafina capacitatea de înţelegere, veţi înţelege acest 
proces din ce în ce mai bine. Vă veţi da seama cât de uşor este pentru Mine, să reduc sau să 
măresc un asemenea corp ceresc, dacă acest lucru se dovedeşte necesar. 

14. Dacă aţi putea vedea toate corpurile cereşti din spaţiul infinit al creaţiei, aţi cu- 
noaşte forme pe care spiritul vostru nu le-ar putea înţelege nici chiar în lumina cea mai puter- 
nică. De vreme ce voi înşivă, cu puterea voastră intelectuală limitată, vă puteţi crea instru- 
mentele, dându-le formele pe care le doriţi, în funcţie de destinaţiile dorite, cu atât mai mult 
pot face acest lucru Eu cu creaţia Mea imensă. In această privinţă, vă asigur că imaginaţia 
Mea nu are nevoie de şcolile voastre pentru a urma un curs de estetică, aşa cum cred unii din- 
tre savanţii voştri. 

15. Plantele, animalele şi mineralele de pe Pământ dovedesc la scară mică de ce ima- 
ginaţie dispune Creatorul. Pe Saturn puteţi descoperi deja o parte din această diversitate, şi vă 
asigur că pe soare ea este cu mult mai mare. Dacă ceea ce v-am revelat despre Saturn vi se 
pare atât de minunat, Mă întreb ce veţi spune atunci când vă voi duce într-o călătorie pe soa- 
re? Deocamdată să ne ocupăm însă de Saturn, căci mai sunt multe de văzut. 

16. Şi nu uitaţi că în ceea ce priveşte această planetă, am început cu începutul. Voi 
ştiţi că Eu las întotdeauna la sfârşit vinul cel bun, nu ca gazdele meschine de pe Pământ care 
se grăbesc să-şi îmbete oaspeţii cu un pahar de vin prost, acrit şi diluat cu oţet îndulcit. Aşa- 
dar, încercaţi să înţelegeţi plenar ce vă spun: Eu am început cu începutul! Când vom termina 
cu acest corp ceresc, imaginaţia voastră va fi mult mai bogată şi veţi putea trece cu uşurinţă 
pe un nivel superior. Căci pentru Mine, creaţia este ierarhizată pe verticală, şi ea nu are un 
sfârşit către infinitate. Nu există nicăieri în creaţie un al treilea nivel de comparaţie, ci numai 
două: ceva este întotdeauna mai presus decât altceva, la fel cum ceva este întotdeauna mai 
măreţ şi mai sublim decât altceva. Dar nu veţi găsi nicăieri ceva care să fie mai presus decât 
orice altceva, care să nu poată fi depăşit în măreţie, căci această culme supremă şi de neegalat 
sunt chiar Eu însumi. Abia după ce veţi cunoaşte splendorile acestor corpuri cereşti vi se va 
permite să vedeţi o licărire slabă din ceruri. Şi vă asigur că această licărire vă va face să uitaţi 
de toate splendorile la care aţi asistat pe diferitele corpuri cereşti. Căci deşi lucrările Mele 
sunt de o măreţie infinită, nu trebuie să uităm că aceste corpuri cereşti se află totuşi închise în 
materia moartă. Vă puteţi imagina singuri cât de sublime trebuie să fie ele în lumea spiritului, 
acolo unde totul este numai lumină şi viaţă. 

17. Să ne întoarcem însă la planeta noastră, Saturn, şi să vedem care este adâncimea 
râurilor, lacurilor şi oceanelor sale. Măsura pe care o vom alege este de un kilometru. Ocea- 
nele de pe Saturn au o adâncime practic egală, de un kilometru, care nu scade decât în apro- 
pierea ţărmurilor. Râurile au pretutindeni o adâncime de 20 de metri în partea din centru a 

albiei, care scade pe măsură ce ne apropiem de maluri, La fel, această adâncime scade pe 
măsură ce ne apropiem de punctele de vărsare a râurilor în ocean. 

18. Din cauza acestei uniformităţi a adâncimii, suprafaţa râurilor de pe Saturn este ab- 
solut netedă, reflectând ţinutul înconjurător în toată splendoarea lui, la fel ca un lac liniştit pe 
Pământ. Priveliştea oferită este de o rară frumuseţe, îndeosebi noaptea, când toate luminile 
nocturne sunt practic dublate de ape. 

19. Cele patru fluvii principale divid acest ţinut în patru părţi, astfel încât cineva aflat 
în vârful muntelui central poate vedea graniţele ţinutului urmărind cursurile celor patru fluvii. 
Evident, un pământean nu ar putea vedea niciodată atât de departe, dar saturnienii pot face 
acest lucru, căci vederea lor este mai bună decât unele telescoape de pe Pământ. Pe Saturn 
acest lucru este chiar o necesitate, căci dacă cineva doreşte să-şi supravegheze proprietatea, el 
are nevoie de o vedere foarte ascuţită. In zilele frumoase, saturnienii au capacitatea de a ve- 
dea din vârful unui munte o întreagă ţară de pe Pământ. Cel mai acut simţ al saturnienilor este 
cel vizual. Acesta poate fi comparat cu vederea unei acvile terestre, care poate vederea de la 
mare înălţime chiar şi animalele cele mai mici. 

20. Cât despre celelalte caracteristici ale acestor râuri, lacuri şi oceane, de ele ne vom 
ocupa într-un capitol ulterior. Pentru astăzi, Amin! 

Capitolul 10 

Oamenii care trăiesc în apropiere de Fluviul-Dimineţii Cefe trei locuinţe ale sa- 
turnienilor. Cum pot controla natura saturnienii prin puterea voinţei lor. Comunicarea 
saturnienilor cu lumea spirituală. Misiunile inutile ale spiritelor terestre pe Saturn. 

1 . Intre cele patru fluvii, unul curge direct către dimineaţă ; acesta este cel mai mare şi 
mai populat fluviu. Nu trebuie să credeţi însă că veţi găsi oraşe şi fortificaţii pe malurile sale, 
aşa cum s-ar petrece lucrurile pe Pământ. Aşa ceva nu există pe întreaga planetă. 

2. Cele mai plăcute locuinţe pentru saturnieni sunt arborii-soarelui. Pe Saturn, aceştia 
sunt numiţi gliuba, iar sub ramurile lor trăiesc familii întregi. Saturnienii nu trăiesc împreună 
într-un singur loc, aşa cum se petrec lucrurile pe Pământ. O parte din populaţie trăieşte pe 
câmpii, cu deosebire pe malurile râurilor, în timp ce altă parte trăieşte în munţi. De aceea, pe 
ambele maluri ale Fluviului-Dimineţii sunt plantaţi arbori ai soarelui, sub care saturnienii îşi 
fac locuinţe permanente. Spun „locuinţe permanente" deoarece aceşti copaci nu se usucă prea 
curând. Ei continuă să crească şi devin din ce în ce mai mari, astfel încât sub un singur copac 
poate trăi o familie întreagă, care, din cauza diferitelor legături de rudenie, poate ajunge până 
la 10-20.000 de oameni. 

3. Fluviile, dar îndeosebi acest Fluviu al Dimineţii, împlinesc foarte multe necesităţi 
ale localnicilor, în următoarea ordine a importanţei: mai întâi de toate, trebuie precizat că 
saturnienii sunt foarte buni prieteni ai igienei personale; nu este deloc neobişnuit ca ei să se 
spele şi de şapte ori pe zi. In al doilea rând, lor le place foarte mult să înoate, căci acest sport 
îmbină revigorarea cu amuzamentul. In această privinţă, sunt cu toţii adevăraţi artişti ai apei; 
ei nu înoată numai la suprafaţă, ca pământenii, ci păşesc cu uşurinţă şi pe suprafaţa apei, pu- 
tând face tot felul de manevre care vouă vi s-ar părea neverosimile. De pildă, pot pluti pe 
deasupra apei, sau pot sta pe această suprafaţă, învârtindu-se. 

4. Dacă doresc să se scufunde, pot face acest lucru, dar nu foarte uşor, căci în relaţie 
cu apa, ei sunt cu 40% mai uşori decât sunt pământenii. Vă mai amintiţi, cred, când vă poves- 
team că ei pot pluti cu uşurinţă prin aer, lucru savurat în special de tineri. Chiar şi cei mai 



9 Răsărit. 

bătrâni dintre ei pot sări însă fără probleme de pe diferite înălţimi, fără a-şi face vreun rău. Ei 
nu prea gustă însă acest lucru, căci după un asemenea zbor prin aer se simt de regulă ameţiţi. 

5. Un al treilea motiv pentru care saturnienii preferă să trăiască în apropierea apei este 
strălucirea superbă a acesteia în cursul nopţii, despre care am mai vorbit. In al patrulea rând, 
aceste râuri emană un aer răcoros extrem de plăcut, pe care saturnienii îl adoră, în al cincilea 
rând, ei trăiesc pe malurile râurilor din cauza animalelor lor, pentru ca acestea să aibă un ac- 
ces la uşor la apă, lucru despre care vom discuta în detaliu mai târziu. Marile animale domes- 
tice nu pot fi crescute în munţi, din cauza lipsei de apă, căci izvoarele încep să curgă de regu- 
lă în jumătatea inferioară a munţilor, în timp ce oamenii de pe înălţimi trebuie să se mulţu- 
mească cu apa ploilor şi cu plantele numite butoaie plutitoare. Cel mai mare dintre animalele 
lor domestice are nevoie de nu mai puţin de 566.000 de litri de apă într-o singură zi, cantitate 
uriaşă pe Pământ. Acest animal uriaş este echivalentul vacilor de pe Pământ, cu menţiu- 
nea că un elefant de-al vostru ar putea păşi pe spinarea unei asemenea vaci fără ca aceasta să- 
i simtă greutatea mai mult decât simte elefantul greutatea unui parazit. Datorită utilităţii ieşite 
din comun a acestui animal, saturnienii preferă să trăiască pe malul apelor curgătoare sau al 
lacurilor, căci aceste vaci beau de cinci ori mai multă apă decât mănâncă. Vom explica mai 
târziu cu ce anume se hrănesc aceste animale. 

6. Deşi saturnienii nu îşi construiesc oraşe sau case, ei ştiu să planteze arborii-laţi 
(despre care am vorbit într-un capitol anterior) într-o manieră atât de artistică încât aceştia 
alcătuiesc ansamble de locuit de o rară frumuseţe, infinit mai reuşite decât cele mai mari şi 
mai frumoase oraşe de pe Pământ, cu zidurile lor care par poleite cu aur. 

7. In al şaselea rând, saturnienii preferă să trăiască pe malul apelor din cauza iubirii 
lor pentru ocean şi pentru arta navigaţiei. Le place să navigheze atât de mult nu din motive 
egoiste, pentru a câştiga ceva, ci mai degrabă din plăcere pură şi din motive de sănătate. 
Atunci când doresc să viziteze alte ţinuturi sau insule mai îndepărtate, ei sunt nevoiţi să ape- 
leze la navigaţie, lucru care îi încântă în mod deosebit. 

8. Vă întrebaţi probabil de ce îşi mai dau saturnienii osteneala să îşi construiască vase 
de navigaţie, dacă tot au capacitatea de a pluti pe apă. Răspunsul este cât se poate de simplu: 
ei pot păşi cu uşurinţă pe apă, dar numai dacă nu au alte poveri. Dacă au asupra lor chiar şi 
cel mai mic obiect, ei se scufundă imediat, căci relaţia lor cu apa a fost calculată aproape la 
nivelul unui fir de păr. Chiar şi atunci când păşesc pe apă, ei fac acest lucru cu cea mai mare 
atenţie, foarte încet, şi numai după ce au exersat îndelung (mult mai mult decât exersează 
patinatorii profesionişti pe Pământ). Din toate aceste motive, este mult mai simplu pentru ei 
să navigheze cu ambarcaţiunile lor, care străbat nu mai puţin de 30-50 de mile într-o oră te- 
restră. Trebuie precizat că navele lor nu sunt dotate cu motoare cu aburi, cu roti sau cu vâsle. 
Ele sunt puse în mişcare exclusiv de voinţa lor fermă şi de credinţa lor de nezdruncinat. Aşa 
se şi explică de ce îşi lipesc pe marginea vaselor acele steaguri vegetale (de care vorbeam 
anterior), pe care le magnetizează cu voinţa lor, astfel încât să poată direcţiona nava către 
destinaţia dorită, 

9. Vă asigur că această forţă motrice este infinit mai bună şi mai sigură decât teribilele 
voastre motoare cu abur, care pun într-un pericol constant viaţa umană! Dacă nu aş avea Per- 
sonal grijă de voi prin intermediul îngerilor Mei gardieni, s-ar produce mult mai multe acci- 
dente din cauza aburului eliberat decât cele pe care le cunoaşteţi voi. Nu există nimic mai 
stupid decât să foloseşti forţe ale naturii despre care nu cunoşti nimic. Nu este suficient să ştii 
din experienţă că forţa aburului eliberat are o mare putere compresoare, mai trebuie să cu- 
noşti şi ce anume se ascunde în spatele acestui abur comprimat, generând această putere. 

10. In natură nu există nici o putere moartă. Oriunde există o forţă, ea are în spate un 
principiu viu, care a fost eliberat. Cine poate şti însă câtă putere au spiritele eliberate ale abu- 
rului? Adevăr vă spun: dacă ele nu ar fi controlate de îngerii păzitori, nu ar trece mult şi aro- 

ganţii voştri ingineri ar descoperi cât de ridicole sunt toate calculele lor. Dacă nu ar fi ţinută 
sub control, puterea spiritelor eliberate din numai 1 .837 litri de apă ar fi atât de mare încât ar 
putea face praf şi pulbere munţi întregi într-o singură clipă. Vă puteţi face acum o idee despre 
cât de mare trebuie să fie protecţia cerească pentru ca stupidele fiinţe umane care trăiesc pe 
Pământ să nu piară prin accidente provocate chiar de neştiinţa lor. 

11. Saturnienii nu cunosc nimic despre aceste lucruri, dar sunt de o mie de ori mai în- 
ţelepţi decât inginerii voştri super-deştepţi, care au cucerit prin invenţiile lor oceanele Pămân- 
tului. Pe lângă alte avantaje, saturnienii mai dispun de un mare privilegiu: acela ca de câteva 
ori în viaţă să se poată asocia personal cu Mine şi cu îngerii Mei. Din aceste scurte conversa- 
ţii ei pot obţine informaţii de mii de ori mai preţioase decât dacă ar participa la conferinţele 
excesiv de retorice ale savanţilor voştri. 

12. In această privinţă, aş dori să menţionez în treacăt că spiritele de pe Pământul vos- 
tru vin deseori să îi viziteze pe saturnieni, lucru care li se permite oricând, dar mai ales atunci 
când simt această nevoie. De regulă, se petrece însă acelaşi scenariu: saturnienii râd de aceste 
spirite terestre, care se consideră foarte învăţate. Saturnienii le reproşează convingerile ini- 
maginabil de stupide, căci ei nu ştiu nici măcar că Domnul, Creatorul cerului şi al tuturor 
corpurilor cereşti, este în întregime uman. Acest lucru este cunoscut numai de câteva fiinţe 
umane şi de creştinii de pe Pământ. Cât priveşte spiritele, acestea au cele mai năstruşnice şi 
mai ridicole idei în legătură cu Mine, idei pe care nu ezită să le portretizeze. 

13. într-unui din aceste portrete, Eu sunt ilustrat sub forma unui ierarh, în timp ce alţii 
Mă pictează pe jumătate gol, plutind pe un norişor şi ţinând o cruce în mână (de regulă în 
mâna dreaptă). Mai sunt unii care Mă pictează sub forma unui porumbel în zbor 1 , care plu- 
teşte deasupra unui ierarh şi a Hristului gol, cel cu crucea. Alţii nu ezită să Mă ilustreze în 
toate aceste trei maniere simultan, ceea ce din punct de vedere matematic este un nonsens, 
căci sunt prezentat sub forma a trei fiinţe, din care numai două au o formă umană, în timp ce 
a treia nu este decât un animal. Iată aşadar cum apar Eu în majoritatea ilustrărilor: ca un ie- 
rarh, un Hrist gol şi un porumbel! 

14. Pe întreaga planetă Saturn nu există nici măcar o singură fiinţă umană care să aibă 
o altă concepţie despre Mine decât aceea că sunt un om, la fel ca orice alt om, cu o singură 
diferenţă: aceea că sunt un om perfect şi complet, adică un om în al cărui trup trăieşte Divini- 
tatea în toată plenitudinea ei. Dacă aveţi dificultăţi în a înţelege acest lucru, întoarceţi- vă către 
materie, care vă va spune de unde provine ea şi ce reprezintă ea, aşa cum de altfel v-a şi spus 
deja. Abia atunci veţi înţelege cum se face că în Mine - ca fiinţă umană completă - trăieşte 
plenar, într-o manieră corporală, Divinitatea. 

15. Când saturnienii au pus lucrurile la punct, aceste spirite terestre arogante s-au su- 
părat şi s-au enervat foarte tare, propunându-şi să se răzbune pe saturnieni atacându-i, pentru 
a le impune apoi prin forţă propriile lor convingeri. Dar pe cât de smeriţi sunt saturnienii, pe 
atât de fermă este credinţa lor, astfel încât spiritele de pe Pământ nu rezistă prea mult în câm- 
pul lor vibratoriu, întorcându-se de bunăvoie acasă. 

16. Voi explica aceste scene mai în detaliu atunci când vom vizita regiunile acoperite 
cu gheţuri şi zăpezi veşnice de pe Saturn, care sunt locuite de saturnienii decedaţi. Trebuie să 
ştiţi că spiritele oricărui corp ceresc, în special dacă nu au atins o mare puritate, rămân după 
moarte în sfera planetei pe care au locuit-o într-un trup fizic. 

17. Deocamdată, vom reveni cu studiul nostru asupra apelor curgătoare. 



Capitolul 11 



10 Aluzie la Duhul Sfânt, ilustrat frecvent în aceasta manieră. 

Frumoasele peisaje riverane. Fluviul de la Nord. Fluviul Serii. Fluviul Amiezii. 

1. Dacă doriţi să vă imaginaţi un asemenea fluviu, gândiţi- vă la o suprafaţă vastă şi 
calmă de apă, care se întinde către ocean în linie dreaptă, fără să poată fi cuprinsă cu ochii. In 
plus, gândiţi-vă că acest fluviu străbate o câmpie imensă întreruptă din când în când de for- 
maţiuni muntoase regulate, despre care am vorbit deja. Adăugaţi şi o mare bogăţie a vegetaţi- 
ei acestor regiuni riverane. Intre şirurile de munţi cresc adevărate bulevarde de arbori- 
piramidă, în mijlocul unor grădini superbe, la care se adaugă păduri întinse de copaci-pâlnie 
şi alţi arbori luxurianţi, tufişuri, flori şi ierburi. Există de asemenea o populaţie foarte bogată 
de animale, neobişnuite pentru voi, şi o sumedenie de libelule magnifice, care zboară în toate 
direcţiile deasupra apei - toate fiind supuse voinţei saturnienilor. Printre familiile care locu- 
iesc pe malul râurilor veţi întâlni frecvent vizitatori angelici, şi din când în când, Mă puteţi 
întâlni chiar pe Mine. 

2. Dacă puneţi cap la cap toate aceste informaţii, vă puteţi face o idee destul de exactă 
referitoare la splendoarea inimaginabilă a acestor regiuni riverane. După cum am mai spus, o 
atenţie cu totul specială merită fluviul care curge către răsărit, cu malurile sale spaţioase. Nu 
trebuie să credeţi însă că vegetaţia creşte haotic; dimpotrivă, totul creşte în cea mai perfectă 
ordine planificată. Nu numai că am avut grijă de nevoile animalelor, dar M-am îngrijit perso- 
nal de aspectul estetic al regiunii, astfel încât toate aceste splendori să fie cât mai perfect 
aranjate. Cred că aţi ajuns deja la această concluzie din descrierea plantelor şi a vegetaţiei pe 
care v-am făcut-o. 

3. Celelalte trei fluvii sunt structurate în aceeaşi manieră ca şi cel care curge către ră- 
sărit, dar nu au lăţimea acestuia şi nu sunt la fel de dens populate. Asta nu înseamnă însă că 
splendorile de pe malurile lor nu sunt la fel de perfect ordonate. 

4. Fluviul care curge către nord este un fluviu „romantic", căci valea prin care trece 
este deseori mărginită de munţi, pe versanţii cărora apar frecvent nişte turnuri stâncoase, de 
culoare albă, care par să se înalţe până la cer, împodobite cu o plantă vindecătoare numită 
hellatharianga, sau „tufişul de aur cu o mie de frunze", pe care am descris-o mai devreme. 
Această regiune reprezintă arealul ideal pentru această plantă, deşi ea poate fi găsită şi în alte 
locuri, dar nu în aceeaşi abundenţă. 

5. Malurile fluviului care curge către nord sunt întru totul comparabile cu cele ale flu- 
viului care curge către răsărit, cu o singură excepţie: arborii-piramidă nu cresc prea uşor în 
acest ţinut stâncos. Aveţi astfel o imagine completă a acestui fluviu şi a malurilor sale. 

6. Fluviul care curge către asfinţit este faimos pentru nenumăratele sale păsări cântă- 
toare, ale căror triluri armonioase sunt vestite în lung şi în lat. Dacă aţi putea petrece o singu- 
ră seară aici, aţi asculta un concert prin comparaţie cu care muzica celor mai faimoşi compo- 
zitori ai voştri, cum ar fi, să zicem, Handel, cântată de cea mai bună filarmonică, ar părea 
orăcăitul unor broaşte într-un iaz. 

7. Pe Saturn, Eu sunt maestrul de sunet al păsărilor! Puteţi fi convinşi că dacă ar putea 
asculta o singură melodie cântată de aceşti cântăreţi cu pene, până şi cei mai buni solişti vo- 
cali pe care îi aveţi nu ar mai îndrăzni să cânte vreo notă cât trăiesc (N.B.: muzica reprezintă 
o formă de divertisment extrem de populară printre saturnieni. Ei nu au însă nici un fel de 
instrumente muzicale. In schimb, sunt excelenţi cântăreţi vocali, dar pe care şi-1 pun în valoa- 
re cântând imnuri de slavă şi de recunoştinţă adresate Mie în timpul serviciilor lor divine. 
Toate acestea vor fi descrise în amănunt atunci când vom vorbi direct despre saturnieni şi 
despre viaţa pe care o duc). 

8. Fluviul care curge către sud, Fluviul Amiezii, este faimos pentru luciul apei sale. 
Suprafaţa acesteia străluceşte puternic în timpul zilei, la fel cum strălucesc pe Pământ dia- 
mantele cele mai mari şi mai bine şlefuite. Explicaţia este legată de puritatea excepţională a 

apei sale, în special la suprafaţă. Deşi toate apele de pe Saturn sunt mai pure decât cele mai 
curate izvoare de pe Pământ, apa acestui fluviu este atât de curată încât poţi vedea prin ea 
orice obiect, chiar şi la cea mai mare adâncime. Aşa se explică de ce suprafaţa apei străluceş- 
te atât de minunat, mai ales atunci când există o mişcare cât de mică a valurilor. Nu vă puteţi 
imagina această splendoare fără seamăn: un curcubeu pe Pământ ar fi un spectacol banal prin 
comparaţie cu strălucirea acestei ape. 

9. In ceea ce priveşte însă populaţia care trăieşte pe malurile acestui fluviu, ea este fă- 
ră doar şi poate cea mai săracă. Explicaţia are legătură cu apa dură, din cauza căreia vegetaţia 
este mult mai săracă decât în alte locuri. Deşi este atât de curată, apa fluviului este foarte dură 
(lucru care, se ştie, este valabil şi pe Pământ: cu cât apa este mai curată, cu atât mai dură este 
ea). Nu trebuie să trageţi însă concluzia că vegetaţia de pe malurile acestui fluviu este absolut 
dezolantă; prin comparaţie cu locurile cele mai bogate în vegetaţie de pe Pământ, cea de aici 
este de-a dreptul luxuriantă. Ea nu se compară însă cu vegetaţia de pe malurile altor fluvii, 
îndeosebi cu cea a Fluviului Dimineţii. 

10. Am discutat aşadar despre cele patru fluvii principale izvorâte de pe muntele cen- 
tral. Acestea nu sunt însă singurele regiuni populate de pe Saturn. Ceilalţi munţi şi râurile lor 
sunt la fel de dens populate. Singura diferenţă faţă de aceste patru fluvii principale este că 
celelalte râuri au mult mai multe meandre (nu sunt la fel de drepte), dar în rest lucrurile sunt 
destul de asemănătoare. 

1 1 . Nu ne mai rămâne decât să facem o descriere a numeroaselor lacuri interioare, a 
utilităţii şi frumuseţii lor, şi a habitatului care trăieşte pe malurile lor extrem de întinse. O 
vom face cu prima ocazie. Deocamdată, Amin! 

Capitolul 12 

Lacurile de pe Saturn. Măreţia ţinuturilor rurale şi marea populaţie care trăieşte 
pe malurile lor. Legăturile dintre râuri, fluvii şi lacuri. Grupurile de conuri stâncoase ca 
locuri de recreaţie. Călărirea lebedelor. 

1. Lacurile de care vorbeam în capitolul anterior sunt destul de diferite de lacurile de 
pe Pământ, care reprezintă acumulări de ape stătătoare în anumite crăpături neregulate ale 
solului. Pe Saturn, apa izvoarelor se adună de asemenea în depresiunile câmpiilor din jurul 
munţilor. Aceste lacuri sunt mult mai puţin adânci decât râurile de câmpie. Adâncimea lor 
depăşeşte rareori 12 metri, ceea ce înseamnă foarte puţin pentru standardele saturniene. Orice 
saturnian poate traversa cu uşurinţă un asemenea lac, din cauza adâncimii sale reduse. Apa 
abia dacă îi va ajunge până la genunchi. Ea este totuşi suficient de adâncă pentru a susţine 
ambarcaţiunile saturnienilor. 

2. Se pune întrebarea: la ce folosesc aceste lacuri? Ele servesc aceloraşi scopuri ca şi 
canalele pe care le sapă oamenii pe Pământ. Din fiecare asemenea lac pleacă cel puţin o sută 
de pâraie, care se varsă apoi în alte râuri, devenind afluenţi ai acestora. In acest fel, lacurile le 
permit saturnienilor să ajungă pe cale acvatică la diferitele cursuri de apă, în special la cele 
patru fluvii principale. Spre exemplu, dacă există un asemenea lac între Fluviul Dimineţii 
(est) şi cel al Amiezii (sud), va exista cel puţin un asemenea afluent, dacă nu mai multe, care 
se varsă într-unui sau în celălalt din cele două fluvii. Cu siguranţă va exista un lac de câmpie 
şi între Fluviul Amiezii şi cel a Serii (vest), precum şi între cel din urmă şi Fluviul Miezului 
Nopţii (nord), în acest fel, legăturile dintre marile fluvii se realizează prin diferite canale şi 
lacuri, de ordinul sutelor. In mod similar, există legături acvatice între toate râurile mai mari 
sau mai mici de pe Saturn. 

3. Lacurile acoperă suprafeţe foarte mari. Cel mai mic dintre ele este de dimensiunea 
Mării Caspice (424.300 kilometri pătraţi) din Asia, cel mai mare lac de pe Pământ. Există şi 
lacuri foarte mari, unele de dimensiunea Mării Mediterane (2.496.000 kilometri pătraţi). Cele 
de o asemenea mărime nu sunt însă foarte numeroase; de regulă, ele pot fi găsite în apropie- 
rea oceanelor. Către centrul ţinutului există numeroase lacuri mai mici, căci oriunde veţi găsi 
o câmpie în această regiune, veţi întâlni cu siguranţă şi cel puţin un lac. Privite dintr-un punct 
mai înalt, aceste lacuri oferă ochiului o privelişte atât de încântătoare, încât cu greu v-aţi pu- 
tea-o imagina. 

4. Deşi există şi pe Pământ locuri cu lacuri interioare, forma lor nu este deloc unifor- 
mă, ci mai degrabă haotică, la fel ca şi împrejurimile. Malurile lor sunt înconjurate de pietre 
bătute de vânturi, de zone muntoase împădurite sau de câmpii aride, fiind imposibil de găsit o 
ordine în ele. Acest lucru nu se întâmplă pe Saturn, unde lacurile au întotdeauna o formă de 
elipsă. Din ele pornesc în toate direcţiile canale, care se varsă în alte lacuri, râuri sau fluvii. 
Imaginaţi- vă o asemenea suprafaţă calmă de apă, din care cea mai mică are 10-100 mile pă- 
trate, existând însă şi altele cu dimensiuni mai mari, de 100-1000 de mile pătrate, sau chiar de 
1.000-30.000 de mile pătrate, şi vă veţi putea face o idee despre dimensiunile acestor lacuri. 
Adăugaţi şi numeroasele canale care pleacă din ele, majoritatea în linie dreaptă, şi veţi putea 
aprecia mai bine splendoarea lor, cu atât mai mult cu cât aceste canale nu sunt mai înguste de 
2-40 de mile. 

5. Nu doar dimensiunile vaste subliniază măreţia acestor lacuri, cât mai ales malurile 
lor, extrem de populate. Nicăieri nu se dezvoltă o vegetaţie atât de luxuriantă ca pe malurile 
acestor lacuri. Acesta este mediul ideal pentru arborii-piramidă, care cresc până la înălţimi 
incredibile (din punctul vostru de vedere), vârfurile lor fiind chiar mai înalte decât cele ale 
celor mai înalţi munţi de pe Saturn. 

6. Una din plantele pe care le cultivă saturnienii pe malurile lacurilor este planta-navă. 
In spatele culturilor de acest fel sunt plantaţi arbori-zid (laţi). Pe malul anumitor lacuri, înăl- 
ţimea acestor ziduri aurite depăşeşte de multe ori un kilometru. Saturnienii au atins o aseme- 
nea măiestrie în arta altoirii încât atunci când un arbore lat atinge o anumită înălţime, ei îi taie 
o creangă şi o altoiesc pe un alt arbore lat, după care acoperă despicătura cu pământ; în acest 
fel, noul copac va creşte cu încă jumătate din înălţimea lui iniţială. Procedeul este continuat 
atât timp cât este posibil, împodobind malul cu forme excepţional de grandioase, căci aceşti 
copaci cresc până la înălţimi uimitoare, care depăşesc cu mult înălţimea lor naturală. In spate- 
le acestor ziduri vegetale, saturnienii cultivă de regulă arborele hotch-potch, cu coloanele 
sale, care contribuie cu varietatea sa incredibilă la înfrumuseţarea regiunii. 

7. Când am discutat despre Fluviul-Dimineţii şi despre locuitorii de pe malurile aces- 
tuia, am afirmat că nu veţi găsi pe Saturn oraşe, fortificaţii sau locuinţe, cu excepţia acestui 
arbore. Acelaşi lucru este valabil inclusiv în ceea ce priveşte lacurile interioare. Nu există alte 
locuinţe decât primul arbore de care am discutat 11 . Trebuie totuşi să adăugăm un lucru: când 
creşte pe malurile lacurilor, acest copac depăşeşte în dimensiuni speciile similare care trăiesc 
pe malurile râurilor sau în munţi, servind astfel drept locuinţă pentru un număr mult mai mare 
de persoane. 

8. Toate aceste specii vegetale păstrează aceeaşi ordine riguroasă de care am mai dis- 
cutat. De aceea, malurile lacurilor arată ca un paradis perfect, în sensul cel mai real al cu- 
vântului. Chiar dacă arborele-soare este unicul tip de locuinţă al saturnienilor, nu trebuie să 
credeţi că aceşti copaci sunt plantaţi unii lângă ceilalţi. Dimpotrivă, este nevoie de o buna 
bucată de timp pentru a călători de la o locuinţă la alta. Distanta cea mai scurtă între aceşti 
copaci ai soarelui este de aproximativ 10-20 de mile, dar de regulă ea se situează între 50-100 



11 Gliuba, arborele-soare, descris în capitolul 3. 

de mile geografice, căci proprietăţile saturnienilor au dimensiuni care egalează o ţară euro- 
peană. Pe o asemenea proprietate nu există de regulă decât un singur copac-soare, sau, în ca- 
zul celor mai mari, cel mult 5-10 copaci. Un nou arbore-soare este plantat numai atunci când 
membrii familiei se înmulţesc atât de mult încât nu mai încap sub cel precedent. 

9. Uneori, când membrii unei familii trebuie să se mute din cauza suprapopulaţiei, se 
întâmplă ca ei să plece în munţi, deşi nu prea le place acest lucru. înainte de a-şi planta arbo- 
rele-soare pe un munte, saturnianul de rând va face tot ce îi stă în puteri pentru a-şi găsi un 
loc pe malul unui lac. El nu pleacă pe munte decât dacă îi este imposibil să găsească vreun 
loc în apropiere de un lac. Dacă se decide totuşi să plece pe munte, el va căuta acele locuri 
bogate în izvoare şi în care cresc arborele ploii (briura) şi cel numit butoiul plutitor, pentru a 
avea astfel la dispoziţie apa necesară. Fără apă, locuitorii de pe Saturn nu şi-ar putea creşte 
vacile, de la care obţin lapte cald, şi ar trebui să se mulţumească cu laptele caprelor de munte 
domesticite, care nu este la fel de dulce. 

10. Dacă doresc să se bucure de lapte de vacă, ei nu au altă şansă decât să coboare la 
câmpie şi să-şi viziteze rudele. Ei obţin preţiosul lapte de la acestea fie în schimbul plantelor 
vindecătoare culese de pe munte, fie prin muncă. După ce au făcut rost de lapte, ei îşi umplu 
containerele de care am mai vorbit şi se întorc acasă. Vă mai amintiţi de căruţele pe care le 
au, pe care le-am descris într-un capitol anterior, confecţionate cu multă uşurinţă din butoiul 
plutitor şi pe care locuitorii de la câmpie îl numesc uneori „vasul montan", 

11. Deşi, conform unităţilor voastre de măsură, aceşti arbori-locuinţă par să fie plan- 
taţi la o distanţă destul de mare unii de alţii, aceste distanţe nu reprezintă o problemă pentru 
saturnieni, care îşi pot vedea cu ochiul liber vecinii, datorită simţului extrem de ascuţit al ve- 
derii, în plus, picioarele lor lungi îi poartă cu uşurinţă pe distanţe de 10 mile geografice, pe 
care le parcurg în numai 15 minute. In cazul în care casa vecinului se află la o distanţă mai 
mare, ei călătoresc cu vasele lor, despre a căror viteză am mai vorbit. 

12. Singurul lucru care mai trebuie explicat este dacă apa acestor lacuri interioare este 
stătătoare sau curgătoare. De altfel, am precizat deja că apa lor este curgătoare, atunci când 
am vorbit despre canale. Apa lacurilor este antrenată în curenţi destul de puternici, dar totuşi 
mai lenţi decât cei ai râurilor şi fluviilor. Curenţii pornesc din centrul lacului în direcţii radia- 
le, către canalele pe care le alimentează, care fac legătura cu alte lacuri, cu râuri şi fluvii. 
Există totuşi o altă particularitate care le diferenţiază faţă de canalele de pe Pământ. Apa 
acestor canale care fac legătura cu alte lacuri curge astfel: spre exemplu, dacă avem un canal 
care face legătura între lacurile A şi B, apa curge dinspre lacul A către B pe partea stângă a 
canalului, şi invers, dinspre lacul B către A pe partea dreaptă a aceluiaşi canal. Astfel, dacă 
un saturnian doreşte să călătorească între cele două lacuri, el poate face călătoria dus-întors 
pe acelaşi canal, odată pe partea stângă, iar la întoarcere pe partea dreaptă. Cred că inginerii 
voştri hidraulici ar avea mari dificultăţi în a reproduce această mişcare a apei. în ceea ce pri- 
veşte canalele care fac legătura cu apele curgătoare (râuri şi fluvii), în aceste cazuri sensul de 
curgere este unul singur: dinspre lac către râu, sau dinspre râu către lac, după cum este cazul. 
Acest lucru nu împiedică cu nimic navigaţia pe ele, căci pe Saturn apele curg foarte calm, iar 
cel mai puternic curent nu depăşeşte 20 de metri pe minut, în timp ce un curent normal curge 
de regulă cu o viteză de 2-10 metri pe minut. De altfel, această mişcare a apelor nu are nimic 
de-a face cu navigaţia saturnienilor, având doar rolul de a nu lăsa apele să stagneze şi să se 
colmateze. în plus, prin mişcarea lor, apele emană un suflu benefic vieţii. 

13. Frumuseţea acestor lacuri de câmpie este foarte mult amplificată de conurile stân- 
coase din centrul lor. Motivul pentru care au fost create este că în centru, apa lacurilor este 
foarte calmă, aşa că ar putea deveni cu uşurinţă stagnantă, colmatându-se. De aceea, am avut 
grijă să creez în centrul lor aceste conuri stâncoase, pentru ca apa să se izbească de ele, cre- 
ând o mişcare de fricţiune şi înviorându-se astfel (prin trezirea electricităţii sale interioare). 

Pe aceste conuri creşte frecvent acea plantă vindecătoare cunoscută sub numele de hellatha- 
rianga, tufişul de aur cu o mie de frunze. Acesta emană o mireasmă eterică extrem de parfu- 
mată, împrospătând întreaga suprafaţă a lacului. Nu întâmplător, saturnienilor le place foarte 
mult să călătorească cu bărcile lor către aceste conuri din centrul lacurilor. 

14. Uneori, există mii de asemenea conuri într-un singur lac, şi trebuie precizat că ele 
sunt foarte impunătoare. Dacă le-aţi putea vedea, aţi fi convinşi probabil că aveţi în faţă un 
mare oraş pe apă, pe lângă care Veneţia ar părea doar o jucărie, căci majoritatea acestor co- 
nuri au o circumferinţă de 2-3 mile geografice şi o înălţime de 4-6 kilometri. Pe un con trun- 
cat ar exista suficient loc pentru a clădi un întreg oraş. Imaginaţi-vă acum un grup de câteva 
mii de asemenea conuri şi vă veţi putea face o idee despre mărimea acestor cetăţi de conuri. 

15. Locuitorii de pe Saturn lucrează mult la aceste conuri, sculptând trepte pentru a 
putea ajunge în vârful lor, unde rămân zile întregi, bucurându-se de măreţia peisajului. Conu- 
rile foarte mari sunt sculptate astfel încât să fie create anumite terase exterioare. Accesul la 
etajele superioare se realizează pe nişte scări sculptate în spirală. Evident, sunt alese în acest 
scop numai acele conuri pe care nu a crescut nici un fel de vegetaţie. Cele pe care au crescut 
plante sunt considerate un fel de sanctuare, şi orice saturnian ar considera un păcat să dai cu 
dalta într-un asemenea con. Spiritele angelice le explică uneori că nu este vorba de nici un 
păcat, dar este într-adevăr imprudent să distrugi o plantă atât de nobilă cu o unealtă metalică. 
De aceea, saturnienii evită să se atingă de conurile pe care creşte vegetaţia, dintr-un fel de 
smerenie prudentă. Vârfurile şi terasele laterale ale conurilor sculptate sunt decorate artistic 
cu tot felul de frunze şi cu steagurile plantei numite chajaba. Priveliştea acestor grupuri de 
conuri, situate în centrul lacurilor, devine astfel o privelişte încă şi mai frumoasă, impresio- 
nându-i chiar şi pe saturnieni. 

16. Frumuseţea acestor cetăţi din conuri de piatră este amplificată şi mai mult atunci 
când la baza lor se adună numeroase vase, respectiv când familii întregi le vizitează. Se adau- 
gă o mare varietate de păsări de apă, care seamănă cu lebedele voastre, dar au o mare varieta- 
te coloristică, şi care încântă auzul cu cântecele lor. Nu trebuie să credeţi însă că aceste păsări 
seamănă ca mărime cu lebedele voastre; ele au mai degrabă dimensiunile unei ambarcaţiuni 
mai mici. De aceea, saturnienii obişnuiesc să călărească pe spatele acestor lebede, pentru a se 
distra. Ei domesticesc păsările şi le folosesc ca animale de povară, legându-le de multe ori de 
bărcile lor. Dacă aţi privi o asemenea procesiune vi s-ar părea probabil un basm cu zâne, vă- 
zând câteva sute de lebede cum trag de o ambarcaţiune. Acest gen de călătorii nu servesc însă 
decât pentru amuzament, şi nu degenerează niciodată în exploatarea animalelor, căci saturni- 
enii sunt plini de compasiune pentru toate creaturile vii. Ei nu le-ar folosi niciodată pentru 
munci grele, căci puterea voinţei şi credinţei lor este suficientă pentru a realiza orice fel de 
munci. 

17. Am spus cam tot ce era de spus în legătură cu insulele interioare. Ne vom ocupa 
acum de regatul animalelor, şi vom începe cu minunatele animale acvatice. Vă invit din nou 
să vă daţi drumul imaginaţiei, şi veţi asista la multe miracole. Pentru astăzi, vă spun însă 
Amin! 

Capitolul 13 

Ţărmurile oceanelor. Pericolele datorate furtunilor şi inundaţiilor. La baza aces- 
tor inundaţii stau lunile şi inelele lui Saturn. Speciile inferioare de animale marine. Mi- 
diile albastre gigantice. 

1. Am învăţat până acum aproape tot ce era de spus în legătură cu ţinutul respectiv, cu 
vegetaţia sa bogată şi cu apele sale, precum şi cu destinaţiile acestor lucruri. Ne vom întoarce 

acum atenţia de la regatul plantelor metalice elementare şi al sferei acvatice, care reprezintă 
habitatul principal al animalelor, la regatul propriu-zis al celor din urmă. 

2. înainte să descriem lumea animalelor, trebuie să facem o scurtă inspecţie a ţărmuri- 
lor oceanelor, unde trăiesc o mare varietate de animale. Pe Pământ, ţărmurile oceanelor sunt 
regiunile cele mai populate, datorită accesului la apă, care facilitează inclusiv afacerile şi 
transportul, cu condiţia ca în aceste regiuni să nu fie stânci, nisipuri, mlaştini sau recifuri. Pe 
ţărmurile oceanelor de pe Saturn lucrurile stau complet diferit. Pe această planetă, nici un om 
nu trăieşte în vreo zonă mai apropiată de 40 de mile geografice de ţărmuri. Explicaţia este de 
natură meteorologică: în limitele acestei distante, nimeni nu ar fi în siguranţă, din cauza inun- 
daţiilor provocate de furtuni. Pe Pământ, oceanele sunt supuse mareelor periodice; vă puteţi 
da seama că acestea sunt cu mult mai mari pe această planetă gigantică. Mărimea mareelor 
este direct proporţională cu cea a planetei, la fel ca şi celelalte lucruri care există pe ea. 

3. Motivul pentru care mareele de pe Saturn nu se ridică întotdeauna la acelaşi nivel 
are legătură cu cele şapte luni, a căror influenţă asupra întregii planete este considerabilă. 
Această influenţă devine cu atât mai mare atunci când toate cele şapte luni se află de aceeaşi 
parte a lui Saturn, ca rezultat al vitezelor diferite cu care călătoresc pe orbitele lor. In aseme- 
nea momente, mareele sunt mai înalte decât de obicei. In cazul Pământului, o singură lună se 
roteşte în jurul planetei, motiv pentru care ar fi imprudent să-i atribuim ei întreaga influenţă 
asupra mareelor, deşi este incontestabil faptul că ea exercită o anumită influenţă asupra aces- 
tora. Când nivelul apei oceanelor se ridică cu doi metri, influenţa lunii nu contează nici măcar 
pentru 2,5 centimetri. Pe o planetă de mărimea lui Saturn, ridicarea naturală a oceanelor este 
factorul determinant, la care se adaugă însă şi influenţa lunilor; dacă o singură lună influen- 
ţează ridicarea nivelului apei cu 2,5 centimetri, şapte luni vor contribui la ridicarea nivelului 
apei cu 17,5 centimetri, un centimetru pe Saturn neavând dimensiunea celui de pe Pământ, ci 
una proporţională cu restul planetei. Dacă veţi face toate calculele, veţi constata că influenţa 
celor şapte luni este responsabilă de ridicarea nivelului apei cu 140 de metri. La această înăl- 
ţime se mai adaugă şi ridicarea naturală a apei oceanelor, care este de 120 de metri în timpul 
fluxului. Veţi înţelege acum de ce există un pericol atât de mare de inundare a ţărmului pe o 
distanţă de 40 de mile geografice. 

4. Dacă inelul de deasupra oceanului nu ar avea o influenţă atât de benefică asupra 
apelor sale, ţinuturile de jos şi o bună parte din câmpii ar fi puse în pericol pe câteva mii de 
mile. Din cauza forţei de atracţie a inelelor se petrece însă un fenomen ciudat: apa oceanelor 
nu depăşeşte aproape niciodată distanţa de 40 de mile, căci în timpul fluxului se formează 
adevăraţi munţi de apă sub inele, ceea ce generează o forţă contrară celei care invadează ţăr- 
murile, care o neutralizează în bună măsură pe aceasta. 

5. Munţii de apă seamănă cu tsunami-urile de pe Pământ, cu diferenţa că forţa de 
atracţie a inelelor le dă acestora înălţimea teribilă de 100 de mile geografice. De aceea, în 
timpul fluxului, navigaţia pe ocean este absolut imposibilă, căci dacă un vas este surprins de 
un asemenea munte de apă, el este ridicat cu o ferocitate şi o viteză atât de mari, încât după ce 
este aruncat de pe culmea cea mai înaltă, cu greu s-ar mai putea vorbi de o întoarcere fericită 
acasă. In cazuri foarte rare, se poate întâmpla chiar ca valurile să ajungă la o înălţime atât de 
mare încât să atingă aproape inelul inferior. 

6. Chiar şi valurile mai mici sunt însă extrem de periculoase pentru navigaţie, căci ori 
de câte ori se petrec asemenea acumulări, apa oceanului creează vârtejuri ce se învârt cu o 
viteză indescriptibilă. Dacă vreun vas ajunge în mijlocul acestor munţi de apă care dansează, 
el este mai întâi atras pe culmea valului, când vârtejul de dedesubt este încă redus ca intensi- 
tate. Viteza de rotaţie a apelor creşte însă treptat, pe măsură ce valul se înalţă din ce în ce mai 
sus, iar când vasul este aruncat în hăul de dedesubt, nimic nu-1 mai poate salva de furia ape- 
lor. Diametrul unui asemenea munte de apă, chiar şi de mărime medie, este de 20-50 de mile 

geografice la bază, 10-20 de mile la mijloc şi 1-2 mile în vârf. Viteza de rotaţie a apelor într- 
un asemenea munte este atât de mare încât o singură rotaţie durează numai 2-5 minute la mij- 
locul muntelui, în timp ce pe culmea acestuia atinge 1-1,5 minute. Vă puteţi imagina ce 
forţă distructivă are un asemenea munte! Dacă o navă pluteşte pe ocean, şi sub ea începe să 
se formeze un asemenea val, nava este ridicată la înălţimi ameţitoare, după care este aruncată 
la mare distanţă. 

7. Aceste explicaţii au fost absolut necesare înainte de a începe cu descrierea regatului 
animal, pentru a şti că ţărmurile oceanelor nu reprezintă un habitat locuibil de fiinţele vii. Ne 
vom ocupa mai întâi de primele generaţii de animale, cele născute prin abiogeneză (generaţie 
spontană). In urma acestui act sublim al naturii, animăluţele atomice eterice sunt create în 
apă. Ele se multiplică apoi din clasă în clasă, până când ating nivelul care pe Pământ poartă 
numele de amfibii. Pe acest corp ceresc, clasa amfibiilor reprezintă nivelul de tranziţie de la 
animalele marine (acvatice) la cele terestre. Aşadar, primul nivel este cel al animalelor care 
cresc pe malul mării, locul în care animalele ies din lumea acvatică şi trec pe uscat. Dacă do- 
rim să studiem corect regatul animalelor de pe Saturn, este firesc să începem cu locul lor de 
origine. 

8. Prin urmare, apa oceanelor reprezintă primul habitat al animalelor. Care sunt pri- 
mele animale pe care le putem descoperi pe acest corp ceresc, dacă examinăm apa oceanelor? 
In această privinţă, ordinea lor nu diferă prea mult de cea de pe Pământ. 

9. Prima clasă de animale este alcătuită dintr-o specie de viermişori albi, atât de mici 
încât câteva milioane abia dacă ocupă spaţiul unei picături de apă. Cea de-a doua clasă cu- 
prinde o altă specie de viermi, ceva mai mari, echipaţi deja cu două aripioare. Nici aceştia nu 
pot fi văzuţi însă de ochii saturnienilor, cu toată vederea lor extrem de ascuţită. Aceste anima- 
le aflate pe al doilea nivel consumă în fiecare secundă mii de viermişori din prima clasă. Cea 
de-a treia clasă se referă la o specie de viermi cenuşii alungiţi, de mărimea nematodelor, mai 
exact anguillula aceti. Aceste animale sunt extrem de vorace şi se hrănesc cu viermii din 
primele două clase, integrându-le viaţa în propria fiinţă. In cea de-a patra clasă intră nişte 
specii de viermi cu două capete şi care au deja o lungime de 2,14-2,25 milimetri. Ei sunt ceva 
mai groşi la mijloc, semănând cu nişte suveici. Aceste animale îşi consumă predecesoarele pe 
scara evoluţiei. In această clasă apare pentru prima oară diferenţierea de sex. Este vorba de 
cele două capete ale viermelui, structurate în aşa fel încât unul indică sexul masculin, iar celă- 
lalt sexul feminin. Cea de-a cincea clasă reprezintă un fel de coleoptere de culoare roşie, cu 
patru picioare. Animalele sunt vizibile, având o lungime de 4,28-4,50 milimetri şi o grosime 
de 1,07-2,12 milimetri. Şi această specie este extrem de vorace, mâncând toate cele patru 
clase de predecesori în cantităţi uriaşe şi încorporându-le astfel viaţa în propria fiinţă. Urmea- 
ză astfel câteva mii de asemenea clase, fiecare dintre ele fiind încorporate de cea superioară, 
până când se ajunge la clasa crustaceelor. 

10. Clasa crustaceelor este la fel de bogată. Prima care apare pe scara evoluţiei este 
midia, urmată de melc. 

11. Intre scoici, nu vom menţiona decât o singură specie, şi anume midia albastră gi- 
gantică, care atinge asemenea dimensiuni încât dacă aţi vedea o singură scoică din această 
categorie pe pământ, aţi confunda-o cu o insulă, a cărei suprafaţă ar fi de 1-1,5 mile pătrate. 
Această midie este cea mai evoluată în clasa sa. Moartea sa este provocată de melcişori. 
Aceştia pătrund în ea din toate direcţiile şi continuă să se hrănească multă vreme. După con- 
sumarea cărnii, cochiliile scoicilor sunt aruncate de maree pe o insulă sau pe continent, fiind 
adunate de localnici. Aceştia le folosesc ca bazine pentru adunarea apei provenite de la arbo- 
rii-ploii. 

12. Partea exterioară a acestei scoici nu este deosebit de frumoasă, culoarea sa fiind de 
un verde închis. Partea interioară este mult mai reuşită, fiind colorată într-un auriu strălucitor, 

cu irizaţii azurii. De aceea, bazinele umplute cu apa arborilor-ploii arată minunat în bătaia 
soarelui. Saturnienilor le place să se îmbăieze în aceste „piscine", din cauza purităţii apei şi a 
miresmei eterice pe care o emană aceasta, şi care seamănă cu uleiul eteric al nardului de pe 
Pământ (una din cele mai parfumate plante de pe Pământ). 

13. Vă întrebaţi probabil: cum reuşesc să mişte saturnienii aceste scoici uriaşe? Cât se 
poate de simplu: cochilia scoicii nu este nici pe departe atât de grea pe cât v-aţi imagina, căci 
sub inel, obiectele îşi pierd o bună parte din greutatea lor, spre deosebire de latitudinea sudică 
sau de cea nordică. Când localnicii găsesc o asemenea scoică, ei o deschid cu ajutorul unor 
leviere, făcute din bârne, o curăţă cu atenţie, după care o închid la loc, lipind marginile cu un 
fel de lipici. Apoi aşteaptă un mic flux, care ridică scoica - pe care au avut grijă să o lege de 
navele lor, după care îşi încep călătoria către interiorul ţinutului, pe unul din fluvii, cu o vite- 
ză pe care nu v-o puteţi imagina. Reamintim că forţa propulsoare a navelor lor este puterea 
voinţei lor, folosită în acest caz la maximum. De aceea, nu trebuie să fiţi surprinşi că saturni- 
enii reuşesc să mute de colo-colo obiecte cu o greutate inimaginabilă pentru voi. Vom descrie 
mai amănunţit acest procedeu atunci când vom avea ocazia. 

14. In capitolele următoare ne vom ocupa de alte clase din regatul animalelor, dar de- 
ocamdată, vă spun Amin! 

Capitolul 14 

Melcul baston. Melcul Piramidă. Melcul-Disc care produce alifii şi ornamentele 
din grădini folosite pentru hainele patriarhilor. 

1. In ierarhia evoluţiei, după midia albastră gigantică urmează melcul. Există mai 
multe specii de melci, unii care trăiesc în apă, şi alţii - mai evoluaţi - care trăiesc pe uscat. 

2. In apă trăiesc câteva mii de specii diferite de melci, evoluate una din cealaltă. 

3. In ceea ce priveşte primele specii de melci, acestea sunt mai puţin interesante pen- 
tru noi, deşi s-ar putea scrie volume întregi în legătură cu ele. De altfel, ele sunt atât de nume- 
roase, încât dacă aţi încerca să faceţi doar o listă cu numele lor, nu aţi termina-o niciodată. De 
aceea, nu vom descrie decât speciile acelor crustacee care se află pe nivelul maxim de dezvol- 
tare şi care ne interesează în mod special. Mai exact, vom descrie cele cinci specii din vârful 
ierarhiei, din cauza naturii lor minunate. 

4. Prima specie este cea a melcilor-baston. Numele acestora provine de la faptul că 
cochilia lor seamănă cu un şurub alungit. Este ca şi cum ai lua un băţ lung de 20 de metri şi 1- 
ai sculpta sub forma unui şurub, sau, într-o descriere mai plastică, ca şi cum ai înfăşură o fu- 
nie în jurul unui băţ cu lungimea respectivă, cu menţiunea că această cochilie nu este deloc 
atât de subţire. Ea are un diametru de 1,75 metri în porţiunea sa cea mai groasă, subţiindu-se 
apoi până la un simplu punct. Vietatea nevertebrată din interior se subţiază şi ea în mod pro- 
porţional. Pe Pământ, un asemenea melc ar semăna cu un obelisc spiralat. Motivul pentru 
care l-am numit „melcul-baston" este că aşa îi spun saturnienii. 

5. Culoarea exterioară a acestei cochilii este de o rară frumuseţe. Partea mai groasă a 
cochiliei este de un roşu-trandafiriu, ca şi cum aţi acoperi o bucată de argint cu un strat subţi- 
re de vopsea de această culoare. Către vârf, roşul devine mai închis, căpătând un luciu meta- 
lic, astfel încât culoarea roşie începe de la o nuanţă mai deschisă şi se termină cu o nuanţă 
foarte închisă. Dar nu cochilia este cea care face farmecul acestei vietăţi, ci spirele sale. Cen- 
tura abdominală a cochiliei este împodobită cu cele mai frumoase culori, întrerupte ici şi 
colo de perle mai mari sau mai mici. Porţiunile dintre spire au o culoare aurie, cu minunate 
arabescuri. Astfel este structurată casa acestui melc. 

6. Animalul propriu-zis din interiorul cochiliei este mai puţin interesant. El este doar 
un vierme asemănător unui polip, echipat cu patru trompe. Se hrăneşte cu melci şi cu midii 
mai mici, pe care le prinde cu tentaculul inferior, le zdrobeşte, după care introduce părţile 
zdrobite în trompele sale. Ultimele două trompe sunt folosite pentru a îşi găsi drumul şi hra- 
na, precum şi pentru a sesiza eventualii adversari. Dacă se întâmplă aşa ceva, el se închide în 
frumoasa sa casă, pe care o blochează cu un fel de crustă albicioasă. De multe ori, această 
precauţie nu îi foloseşte însă la nimic, căci principalul său duşman este langusta-spadă, pe 
care o vom descrie mai târziu. Acest crustaceu (din familia xiphosura) se foloseşte de cleştii 
săi ca nişte spade pentru a pătrunde cu forţa în interiorul cochiliei melcului, pe care îl consu- 
mă apoi puţin câte puţin, până când nu mai rămâne nimic din el. Langustele devin la rândul 
lor victime ale altor crustacee, mai mari, despre care vom vorbi mai târziu. 

7. Saturnienii adună cochiliile acestor melci şi îşi împodobesc grădinile cu ele. Une- 
ori, ei le folosesc pe post de conducte de apă, în următoarea manieră: când găsesc un izvor de 
munte, ei adună apa în partea deschisă a cochiliei, după care taie vârful ascuţit al acesteia. 
Din cauza presiunii, apa ţâşneşte cu putere prin gaura mai mică de la capătul cochiliei. Sub 
acest jet, saturnienii plasează o altă cochilie, şi aşa mai departe, timp de mile întregi. Vă pu- 
teţi imagina ce impresie vie lasă o asemenea conductă construită din cochilii de melci. 

8. Următoarea specie de melci este cea a melcilor-piramidă. Culoarea cochiliilor aces- 
tora este uniformă: verde-auriu, partea abdominală fiind împodobită în plus cu nişte forme 
eliptice de un alb-strălucitor, cu marginile decorate la fel ca o farfurie de porţelan care are 
marginile aurite. Acest melc este foarte mare; dacă ar fi să-1 comparăm cu ceva de pe Pământ, 

el ar fi mai mare decât Stadtscholberg . Animalul care trăieşte în interiorul acestei cochi- 
lii are o culoare cenuşie, cu un trunchi proeminent, de mărimea unui elefant foarte mare. 
Acest trunchi este foarte musculos şi puternic. Lângă el mai cresc două trunchiuri, mai slabe. 
Fiecare din cele trei trunchiuri se termină cu câte un ochi, cu o vedere foarte ascuţită. In par- 
tea de jos, melcul are o pereche de aripioare puternice, care îi permit să avanseze foarte rapid 
atunci când oceanul îngheaţă. Când înoată prin ocean sau când merge pe gheaţă, cochilia 
melcului este orientată în sus, dând impresia unei piramide care pluteşte pe apă. 

9. Acest melc are o natură foarte vicioasă şi atacă oamenii cu trompa, zdrobindu-i şi 
înghiţindu-i apoi cu gura sa mare. Saturnienii ştiu însă foarte bine acest lucru, şi sunt foarte 
bine echipaţi atunci când doresc să captureze acest animal. Ei aruncă un lasou în jurul trom- 
pei, după care strâng tare, reducând animalul la tăcere. Melcul este un animal care respiră aer 
prin această trompă, iar dacă nu mai poate inspira, moare rapid. Saturnienii ştiu când a murit 
melcul după lichidul albicios care îi iese pe gură, primul semn al descompunerii sale interioa- 
re. 

10. Oamenii de pe Saturn adună acest lichid din cauza mirosului său extraordinar, ca- 
re depăşeşte de departe mirosul ambrei de pe Pământ. Când melcul nu mai produce acest li- 
chid, saturnienii îi lasă rămăşiţele să se reintegreze în natură. Cât de curând, ceilalţi viermi 
din ocean au grijă de aceste rămăşiţe, pe care le consumă în câteva zile, lăsând, evident, deo- 
parte cochilia, care este prea dură pentru ei. La bază, această cochilie are o grosime de circa 
8-10 metri. După ce cochilia a fost complet curăţată de viermi, saturnienii o iau (în timpul 
unui flux, la fel cum procedează cu cochiliile midiilor), şi o folosesc. 

11. Principala sursă de hrană a acestui melc sunt tocmai crustaceele în formă de spadă 
pe care le-am menţionat anterior, care au mărimi diferite şi există într-un număr uriaş. Nici 
una nu este însă mai mare decât aşa-numitul crab oceanic. Majoritatea sunt mult mai mici, de 
multe ori nedepăşind mărimea unei lăcuste de pe Pământ. Cum reuşeşte însă acest melc- 
piramidă să prindă aceste crustacee în formă de spadă? Melcul îşi prinde prada atunci când 



12 Colină în oraşul Graz, Austria, cu o înălţime de 475 de metri. 

crustaceele sunt foarte ocupate, mai exact atunci când atenţia lor este focalizată întru totul 
asupra propriei lor mese, alcătuită din melcii-baston. Când melcul-piramidă găseşte cochilia 
unui melc -baston plin cu crustacee, el prinde cochilia cu trompa şi o duce pe mal, unde o ex- 
pune cu deschizătura la vedere. Când crustaceele se trezesc în afara apei, ele încep să iasă, 
unul câte unul, dându-i melcului-piramidă posibilitatea să le prindă cu uşurinţă. Aceste crus- 
tacee reprezintă implicit o verigă intermediară, prin care viaţa unui melc trece într-o clasă 
superioară potenţată prin intermediul lor. Intre două clase mai mari de animale există întot- 
deauna o clasă intermediară, de animale mai mici, capabile să consume animalele din clasa 
inferioară, dar care sunt consumate la rândul lor de animalele din clasa superioară, care le 
consideră o hrană cât se poate de gustoasă. 

12. Cel de-al treilea tip de melci oceanici de pe Saturn sunt melcii-disc. Aceştia sea- 
mănă într-o oarecare măsură cu melcii nautilus de pe Pământ, evident, cu diferenţa că cei din 
urmă sunt mult mai mici, dar şi mai groşi între cei doi pereţi laterali. Discul melcilor de pe 
Saturn are un diametru de 200-240 de metri, dar grosimea lor nu depăşeşte 6 metri. In timpul 
fluxului, aceşti melci stau întotdeauna pe fundul oceanului, în timp ce în timpul refluxului, ei 
înoată la suprafaţa apei. 

13. Când melcii stau pe fundul oceanului, ei îşi extind foarte mult în sus trompa, pen- 
tru a putea respira la suprafaţa apei. De aceea, ei pot fi foarte uşor reperaţi şi prinşi. Evident, 
acest lucru nu este posibil decât în timpul fluxurilor medii, căci în timpul fluxurilor înalte nici 
un saturnian nu ar îndrăzni să iasă în larg. Poate vă întrebaţi de ce nu sunt prinşi melcii în 
timpul refluxului, când înoată la suprafaţa apei. Animalele nu pot fi prinse în aceste momen- 
te, deoarece au o viteză foarte mare şi nu pot fi capturate decât cu mari eforturi. Chiar dacă 
sunt prinse, nimeni nu poate pune mâna pe discul lor, căci aceşti melci, altminteri foarte 
blânzi, îşi retrag la cea mai mică atingere toate extremităţile şi încep să se învârtă, cu ajutorul 
unor aripioare laterale, cu o viteză atât de mare încât nimeni nu ar îndrăzni să se atingă de 
aceste discuri în rotaţie. 

14. Cum arată aceşti melci atât de particulari? Vă spun: oricât de mult aţi încerca să 
vă folosiţi fantezia, nu veţi reuşi niciodată să vă imaginaţi pe deplin frumuseţea acestor ani- 
male. Aşa se şi explică de ce saturnienii fac toate eforturile să prindă aceşti melci, de multe 
ori nu fără să se expună unor pericole considerabile. 

15. Cochilia melcului formează un cerc perfect, având o deschizătură laterală, a cărei 
lungime ocupă cam o treime din circumferinţa cercului. Lăţimea deschizăturii nu depăşeşte 
un metru şi este atât de perfect rotunjită şi finisată încât nu face decât să amplifice şi mai mult 
splendoarea ansamblului. 

16. Cum arată însă această cochilie? Ascultaţi-Mă şi minunaţi-vă! Exteriorul acestei 
cochilii este splendid construit, semănând cu o casă pe care un mare artist a împodobit-o în 
cele mai variate feluri cu pietre preţioase. Astfel, cochilia este înconjurată de un rând de dia- 
mante, cu o greutate de o jumătate de kilogram fiecare. Urmează un rând de rubine cu aceeaşi 
greutate, apoi unul de smaralde, şi aşa mai departe, până la epuizarea tuturor celor 12 tipuri 
de nestemate principale. Intre fiecare rând de pietre preţioase există un loc gol, un fel de pan- 
glică de culoarea aurului, cu irizaţii fabuloase, care ilustrează într-o formă extrem de rafinată 
toate speciile de animale a căror viaţă s-a reunit cu cea a melcului. 

17. Marginea cochiliei se încheie cu o galerie alcătuită din mici coloane aurii cu o 
înălţime de doi metri. Pare că un sculptor talentat a sculptat o colonadă în jurul acestui disc, 
alcătuită din coloane măiestrit lucrate, unite deasupra de nişte arcuri de boltă foarte rafinate. 
Coloanele sunt aurii, la fel ca şi melcii-baston (pe care îi evocă aceste coloane), în timp ce 
arcurile de boltă au finisaje superbe, ca şi aurul cel mai fin şlefuit. Deasupra fiecărui arc de 
boltă este evocat melcul-piramidă în miniatură, cu culoarea sa particulară. Colonada îşi dimi- 

nuează înălţimea pe măsură ce se apropie de deschizătură, dispărând complet în punctul în 
care animalul îşi scoate extremităţile pe o distanţă de circa 10 metri. 

18. Aşa arată partea superioară a acestui melc. După cum am mai spus, pereţii laterali 
nu sunt mai înalţi sau mai-groşi de 6 metri, arătând ca o colonadă cu o înălţime de 4 metri. 
Coloanele sunt albe şi nu sunt absolut uniforme. Fundalul lor este colorat în culorile curcube- 
ului. Deschizătura alungită prin care iese melcul este de culoare roşie, cam aşa cum arată no- 
rii pe Pământ în momentul apusului de soare, având totuşi şi o luminozitate fosforescentă, 
care este pusă în evidenţă mai ales noaptea, când seamănă cu norii iluminaţi de soarele de 
seară. 

19. Cum arată extremităţile melcului? Acestea seamănă cu o pânză rotundă, care nu 
diferă prea mult de coada unui păun pe Pământ. Când la suprafaţa oceanului bate vântul, mel- 
cii se folosesc de această pânză pentru a naviga cu o viteză foarte mare. Când nu bate vântul, 
ei îşi pun în mişcare această pânză, bătând foarte rapid aerul cu ea, astfel încât se pot deplasa 
la fel de rapid. în plus, mişcarea este accelerată şi de extremităţile inferioare, scufundate în 
apă, care arată ca nişte aripioare. 

20. Când este complet întinsă, această pânză este de o mare frumuseţe. Culoarea sa 
este violet deschis, cu o margine de un roşu aprins, fosforescentă. Ea este divizată în compar- 
timente egale, fiecare fiind împodobit cu un desen excelent al melcului-baston, cu vârful as- 
cuţit orientat în jos. Pe partea opusă, aceste compartimente sunt împodobite cu desenele tutu- 
ror crustaceelor- spadă, de la cel mai mic la cel mai mare, într-o ordine perfectă. Desenele 
sunt făcute într-o culoare auriu-roşiatică superbă. Fiecare compartiment se termină cu un arc 
de boltă, împodobit pe o parte a pânzei cu o reproducere realistă a melcului-disc, iar pe partea 
opusă cu o reproducere în tonalităţi albastre a melcului-piramidă. Marginea de dincolo de 
arcul de boltă a părţii inferioare este de un alb strălucitor, cu aceeaşi fosforescenţă roşie ca şi 
partea din faţă. 

21. Trompa lungă prin care inspiră melcul este complet albă, cu o dungă roşie, în cen- 
trul acestei dungi sunt desenate nişte steluţe verzi-aurii. Aceeaşi trompă este folosită de melc 
şi pentru a-şi procura hrana, alcătuită din anumite alge oceanice care cresc la malul acestora. 
Printre alge există numeroşi viermişori aurii, care servesc drept suplimente nutritive. In acest 
fel, melcul asimilează viaţa tuturor speciilor care i-au precedat pe scara evoluţiei. 

22. Acest melc posedă deja un instinct foarte puternic, făcând uneori dovada unei in- 
teligente atât de vii încât în anumite ţări, unii oameni i se închină ca unei divinităţi. Totul 
porneşte de la faptul că dacă nu este provocat sau urmărit, melcul salvează vietăţile care cad 
în mare, fie ele oameni sau animale. Tot ce găseşte la suprafaţa apei, melcul prinde cu trompa 
sa puternică şi plasează respectivul obiect pe discul cochiliei sale, după care îl aduce la ţărm. 
Aşa se explică de ce saturnienii din diferite ţări i-au dat acestui animal superb tot felul de 
nume. Unii îl numesc „măturătorul oceanului", căci nu suportă să vadă nimic plutind la su- 
prafaţa apei; alţii îi spun „salvatorul de vieţi", sau „lumina oceanului", „nava vie", „roata 
miraculoasă", şi mai există încă multe asemenea denumiri. 

23. Cu excepţia oamenilor, acest animal aproape că nu are duşmani. Când atinge o 
anumită vârstă, el moare în mod natural. După moartea sa, splendida sa cochilie îşi pierde 
mult din frumuseţe. Din acest motiv, saturnienii preferă să prindă animalul viu, după care îl 
omoară, pentru ca frumuseţea cochiliei să nu se piardă. Dacă este ucis, animalul pluteşte la 
suprafaţa oceanului. Saturnienii îl iau şi îl duc cât mai repede la ţărm. După ce ajung la desti- 
naţie, ei înlătură cu abilitate carnea melcului, astfel încât să nu strice marea pânză, cu com- 
partimentele sale. Aceasta este desprinsă apoi cu grijă de restul corpului şi întinsă. După us- 
care, ea este tratată cu uleiuri esenţiale foarte delicate, pentru a deveni cât mai moale. 

24. Din această pânză, saturnienii croiesc un fel de haine, pe care nu le poartă însă de- 
cât cei mai stimaţi dintre ei, consideraţi nişte patriarhi, în special în Herrifa. Mantaua îşi păs- 
trează toate culorile şi desenele, dar îşi pierde luminozitatea proprie. 

25. Ceea ce rămâne din carnea animalului este aproape în întregime grăsime, motiv 
pentru care este fiartă şi amestecată cu plante plăcut mirositoare. Se obţine astfel o alifie cu 
efecte extraordinare, pe care nu o folosesc însă decât patriarhii. 

26. Ce se întâmplă însă cu frumoasa cochilie? Aceasta este trasă cu atenţie de saturni- 
eni şi sprijinită de un zid din pământ special construit de ei, îndeosebi în grădinile patriarhi- 
lor, unde oferă o privelişte foarte plăcută. Saturnienii o privesc cu mare plăcere, şi din când în 
când chiar îşi oferă o plimbare pe ea. Acest lucru nu este permis însă decât foarte rar, căci 
majoritatea patriarhilor au o mare preţuire pentru acest ornament. Pe Saturn, bogăţia este de- 
terminată exclusiv de splendoarea grădinii persoanei. Pentru a mări această frumuseţe, satur- 
nienii plasează cochilia unui melc-piramidă lângă cea a melcului-disc. Nu este de loc neobiş- 
nuit ca un patriarh să aibă o sută de asemenea ornamente aliniate în grădina sa (pe perechi, 
câte una din fiecare specie). 

27. Nu cred că mai trebuie să vă reamintesc că tot ce aveţi de făcut este să vă daţi frâu 
liber imaginaţiei, şi veţi rămâne uimiţi de măreţia şi splendoarea acestor grădini. Vă asigur că 
un singur rând din diamantele care împodobesc cochilia: melcului-disc este mai valoros decât 
toate comorile unui împărat pământean, ca să nu mai vorbim de celelalte pietre preţioase şi de 
aurul care străluceşte, precum şi toate celelalte comori din grădinile acestor patriarhi. 

28. Vom discuta despre ceilalţi doi melci în capitolele care urmează. Deocamdată, vă 
spun Amin! 

Capitolul 15 

Melcul-şapte. Utilitatea practică a cochiliei sale. Masurile de greutate de pe Sa- 
turn. 

1. Cel de-al patrulea melc nu este la fel de splendid ca şi melcul-disc, deşi îl depăşeşte 
mult ca dimensiuni. Saturnienii îl numesc de regulă „marele melc şapte", nu pentru că ar fi 
alcătuit din şapte melci, ci pentru că din cochilia sa spiralată urcă în sus şapte protuberante 
înalte, de înălţimea unor turnuri. Cochilia principală este complet ovală, fiind asemănătoare 
cu un ou. Partea ascuţită a oului este întotdeauna scufundată în apă, în timp ce partea mai lată 
stă în sus. Spirala nu se vede din exterior, ci numai din interior, devenind din ce în ce mai 
groasă odată cu fiecare nou cerc. Aceste creşteri sunt aranjate astfel încât cea mai mare dintre 
spire se află în partea de sus a cochiliei, în centrul acesteia, în timp ce celelalte o înconjoară 
în ordine descendentă. Spirele seamănă cu nişte şerpi, dar sunt mai lungi şi considerabil mai 
late în diametru în partea de jos a cochiliei. 

2. Deschizătura cochiliei este perfect rotundă, fiind direct proporţională cu mărimea 
acestui crustaceu. Corpul animalului umple întreaga cochilie, dar se poate dilata sau contracta 
(către centrul cochiliei); în funcţie de aceste mişcări, el se scufundă sau se ridică la suprafaţa 
apei. Când iese la iveală, corpul este alb şi seamănă cu cel al melcilor de pe Pământ, cu men- 
ţiunea că are o trompă foarte mare, în faţa celor patru antene, pe care o foloseşte foarte efici- 
ent în capturarea hranei. 

3. Hrana sa este alcătuită din tot felul de alge marine. Uneori, mănâncă şi câte o cara- 
catiţă, pe care o smulge prin forţă de pe fundul oceanului şi o introduce în gură. Cele două 
antene superioare, de mari dimensiuni, se termină cu câte un ochi, cu vederea foarte ascuţită 
şi care, alături de celelalte două antene, îl ajută să se orienteze în orice direcţie. Când melcul 
descoperă o pradă, el se grăbeşte către ea şi o prinde pe loc, indiferent dacă este vorba de o 

algă marină sau de o caracatiţă. Pentru a putea călători, se foloseşte de cele două braţe ca niş- 
te aripioare de dedesubtul cochiliei, cu ajutorul cărora se propulsează înainte. 

4. Care este mărimea acestui melc? Diametrul lui este de 1.000 de metri. Protuberanta 
din centru este mai înaltă decât cel mai înalt turn de pe Pământ . Diametrul la bază este de 
circa 40-60 de metri, îngustându-se apoi ca o piramidă către vârf. Culoarea cochiliei este al- 
bastru-verzuie. Din centrul ei pornesc dungi alb-albăstrii, care dau cochiliei aparenţa unui 
tigru. Nu există însă alte podoabe. In ceea ce priveşte protuberantele, acestea arată ca nişte 
melci-baston, cu deschizătura de culoare purpurie. 

5. Melcul este foarte apreciat de saturnieni, care îi înlătură carnea şi îi deplasează co- 
chilia (în maniera descrisă mai sus) până la locuinţele lor, unde o îngroapă în pământ cu par- 
tea ascuţită în jos, lăsând la suprafaţă numai deschizătura. Ei îşi creează astfel un fel de pivni- 
ţe, foarte utile pentru păstrarea seminţelor sau a fructelor. 

6. Alteori, saturnienii instalează o podea în interiorul cochiliei şi fac mai multe des- 
chizături în pereţii ei, folosind-o apoi ca o locuinţă impresionantă. Motivul este că ea poate fi 
păstrată foarte curată, datorită netezimii pereţilor săi interiori. Podeaua este alcătuită din nisip 
uscat, cu care copiii lui Saturn umplu interiorul cochiliei până la nivelul deschizăturii. Deasu- 
pra nisipului sunt lipite pietre plate (ca un fel de pardoseală), întotdeauna în cea mai perfectă 
ordine. Asemenea pietre abundă în Herrifa. Când podeaua a fost instalată şi locuinţa este ga- 
ta, ea arată ca un dom imens, deasupra căruia se ridică bine cunoscutele spire. Vârfurile pro- 
tuberantelor spiralate sunt tăiate, pentru ca lumina să poată intra prin ele, dar şi pentru ca fu- 
mul provenit de la foc să poată ieşi în afară. 

7. întrucât această specie de melci nu este foarte numeroasă în Herrifa, casele de acest 
tip sunt locuite de regulă numai de către patriarhii care trăiesc pe malul oceanului, întrucât 
melcii sunt extraordinar de masivi, transportul cochiliilor lor în, interiorul ţinutului este dificil 
chiar şi pentru saturnieni. Ca să vă faceţi o idee despre masivitatea acestor cochilii, vă pot 
preciza că numai grosimea pereţilor lor atinge 8-10 metri. Vă puteţi imagina cam cât cântă- 
resc ele, 

8. Dacă forţa gravitaţiei ar fi comparabilă cu cea de pe Pământ, transportul acestor co- 
chilii ar fi de-a dreptul imposibil, oricât de mari ar fi puterile saturnienilor. Trebuie precizat 
însă că o greutate de 100 de kilograme pe Pământ nu cântăreşte sub inelul lui Saturn mai mult 
de un kilogram. Saturnienii pot reduce şi mai mult această greutate prin mijloace artificiale, 
mai exact prin rarefierea aerului din interior. Metoda este folosită îndeosebi la transportul 
cochiliilor pe ţărm. Saturnienii obişnuiesc să usuce ramuri ale arborelui-piramidă, bogate în 
răşini, pe care le aprind şi Se introduc în interiorul cochiliei. Din cauza combustiei, aerul din 
interior se rarefiază. De altfel, oamenii de pe Saturn sunt mari maeştri în aerostatică. Dar des- 
pre toate acestea vom oferi mai multe detalii în capitolele care urmează. 

9. Cam atât despre melcul-şapte! Cu ajutorul imaginaţiei, puteţi vizualiza acest animal 
şi utilizarea cochiliei sale de către saturnieni. Veţi fi probabil încă şi mai uimiţi dacă vă voi 
spune că duritatea acestei cochilii o face practic indestructibilă. Unele din aceste cochilii de 
pe Saturn sunt mai vechi decât civilizaţia voastră. De altfel, cu cât devin mai vechi, cu atât 
mai rezistente devin aceste cochilii. De aceea, cele mai vechi locuinţe de acest fel sunt foarte 
preţuite de saturnieni. Oricât de mult v-ar uimi această afirmaţie, nu trebuie să uitaţi că aceste 
animale gigantice sunt de-a dreptul minuscule prin comparaţie cu alte animale de pe planeta 
Saturn. Ele sunt însă şi mai mari pe Jupiter, ca să nu mai vorbim de cele care trăiesc pe soare, 
care nu pot fi comparate ca dimensiuni. Gândiţi-vă la ceea ce vi s-a spus până acum şi aştep- 
taţi să primiţi noi informaţii. Pentru astăzi, Amin! 



13 Reamintim ca lucrarea a fost scrisă între anii 1841-42. 

Capitolul 16 

Giganticul şi luminosul melc-rază. înfăţişarea acestuia în timpul furtunilor 
oceanice. 

1 . Melcul la care ne vom referi este ultimul în ierarhia acestei specii. Simultan, el este 
cel mai mare şi, dintr-un anumit punct de vedere, cel mai ciudat dintre toţi. Este numit „mel- 
cul-rază" şi poate fi văzut de locuitorii de pe Saturn chiar înainte de marile furtuni, pe care le- 
am descris mai devreme. Forma sa este cel mai magnific lucru pe care vi l-aţi putea imagina. 
Nu există nimic pe Pământ cu care l-am putea compara. 

2. Pentru a vă face cât de cât o idee, imaginaţi- vă un diamant mare, perfect tăiat. Co- 
chilia acestui melc nu este circulară, ci are o sumedenie de faţete. Partea de sus este mai plată, 
iar cea de jos mai ascuţită, în partea superioară există câteva mii de faţete triunghiulare, aran- 
jate într-o ordine minunată. Ele arată ca nişte solzi aurii, perfect şlefuiţi, cu o lăţime de un 
metru, încadraţi într-un triunghi echilateral. Triunghiurile au laturile de 6 metri şi sunt egale 
între ele. Singura suprafaţă care nu este triunghiulară este porţiunea din vârful cochiliei. 
Aceasta reprezintă o figură geometrică cu 32 de vârfuri şi este mărginită de aceiaşi solzi din 
aur. Aceştia sunt transparenţi, la fel ca faţetele unui diamant, şi au o duritate egală. Toate 
aceste faţete au capacitatea de a absorbi lumina soarelui şi a stelelor, şi de a o emite noaptea, 
când cerul devine ceva mai întunecat, printr-un fenomen de refracţie a razelor. 

3. Care este mărimea acestui melc? Când pluteşte la suprafaţa oceanului, el ar putea 
cuprinde cu uşurinţă toate casele, străzile şi pieţele capitalei voastre. Grosimea cochiliei este 
de 20 de metri, iar lungimea ei din vârf până la bază este de 600 de metri. Diametrul ei depă- 
şeşte de regulă o milă geografică. Deschizătura ei este eliptică şi are un diametru de 140 de 
metri. Prin ea, melcul îşi scoate capul masiv, care seamănă cu cel al unei morse. El îşi poate 
întinde atât de mult capul deasupra apei, în special în timpul furtunilor, încât pe Pământ ar 
putea vedea dincolo de un munte. 

4. Cu toată mărimea, sa, melcul are o natură foarte blândă şi nu face rău nimănui. Se 
hrăneşte cu trei feluri de alimente: mai întâi, plantele acvatice, care sunt şi ele destul de mari 
şi se găsesc din abundenţă; în al doilea rând, cu diferiţi viermi marini; iar în al treilea rând, cu 
păsările care zboară deasupra oceanului, care reprezintă o delicatesă pentru el. Melcul nu 
mănâncă aceste păsări decât în timpul furtunilor puternice, căci pe vreme calmă stă de regulă 
pe fundul oceanului. 

5. In nopţile întunecate, când sunt furtuni puternice, melcul se ridică la suprafaţa apei 
şi emite o lumină atât de puternică încât iluminează complet o suprafaţă de 1 00 de mile pătra- 
te. Imaginaţi-vă că vă aflaţi pe vârful unui munte de apă ridicat de furtună până la cer şi pri- 
viţi în jur o suprafaţă de câteva mii de mile pătrate, iluminate feeric de aceşti melci care răsar 
ici şi colo. Vă veţi face astfel o idee palidă despre spectacolul de care au parte locuitorii aces- 
tei planete şi care devine cu atât mai impunător atunci când mai mulţi melci ies la suprafaţă în 
grup şi îşi ridică gâturile lungi deasupra apei oceanului, vânând păsările care zboară prin aer, 
O asemenea imagine îţi poate tăia respiraţia. 

6. Acest melc nu este capturat de saturnieni, căci pe vreme calmă nu iese la suprafaţă, 
în plus, cochilia lui este prea grea pentru a putea fi transportată. De aceea, melcul atinge vâr- 
ste foarte înaintate, trăind de regulă 30 de ani saturnieni. După ce moare, carnea sa putrezeşte, 
iar cochilia se degradează. De altfel, înainte să intre în putrefacţie, carnea îi este de regulă 
devorată de nişte peşti asemănători cu rechinii voştri, dar încă şi mai mult cu crocodilii. 

7. Aici se încheie capitolul referitor la melcul -rază. Dacă vă veţi folosi de aceste in- 
formaţii, dar şi de imaginaţia voastră, veţi putea vizualiza cum arată acest animal. 

8. In capitolul următor ne vom ocupa de un al treilea grup de crustacee, dar nu înainte 
de a discuta despre broaştele ţestoase. Descrierea lor vă va uimi încă şi mai mult decât cea a 
midiilor şi a melcilor. Deocamdată, vă spun Amin! 

Capitolul 17 

Noi informaţii despre animalele marine. Marele peşte bisorhiohiohio, asemănă- 
tor cu o Balena. Transformatorul animalelor astrale spirituale marine în animale ale 
aerului. 

1 . V-am oferit până acum numeroase informaţii referitoare la această planetă, la struc- 
tura sa planetară, la ţinuturi, plante şi animale, inclusiv la acea uimitoare verigă de legătură 
între specii pe care o reprezintă melcii. Vom continua acum descrierea într-o manieră cât mai 
comprehensibilă, dar fără a mai insista foarte mult asupra speciilor individuale. Ne vom referi 
mai degrabă la aspectele esenţiale şi vom oferi o privire de ansamblu asupra celorlalte aspec- 
te. 

2. In consecinţă, vom descrie în treacăt animalele care trăiesc în apă, după care ne 
vom întoarce atenţia asupra locuitorilor aerului. Nu vom insista foarte mult asupra lor, dar 
nici asupra animalelor care trăiesc pe uscat, pentru a ajunge cât mai curând la fiinţele umane 
care trăiesc pe această planetă. Deocamdată, vă propun să ne întoarcem la animalele acvatice. 

3. V-am oferit o descriere detaliată asupra marilor mase de ape şi a oceanelor imense 
care există pe Saturn. După cum ştiţi foarte bine de pe planeta voastră, cele mai mari şi mai 
puternice animale trăiesc în apă. La fel se petrec lucrurile şi pe Saturn. Evident, speciile şi 
clasele de animale care trăiesc aici sunt destul de diferite de cele de pe Pământ, şi de multe 
ori nu există nici o asemănare între ele. In ce ne priveşte, ne vom referi numai la câteva, înce- 
pând cu cele care aparţin imensei familii a peştilor. 

4. Cel mai mare dintre toţi peştii de pe Saturn poartă numele de bisorhiohiohio. El es- 
te echivalentul balenei de pe Pământ, dar forma sa este cu totul diferită. Acest peşte are un 
cap complet rotund, cu o înălţime de 200 de metri. Altfel spus, el seamănă cu o minge cu 
diametrul de 200 de metri, cu o deschizătură la mijloc. Capul nu are dinţi sau bronhii. In par- 
tea de sus şi în cea de jos a acestei guri imense nu există decât două discuri complet plate, 
rotunde şi dure. în apropierea gâtului începe o limbă dublă, lungă şi pliabilă, pe care peştele o 
foloseşte pentru a împinge hrana zdrobită de cele două discuri în interiorul gâtului. Evident, 
imensul corp al animalului este conectat la acest cap. Un peşte adult are o lungime a corpului 
de aproximativ 6 kilometri şi o înălţime de 3 kilometri, de la zona abdominală la aripioarele 
dorsale. Diametrul său maxim atinge 2 kilometri, în plus, peştele are o coadă de 2 kilometri 
lungime, de care se foloseşte pentru a cârmi. Pe spatele său există nişte aripioare uluitor de 
puternice, care depăşesc 200 de metri în diametru. In zona abdominală mai există două braţe 
înotătoare, similare cu cele ale focilor şi morselor de pe Pământ. 

5. Dacă veţi face efortul să vă imaginaţi peştele bisorhiohiohio, vă veţi da cu uşurinţă 
seama că dacă acest peşte ar zăcea pe un ţărm de pe Pământ, cu aripioarele întinse, el ar putea 
concura cu succes cu un munte de înălţime medie. Chiar şi saturnienii numesc acest animal: 
muntele înotător, insula înotătoare sau ţinutul înotător. Unii îi spun chiar planeta din apă. 

6. Se pune întrebarea firească: pot oare saturnienii să prindă acest peşte? Răspunsul 
este nu, căci fiecare saturnian are un respect imens pentru acest animal. Când peştele vede că 
se apropie un obiect, el îşi ridică imensul cap sferic şi călătoreşte cu toată viteza către obiec- 
tul respectiv, pe care îl zdrobeşte cu imensa putere a capului său, după care îl introduce în 
gură. Din fericire, habitatul natural al acestui peste sunt regiunile polare, care sunt mult mai 
puţin accesibile saturnienilor decât regiunile polare de pe Pământ, din cauza gheţurilor şi ză- 

pezilor permanente. De aceea, foarte rar se întâmplă ca un asemenea peste să fie văzut de un 
om de pe Saturn. De altfel, dacă este zărit, acest lucru este considerat un semn rău. De aceea, 
oamenii se retrag cât mai mult în interiorul continentului, căci sunt convinşi că acest peşte a 
fost trimis de spiritele rele ale apelor pentru a-i distruge. Nimeni nu mai îndrăzneşte multă 
vreme să pună piciorul în locul unde a fost zărit pestele. De altfel, acesta este motivul pentru 
care partea nordică a planetei este aproape nepopulată de oameni. 

7. Aţi putea pune o altă întrebare: atunci, care este scopul real al acestui peşte? El re- 
prezintă ultimul organ care acceptă materia astral-spirituală a animalelor acvatice, pe care o 
redistribuie către toate animalele ce trăiesc în aer. Toate speciile de animale care trăiesc în aer 
pe această planetă îşi au sorgintea în acest peşte, motiv pentru care peştele nu poate dispărea. 
In această privinţă, el seamănă mai degrabă cu o mică planetă decât cu un animal; se ştie că 
planetele reprezintă organisme vii prin care trec şi se dezvoltă nenumăratele specii la nivel 
spiritual. Acelaşi lucru este valabil şi cu balena care trăieşte pe Pământul vostru, deşi într-o 
măsură mult mai mică, întrucât balena nu pregăteşte decât apariţia păsărilor polare, în timp ce 
peştele de pe Saturn pregăteşte apariţia tuturor zburătoarelor de pe planetă. Altfel spus, în 
interiorul acestui peşte, sufletele animalelor acvatice sunt transformate în suflete ale păsărilor 
care urmează să se nască. 

8. Aşa se explică de ce acest peşte este cel mai mare şi cel mai interesant de pe întrea- 
ga planetă. In afara lui, există nenumărate specii de peşti şi de amfibii de toate felurile imagi- 
nabile, diferite între ele în ceea ce priveşte mărimea, forma şi utilitatea. Pe lângă acest peşte 
gigantic, mai există cel puţin o sută de specii care pot fi comparate cu balenele voastre. De- 
scrierea acestora nu ar servi însă scopului pe care Mi l-am propus în revelarea acestei planete 
în faţa voastră. De altfel, dacă aţi fi mai treziţi din punct de vedere spiritual, v-ar fi uşor să 
descoperiţi singuri toate detaliile necesare, nu numai în ceea ce priveşte planeta Saturn, dar şi 
toate celelalte planete, fără să mai aşteptaţi atâtea explicaţii din partea Mea. 

9. Odată cu acest capitol am încheiat informaţiile referitoare la animalele acvatice ca- 
re trăiesc pe Saturn, aşa că ne vom întoarce acum atenţia asupra zburătoarelor, care sunt mult 
mai interesante decât peştii. 

Capitolul 18 

Insectele zburătoare. Musca ce trăieşte pe Saturn. Steaua zburătoare. Fluturele- 
grăunte gigantic şi utilitatea aripilor sale. 

1. Dacă veţi privi Pământul pe care locuiţi, veţi constata că pe el zboară nu numai pă- 
sările, ci şi numeroase specii de animale înaripate care vă sunt familiare sub numele de insec- 
te. Aceste creaturi există în număr la fel de mare şi pe Saturn, într-o mare varietate de specii. 
La fel ca şi pe Pământ, musca este una din cele mai importante insecte. De altfel, acesta este 
unicul animal de pe Saturn care seamănă leit cu echivalentul său de pe Pământ, deşi de-a lun- 
gul râurilor şi lacurilor poate fi întâlnită o specie mai mare de muşte. Acestea din urmă au o 
culoare alb-albăstruie în timpul zilei. După apusul soarelui, când devin foarte active, ele lu- 
minează ca nişte stele sau ca muştele-lanternă (genera Fulgora Laternaria) care trăiesc în 
America şi în alte ţări tropicale din sud. Evident, această specie mai mare de muşte saturniene 
depăşeşte în luminozitate muştele de pe Pământ, din cauza dimensiunii lor, dar şi datorită 
faptului că lumina lor este albă. Noaptea, saturnienii se amuză privind jocul acestor lumini 
prin aer, când mii de muşte îşi încrucişează traiectoriile. 



Vezi „ Musca " de Jakob Lorber 

2. Acest animal merită studiat cu atenţie, căci aparţine clasei zburătoarelor. Un alt tip 
de insectă, care nu poate fi găsit decât pe Saturn, este aşa-numita „stea zburătoare". Insecta îşi 
desfăşoară activitatea vitală numai noaptea. Habitatul ei în timpul zilei este bine cunoscutul 
arbore-piramidă. După apusul soarelui, ea oferă un adevărat spectacol saturnienilor, când 
dintr-un arbore se ridică în aer mii de asemenea stele zburătoare. 

3. De ce i se spune acestei insecte „steaua zburătoare'? Deoarece pe părţile laterale ale 
corpului ei rotund şi puţin alungit ea are câte trei aripi piramidale ascuţite, care strălucesc 
foarte puternic. Când toate aripile sunt întinse, ele dau insectei o formă de stea cu şase colţuri. 
Cum aceste animale nu zboară niciodată prea departe de locuinţa lor, arborele-piramidă este 
iluminat feeric noaptea, când mii de asemenea insecte zboară haotic în jurul lui. 

4. Mai există şi alte insecte care emit noaptea lumini de diferite culori. Lumina lor nu 
este însă la fel de puternică, iar dimensiunile lor sunt considerabil mai mici. De aceea, satur- 
nienii le acordă mai puţină atenţie. Există de asemenea şi o serie de păsări ale căror pene stră- 
lucesc puternic, în special atunci când zboară. 

5. întrucât nu există alte aspecte interesante legate de lumea insectelor, ne vom în- 
drepta în continuare atenţia asupra lumii păsărilor. Dar înainte de aceasta, vom face un scurt 
popas în universul fluturilor. 

6. La fel cum fluturii de pe Pământ poartă pe aripile lor cele mai frumoase culori şi 
desene, cei de pe Saturn sunt încă şi mai reuşiţi. Unul din fluturii cei mai bine cunoscuţi este 
aşa-numitul corn, cel mai mare şi mai superb dintre toţi fluturii care trăiesc pe acest corp ce- 
resc. Când îşi întinde aripile, el acoperă cu ele nu mai puţin de 1570 de metri pătraţi. Corpul 
său are o lungime de aproximativ 40 de metri şi un diametru de aproape 2 metri. Picioarele 
sale sunt mai puternice decât cele ale unui elefant de pe Pământ. Fiecare picior are şase 
membre şi poate fi extins la dorinţă. Antenele seamănă mai degrabă cu doi plopi care ies din 
capul fluturelui. Ele au un fel de ramuri dispuse la intervale egale, de o parte şi de alta, într-o 
manieră la fel de ordonată ca şi crengile coniferelor. Trompa este mai lungă şi mai puternică 
decât cea a unui elefant terestru. Dacă ne-am lua după corpul său, această creatură ar părea 
extrem de robustă. în realitate, ea este cât se poate de sfioasă, fiind foarte greu de prins, cu 
atât mai mult cu cât zborul său este foarte rapid. 

7. Cele mai îndemânatice în prinderea acestui fluture sunt tinerele fete de pe Saturn, 
căci ele pot pluti mult mai uşor în aer decât bărbaţii. Pentru a-şi atinge scopul, ele folosesc o 
pereche de aripi artificiale, cu ajutorul cărora urmăresc fluturele cu mare viteză. Când reuşesc 
să-1 prindă în aer, ele se bucură foarte tare, căci folosesc toate accesoriile fluturelui pentru a- 
şi decora hainele. Cu greu veţi putea găsi o altă planetă pe care femeile, mai ales cele din tâ- 
năra generaţie, să pună un preţ atât de mare pe hainele cochete. Pentru a înţelege mai bine de 
ce este atât de preţuit acest fluture, trebuie să-i descriem pe scurt splendoarea de-a dreptul 
supranaturală. Aripile sale sunt complet pătrate, cu nişte vârfuri ascuţite în partea din faţă. 
Acestea au o lungime de 3 metri şi seamănă cu nişte săbii late. 

8. Partea superioară a aripilor arată ca aurul fin şlefuit, cu o tentă trandafirie. De 
această suprafaţă aurie atârnă o serie de pene mari, în toate culorile posibile. Aceste culori au 
o strălucire metalică şi se schimbă la cea mai mică mişcare a fluturelui. Penele sunt astfel 
ataşate de suprafaţa aripii încât din aranjamentul lor rezultă cele mai frumoase desene. Nici 
acestea nu au o natură permanentă, aşa cum se întâmplă cu fluturii voştri. Forme noi, complet 
diferite şi de o mare frumuseţe apar continuu, cu flecare mişcare a fluturelui (care duce inclu- 
siv la schimbarea culorilor). Marginile aripilor sunt împodobite cu pene similare cu cele din 
coada păunilor de pe Pământ, dar mult mai mari şi cu culori mai strălucitoare. Partea inferioa- 
ră a aripilor este tot aurie, dar cu o tentă verzuie. Picioarele animalului au şi ele ataşate pene 
de o rară frumuseţe, la fel ca şi întregul corp. Dar cele mai reuşite părţi ale fluturelui sunt 
antenele sale, foarte strălucitoare, părând confecţionate din aur transparent. Ele reflectă toate 

culorile imaginabile odată cu fiecare mişcare a fluturelui, ca un diamant şlefuit în nenumărate 
faţete, la care se adaugă aceleaşi pene care există şi pe aripi. Trompa este uimitor de albă şi 
împodobită cu panglici care depăşesc curcubeul în splendoarea culorilor. 

9. Ochii acestui fluture sunt cele mai minunate lucruri imaginabile. Au o strălucire 
atât de mare încât nu te poţi uita direct la ei, la fel cum nu te poţi uita la soare decât atunci 
când răsare sau când apune. Când fluturele este ucis, splendoarea acestor ochi dispare însă. 
De aceea, saturnienii nu îi preţuiesc atât de mult, scoţându-le lichidul interior. Prin anumite 
operaţiuni, femeile de pe Saturn pregătesc din ochii astfel storşi nişte sacoşe transparente şi 
extrem de durabile, pe care le folosesc cochetele planetei, la fel cum fac pe Pământ adeptele 
modei. Saturnienii folosesc absolut toate părţile acestui fluture, cu excepţia corpului dezgolit. 

10. De ce au aceste bijuterii o valoare atât de extraordinară? Din trei motive: mai în- 
tâi, din cauza rarităţii sale; această creatură superbă este foarte greu de întâlnit, în al doilea 
rând, penele sale sunt foarte durabile, femeile de pe Saturn considerându-le chiar indestructi- 
bile, în al treilea rând, penele sunt foarte uşoare şi îşi păstrează întreaga splendoare după 
moartea animalului. 

11. Mai există şi o specie de păsări ale căror pene sunt similare celor ale acestui flutu- 
re. Ele sunt vândute de anumiţi profitori de pe Saturn ca fiind pene ale fluturelui, dar există 
experţi bine antrenaţi care le pot deosebi de cele reale, la fel cum pe Pământ bijutierii pot 
deosebi un fals de o bijuterie autentică. Când despre escroc, dacă acesta cade în mâinile fe- 
meilor cărora le-a vândut falsul, este vai de capul lui! Femeile ascut capul penei şi îl zgârie pe 
falsificator cu ele, astfel încât să nu mai îndrăznească pe viitor să vândă cuiva imitaţii. Apoi, 
nimeni nu mai cumpără nimic de la un negustor care poartă asemenea cicatrice. 

12. Acesta a fost faimosul fluture. Aţi aflat cum este capturat el şi la ce este folosit, 
Nu este necesar să menţionăm inclusiv cum sunt folosite penele sale de către femeile de pe 
Saturn, dar în treacăt, putem spune că anumite cochete, foarte orgolioase, îşi acoperă întregul 
corp cu aripile fluturelui, astfel încât atunci când te uiţi la ele ai zice că priveşti fluturele în- 
suşi. Nu cred că trebuie să vă spun mai multe, căci afişarea vanităţii nu-Mi este mai plăcută 
pe Saturn decât pe Pământ. 

13. Evident, în afara acestui fluture mai există nenumărate alte specii, de toate culori- 
le, felurile şi mărimile, lucru de care probabil v-aţi dat deja seama, ţinând cont de varietatea 
care există pe această planetă. 

Capitolul 19 

Diferite tipuri de lilieci. Vaca zburătoare. Panglica zburătoare. Comerţul cu bi- 
juterii pe Saturn. 

1 . înainte să discutăm despre speciile propriu-zise de păsări, ne vom ocupa de un ani- 
mal zburător care pe Pământ aparţine clasei liliecilor (chiroptera), animale cu membre modi- 
ficate, acoperite cu o membrană din piele, care le servesc drept aripi. Există asemenea anima- 
le pe Saturn? Evident că da, şi încă într-o măsură mult mai mare decât pe Pământ. Nu este 
vorba de lilieci în adevăratul sens al cuvântului, ci de un fel de creaturi care au aripi asemănă- 
toare cu ale acestora. Dacă ar fi să ne ocupăm exclusiv de aceste animale, am avea nevoie de 
nu mai puţin de 10.000 de pagini. Nefiind în intenţia noastră acest lucru, ne vom ocupa numai 
de câteva specii din această clasă, tratându-le pe celelalte la modul general. 

2. Unul din cele mai ciudate animale din această categorie este aşa-numita „vacă zbu- 
rătoare". Aceasta este extraordinar de frumoasă, având mărimea unui bou obişnuit de pe Pă- 
mânt, cu diferenţa că are o coadă lungă de un metru. Are înălţimea de 1,30 m şi nişte gheare 
uimitor de albe. Are spatele roşu şi burta verde deschis. Pielea are un luciu al ei, la fel ca şi 

catifeaua cea mai fină de pe Pământ. Capul seamănă mult cu cel al unui ogar, dar are o culoa- 
re complet diferită. Capul şi gâtul au o culoare albastru deschis, care se transformă în roşu pe 
măsură ce avansăm către spate. Partea inferioară a capului este de un albastru închis. 

3. In locul picioarelor din faţă, animalul are două braţe lungi, pe partea dreaptă şi pe 
partea stângă, care, atunci când sunt întinse, au un diametru de 12 metri. O membrană amplă 
uneşte aceste membre cu cele din spate; când animalul nu zboară, ea stă încreţită. Fiecare braţ 
are trei membre. Când nu sunt deschise, braţele se suprapun atât de perfect peste corp încât 
aproape că nu pot fi observate, nici chiar din apropiere. Când vaca zburătoare îşi întinde ari- 
pile ca să îşi ia zborul, ea capătă o înfăţişare foarte frumoasă. Pielea braţelor este de un alb 
strălucitor. Fiecare braţ are la capăt câte patru degete cu unghii ascuţite, cu ajutorul cărora 
prinde obiectele. Pielea membranei arată ca aurul fin şlefuit şi este împodobită cu puncte de 
un roşu deschis şi cu dungi la intervale regulate, care se încrucişează din când în când. Mar- 
ginile membranei sunt colorate în culorile curcubeului şi se termină cu nişte dungi de un alb 
strălucitor, cu o lungime de 75-80 de centimetri, care strălucesc precum irizaţiile pe sticlă. 

4. Ochii vacii zburătoare au o vedere foarte ascuţită, iar la apus strălucesc la fel ca di- 
amantele. Botul său este de un roşu închis, iar gura este trandafirie. Are un şir numeros de 
dinţi, care arată la fel ca cele mai pure cristale. Limba animalului este de un roşu aprins şi 
este foarte lungă, putând fi folosită în multe scopuri, cum ar fî spălarea feţei şi curăţarea în- 
tregului corp, care este extrem de flexibil. îşi mai poate folosi limba pentru a bea apă, lipăind 
la fel ca şi câinii pe Pământ. Când îşi scoate limba pe întreaga sa lungime, lucru care se petre- 
ce tot timpul atunci când zboară, vaca zburătoare scoate un şuierat puternic, care se aude până 
departe. 

5. De ce i-au spus localnicii acestui animal „vaca zburătoare"? Deoarece între picioa- 
rele din spate are un uger cu patru sfârcuri, care se umple cu un lapte extrem de gustos atunci 
când are pui. Din acest motiv, saturnienii capturează frecvent aceste vaci, pe care le îmblân- 
zesc şi le ţin pe lângă casă, la fel ca pe alte animale domestice. De altfel, acest lucru se dove- 
deşte foarte uşor, căci animalul este foarte docil. Femela face şase pui, din care unul singur 
este mascul. Când ajunge la maturitate, acesta arată diferit de femele, în sensul că uterul este 
înlocuit de un scrot, iar pe cap are un corn mic, de culoare albă, uşor înclinat către spate. Cor- 
nul este plasat între cele două urechi clăpăuge. 

6. Cu ajutorul fanteziei, nu vă va fi greu să vă imaginaţi felul în care arată acest ani- 
mal. Probabil că vă întrebaţi: de ce este considerat acest animal atât de frumos şi care este 
scopul său? Iată ce vă răspund Eu: dacă admiraţi florile de pe Pământ, nu sunteţi tentat să vă 
întrebaţi de ce sunt acestea atât de frumoase şi care este scopul lor? Nu ar fi mai simplu ca 
seminţele lor să dea naştere unor flori obişnuite, fără atâtea forme şi culori atrăgătoare? La 
asemenea întrebări nu puteţi primi răspunsuri precise, căci în ceea ce priveşte frumuseţea 
acestor creaturi, raţiunile ei nu pot fi înţelese de voi, ci numai de cei care dispun de lumina şi 
de înţelepciunea Mea. De aceea, mulţumiţi- vă cu răspunsul că Eu, Binele suprem şi Creatorul 
preaînţelept al tuturor lucrurilor, am avut raţiunile Mele atunci când am creat aceste forme 
atât de atrăgătoare. 

7. Acum, că am terminat cu această creatură, ne vom îndrepta atenţia asupra unei alte 
zburătoare. Saturnienii numesc acest animal „panglica zburătoare", sau chiar „frânghia zbură- 
toare". De unde provine acest nume? Dacă îl vom privi cu atenţie, explicaţia va veni de la 
sine. Corpul său seamănă foarte bine cu cel al unei maimuţe de pe Pământ. Animalul merge 
pe picioarele din spate, ridicat, la fel ca oamenii. Labele din faţă sunt foarte lungi şi sunt 
echipate cu o membrană zburătoare, care face legătura cu picioarele din spate. Când nu zboa- 
ră, animalul se foloseşte de labele din faţă la fel ca o maimuţă. Când stă ridicat în picioare, el 
atinge o înălţime de 6 metri, iar când merge în patru labe, de 3 metri. Corpul panglicii zbură- 

toare nu are nimic excepţional. Singura menţiune care trebuie făcută este că zona abdominală 
este de un albastru deschis, iar pe spate are o lână de un roşu închis. 

8. Ce anume deosebeşte atunci acest animal? El are o coadă lungă, pe care nu şi-o în- 
tinde decât atunci când zboară. Când merge pe pământ, el îşi încolăceşte coada atât de bine 
încât aceasta se odihneşte deasupra vertebrei coccigiene, ca şi cum ar avea o protuberantă 
rotundă la spate. Un animal matur are o coadă de aproximativ 180-200 de metri lungime, cu o 
lăţime de 75 de centimetri. Ea este însă atât de subţire încât atunci când este încolăcită, dia- 
metrul ei nu depăşeşte 45 de centimetri. Coada are nişte fibre interioare sensibile, care permit 
încolăcirea ei la voinţă. Fiind complet lipsită de oase, ea nu reprezintă de fapt decât o prelun- 
gire a pielii spatelui. Culorile ei sunt culorile curcubeului şi este acoperită cu o lână fină, care 
o face să semene cu catifeaua de velur. Acum ştiţi de ce i se spune „panglica zburătoare". 

9. Rareori veţi găsi însă animale care să mai fie în posesia cozii, căci saturnienii le vâ- 
nează intens, prinzându-le cu uşurinţă, căci în timpul zilei ele nu zboară. După ce le prind, ei 
nu le fac nimic altceva decât că le taie coada, pe care o folosesc ca podoabă pentru îmbrăcă- 
minte, în special aristocraţii. Evident, cele care se împodobesc cu aceste ornamente sunt în 
primul rând femeile, după tratarea cozii cu anumite uleiuri parfumate speciale, pentru a o face 
mai pliabilă şi mai durabilă, cam la fel cum se petrec lucrurile cu pielea pe Pământ. De regu- 
lă, coada este folosită ca poşetă, dar poate fi şi înfăşurată în jurul şoldurilor. De aceea, anima- 
lul este întotdeauna binevenit printre saturnieni, care îl prind şi îl îmblânzesc, căci coada sa 
are putere de regenerare. 

10. Cei care cresc aceste animale sunt în special negustorii de bijuterii. Şi cum preţul 
lor depinde de lungimea cozii, cei mai puţin cinstiţi dintre ei lipesc două sau trei asemenea 
cozi mai scurte, vânzându-le ca fiind o singură bucată. Când aceste înşelătorii sunt descoperi- 
te, femeile îi pedepsesc cu asprime pe negustori. 

11. Pe Saturn, se întâmplă de multe ori ca femeile să domine bărbaţii, care sunt foarte 
îndrăgostiţi de ele, pierzându-şi capul, la fel ca pe Pământ. De aceea, bărbaţii sunt mai supuşi, 
fiind de multe ori păcăliţi, din cauza orbirii lor, aflându-se întru totul la dispoziţia acestor 
femei extrem de conştiente de poziţia lor. Trebuie să recunoaştem însă că prin comparaţie cu 
femeile de pe Pământ, cele de pe Saturn sunt infinit mai modeste şi mai gospodine. Aceasta 
este o altă explicaţie pentru care bărbaţii sunt atât de topiţi după ele, acordându-le tot felul de 
privilegii. Când vom vorbi despre saturnieni, vom discuta mai detaliat acest subiect. Deo- 
camdată, să revenim la animalele noastre. 

Capitolul 20 

Animalele zburătoare lipsite de penaj. Lumea păsărilor. Găina de apă, Behor: 
una din speciile mari de pe Heron. Mesagerul cerului. Ciripitul acestor păsări. Cântece- 
le şi muzica saturnienilor. 

1. Aşa cum spuneam, numărul speciilor de zburătoare de pe Saturn este atât de mare 
încât ne-ar trebui 10.000 de pagini numai pentru a le preciza numele. Formele lor sunt de 
regulă extraordinar de frumoase. Aproape toate patrupedele şi peştii de pe Saturn, uşor modi- 
ficate, se regăsesc printre aceste zburătoare. Este ca şi cum toate animalele de pe Pământ, 
sălbatice şi domestice, toate amfibiile şi animalele marine, ar avea aripi, la fel ca liliacul; am 
avea atunci lei înaripaţi, cai, boi, elefanţi, tigri, hiene, etc, toate înaripate. Dacă pe Pământ 
acest lucru pare imposibil, pe Saturn el este cât se poate de real, cu menţiunea că animalele 
înaripate sunt considerabil mai mici decât echivalentele lor terestre sau acvatice. 

2. Cred că până acum, v-aţi făcut deja o idee în legătură cu toate vieţuitoarele de pe 
Saturn. Partea cea mai plăcută este că toate aceste creaturi sunt cât se poate de blânde. Prin 

puterea voinţei, saturnienii controlează elementele şi cele mai multe dintre animale. Numărul 
celor care au reputaţia lui bisorhiohiohio este foarte mic. 

3. După ce am ajuns la concluzia că animalele zburătoare fără penaj care trăiesc pe 
Saturn este foarte mare, iar formele lor incredibil de variate, se pune întrebarea: „Dacă există 
atât de multe vietăţi zburătoare pe această planetă, cum pot supravieţui ele? Dacă toate aceste 
animale şi-ar lua zborul, ar însemna că întregul spaţiu aerian al planetei va fi ocupat". Aceas- 
tă grijă este complet nelalocul ei. Gândiţi-vă numai la mărimea acestei planete, de peste o mie 
de ori mai mare decât Pământul, cu peste 70 de continente, din care câteva au mărimea între- 
gului Pământ. Nici pe planeta voastră oamenii nu au probleme cu înghesuiala, chiar dacă pe 
pământ, în aer, în apă şi sub pământ există milioane de creaturi de toate felurile. La fel cum 
oamenii de pe Pământ nu sunt foarte deranjaţi de animale, nici locuitorii de pe Saturn nu se 
sinchisesc prea mult de ele. Deşi există atât de multe specii diferite pe această planetă, veţi 
vedea chiar mai puţine animale rătăcind prin natură ca pe Pământ, unde toate vietăţile se miş- 
că în cercuri mult mai mici decât pe Saturn. 

4. Pentru a vă face o idee mai clară în legătură cu vastitatea acestei planete, aş dori să 
vă repet ceea ce v-am spus despre distanţa dintre două locuinţe ale saturnienilor. Acelaşi 
principiu se aplică în toate circumstanţele de pe această planetă imensă: toate vietăţile au su- 
ficient spaţiu de manevră. Disputele legate de graniţe şi teritorii sunt practic inexistente pe 
acest corp ceresc. 

5. A trebuit să vă spun toate aceste lucruri, ca să nu cădeţi victimă neîncrederii atunci 
când vă voi spune câte animale există în aer şi pe uscat pe Saturn. 

6. Acestea fiind spuse, să ne îndreptăm acum atenţia asupra păsărilor! Ştiţi cât de bo- 
gată este această specie, chiar şi pe planeta voastră micuţă, dacă ar fi să le număraţi pe toate, 
de la struţul cel mare şi până la minusculele păsări-colibri. Vă puteţi imagina cam ce trebuie 
să existe pe suprafaţa imensă a planetei Saturn! Aici există un număr de câteva mii de ori mai 
mare de specii de păsări ca pe Pământ. Dacă doriţi să aflaţi numărul acestor specii, vă pot 
spune doar atât: dacă pe Saturn nu ar exista decât o singură pereche din fiecare specie (un 
mascul şi o femelă), în total ar exista 240 de milioane de păsări. Evident, păsările care există 
în anumite regiuni nu seamănă deloc cu cele care trăiesc în alte regiuni. Mai mult, cele care 
trăiesc în nordul unei ţări nu seamănă cu cele din sudul aceleiaşi ţări, chiar dacă aparţin acele- 
iaşi specii. Spre exemplu, există pe Saturn o găină de apă care este foarte bine cunoscută. Ea 
arată însă complet diferit în apele din sud faţă de cele din nord. Practic, toate speciile de pă- 
sări, sălbatice sau domestice, arată diferit în ceea ce priveşte forma, culoarea şi utilitatea, între 
sudul şi nordul tării, dar şi între regiunile din est şi cele din vest. 

7. Vă daţi seama că ar fi imposibil să notăm toate numele acestor creaturi într-o viaţă 
de om. încă şi mai imposibil ar fi să descriem fiecare pasăre individuală conform speciei, cu 
toate atributele şi cu utilitatea sa. De aceea, ne vom ocupa foarte pe scurt doar de prima şi cea 
mai mare pasăre care există pe Saturn în lumea animalelor cu pene. 

8. Numele acestei păsări este behor, care înseamnă „nava aeriană". Dacă ar exista pe 
Pământ, această pasăre ar ocupa mai mult spaţiu decât cel mai mare avion transatlantic, chiar 
dacă nu am ţine seama de ecartul aripilor sale, Când pasărea se află în zbor sau are aripile 
întinse, distanţa dintre vârfurile lor ar necesita o oră bună de mers pentru a fi parcursă. Numai 
axul central al unei pene are un diametru mai mare decât al celui mai bătrân stejar de pe Pă- 
mânt, în plus, lungimea unei pene de la bază până la vârf este de 1 .200 de metri. Pasărea are 
două picioare lungi şi puternice. Atunci când stă la sol, picioarele ei sunt comparabile - ca 
proporţie - cu cele ale unui bâtlan pe Pământ. La ce îi folosesc însă aceste picioare dispropor- 
ţionat de lungi? Este uşor de bănuit: behorul este o pasăre acvatică, iar habitatul în care îşi 
găseşte hrana este ţărmul oceanului, unde pescuieşte peşti. Practic, ea nu poate fi găsită nici- 

odată pe uscat; fie stă cu picioarele în apă, fie zboară pe deasupra apei. Aşa se explică numele 
de „navă zburătoare" pe care i l-au dat saturnienii. 

9. Este această pasăre frumoasă? Răspunsul este de data aceasta negativ. Ea seamănă 
cu un bâtlan, la o scară mai mare. Penele sale sunt cenuşii sau maronii închise. Capul şi cio- 
cul seamănă cu cele ale unei gâşte, dar proporţional mai mari. Un peşte de mărimea unui re- 
chin terestru este devorat de această pasăre la fel de uşor cum aţi mânca voi o căpşună. Cred 
că aţi înţeles acum care este forma şi mărimea păsării. 

10. Unii s-ar putea întreba: este această pasăre atât de mare periculoasă în vreun fel? 
Nici un pic. Behorul este foarte temător şi îşi ia imediat zborul atunci când de el se apropie 
vreun om, fie el şi un copilaş. De altfel, mărimea sa este înşelătoare, având legătură mai mult 
cu penele sale decât cu pasărea propriu-zisă. Dacă ar fi să o curăţăm de pene, ea nu ar cântări 
mai mult decât cea mai slabă dintre femeile de pe această planetă. 

1 1 . Am spus cam tot ce era de spus în legătură cu această pasăre, cea mai mare de pe 
planeta Saturn. La fel ca în cazul celorlalte păsări, şi aceasta are varietăţi diferite în funcţie de 
regiunea în care poate fi găsită, în ceea ce priveşte mărimea, culoarea şi forma. 

12. Următoarea pasăre în ierarhia evoluţiei este cea mai ciudată şi este numită de lo- 
calnici „mesagerul cerului". Ea seamănă cu un porumbel alb de pe Pământ, dar de 500 de ori 
mai mare. Saturnienii cred că ea zboară încontinuu, căci nimeni nu a văzut vreodată un „me- 
sager al cerului" la sol sau aşezat undeva. Ei au parţial dreptate. Pasărea nu se odihneşte nică- 
ieri pe pământ, zburând la o altitudine mai mare sau mai mică. Când i se face foame, ea zboa- 
ră cu mare viteză către ţărmul oceanului, căutându-şi hrana în locuri inaccesibile în general 
oamenilor. Se hrăneşte cu un muşchi alb, care creşte pe stâncile de pe malul mării. 

13. După ce mănâncă şi îşi recapătă astfel puterile, pasărea zboară din nou deasupra 
pământului, la mare înălţime. De regulă, acest lucru se petrece dimineaţa, înainte de răsăritul 
soarelui, motiv pentru care în anumite zone de pe Saturn este numită şi „mesagerul soarelui". 

14. Atunci când zboară, pasărea scoate cele mai fermecătoare triluri, infinit mai fru- 
moase decât cele ale privighetorii de pe Pământ. Din acest motiv, femeile o mai numesc şi 
„veselul cântăreţ al dimineţii". 

15. Deşi apare destul de frecvent în ţinuturile din apropierea oceanului, oamenii nu 
obosesc să o privească şi să o asculte, chiar şi după ce îi pierd urma. Sunt momente când sa- 
turnienii sunt atât de copleşiţi de farmecul cântecelor ei, încât ar fi tentaţi să i se închine cu o 
reverenţă religioasă, dacă spiritele angelice care îi ghidează le-ar permite acest lucru. 

16. Acest lucru nu este posibil, între altele, şi pentru că pasărea are un instinct ieşit din 
comun. Nimic nu suportă ea mai puţin decât să fie privită de oameni. Chiar dacă saturnienii o 
zăresc uneori la mare distanţă, ei pot fi siguri că pasărea va dispărea curând din câmpul lor 
vizual. Aşa se şi explică de ce locuieşte ea în locuri inaccesibile oamenilor. 

17. Uluitor este zborul incredibil de rapid al păsării în anumite momente. Dacă a ajuns 
la o anumită înălţime, ea poate parcurge cu uşurinţă 1 .000 de mile geografice în numai o oră. 
Când zboară noaptea, ea poate fi zărită pe cer din cauza luminii albe pe care o emană. Şi cum 
zboară la o altitudine foarte mare, ea poate fi cu uşurinţă confundată cu o stea căzătoare. De 
altfel, deasupra uscatului ea zboară de preferinţă noaptea, când devine un veritabil spectacol 
pentru saturnieni. Unii dintre ei sunt atât de îndrăgostiţi de acest spectacol încât se întind 
noaptea pe vârful unei coline fără copaci, pentru a putea privi fără obstrucţii zborul acestei 
păsări. 

18. Mai există o particularitate specială: dacă două sau trei păsări zboară în linie 
dreaptă, cu viteză foarte mare, ele generează un sunet foarte pur datorat despicării aerului. 
Când mai multe păsări zboară în acest fel în aceeaşi direcţie, flecare dintre ele generează un 
sunet diferit de al celorlalte. Este ca şi cum cineva ar cânta la un instrument cu corzi, mai 
întâi în pianissimo, apoi treptat în fortissimo, şi din nou în pianissimo. 

19. Acesta este un alt motiv pentru care saturnienii iubesc atât de mult această pasăre. 
Ei adoră muzica şi armonia, dar nu se pricep prea mult să cânte. Au nişte instrumente foarte 
simple, aproape primitive, dar au în schimb voci foarte bune. De regulă, femeile cântă vocal, 
iar bărbaţii le acompaniază la coarde. Dacă au norocul să descopere o coardă care vibrează, 
aceşti cântăreţi de ocazie se amuză multă vreme încercând toate tonalităţile ei. Dacă ea se 
rupe, le este însă foarte greu să găsească o altă coardă care să producă efecte muzicale. Dar 
despre toate aceste lucruri vom discuta mai multe la timpul potrivit, întrucât nu mai avem 
nimic de comentat în legătură cu mesagerul cerului, ne vom îndrepta în continuare atenţia 
asupra altor zburătoare cu pene de pe Saturn. 

Capitolul 21 

Cântăreţii de deasupra râurilor şi lacurilor. Maeştrii artei fugii. Cântăreţul nor- 
dic al aerului. Cea mai eficientă muzică. 

1 . Speciile de păsări despre care vom discuta în continuare sunt numite generic „cân- 
tăreţii de deasupra râurilor şi lacurilor". Le-am mai menţionat până acum o dată, amintind de 
trilurile lor fermecătoare. Le vom dedica de această dată ceva mai multă atenţie, şi vom înce- 
pe cu forma pe care o au. Aceste păsări seamănă într-o oarecare măsură cu lebedele de pe 
Pământ, dar sunt de 20-30 de ori mai mari, iar gâtul lor nu este chiar atât de lung, fiind în 
schimb mult mai gros. La fel, capul lor este proporţional mai mare decât cel al unei lebede. 

2. Aceste păsări au un laringe extrem de flexibil, aflat în contact cu limba lor, care are 
o mare mobilitate. In raport cu restul corpului, au nişte plămâni foarte mari şi elastici, cu o 
mare capacitate respiratorie. Ele sunt adevăraţii muzicieni ai acestei planete, ascultaţi cu toate 
ocaziile posibile. Păsările nu repetă niciodată acelaşi tril pe care l-au cântat. Deşi cântă ani de 
zile, nu repetă niciodată o melodie de două ori. 

3. Dar nu acest lucru este cel mai surprinzător în ceea ce priveşte arta muzicală a aces- 
tor cântăreţi acvatici. Când se adună împreună mai multe păsări (lucru care se petrece îndeob- 
şte, căci le place să cânte în cor), nu veţi auzi niciodată nici măcar o singură disonanţă, nici 
un sunet dizarmonios. Dacă una dintre ele începe să cânte, nu trece mult şi ei i se alătură o a 
doua, o a treia, etc, fără să repete însă - aşa cum spuneam - aceeaşi melodie. Deşi fiecare 
pasăre cântă „pre limba ei", instinctul le face să cânte într-o armonie desăvârşită, chiar dacă 
alcătuiesc un cor de 30 de păsări, sau mai multe. 

4. Cântecul lor ar fi un adevărat balsam pentru urechile celor care iubesc fugile. Me- 
lodiile lor nu numai că aduc în discuţie noi şi noi teme, dar acestea sunt modulate şi îşi 
schimbă tonalitatea de bază atât de brusc încât nici cel mai mare compozitor de pe Pământ nu 
ar reuşi vreodată să compună aşa ceva. Mai adăugaţi la aceasta şi vocile lor de o mare purita- 
te, cu care nici un cântăreţ de pe Pământ nu s-ar putea compara vreodată. Veţi înţelege astfel 
ce desfătare reprezintă pentru saturnieni aceste păsări, cu atât mai mult cu cât - aşa cum spu- 
neam - ei adoră muzica încă de la naştere. Tot ce vă pot spune este că dacă aţi putea asculta 
numai trei note cântate de aceşti cântăreţi acvatici de pe Saturn, toată muzica de pe Pământ vi 
s-ar părea respingătoare pentru tot restul vieţii. 

5. De altfel, existenţa acestor cântăreţi acvatici reprezintă şi motivul pentru care satur- 
nienii nu sunt foarte preocupaţi să înveţe să cânte ei înşişi, deşi le place atât de mult muzica. 
Ei îşi spun: „Prin comparaţie cu aceşti cântăreţi, gâturile noastre sună ca un scârţâit. Muzica 
pe care am compune-o noi nu ar putea fi deloc ascultată, odată ce ai ascultat corurile acestor 
păsări. De aceea, atâta vreme cât marele Spirit al tuturor spiritelor ne va permite să îi ascul- 
tăm pe aceşti cântăreţi, ne vom putea bucura la infinit de cea mai frumoasă muzică". Saturni- 

enii care trăiesc pe malurile lacurilor nu cântă niciodată ei înşişi, spre deosebire de cei care 
trăiesc departe de lacuri, mai ales de cei din munţi. 

6. Pot fi capturate şi îmblânzite aceste păsări? Da, pot. Când ajung însă în captivitate, 
ele încetează să mai cânte, chiar dacă sunt mai multe. De îndată ce oamenii le dau drumul şi 
pot înota iarăşi deasupra apei, ele reîncep imediat să cânte. 

7. Acestea sunt păsările cântătoare pe care le-am menţionat mai devreme. Unii cititori 
vor dori probabil să ştie dacă ele se găsesc în toate marile ţări de pe Saturn, sau dacă habitatul 
lor este predominant în partea de sud, de nord, de est sau de vest. Aceste specii de păsări au 
habitatul în aproape toate ţinuturile uscate şi continentele de pe Saturn, în cadrul fiecărei re- 
giuni în parte, ele pot fi găsite însă cu precădere în sud. 

8. Regiunile din nord au foarte puţine asemenea păsări. Aici există însă o altă specie, 
care înlocuieşte practic aceste coruri extraordinare. Cântăreţii din nord nu cântă însă melodii. 
Când mai mulţi asemenea cântăreţi cântă împreună, trilurile lor seamănă cu vântul care pune 
în vibraţie corzile unei harpe, producând efecte melodioase. Armoniile lor nu sunt nici pe 
departe la fel de reuşite ca ale păsărilor din sud, dar pentru saturnienii care nu au ocazia să 
asculte altceva, muzica lor este suficient de înălţătoare. Deşi nu cântă la fel de frumos, aceste 
păsări au un alt mare avantaj: sunt de cele mai splendide păsări de pe această planetă. 

9. Cum arată ele? Este foarte greu să vă ofer o descriere exactă, căci pe Pământ nu 
există nimic comparabil. Voi încerca totuşi să vă ajut să vă faceţi o idee aproximativă. Aşa- 
dar, ascultaţi. 

10. Această pasăre este la fel de mare ca un bou de pe Pământ. Corpul ei este acoperit 
cu pene aurii-verzui, cu un aspect foarte bogat. Partea superioară a aripilor seamănă cu aurul 
şlefuit, pe care s-a aplicat o nuanţă roşu aprins. Penele de pe partea inferioară a aripilor sunt 
de un albastru deschis, dar au marginile de un auriu mat. Axul penelor este alb strălucitor, cu 
scânteieri de sidef auriu. Coada are penele lungi şi este împărţită în două, la fel ca şi coada 
despicată a rândunicii terestre. Aceste pene nu sunt rigide, ci elastice, având culori asemănă- 
toare cu cele ale păunilor voştri. De vârfurile penelor atârnă mănunchiuri de fulgi, care pot 
atinge dimensiuni de până la 2,30 metri. Ele sunt atât de uşoare, încât greutatea lor nu depă- 
şeşte 9 grame. Aceste mănunchiuri pufoase sunt multicolore, schimbându-şi nuanţa la fiecare 
mişcare a păsării. 

1 1 . Picioarele păsării sunt complet albe şi frumos proporţionate, nesemănând cu pi- 
cioarele păsărilor de pe Pământ, care sunt de regulă golaşe şi foarte subţiri. Picioarele păsării 
de care vorbim sunt cărnoase şi sunt acoperite cu un penaj minunat, care seamănă cu cel din 
zona lor abdominală, doar ceva mai deschis. Ghearele lor seamănă mai degrabă cu labele unei 
maimuţe de pe Pământ, sau şi mai bine cu o mână umană, cu menţiunea că pielea lor este 
acoperită cu pene minunat colorate. 

12. Cel mai ciudat aspect al păsării îl reprezintă însă capul. Credeţi sau nu, pasărea are 
două capete, dar nu la fel ca în picturile terestre ale acvilelor cu două capete; ele sunt aşezate 
unul deasupra celuilalt. Din capul inferior se înalţă un gât ca de lebădă, care se termină cu un 
al doilea cap. 

13. Capul inferior este rotund şi are un diametru de aproape 70 de centimetri şi o lăţi- 
me de 50 de centimetri. El are o formă umană feminină, aproape ca şi sirenele de pe Pământ 
(care există, deşi sunt foarte rar văzute), acoperit cu un păr lung şi bogat, de culoare albastru 
închis. Din creştetul capului inferior se înalţă un gât lung de 75 de centimetri, care se termină 
cu un al doilea cap, asemănător întrucâtva cu un cap de lebădă, care are acelaşi rol pe care îl 
are trompa unui elefant. 

14. Pasărea nu se hrăneşte cu al doilea cap, căci gâtul care în susţine nu face legătura 
cu gâtul propriu-zis. El are totuşi doi ochi, şi fiind foarte flexibil, pasărea poate vedea foarte 
bine cu aceştia, în timp ce nu poate vedea deloc cu ochii capului inferior. Ochii capului supe- 

rior au o vedere foarte ascuţită, care îi permit păsării să distingă obiectele până la cele mai 
îndepărtate distanţe. Faţa capului inferior nul este goală, ci acoperită cu pene micuţe, de un 
roşu deschis. Numai buzele şi deschizăturile nasului sunt lipsite de pene. Tot restul capului 
este acoperit. Ochii capului inferior sunt mari, de un albastru deschis, iar către frunte, gâtul de 
deasupra îşi schimbă culoarea devenind de un alb strălucitor. Altminteri, el are o culoare vio- 
let deschis, iar capul superior este roşu, de culoarea focului. Ciocul este alb-albăstrui şi este 
foarte puternic, putând prinde diferite obiecte. 

15. Cum se hrăneşte şi cum bea această pasăre? Foarte simplu: ea rupe un fruct dintr- 
un copac cu ciocul capului superior, după care îl ţine în dreptul gurii capului inferior. Acesta 
muşcă în mod natural din fruct, cu dinţii săi puternici ca de maimuţă, şi îl mănâncă. Dacă 
pasărea doreşte să bea, ea se foloseşte de capul superior ca de un pahar. După ce aspiră apa, 
pe care o depozitează în cavitatea sa interioară, suficient de mare, capul o duce la gura capu- 
lui inferior, care o bea propriu-zis. 

16. Acesta a fost aşadar cel de-al doilea cântăreţ de pe Saturn, mai imperfect decât 
primul, căci nu poate cânta decât pe un singur ton. Acest ton este însă cât se poate de frumos 
şi de melodios, iar pe Pământ ar face o impresie mai mare decât cea a unei orchestre întregi. 

17. De altfel, credeţi-Mă, muzica celestă cea mai impresionantă nu este alcătuită 
dintr-o înşiruire de sunete, ci doar dintr-o singură tonalitate prelungită. Ea are cele mai mari 
efecte asupra sufletului. Acest lucru nu este foarte greu de demonstrat: ce preferaţi, o singură 
notă cântată prelungit de o voce frumoasă de bărbat sau de femeie, sau coarda ciupită a unui 
instrument? Dacă cineva are o voce excepţional de frumoasă, nu ar fi păcat ca aceasta să fie 
acoperită de tonalităţile unui instrument? De aceea, adevărata armonie a muzicii nu constă în 
suprapunerea mai multor sunete, ci în calitatea tonalităţii individuale care generează efectele 
binecunoscute ale muzicii asupra inimii. Un ton perfect reprezintă în sine o armonie pură, 
căci el nu generează o manifestare perceptibilă sau audibilă exterioară, ci trezeşte în fiinţă 
tonalitatea corespondentă, derivată din tonul fundamental în proporţiile corecte, aproape la fel 
ca şi sunetul unui clopoţel foarte cristalin. 

18. Cam aşa ar trebui să vă imaginaţi sunetul scos de această pasăre saturniană, dar pe 
o octavă inferioară 1 . Când această pasăre începe să cânte, ea trece de la un pianissimo per- 
fect la fortissimo, fără să se abată nici o clipă de la tonalitatea pe care a început, adică fără să 
o coboare sau să o ridice, ajungând la un nivel de intensitate comparabil cu o ureche lipită de 
un clopot care începe să bată. Pasărea menţine acest nivel de intensitate timp de câteva se- 
cunde, două care îl reduce treptat, până când sunetul nu mai poate fi deloc auzit. Dacă două, 
trei sau mai multe asemenea păsări încep să cânte simultan, şi dacă - printr-o coincidenţă - ele 
au voci armonioase, efectul rezultat se dovedeşte absolut surprinzător, lucru savurat de satur- 
nieni. 

19. Ele cântă însă exclusiv pe o singură tonalitate. Deşi acest gen de muzică simplă nu 
poate concura cu cea a cântăreţilor principali, ea îşi împlineşte întotdeauna scopul. Dacă doi 
saturnieni sunt certaţi, lucru care se întâmplă destul de rar pe această planetă, este suficient să 
audă un asemenea tril simplu pentru a deveni cei mai buni prieteni. De aceea, acestor păsări li 
se mai spune uneori şi „făcătorii de pace". 

20. Ele pot fi îmblânzite şi ţinute pe lângă casă ca păsări ornamentale, la fel ca păunii 
pe Pământ. Odată îmblânzite, vocea păsărilor devine mai aspră, sunetul lor pierzându-şi din 
puritate. Păsările pot fi întâlnite uneori şi în regiunile sudice, dar acolo reprezintă o raritate. 
De altfel, din cauza hranei diferite, ele îşi pierd rapid vocea, devin triste, se îmbolnăvesc şi 
mor în curând. De aceea, oamenii din nord nu pot fi convinşi prea uşor să se despartă de păsă- 
rile lor, pe care le iubesc foarte mult. 



15 Celei celeste sau subtile. 

21. Femelele nasc pui vii şi îi hrănesc la sân. Sânii lor sunt situaţi sub gâtul pe care se 
sprijină capul inferior şi seamănă cu cei ai unei femei, cu diferenţa că sunt acoperiţi cu pene. 

22. Acum ştiţi tot ce trebuie să ştiţi în legătură cu această pasăre. Ne vom ocupa în 
continuare de păsările domestice, după care ne vom îndrepta atenţia asupra animalelor de 
uscat, pentru a ajunge în sfârşit la saturnieni. 

Capitolul 22 

Găina domestică. Sfera aurie. Gâscă gigantică. Natura şi beneficiile acestor pă- 
sări domestice. 

1 . La fel ca şi pe pământ, găinile deţin ponderea principală în rândul păsărilor de cur- 
te. Trebuie menţionat totuşi că găina saturniană arată complet diferit de cea terestră. La fel ca 
şi pe Pământ, unde există diferite rase de găini în toate regiunile globului, nici pe Saturn lu- 
crurile nu stau altfel, cu menţiunea că nu există nici un fel de diferenţe între găinile de aici. 

2. Cum arată această găină? Ea este de cel puţin o sută de ori mai mare decât găina de 
pe Pământ. Toate găinile de aici au aceleaşi culori: aripile ei sunt albastre, iar spatele alb. 
Către coadă, culoarea devine roşu aprins. Zona abdominală are culoarea sidefului, picioarele 
sunt de un roşu deschis, iar gâtul verde deschis. Picioarele sunt foarte apropiate de cap, astfel 
încât cea mai mare parte a corpului este posterioară. 

3. Care este forma găinii? Răspunsul la această întrebare nu este tocmai uşor, căci pe 
Pământ nu există nici o pasăre care să semene cu ea. De aceea, nu am de ales decât să vă pre- 
zint separat atributele ei atipice, sperând că veţi completa restul cu imaginaţia voastră. 

4. Capul găinii este foarte mare, chiar mai mare - proporţional vorbind - decât este ca- 
pul unei bufnite faţă de corpul ei. De ambele părţi ale capului se află nişte urechi albe, la fel 
ca urechile de elefant, dar care nu atârnă în jos. In partea din faţă există doi ochi mari, cu ve- 
derea ascuţită, separaţi de o creastă din pene de culoare verde închis. Sub ochi este situat cio- 
cul, care este puternic şi are culoarea cenuşie. între cele două nări există un fel de trompă 
roşie, care atârnă în jos, ca în cazul găinilor indiene, cu diferenţa că găinile de pe Saturn au 
un control mult mai bun asupra ei. Capul este legat de coip printr-un gât destul de lung şi de 
subţire. 

5. Dacă nu ar fi aripile şi picioarele, corpul ar avea o formă complet eliptică. Aripile 
sunt scurte şi nu sunt acoperite cu pene, ci cu nişte peri lungi, dublaţi de puf. în schimb, par- 
tea superioară a aripii este acoperită cu nişte pene de mari dimensiuni, la fel ca ale struţului 
pe Pământ. 

6. Din cauza acestor aripi scurte, găinile saturniene nu sunt foarte eficiente în materie 
de zbor. în schimb, ele au capacitatea de a fugi foarte rapid pe picioarele lor lungi şi puterni- 
ce, iar saturnienilor nu le este întotdeauna foarte uşor să captureze o asemenea pasăre. De 
altfel, fără voinţa lor puternică, probabil că le-ar fi complet imposibil să facă acest lucru. 
Despre puterea voinţei saturnienilor vom discuta mai detaliat la momentul potrivit. Coada 
păsării seamănă cu un evantai, dar nu în maniera găinilor indiene, ci mai degrabă a păunilor, 
cu diferenţa că ele au o coadă chiar mai mare şi mai compactă. 

7. Dacă veţi aranja toate informaţiile primite în ordinea corectă, vă puteţi face o idee 
destul de corectă în legătură cu această pasăre. Tot ce mai aveţi de făcut este să adăugaţi un 
luciu metalic al penelor, şi veţi obţine o imagine foarte realistă a păsării. 

8. Masculii nu diferă de femele decât în ceea ce priveşte mărimea şi prin cotcodăcitul 
lor care nu este deloc armonios. Femelele scot nişte sunete foarte scurte şi gâtuite, încă şi mai 
puţin plăcute la auz. Când aud pe cineva care nu ştie să cânte, saturnienii nu ezită să-1 apos- 
trofeze cu următoarele cuvinte: „Nu mai cânta, căci ai o voce mai proastă decât a unei găini!" 

9. Care este însă utilitatea acestei păsări pentru saturnieni? Cam aceeaşi ca şi a găini- 
lor de pe Pământ. Ele fac multe ouă, de mari dimensiuni. Saturnienii le sorb imediat conţinu- 
tul, căci gustul lor este cel mai bun atunci când sunt crude şi proaspete. Ouăle au un gust dul- 
ce, la fel ca cel al laptelui de vacă pe Pământ, şi mult mai bun decât cel al vacilor de pe Sa- 
turn. Coaja ouălor este foarte dură, aşa că trebuie tăiată în partea superioară, după care este 
folosită pe post de pahar, dar numai pentru sucurile care au o calitate foarte bună şi despre 
care ei afirmă că nu trebuie băute decât picătură cu picătură (deşi, atunci când sunt goale, în 
aceste coji de ouă încap 280 de litri de lichid). 

10. Saturnienii obişnuiesc să construiască „coteţe" pentru aceste găini, plantând nişte 
arbori laţi pe o suprafaţă de o jumătate de milă pătrată. In aceste coteţe descoperite cresc tot 
felul de plante şi ierburi, la care se adaugă şi câţiva arbori ai ploii. Saturnienii înstăriţi păs- 
trează câteva mii de găini pe lângă casele lor, căci ele sunt considerate proprietăţi foarte valo- 
roase. Aceste păsări nu sunt compatibile decât între ele şi nu tolerează nici o altă prezenţă vie 
în preajmă. Din acest motiv, coteţele lor sunt construite numai pentru ele şi la o distanţă con- 
siderabilă de locuinţele oamenilor. De altfel, dacă aţi auzi cotcodăcitul lor enervant, aţi înţe- 
lege mai bine de ce. 

1 1 . In afara găinilor, saturnienii mai cresc şi alte specii de păsări „de curte", a căror 
utilitate este însă mai mică. Ei le cresc pentru carne şi le folosesc penele pentru perne, la fel 
cum se procedează pe Pământ. Există şi păsări fără prea mare utilitate, care sunt crescute însă 
în scopuri ornamentale, datorită frumuseţii lor. Saturnienii înstăriţi au foarte multe feluri de 
păsări îmblânzite pe lângă casă, în timp ce cei mai săraci nu au decât găini. Dintre păsările 
îmblânzite, nu ne vom referi decât la câteva. 

12. Una dintre acestea este aşa-numita „sferă aurie". Oamenii cresc această pasăre 
pentru luciul superb al penelor sale. De altfel, este cea mai splendidă pasăre de curte de pe 
Saturn. Ea seamănă cu o minge, având un diametru de cel puţin 24 de metri. Mingea se spri- 
jină pe două picioare ca doi stâlpi puternici, cu degete radiale. Cam aşa arată această pasăre 
(evident, forma devine perfect sferică numai atunci când aripile ei nu sunt deschise). 

13. Sfera aurie nu are practic un cap. Undeva în partea frontală ea are un cioc scurt, 
dar lat, de culoare roşu închis, cu o lungime de 38 de centimetri şi o lăţime de 2,80 metri. 
Deasupra ciocului există doi ochi ovali, cu o lungime de peste doi metri şi o lăţime de 1,5 
metri. Culoarea penelor complet aurie. Picioarele sunt la început verzi, dar culoarea lor devi- 
ne treptat roşie. Toate penele au aceeaşi lungime şi sunt foarte plate, strălucind la fel ca o 
suprafaţă de aur fin şlefuit. Saturnienii abia dacă pot privi în timpul zilei aceste păsări, căci au 
înfăţişarea unor sfere de aur care strălucesc orbitor. 

14. Când pasărea moare, de la ea nu este folosită decât pielea. Saturnienii sunt foarte 
pricepuţi la jupuirea acestei păsări. La ocaziile speciale, femeile folosesc pielea şi penele ca 
mantale pentru umeri. într-adevăr, ele arată foarte bine pe umerii şi braţele pline ale acestor 
doamne. Ouăle sunt păstrate de regulă pentru clocit, dar din 20 de ouă de-abia dacă iese un 
pui viu. 

15. Acestea sunt cele mai importante elemente pe care ar trebui să le ştiţi în legătură 
cu această pasăre splendidă. Mai există o pasăre despre care merită să spunem câteva cuvinte 
şi care se găseşte aproape pretutindeni pe Saturn. Ea seamănă cu o gâscă uriaşă, dar nu aceas- 
ta este trăsătura ei cea mai interesantă, ci mai degrabă gâtul ei neobişnuit de lung, care mă- 
soară între 60 şi 80 de metri. Culoarea corpului este cenuşiu-albăstruie, iar picioarele sunt 
complet negre, lucru destul de rar întâlnit pe această planetă. Gâtul este de culoare roşiatică, 
cu un puternic luciu metalic. Capul seamănă cu cel al gâştei terestre, respectând - desigur - 
proporţiile. Corpul păsării este de aproximativ trei ori mai mare decât cel al unui elefant de pe 
Pământ. Coada nu seamănă cu o coadă de pasăre, ci mai degrabă cu una de cal, firele ei ajun- 

gând până la o lungime de 10 metri. Picioarele sunt alungite, deşi proporţionale cu restul cor- 
pului, şi sunt la fel de solide ca nişte copaci. 

16. Cam aşa arată această pasăre. De ce cresc Saturnienii aceste gâşte? Aşa cum am 
mai spus, din cauza frumuseţii lor. Altminteri, ele nu au nimic util pentru ei. Din când în 
când, ei adună firele de păr din cozile gâştelor şi împletesc funii din ele, dar nici acestea nu 
sunt prea rezistente. Penele nu sunt folosite deloc. 

17. Pasărea nu este crescută decât de acei locuitori de pe Saturn care trăiesc pe malul 
apelor, căci este o pasăre acvatică ce se hrăneşte numai cu viermii care trăiesc în apă. Aşa se 
explică gâtul ei lung, de care se foloseşte pentru a ajunge la fundul apei, acolo unde îşi găseş- 
te hrana. Diferenţa dintre masculii şi femelele acestei specii se referă numai la lungimea păru- 
lui cozii. 

18. Această pasăre îşi depune ouăle în apă şi le lasă să plutească o vreme, până când 
instinctul îi spune că acestea s-au răcit complet. Atunci, ea le adună cu aripa sa mare şi le 
duce undeva pe uscat, unde veghează asupra lor. Foarte curând, din ele ies pui. 

19. Când pasărea îşi supraveghează ouăle, nu este deloc recomandabil să te apropii de 
ea, căci atacă orice străin cu mişcări fulgerătoare ale gâtului său lung, ciupindu-1 cu ciocul 
puternic, pentru ca străinul să nu mai îndrăznească altădată să o tulbure când execută o sarci- 
nă atât de importantă. 

20. Acestea sunt cele mai importante aspecte legate de păsările de pe această planetă. 
După cum vă puteţi imagina, în afara speciilor descrise de noi mai există mii de alte specii, 
care trăiesc pe diferitele continente şi insule de pe Saturn, într-o mare varietate. Noi ne vom 
ocupa însă de animalele de uscat, atât de cele sălbatice cât şi de cele domestice. 

Capitolul 23 

Cel mai mare şi mai important animal care trăieşte pe uscat: mudul. învăţăturile 
celor înţelepţi despre mud. Scopul creării sale. 

1 . întrucât există nenumărate specii de animale de uscat, noi nu ne vom ocupa decât 
de cele care merită o atenţie specială şi care nu există în altă parte decât pe această planetă. 

2. Cel mai mare animal de pe Saturn este numit mud. Nu se găseşte decât pe câteva 
din continentele planetei. De altfel, numărul acestor animale nu depăşeşte 10.000 de exem- 
plare pe întreaga planetă. Ţinuturile în care creşte mudul nu sunt foarte populate, căci mări- 
mea uriaşă şi voracitatea incredibilă a acestui animal nu permite altor vietăţi să crească alături 
de el. Nici chiar saturnienii nu au curajul să se lupte cu acest animal. Ei evită fără ezitare ţinu- 
turile în care locuiesc muzii, pe care le numesc „ţinutul nelocuibil al muzilor": animalul nu 
există pe continentele principale. In nordul şi sudul acestor continente există însă insule mari, 
unde pot fi găsiţi muzii. 

3. Cum arată acest animal? Există pe Pământ ceva comparabil? Da, există un animal 
similar, dar care joacă pe Pământ doar un rol secundar, în timp ce pe Saturn este numărul unu 
în toate privinţele, din cauza mărimii lui gigantice, dar şi a ferocităţii sale fără egal. 

4. Care credeţi că este animalul terestru care seamănă perfect cu mudul? N-o să vă vi- 
nă să credeţi: este vorba de porc! Evident, în ceea ce priveşte mărimea, porcul terestru pare 
doar un parazit prin comparaţie cu cel saturnian. Deşi saturnienii înşişi sunt nişte uriaşi prin 
comparaţie cu voi, ei se simt ca nişte pitici neînsemnaţi atunci când se află faţă în faţă cu 
acest animal. Vă spun, dacă aţi sta pe vârful unui munte din Alpi şi aţi privi un mud, tot ar 
trebui să vă daţi capul pe spate pentru a vedea spatele acestui animal. 

5. Acest animal uriaş este la fel de vorace ca şi porcul vostru minuscul, mâncând ab- 
solut tot ce îi iese în cale, fără prea mult discernământ: iarbă, copaci, diferite animale, oa- 
meni, peşti. Mănâncă orice, cu o plăcere egală! 

6. Dată fiind mărimea şi puterea acestui animal, este inutil să încerci să te lupţi cu el. 
Au existat saturnieni curajoşi care au încercat acest lucru, folosindu-se de suliţe cu o lungime 
de 200 de metri, dar mai ales de întreaga lor putere a voinţei, însă au fost grav răniţi. Mudul a 
fost rănit de mai multe ori, motiv pentru care a devenit extrem de furios şi a alergat la primul 
râu pentru a-şi răcori rănile. Când durerea a încetat, el a ieşit afară şi a absorbit o cantitate 
uriaşă de apă, precum şi câteva stânci din albia râului, pe care le-a aruncat apoi cu putere că- 
tre urmăritorii săi, care trăiau sentimentul că au învins animalul. Cu toţii au fost grav răniţi şi 
numai câţiva dintre ei au reuşit să se întoarcă acasă. Ceilalţi au fost devoraţi de mud, după ce 
acesta i-a depistat. 

7. Pentru a vă face o idee despre mărimea gurii acestui animal, vă voi da un exemplu: 
dacă ar exista nuci de mărimea muntelui Schlolberg 1 , porcul nostru le-ar putea înghiţi fără 
nici un efort. Dacă mudul şi-ar umple gura cu apă şi pietre şi le-ar împroşca apoi asupra regi- 
unii Styria, aceasta ar fi inundată în întregime, iar valurile apei ar depăşi cele mai înalte cupo- 
le din oraşul Graz, 

8. Dacă veţi ţine cont de aceste informaţii, veţi înţelege de ce saturnienii evită din răs- 
puteri orice întâlnire cu acest animal. De altfel, din cele mai vechi timpuri şi până astăzi, nu 
au existat decât trei încercări de a captura mudul, toate fiind soldate cu eşecuri de proporţii. 
La ora actuală, ei au renunţat la orice tentative de acest fel. De altfel, înţelepţii lor au o vorbă: 

9. „Omul poate face multe lucruri cu puterea lui, dar nu poate controla lunile, marele 
inel strălucitor, cursul apelor, furtunile oceanelor, peştele uriaş şi mudul. De aceea, el ar tre- 
bui să nu-şi folosească puterea decât acolo unde aceasta poate fi eficientă, fără a încerca să 
controleze acele lucruri care îi depăşesc puterea limitată". 

10. Şi mai există un sfat pe care obişnuiesc să-1 dea înţelepţii de pe Saturn: „Ascultaţi! 
Marele Spirit ne-a dăruit o planetă mare pe care să ne ducem traiul; nu ştim unde începe şi 
unde se termină ea. In ţinutul în care trăim cunoaştem toate vietăţile din apă, de pe uscat şi 
din aer, şi ştim cu toţii că acestea sunt supuse voinţei noastre. Dacă ar fi fost în intenţia Mare- 
lui Spirit ca mudul să fie controlat de noi, el ar fi ascultat de voinţa noastră, la fel ca şi cele- 
lalte animale. Ori de câte ori am încercat însă să-1 supunem prin voinţa noastră, el a refuzat să 
asculte. De aceea, este limpede ca lumina soarelui că Marele Spirit a creat anumite puteri mai 
presus decât voinţa noastră, care nu sunt menite să ne asculte. Noi avem datoria să rămânem 
în limitele puterilor ce ne-au fost acordate, lăsând celelalte puteri, mai presus decât noi, să 
îşi desfăşoare activitatea pentru care au fost create. Astfel, pe noi nu ne interesează la ce ser- 
vesc lunile şi inelul de deasupra planetei noastre. Cât despre ţinutul mudului, nu ar trebui să 
mai punem vreodată piciorul acolo". 

1 1 . Dacă vă veţi gândi la aceste cuvinte înţelepte, menirea acestui animal gigantic şi 
înzestrat cu o putere enormă vă va deveni clară. De aceea, nu mai are nici un rost să îi descri- 
em forma, rămânând la latitudinea voastră felul în care vi-1 imaginaţi. 

12. De aceea, saturnienii evită animalul, pe care nu îl văd (de departe) decât în ocazii 
foarte rare, când fac călătorii lungi sau când se urcă în vârful unui munte, de unde pot vedea 
până foarte departe, ţinutul mudului intrând în raza lor vizuală. Ei ştiu că nu este deloc reco- 
mandabil să se apropie de limitele unei zone în care trăiesc muzii. Dacă aceste animale văd 
(de la înălţimea lor considerabilă) că pe mare pluteşte ceva, ele se reped cu paşi gigantici, 
intră în ocean, iar dacă acesta nu este foarte adânc, ajung imediat la obiectul plutitor pe care îl 
înghit cu gura lor hulpavă. 



' Munte în Graz, cu o înălţime de 475 metri. 

13. Aş mai dori să adaug câteva cuvinte legate de grohăitul înspăimântător şi oribil al 
acestui animal. Nu vă puteţi imagina cât de terifiant este acesta, vă asigur. Dacă un mud s-ar 
afla în Ungaria şi ar grohăi de câteva ori către Austria, pământul s-a cutremura nu numai până 
în Styria, dar mult mai departe. Toate clădirile din Graz ar fi doborâte la pământ, şi chiar Al- 
pii ar fi serios zdruncinaţi. Cred că am reuşit să vă descriu în mod plastic de ce preferă satur- 
nienii să stea cât mai departe de mud şi de grohăitul acestuia. 

14. In pofida mărimii lui uriaşe, animalul are simţuri foarte sensibile, îndeosebi auzul 
şi mirosul. De aceea, el poate percepe orice obiect care pluteşte pe apă şi care ar putea repre- 
zenta o masă copioasă pentru stomacul lui; până la distanţe foarte mari. Trebuie precizat to- 
tuşi că acest porc nu este nici pe departe la fel de murdar ca şi omologul lui de pe Pământ. In 
special în ceea ce priveşte defecaţia, el este mai curat decât orice animal de pe Pământ, înain- 
te de a-şi goli intestinele, el sapă o groapă în pământ, cu o circumferinţă suficient de mare 
pentru a nu putea fi străbătută mai devreme de o oră şi cu o adâncime de 200 de metri. După 
ce şi-a golit intestinele, el acoperă groapa. In acest fel, animalul îşi menţine habitatul curat, şi 
în plus, fertilizează solul, ceea ce explică de ce în ţinuturile în care cresc muzi, vegetaţia este 
mai bogată decât în jungla voastră. 

15. Nu mai rămâne decât să răspundem la o singură întrebare: care este menirea aces- 
tui animal colosal pe această planetă, sau pe oricare alta? Răspunsul a fost dat atunci când am 
vorbit de peştele gigantic. La fel cum acest peşte permite tranziţia de la animalele acvatice la 
cele ale aerului, mudul permite tranziţia de la anumite specii inferioare de animale şi vegeta- 
ţie la altele, mai nobile şi mai apropiate de specia umană. Acum ştiţi tot ce trebuie să ştiţi în 
legătură cu acest animal. In capitolele următoare ne vom focaliza atenţia asupra animalelor de 
uscat, fără să insistăm însă atât de mult. 

Capitolul 24 

Elefantul Saturnian sisterkihi. Structura şi obiceiurile acestuia. Vânarea acestui 
animal şi scopul creării sate. 

1. Animalul pe care îl vom descrie în continuare este numit de localnici sisterkihi. El 
este elefantul acestui corp ceresc, dar este mult mai mic decât mudul. Ca mărime, mudul este 
de o sută de ori mai mare decât sisterkihi. Nu există nici alte asemănări între cele două anima- 
le. 

2. Cum arată acest animal? El are patru picioare extrem de puternice, la fel ca elefan- 
tul terestru, dar proporţional cu mărimea sa. Ele nu sunt structurate la fel ca picioarele elefan- 
tului, ci mai degrabă ca cele ale unui urs, având gheare puternice. Corpul său este extrem de 
voluminos. Un sisterkihi adult măsoară între 140-160 de metri între abdomen şi coloana ver- 
tebrală. Coada sa este la fel de lungă ca şi coada unui leu (proporţional vorbind). Ea se termi- 
nă cu un smoc de păr foarte bogat, firele având o lungime de 12-20 de metri. Gâtul animalu- 
lui este foarte lung, dar extrem de puternic, având o coamă care cade până în regiunea picioa- 
relor din faţă, alcătuită dintr-un păr foarte rezistent. 

3. Capul seamănă cu cel al unui cal, dar are fruntea mult mai lată. De deasupra frunţii, 
între cele două urechi, pleacă o trompă mare şi flexibilă, cu o lungime de 80 de metri, care se 
poate contracta însă până la o treime din lungimea sa. Trompa are o putere uriaşă, sisterkihi 
putând smulge un arbore din rădăcini cu ajutorul ei. 

4. Animalul se foloseşte de trompă pentru a rupe crengile copacilor şi a le devora cu 
tot cu fructe, în special dacă este foarte flămând. Culoarea acestui elefant este cenuşiu des- 
chis, trompa fiind mai închisă la culoare. Coama are un luciu albăstrui. Ochii sunt maronii, 
dar foarte închişi la culoare. Animalul are o gură imensă, din care ies doi colţi albi, extrem de 

puternici. Nu are măsele, dar oasele maxilarului superior şi inferior sunt foarte dure, putând 
zdrobi cu ele orice fel de hrană, inclusiv pietrele, care se transformă într-un fel de pastă în 
gura sa. 

5. Deşi este erbivor, dacă un sisterkihi este foarte flămând, el nu va ezita să mănânce 
inclusiv animale, şi nici oamenii nu se află într-o siguranţă deplină în preajma sa. Acesta este 
unul din motivele pentru care saturnienii nu simpatizează prea mult acest animal. Ei au însă 
capacitatea de a-1 ţine sub control, deşi trebuie să recunoaştem că animalul reprezintă unul 
din obstacolele serioase şi un pericol la adresa lor. 

6. Cum vânează saturnienii un sisterkihi? Puterea lor personală nu îi ajută în acest 
sens, căci elefantul are o putere suficient de mare numai în trompa sa pentru a doborî o mie 
de saturnieni. De aceea, ei preferă să folosească anumite stratageme. Habitatul animalului 
sunt marile păduri de arbori-piramidă, unde provoacă mari daune, rupând crengile cu totul. 

7. Când saturnienii întâlnesc arbori fără crengi (apropo, trebuie să menţionez că aceşti 
arbori există practic în toate regiunile de pe Saturn), ei ştiu că un asemenea animal se află în 
pădure. Echipaţi cu torţe, ei înconjoară pădurea şi îi dau foc. Speriat, căci de nimic nu se teme 
acest animal mai mult decât de foc şi de fum, elefantul îşi caută disperat o ieşire. Singura 
ieşire pe care i-o permit saturnienii duce însă către un râu lat, către un lac sau chiar către 
ocean. De aceea, când sisterkihi găseşte ieşirea, el ajunge foarte curând în apă. 

8. Speriat, elefantul îşi ţine trompa deasupra apei. Saturnienii îl forţează să intre din ce 
în ce mai adânc în apă, împingându-1 cu bărcile şi cu torţele lor ataşate de nişte prăjini foarte 
lungi. Când animalul a ajuns la o adâncime suficient de mare pentru a-şi ţine numai capul la 
suprafaţă, saturnienii se grăbesc şi îi taie trompa formidabilă cu ajutorul unor securi ascuţite. 
Odată cu trompa, elefantul îşi pierde şi viaţa. El se îneacă şi cade la fundul apei, unde devine 
pradă pentru numeroasele animale marine. 

9. Ce se întâmplă însă dacă la marginea pădurii nu există nici o apă cu adâncimea ne- 
cesară? In acest caz, o asemenea operaţie devine foarte hazardată, şi chiar periculoasă. Dacă 
animalul este prins în pădure de flăcări şi nu poate ieşi, el sfârşeşte prin a fi sufocat, nu înain- 
te de a face mari pagube. Dacă găseşte însă o ieşire prin care focul este mai slab ca intensita- 
te, el iese afară din pădure, înnebunit de furie. 

10. Vai celor care îi ies în cale în asemenea circumstanţe! El îi va prinde cu trompa şi 
îi va izbi de pământ cu o asemenea ferocitate, încât nimic nu va mai rămâne din ei. Forţa unei 
astfel de izbituri o depăşeşte pe aceea a unei lovituri de tun. Dacă s-ar folosi de ea pe Pământ, 
elefantul saturnian ar putea arunca cu uşurinţă o stâncă de cinci tone la o distanţă de 20 de 
mile geografice, cu o forţă atât de mare încât piatra ar călători prin aer în numai câteva se- 
cunde. Dacă ar arunca-o direct la sol, piatra ar intra în pământ până la o adâncime de cel puţin 
200 de metri. 

11. Din această scurtă descriere cred că v-aţi dat seama de marele respect pe care îl au 
saturnienii faţă de acest animal şi de teama care cuprinde un întreg continent atunci când unul 
sau mai mulţi elefanţi scapă dintr-o asemenea vânătoare. De aceea, pădurile de arbori-pira- 
midă sunt supravegheate cu cea mai mare atenţie, indiferent dacă sunt localizate lângă un 
curs de apă sau nu. Dacă nu există cursuri de apă lângă pădure, saturnienii deliberează multă 
vreme dacă este cazul să îi dea foc sau nu. 

12. Dacă există condiţii favorabile şi pădurea este suficient de mare, ei i se dă foc. în 
caz contrar, saturnienii preferă să cedeze pădurea animalului, depozitând totuşi lemne uscate 
în jurul ei, astfel încât atunci când condiţiile devin favorabile să îi poată da foc. Acest lucru se 
petrece de regulă atunci când zona rămâne o vreme mai îndelungată sub umbra inelului, pro- 
ces care - după măsurătorile terestre - durează câţiva ani. Această perioadă echivalează cu 
iarna de pe Pământ, când copacii nu mai sunt alimentaţi cu sevă şi se usucă. Acesta este mo- 
mentul în care saturnienii dau foc pădurii, după care părăsesc zona în cea mai mare grabă. 

13. Cam atât am avut de spus în legătură cu acest animal memorabil. Sisterkihi poate 
fi găsit pe zece continente de pe Saturn, din fericire în număr mic. 

14. In ceea ce priveşte rostul acestui animal, el joacă un rol similar cu cel al mudului 
şi al peştelui gigantic 17 , dar la o scară mai mică. El joacă însă şi un rol natural, căci nici un 
animal nu a fost amplasat pe această planetă ca o condiţie indispensabilă pentru susţinerea 
altor entităţi. Tranziţiile de care vorbeam se pot petrece şi pe alte nivele. Din acest motiv, 
dacă speciile acestor animale foarte mari şi puternice dispar de pe o planetă (lucru necesar 
uneori, pentru prezervarea vieţii umane), viaţa de pe ea nu este în pericol. 

Capitolul 25 

Ursul albastru ihur. Structura, caracterul şi hrana acestuia. Utilitatea ursului 
care este şi cultivator al pământului. 

1. După ce am învăţat despre cele două animale gigantice care trăiesc pe Saturn, ne 
vom îndrepta atenţia către alte animale de pe această planetă, de dimensiuni mai reduse, dar 
suficient de importante pentru a ne capta interesul. 

2. Primul animal este ihur, care s-ar traduce în limba voastră prin „ursul albastru". 
Când ihur ajunge la maturitate, el este aproape la fel de înalt ca şi un om de pe Saturn (evi- 
dent, dacă animalul se ridică în două picioare, lucru pe care îl face frecvent). Numele anima- 
lului descrie culoarea pe care o are acesta: albastru deschis. 

3. Cum arată el? Ursul saturnian arată ca un urs de pe Pământ, cu excepţia capului. 

4. Capul ursului este destul de dificil de descris, căci nu există pe Pământ nici un ani- 
mal care să aibă un cap comparabil. Vom face totuşi acest efort, astfel încât să puteţi avea o 
reprezentare mentală a acestei forme. 

5. Imaginaţi-vă un scul din lemn cu un diametru de 3 metri, având pe părţile laterale, 
central, două urechi cu o lungime de 3 metri şi o lăţime de 2 metri. Mai departe, imaginaţi-vă 
în partea centrală a frunţii două coarne lungi de 6 metri, la o distanţă de un metru unul de 
celălalt. Culoarea lor este de un auriu mat. La 1 ,75 metri mai jos se află doi ochi destul de 
mari, care seamănă perfect cu ochii umani. Sub cei doi ochi, imaginaţi-vă un bot la fel ca cel 
de leu. Gâtul este masiv, lung şi puternic. 

6. în spatele coarnelor, capul şi gâtul sunt acoperite cu păr, având o lungime de 4-6 
metri şi o culoare albastru închis. Aceasta este forma animalului. Ihurul nu are coadă, dar în 
zona posterioară părul devine ceva mai lung şi mai închis la culoare. 

7. Dacă veţi pune cap la cap toate informaţiile primite, vă veţi putea imagina cu uşu- 
rinţă felul în care arată animalul, mai ales dacă adăugaţi şi faptul că el măsoară 100 de metri 
între coarne şi picioarele din spate şi ajunge la o înălţime de 40 de metri atunci când se ridică 
în două picioare. La rândul lor, picioarele au o lungime de 12 metri şi grosimea unui butoi de 
peste 566 de litri. Ghearele sunt la fel ca cele de urs, dar mărimea şi culoarea lor sunt cele pe 
care le-am amintit. 

8. Credem că aceste detalii ajung pentru a descrie animalul. De aceea, ne vom ocupa 
în continuare de caracterul, modul său de viaţă şi utilitatea sa. 

9. In general, ihurul este un animal blând, dar nu trebuie provocat sau urmărit. Dacă 
este provocat, îşi schimbă rapid caracterul blând, devenind foarte furios. In acest moment, 
nimeni nu se mai poate simţi în siguranţă în jurul lui. Oricine i-ar întretăia calea va fi imediat 
atacat şi distrus. Deşi animalul nu este mai înalt decât un om de pe Saturn, el are puterea a 
zece oameni. 



17 Pentru dezvoltarea sufletelor în ierarhia evolutiva a naturii. 

10. De aceea, oamenii se feresc de ursul albastru, cu toată natura blândă a acestuia, şi 
încearcă să-1 alunge prin toate mijloacele din regiunile populate de ei. Din acest motiv, el este 
foarte rar văzut. 

1 1. Cu ce se hrăneşte ursul? Se hrăneşte cu ierburi, rădăcini şi ramuri tinere ale copa- 
cilor şi arbuştilor. Nu mănâncă niciodată carne, nici măcar când este foarte flămând. Dacă 
este provocat, sfâşie oameni sau animale, dar nu se atinge de trupurile lor. 

12. Ce este absolut uimitor în legătură cu acest animal de pe Saturn este faptul că el se 
teme foarte tare de propria lui mânie. Din acest motiv, ghidat de instinct, el evită cu grijă ori- 
ce situaţie care l-ar putea enerva. Un asemenea instinct ar fi o binecuvântare pentru foarte 
mulţi oameni de pe Pământ, îndeosebi pentru cei cărora le sare imediat ţandăra şi care se iau 
la ceartă din nimic. Aceste informaţii sunt suficiente. Vom examina acum utilitatea acestui 
animal. 

13. Ihurul poate fi considerat pe bună dreptate cultivatorul zonelor sălbatice. In scurt 
timp, el defrişează cu ghearele sale extraordinar de puternice terenuri de mari dimensiuni, atât 
de bine încât nici chiar saturnienii, cu uneltele lor, nu reuşesc să-1 egaleze. După defrişare, el 
caută rădăcini ale unor plante comestibile, pe care le plantează în brazdele lăsate de ghearele 
sale. Evident, el nu are intenţia conştientă de a cultiva terenul, ci de a-şi face provizii de ali- 
mente. O parte din aceste provizii nu apucă însă să fie mâncate, drept care prind viaţă şi dau 
naştere unor lăstari, din care cresc plante mature. In acest fel, câmpuri întregi pe care nu creş- 
teau decât buruieni devin roditoare, mai ales dacă animalul şi-a făcut provizii abundente. 

14. Oriunde s-ar afla, ursul îşi lasă proviziile pretutindeni, fertilizând astfel fără să 
vrea întreaga zonă. 

15. Atunci când oamenii descoperă - în călătoriile lor frecvente prin ţară - asemenea 
locuri, ei ştiu că în apropiere se află un ihur, aşa că aşteaptă să vadă dacă acesta apare, în caz 
contrar, este limpede că ursul a părăsit locul, iar ei se grăbesc să îl ia în posesiune. 

16. Se întâmplă uneori ca ursul să se întoarcă la locul respectiv, din cauza rădăcinilor 
pe care le-a lăsat acolo. In asemenea cazuri, saturnienii fie nu fac nimic, lăsându-1 în pace, să 
sape după rădăcini şi să distrugă astfel recolta plantată de ei, fie sunt nevoiţi să recurgă la 
forţă. Asemenea confruntări nu au însă întotdeauna rezultate favorabile pentru ei, căci anima- 
lul se luptă pentru drepturile sale şi nu părăseşte cu una cu două locul. La fel ca în cazul oa- 
menilor, nici lui nu-i este uşor să părăsească un pământ atât de fertil. 

17. Dacă reuşesc însă să gonească animalul, oamenii nu mai trebuie să se teamă că 
acesta va reveni. Dacă îşi dă seama că este atacat, el preferă să plece singur, căci, aşa cum 
spuneam, acest animal interesant se teme de propria lui mânie, aşa că nu se mai întoarce la 
locul unde a fost provocat. 

18. Cam acestea au fost informaţiile legate de acest animal. Vom continua acum cu un 
alt animal care locuieşte pe această planetă. 

Capitolul 26 

Leul saturnian, horud, vânător şi lucrător forestier. O metodă de prindere a ti- 
nerilor lei saturnieni. 

1. Numele animalului de care ne vom ocupa în continuare este horud. Dacă aţi obser- 
vat un leu pe Pământ, atunci ştiţi care este locul horudului pe Saturn. Seamănă cele două 
animale între ele? Răspunsul este da şi nu. In multe privinţe, ele seamănă, dar există şi anu- 
mite aspecte care nu sunt deloc identice. O descriere mai detaliată va insista asupra diferenţe- 
lor care există între horud şi leul terestru. 

2. Cum arată de fapt acest animal? Este la fel de mare ca şi ursul albastru, dar nu are o 
singură culoare. Astfel, spatele horudului este roşu aprins, culoare care se întinde până la ju- 
mătatea regiunii abdominale. Omoplaţii şi cele patru labe sunt colorate într-un verde deschis. 
Zona abdominală este verde închis, iar coada albă, cu smocul de păr de la capăt roşu deschis. 
Partea superioară a cozii este împodobită cu pete roşii la intervale regulate. Ghearele sunt 
albe, cu marginile marcate de dungi roşii. 

3. Cu excepţia diferitelor culori pe care le-am amintit şi care nu seamănă cu cele ale 
leului, precum şi a gâtului şi capului, restul corpului este identic cu cel al leului terestru. De 
altfel, pe Pământ nu există nici un animal care să aibă forma capului asemănătoare cu cea a 
horudului. Animalul are un cap aproape pătrat, ca un zar cu colţurile rotunjite. Capul se spri- 
jină de gât astfel încât partea frontală apare ca un maxilar pe două treimi din suprafaţa sa. Pe 
părţile laterale există două urechi în formă de semilună, colorate în culorile curcubeului, dar 
în tonalităţi palide. 

4. Pe suprafaţa superioară a capului există un corn cu o lungime de aproape un metru, 
conic şi de culoare neagră. Pe acest fundal negru există nişte discuri de culoare roşiatică, cu 
nişte spirale ca nişte şerpi încolăciţi, care au un luciu metalic foarte pronunţat. La baza cornu- 
lui creşte un smoc de păr albăstrui, care devine din ce în ce mai des către spatele capului şi 
către gât. In partea din faţă, el devine mai scurt şi cârlionţat. 

5. Pe frunte (adică pe acea parte a zarului situată în faţă) există doi ochi foarte mari 
(proporţional cu mărimea animalului), localizaţi într-o cavitate oculară cu un diametru al iri- 
sului de un metru. Dacă adăugăm şi colţurile ochilor, se ajunge la aproape doi metri. Pleoape- 
le sunt de un roşu închis. Deasupra lor există nişte sprâncene foarte groase, asemănătoare cu 
cele ale oamenilor. Ele sunt cârlionţate, la fel ca părul de pe frunte. 

6. Am ajuns astfel la caracteristica cea mai particulară a animalului: gura sa. Probabil 
aţi auzit de acel animal legendar numit grifon . Exact aşa arată horudul, cu excepţia aripilor. 
In locul botului cu care sunteţi familiarizaţi, el are un cioc enorm, ca de vultur, de culoare 
neagră. Petele de pe el nu sunt spiralate (ca cele ale cornului), ci înşiruite în linie dreaptă, de 
la bază către vârf, mărimea lor reducându-se treptat. Partea superioară a ciocului seamănă cu 
cea a oricărei păsări pe care o cunoaşteţi de pe Pământ. Ea nu se mişcă. Singura care se poate 
mişca este jumătatea inferioară a ciocului, cu maxilarul corespondent, până la gât. La baza 
ciocului, leul are nişte măsele extrem de puternice, cu care poate zdrobi orice. El nu are colţi, 
dar se foloseşte cu eficienţă de ciocul său, care are o lungime de trei metri, fiind la fel de lat 
la bază ca şi întreaga faţă. 

7. Limba horudului este foarte flexibilă, putându-se extinde destul de mult. Ea are 
aproape caracteristicile unei trompe. Cu ajutorul ei, leul poate prinde aproape orice, ducându- 
1 la gură. La baza gâtului există de asemenea un smoc de păr cârlionţat, de culoare albăstrui- 
verzuie. 

8. Capul are o culoare cenuşie. Sub ochi şi pe frunte există trei cercuri de culoare roşu 
aprins, unul deasupra celuilalt. Singurele suprafeţe care mai sunt vizibile sunt cele laterale, 
care au aceeaşi culoare cenuşie, dar sunt lipsite de ornamente. Cât despre partea din spate, aşa 
cum am mai spus, aceasta este acoperită de un păr albastru. Gâtul este masiv, lungimea lui 
fiind egală cu cea a restului corpului (de la omoplaţi la coadă). Leul are o coamă bogată, de 
culoare albastru intens. Cam aşa arată acest animal. 

9. Care este utilitatea horudului? Ce fel de caracter are el? Care este habitatul său şi 
care este relaţia lui cu saturnienii? Vom răspunde pe scurt la aceste patru întrebări. Horudul 
are în general o natură blândă, fiind de multe ori crescut de saturnieni ca animal domestic. Ei 



18 Animal legendar cu. aripi de vultur pe trup de leu. 

se bucură deopotrivă de frumuseţea sa deosebită şi de docilitatea cu care acceptă să facă dife- 
rite munci, în măsura în care a fost corect antrenat. 

10. La ce fel de munci este folosit horudul? De regulă, la vânarea altor animale - care 
fac multe pagube, fără a fi periculoase pentru om - dar şi ca lucrător forestier, în perioada de 
umbră. Cu ciocul său puternic, el poate reteza dintr-o lovitură crengile arborelui-piramidă şi 
se poate căţăra în copac cu cea mai mare uşurinţă. Este vorba de ramuri cu o circumferinţă 
suficient de mare pentru a nu putea fi înconjurate de cinci oameni de pe Pământ. Horudul le 
desprinde, muşcând din ele, cu aceeaşi uşurinţă cu care aţi muşca voi dintr-un măr. 

1 1 . După ce a rupt suficient de multe crengi, horudul le împinge cu ciocul până la lo- 
cuinţele oamenilor, după care le taie în bucăţi mai mici, aşa cum îi indică stăpânii săi. Aceste 
bucăţi de lemn sunt folosite apoi de saturnieni ca vreascuri de foc. Saturnienii mai folosesc 
animalul şi pentru alte tipuri de munci care implică tăieri şi transport. 

12. Singura condiţie este ca animalul să fie capturat de tânăr, pentru a fi antrenat. Un 
animal matur nu se va obişnui niciodată cu acest gen de munci, aşa că nu le-ar fi de nici un 
folos saturnienilor. De altfel, dacă nu este provocat, el va fugi de îndată ce simte apropierea 
oamenilor. Chiar dacă este înconjurat, lucrul acesta nu le poate oferi saturnienilor nici o sigu- 
ranţă, căci de îndată ce începe să scurme pământul cu ghearele sale ascuţite, este semn sigur 
că trebuie să fie lăsat în pace. Dacă vânătorii nu pleacă, el va începe să sară şi să ragă, iar cei 
din preajmă riscă să simtă pe pielea lor puterea ciocului său, care echivalează cu un copac 
care îţi cade în cap. De aceea, vânătorii se retrag imediat ce constată că animalul s-a înfuriat. 

13. Dacă horudul este atât de periculos, cum pot fi capturate animalele tinere? Satur- 
nienii folosesc în acest scop un anumit şiretlic. Ei ştiu că atunci când femelele au pui, ele sunt 
foarte sensibile la băuturile alcoolice (lucru valabil şi pentru masculi). De altfel, masculii nu 
se deosebesc de femele decât în ceea ce priveşte organele genitale. Când vine timpul, saturni- 
enii duc cantităţi mari de asemenea băuturi şi le lasă în preajma animalelor. Nu trece mult 
până când ele încep să bea, şi nu se lasă până când nu golesc complet conţinutul recipientelor. 
Ele se întorc apoi la puii lor, dar cad într-un somn foarte adânc şi nu. şi mai dau seama când 
aceştia sunt răpiţi. Apoi, saturnienii duc puii acasă şi încep să-i îmblânzească. Horuzii maturi 
sunt lăsaţi în viaţă, pentru a continua să se înmulţească. 

14. Cam acestea ar fi informaţiile pe care trebuie să le cunoaşteţi în legătură cu aceste 
animale. Singurul lucru pe care nu l-am menţionat este habitatul acestora. Horuzii cresc nu- 
mai în regiunile sudice de pe Saturn şi numai în acele ţinuturi continentale care nu depăşesc 
latitudinea de 45°. Ei nu se simt acasă decât în regiunile oceanice şi în condiţii de climă spe- 
cifice. Regiunile care depăşesc latitudinea de 45° sunt mai friguroase şi nu corespund necesi- 
tăţilor de viaţă ale acestor animale. 

15. Horuzii au un instinct cu totul special, care îi ajută să nu locuiască în regiunile din 
nord sau din est, chiar dacă au condiţiile climaterice necesare. Singurele regiuni în care pot 
progresa şi pe care le acceptă sunt cele centrale din sud, dar nu în interiorul continentelor, ci 
numai în cele de pe ţărmurile oceanului. Uneori, saturnienii îi transportă în centrul continen- 
telor, unde îi prezintă ca pe o curiozitate, dar animalele nu rezistă mult. 

16. Acum cunoaşteţi chiar tot ce era important de spus. De aceea, ne vom îndrepta 
atenţia asupra altui animal, care nu poate fi găsit nicăieri în univers, decât pe această planetă. 

Capitolul 27 

Antilopa saturniană zigst. Scopul pentru care a fost creată aceasta. Motivele pen- 
tru care saturnienii vânează antilopa. O greşeală şi un remediu secret. 

1. Animalul de care ne vom ocupa în continuare este numit de saturnieni zigst, care s- 
ar putea traduce prin „picioare ascuţite". El este specific numai acestei planete. In ierarhia 
evolutivă a animalelor, se situează cam pe acelaşi nivel ca şi antilopa terestră. Habitatul ei 
sunt exclusiv munţii foarte înalţi. 

2. De ce are această denumire ciudată? Nu trebuie să credeţi că antilopa are patru cio- 
turi ascuţite în loc de picioare. Este numită „picioare ascuţite" din cauza faptului că la picioa- 
rele din faţă, ea nu are copite sau degete, ci doar o gheară ascuţită, orientată în faţă, care por- 
neşte din genunchi. In ceea ce priveşte picioarele din spate, acestea arată ca la orice animal, 
cu gheare ascuţite. 

3. Aşa se explică aşadar numele animalului. De ce arată însă el în acest fel? Pe Pă- 
mânt nu există nici un animal similar, dar pot fi stabilite anumite similarităţi cu anumite ani- 
male mai mici. Spre exemplu, corpul antilopei arată la fel ca cel al unei vidre. Coada ei arată 
însă ca şi coada unui bou. Capul şi gâtul seamănă foarte bine cu cele ale unui tigru, dar fără 
colţii specifici unui carnivor. 

4. In frunte are un singur corn, înclinat pe spate. Aceasta este descrierea formei ani- 
malului. 

5. Care este însă mărimea sa? Dacă ar fi să-1 măsurăm cu măsurile terestre, pe Terra 
nu am găsi nimic comparabil, dar nu trebuie să uităm că pe Saturn toate obiectele sunt de o 
sută de ori mai mari. Antilopa aparţine categoriei animalelor mici, mărimea ei nedepăşind o 
treime din cea a animalului pe care l-am descris anterior, leul saturnian. De aceea, orice sa- 
turnian poate duce antilopa în spinare. 

6. Principala culoare a zigstului este alb strălucitor, dar de la cap şi până la coadă are 
o dungă lată pe spate, de culoare albastru deschis. Zona abdominală este galben-aurie, iar 
picioarele sunt roşiatice, cu excepţia ghearelor, care sunt complet negre, la fel ca şi cornul din 
frunte. Partea inferioară a gâtului, de la maxilarul inferior şi până la piept, este de culoare 
roşu închis, cu dungi. 

7. Aveţi acum imaginea completă a animalului, care nu poate fi găsit nicăieri pe alte 
planete. Care este însă utilitatea lui? Cu ce se hrăneşte? Este el capturat frecvent de saturni- 
eni? 

8. In ceea ce priveşte utilitatea, antilopa nu le foloseşte la nimic saturnienilor, la fel ca 
şi capra neagră sau antilopa oamenilor de pe Pământ. Ea joacă însă un anumit rol în ordinea 
lucrurilor, justificându-şi la acest nivel utilitatea. Cine cunoaşte utilitatea caprei negre pe Pă- 
mânt? Cine v-ar putea explica de ce se urcă acest animal pe munţi? Celui care doreşte să afle, 
îi voi dezvălui Eu motivul. 

9. Aşa cum ştiţi, pe munţii înalţi de pe Pământ cresc tot felul de muşchi şi diferite 
plante alpine, cu scopul de a macină pietrele. Ştiţi de asemenea că aceste plante au fost create 
de anumite puteri şi inteligenţe spirituale. Acest lucru este evident, de vreme ce ele conţin 
viaţă. Atunci când viaţa începe să se manifeste, ea nu urmăreşte niciodată să cadă înapoi în 
ghearele morţii, ci numai să se dezvolte pe sine, creând o formă pe care apoi o părăseşte, cu 
scopul de a trece în alta, superioară. 

10. Ce formă de viaţă mai există în munţi în afara acestor ierburi alpine? Evident, 
animalele care trăiesc pe munţi. Acestea sunt cele mai înalte forme de viaţă în care pot trece 
plantele alpine. 

11. Nu este greu de înţeles că aceasta este ordinea naturală a lucrurilor, căci viaţa 
animalelor este susţinută prin încorporarea vieţii plantelor. Hrana compatibilă cu natura ani- 
malului nu înseamnă altceva decât absorbţia şi fuziunea unor forme de viaţă inferioare cu alte 
forme de viaţă superioare. Altfel spus: 

12. Alimentaţia nu înseamnă altceva decât absorbţia vieţii într-un container născut din 
Mine, astfel încât acesta să devină tot mai puternic şi mai complet, trecând de pe un nivel pe 
altul, până când ajunge din nou pe nivelul primordial de pe care a plecat. 

13. Dacă aţi înţeles cât de cât această filosofie, nu aveţi decât să o aplicaţi animalului 
zigst. 

14. Mai există o întrebare la care merită să răspundem: dacă saturnienii capturează 
acest animal, Răspunsul Meu este următorul: din când în când, cei mai curajoşi dintre ei urcă 
pe munţi şi încearcă să-1 prindă, dar nu prea reuşesc, căci această specie de antilopă este atât 
de îndemânatică în căţăratul pe stânci încât nici un om nu o poate urma. De altfel, forma deo- 
sebită a ghearelor sale îi permite să stea pe suprafeţe mai înguste decât o palmă de om, astfel 
încât ea se poate căţăra în locuri absolut inaccesibile saturnienilor. 

15. Singurele momente în care ar putea fi capturată (teoretic) sunt cele în care se pră- 
buşeşte de pe stâncile foarte înalte, ceea ce se întâmplă foarte rar. De altfel, până acum nici o 
antilopă nu a fost capturată de vreun om. 

16. Vă puteţi pune atunci întrebarea: dacă este atât de greu de capturat, de ce fac totuşi 
saturnienii efortul să o prindă? Ei se simt obligaţi să încerce din cauza unei superstiţii, întru- 
cât antilopa se hrăneşte cu cele mai puternice şi mai parfumate ierburi alpine, saturnienii cred 
că cel care ar mânca o bucăţică din carnea ei, oricât de mică, va deveni nemuritor. 

17. In această privinţă, nu există nici o diferenţă între saturnieni şi pământenii care în- 
cearcă tot felul de remedii pentru a-şi prelungi la infinit viaţa, deşi experienţa de zi cu zi ne 
învaţă că acest lucru este imposibil. 

18. Ce credeţi că fac aceşti oameni, în pofida dovezilor cele mai palpabile care atestă 
că remediile lor nu sunt bune de nimic? Ei susţin că aceste remedii fac parte dintr-o ştiinţă 
foarte secretă a nemuririi şi că trebuie administrate exact la mediul nopţii, şi numai în anumi- 
te doze foarte precise. Dacă doza diferă chiar şi cu a mia parte dintr-un bob de piper, ea nu va 
mai avea efectul dorit. 

19. Dacă această explicaţie nu se dovedeşte suficientă pentru a explica eşecul terapiei, 
ei împing şi mai departe confuzia, apelând la explicaţii astrologice. Astfel, aceşti practicanţi 
ai „ştiinţei de prelungire a vieţii" îşi sfătuiesc clienţii în cuvinte aproape ininteligibile să nu ia 
remediul decât într-un anume pătrar al lunii, atunci când soarele trece printr-o anumită con- 
stelaţie, şi oricum, numai la miezul nopţii. Spre exemplu, dacă soarele nu se află în constela- 
ţia Leului, iar luna nu se află simultan în Capricorn, şi dacă o anumită planetă nu trece printr- 
un anumit semn foarte precis, „remediul vieţii eterne îşi va pierde complet influenţa". 

20. Oamenii naivi cred de regulă în aceşti predicatori şi le cumpără remediile la pre- 
ţuri exorbitante, sperând să dobândească viaţa eternă. După ce se văd în posesia miraculoase- 
lor leacuri, ei încep să studieze tot felul de calendare şi să facă tot felul de calcule ale efeme- 
ridelor, pentru a afla când intră soarele, luna şi celelalte planete în semnele indicate ale zodia- 
cului, exact la miezul nopţii. Nu trebuie să ştiţi prea multă matematică pentru a vă da seama 
că aceste calcule nu îi conduc nicăieri, căci toate aceste suprapuneri nu se întâmplă niciodată 
în realitate. De altfel, chiar dacă s-ar petrece, acest lucru s-ar întâmpla o dată la un milion sau 
la mai multe milioane de ani, şi oricum, nu în ordinea prescrisă de vânzătorul remediului. De 
aceea, eficacitatea acestor remedii de viaţă lungă este neutralizată de aceste aşa-zise specula- 
ţii mistice, vecine cu înşelătoria. In acest fel, vânzătorul remediului scapă de plata unor des- 
păgubiri, căci poate susţine oricând că remediul nu a fost luat în acord cu instrucţiunile sale. 

21. In acest scop este folosită pe Saturn carnea zigstului. Dacă remediul nu produce 
efectele dorite, medicii de pe Saturn care susţin că pot prelungi viaţa aduc imediat în discuţie 
pretextul că cel care a luat remediul a fost neglijent şi în loc să îl ia în timpul umbrei, 1-a luat 
în timpul zilei, când medicamentul miraculos nu funcţionează. 

22. Dacă rudele unei persoane decedate se plâng doctorului că aceasta a luat remediul 
în timpul umbrei, medicul se va grăbi să le întrebe în ce poziţie se aflau lunile. De; regulă, 
rudele sunt încurcate de această întrebare, dar dacă totuşi se descurcă şi ştiu să răspundă la ea, 
medicul-şarlatan se foloseşte imediat de pretext şi susţine că poziţia lunilor a fost extrem de 
nefavorabilă pentru eficienţa remediului, totul cu o mare elocinţă. De altfel, majoritatea oa- 
menilor nu pot răspunde la întrebarea referitoare la luni, aceasta fiind una din principalele 
clauze de salvgardare ale „dătătorilor de viaţă lungă". 

23. Se întâmplă uneori ca rudele unei asemenea persoane decedate care a luat în tim- 
pul vieţii remediul de viaţă lungă să se consulte şi cu alţi medici din aceeaşi categorie. Vă 
puteţi imagina ce vor spune aceştia despre colegul lor; „De ce nu aţi venit la mine? Toată 
lumea ştie că acel medic aplică un remediu greşit!" Şi pentru a-i convinge că ruda lor a luat 
remediul greşit, le arată un remediu cu o culoare diferită. Acest argument le convinge defini- 
tiv pe rude în ceea ce priveşte motivul ineficientei primului remediu. 

24. în astfel de situaţii, rudele celui decedat se întorc la primul medic, pe care îl con- 
sideră acum un şarlatan. Ce credeţi că face acesta pentru a ieşi dintr-o asemenea situaţie? El 
le duce pe rude la alte persoane care gândesc la fel ca el şi le cere să le confirme credibilitatea 
sa şi a remediului. Acestea se grăbesc să o facă, iar medicul se întoarce către rude: „Vedeţi? 
Aceşti oameni au folosit corect remediul meu. Intrebaţi-i ce vârstă au!" De regulă, răspunsul 
primit reprezintă o vârstă foarte înaintată, care depăşeşte cu mult aşteptările rudelor. Vârsta 
nu este exprimată însă în ani, ci sub formă de fapte extraordinare care ar trebui să ateste acest 
lucru, de genul unui munte care nu exista pe vremea când el era tânăr, sau chiar că a asistat 
personal la crearea inelului de către Marele Spirit, că îşi mai aduce aminte de vremea când nu 
exista nici o lună pe bolta cerească, etc. Fiecare nouă persoană întrebată care îi este vârsta 
aduce un argument mai extraordinar care atestă valabilitatea remediului. Auzind aceste măr- 
turii, rudele se simt satisfăcute de explicaţii, şi nu este exclus să cumpere chiar ele remediul 
de la medic, care nu este cu nimic mai puţin bătrân decât asistenţii săi (cei care îi confirmă, în 
realitate, spusele). 

25. Aici se încheie capitolul referitor la antilopa saturniană. Ne vom îndrepta în conti- 
nuare atenţia asupra unui alt animal sălbatic de pe acest corp ceresc, după care ne vom ocupa 
de animalele domestice. 

Capitolul 28 

Bauorul cu un singur ochi. Vânarea animalului pentru pielea lui folosită ca man- 
ta de către patriarhi. 

1 . Animalul care urmează în ordinea evoluţiei şi la care merită să ne referim este o ra- 
ritate. El nu poate fî găsit pe continentele de pe Saturn, ci numai pe insule, de care saturnienii 
se feresc ca de foc, sau mai bine zis ca de ţinuturile în care trăiesc muzii. Explicaţiile care 
urmează să vor convinge că au toate motivele să facă acest lucru. 

2. Numele acestui animal este bauor, care în traducere înseamnă „cu un singur ochi". 
Mai întâi vom explica de ce i se spune astfel. Are el într-adevăr un singur ochi? Nu, are doi 
ochi cu care vede, la fel ca oricare alt animal. Deasupra lor, în centrul frunţii, el are însă un al 
treilea ochi, pe care îl foloseşte ca pe o armă extrem de periculoasă. Acesta este cel care dă 
numele animalului. 

3. Mai întâi vom descrie însă forma animalului, şi abia apoi ne vom ocupa de ochiul 
său. 

4. Cum arată bauorul? Care este mărimea lui şi cum este el colorat? Bauorul seamănă 
cu un cal, cu excepţia gâtului şi a cozii. Evident, corpul este de o sută de ori mai mare decât 
cel al unui cal terestru. 

5. Coada sa seamănă cu un şarpe fără cap şi ajunge la o lungime de 180-195 metri. La 
bază (în regiunea anală), ea are o grosime de 3 metri. La capăt, coada se termină cu trei cârli- 
ge, la fel ca o ancoră. Cea mai mare parte a puterii acestui animal stă în coada sa, cu care 
bauorul îşi caută hrana prin apă. De aceea, el trăieşte de regulă pe malurile oceanelor, unde 
coada sa lungă caută tot timpul prin apă pentru a prinde peşti mari sau alte animale marine. 
De altfel, bauorul este foarte eficient în această activitate. De îndată ce simte că în apă se află 
ceva cu care s-ar putea hrăni, el îşi aruncă coada în acea direcţie, la fel ca o săgeată, şi nu îşi 
ratează niciodată ţinta. 

6. Cum arată capul bauorului? Acesta este aşezat pe un gât lung şi puternic şi are o 
formă particulară, semănând cu un cap de focă, la alte dimensiuni, evident. Cu excepţia ochi- 
ului-armă, capul său este identic cu cel al unei foci. 

7. La ce îi serveşte însă acest ochi-armă? Bauorul nu vede cu acest ochi, dar simte cu 
el şi îl poate folosi pentru a hipnotiza şi ţintui o victimă. De regulă, ochiul este închis, dar 
dacă de bauor se apropie un potenţial duşman sau cineva este recomandabil să nu stea în 
apropierea animalului rănit, care începe să ragă şi să dea din copite, dar nici a cozii, care nu 
moare pe loc, ci intră în cele mai teribile convulsii. Saturnienii cunosc aceste lucruri, aşa că 
imediat după tăierea cozii se retrag pe nava lor, unde aşteaptă ca animalul să moară, iar coada 
să îşi reducă convulsiile. 

12. Abia acum îndrăznesc vânătorii să se apropie de animal. Ei taie coada în bucăţi 
mai mici, care continuă să se zvârcolească o vreme, dar fără prea multă putere. Apoi, vânăto- 
rii se apropie de bauor şi îl înţeapă în spate, ca să vadă dacă mai este viu. Dacă acesta nu re- 
acţionează în nici un fel, ei îi jupoaie pielea superbă, nu înainte de a-i tăia însă capul şi de a-1 
arunca în apă, căci au superstiţia că animalul şi-ar mai putea deschide odată ochiul teribil, iar 
ei ar fi otrăviţi de acesta. Evident, acest lucru este imposibil, căci ochiul nu conţine nici un fel 
de otravă, iar lumina sa roşie, atât de puternică atunci când animalule este viu, dispare com- 
plet odată cu moartea acestuia (energia luminoasă fiind alimentată de energia sa vitală). 

13. După ce îi jupoaie pielea şi o încarcă pe nave, vânătorii pleacă, lăsând corpul pe 
ţărm, să putrezească. Descompunerea animalului este urgentată de diferiţi oaspeţi flămânzi 
care trăiesc pe ţărm, inclusiv de unii care doresc să se răzbune pe binecunoscutul lor duşman. 

14. La ce folosesc însă saturnienii coada obţinută cu un efort atât de mare? Ea este 
mai întâi tratată cu uleiuri, pentru a rămâne moale, după care o taie şi croiesc din ea o haină 
pe care o poartă bărbaţii. O asemenea haină înseamnă mai mult decât un întreg regat. Saturni- 
enii au chiar o vorbă: respectul şi însemnele puterii unui prinţ sau ale unui patriarh superior 
sunt conferite acestuia de către bauor. 

15. Uciderea unui bauor este una din cele mai mari fapte de vitejie cu care se pot lău- 
da saturnienii. Cine a învins un asemenea animal şi poartă o haină din pielea sa demonstrează 
astfel curajul de care dispune. Această dovadă are o mare însemnătate pentru saturnieni, căci 
aceştia nu au încredere într-un lider căruia îi lipseşte curajul. O asemenea haină reprezintă 
dovada vie că cel care a obţinut-o este nu numai foarte curajos, dar şi dispus să facă mari sa- 
crificii în beneficiul fraţilor săi. Mai mult, ei îl consideră un om foarte inteligent, căci a reuşit 
să cucerească monstrul, care are pe Saturn o reputaţie mai mare decât dragonii pe Pământ. 

16. Saturnienii consideră că dacă cineva a învins un bauor, el îşi poate asuma orice 
sarcină, pe care o va duce cu siguranţă la bun sfârşit, prin inteligenţa şi hotărârea sa. De ace- 
ea, ei sunt dispuşi să considere pe loc posesorul unei asemenea haine un mare patriarh, chiar 
dacă acesta este de trei sau patru ori mai tânăr decât cel mai neînsemnat dintre patriarhi. El nu 
va rămâne însă un mare patriarh decât atâta vreme cât va avea haina pe el. 

17. Dată fiind onoarea pe care o conferă, nimic nu este mai preţuit pe Saturn decât o 
asemenea haină. De aceea, mantia bauorului nu este purtată de marii patriarhi decât în ocazii- 
le cele mai speciale. La fel ca peste tot, şi pe această planetă există destule amăgiri. Una din 
ele face ca saturnienii să considere această haină indestructibilă, lucru deloc adevărat. De 
aceea, dacă haina se destramă şi nu mai poate fi purtată, ea este înlocuită cu un fals, confecţi- 
onat din pielea altor animale. 

18. Un mare patriarhat dobândit cu ajutorul unei asemenea haine este moştenit apoi de 
toţi copiii şi nepoţii primului mare patriarh, dar numai atâta vreme cât aceştia pot oferi satur- 
nienilor dovada hainei bauorului. Dacă altcineva reuşeşte însă să învingă un nou bauor şi se 
prezintă cu o haină confecţionată din pielea acestuia, el va fi proclamat pe loc mare patriarh, 
în locul moştenitorilor fostului patriarh. Vechiul patriarh - acum detronat - va continua însă să 
se bucure de o mare stimă printre concetăţenii săi. Chiar şi o rămăşiţă dintr-o haină de bauor 
reprezintă un blazon care atestă originea aristocratică a posesorului ei. Ea îi conferă acestuia 
anumite privilegii, dar numai atâta vreme cât există. Dacă moliile îi mănâncă peticul rămas, 
el îşi pierde complet orice privilegii şi tot ce îi mai rămâne este amintirea măreţiei de odinioa- 
ră. 

19. Deocamdată nu ne vom mai ocupa de condiţiile politice de pe Saturn, căci nu am 
ajuns încă să discutăm de fiinţele umane de pe această planetă. Ne vom continua aşadar peri- 
plul prin lumea animalelor, şi înainte de a trece la descrierea celor domestice, vom face o 
scurtă trecere în revistă a acestei lumi. 

Capitolul 29 

Armonia corpurilor cereşti. Exempte muzicale. Secretele învăţăturilor referitoa- 
re la legătura dintre sunet şi creaţie. Corespondenţa care există între animalele sălbatice 
de pe Saturn şi cete de pe Pământ. 

1. Aşa cum am precizat în mai multe rânduri, nu am descris mai sus decât acele ani- 
male care prezintă anumite trăsături ieşite din comun. Aţi aflat astfel câte ceva despre anumi- 
te animale care sunt specifice numai acestei planete. Aşa cum v-aţi putut da seama, majorita- 
tea nu pot fi comparate în nici un fel cu animalele de pe Pământ. 

2. Există însă o anumită armonie între planete, fără de care nici una dintre ele nu ar 
putea exista, chiar dacă sunt situate la mare distanţă una de cealaltă. Pentru a înţelege corect 
această lege, trebuie să precizez că armonia nu poate apărea decât dacă efectele sunt generate 
de aceeaşi cauză. 

3. Spre exemplu, dacă prindeţi capetele unei corzi de o bucată plată de lemn şi o ciu- 
piţi, ea va scoate de fiecare dată acelaşi sunet. Dacă o strângeţi mai tare la capete, ea va scoa- 
te un sunet cu totul diferit, dar de fiecare dată acelaşi. Dacă desfaceţi puţin strânsoarea, sune- 
tul devine mai grav; dacă strângeţi mai tare capetele, sunetul devine mai ascuţit. Care este 
cauza acestui efect sonor? Ea este una singură: coarda şi bucata de lemn. Ori de câte ori veţi 
repeta aceste condiţii, veţi obţine acelaşi efect (acelaşi sunet). Faptul că sunetul diferă ca înăl- 
ţime nu are nici o importanţă, căci sunetul este sunet, indiferent de înălţimea lui. Dacă Mă 
veţi întreba care este adevărata cauză: coarda sau bucata de lemn?, vă voi răspunde că nici 
una, nici cealaltă, ci amândouă împreună. Bucata plată de lemn conţine în sine sunetele şi este 
pregătită oricând să le elibereze. Coarda aflată în vibraţie nu face decât să declanşeze mani- 
festarea acestor sunete, prin rezonanţă. Lemnul conţine în sine toate sunetele imaginabile, dar 
are nevoie de coardă pentru ca aceste sunete să capete o manifestare perceptibilă. Altfel spus, 
între cele două condiţii (lemnul şi coarda) trebuie să existe o armonie intrinsecă. 

4. Aerul în care vibrează sunetul reprezintă mediul de propagare al acestuia, dar nu 
poate fi considerat ca făcând parte din cauzalitatea sunetului. Pentru a obţine un efect vizibil 
nu pot exista niciodată mai mult de două cauze polar opuse şi conectate una cu cealaltă. 

5. Să privim, spre exemplu, fluidul magnetic! Acesta este absorbit de bucata de fier, 
dar nu depinde de aceasta, ci există în sine, liber, în întreaga infinitate. Fierul nu reprezintă 
decât mediul de propagare prin care fluidul devine evident pentru simţurile voastre. Este im- 
posibil să considerăm flerul ca fiind sursa sau cauza fluidului magnetic. 

6. La fel, putem noi spune că eterul sau aerul care separă soarele de o planetă repre- 
zintă sursa luminii? Nici vorbă! Ele nu reprezintă decât mediul prin care aceasta se propagă, 
ajungând la planetă după ce a emanat din soare, cu condiţia ca planeta să fie astfel structurată 
încât să fie capabilă să absoarbă lumina care cade asupra ei. 

7. In mod similar, nu vom considera nici noi aerul ca fiind o cauză a sunetului, ci doar 
un mediu de propagare care permit perceperea de către ureche a formelor-tonalităţi produse 
de coardă şi de bucata de lemn. 

8. Când vorbim de „tonalitate" nu ne referim la un sunet, ci mai degrabă la o formă 
extrasă prin intermediul vibraţiei dintr-o suprafaţă elastică şi netedă. Sunetul nu este altceva 
decât o mărturie că un corp care are capacitatea de a vibra poate declanşa - prin rezonantă - o 
vibraţie identică într-un alt corp, nemişcat. Chiar dacă vă consideraţi un specialist în arta mu- 
zicii, Eu vă spun că nu cunoaşteţi aproape nimic în legătură cu această artă. In această privin- 
ţă nu cunoaşteţi mai multe decât un vierme care scormoneşte sub scoarţa unui copac. Tot ce 
faceţi voi este să alăturaţi câteva note mai înalte şi mai joase, iar apoi să vă desfătaţi cu aceas- 
tă compoziţie, la fel cum se desfată viermele care scormoneşte sub scoarţa copacului. Dar 
cine dintre voi ştie că tonalitatea reprezintă una dintre cele mai minunate forme care există? 

9. In cazul în care cântaţi o singură notă muzicală (vocal sau la un instrument), tot ce 
puteţi spune voi este că această notă este un do sau un re, şi că aparţine nu ştiu cărei octave, 
în plus, sunteţi capabili să recunoaşteţi instrumentul care a produs sunetul. Trebuie să admi- 
teţi că este o cunoaştere destul de limitată a sunetului. 

10. Pentru ca să înţelegeţi mai bine cât de neînsemnată este cunoaşterea pe care o 
aveţi în ceea ce priveşte arta muzicii, vă voi spune câteva lucruri legate de tonul muzical. 

1 1 . Aşa cum ştiţi foarte bine, deasupra unei bucăţi plate de lemn pot fi strânse mai 
multe coarde, fiecare generând tonuri mai grave sau mai ascuţite. Dacă toate sunetele posibile 
ar fi produse deasupra aceleiaşi bucăţi de lemn, aceasta le-ar putea reproduce pe toate, ceea 
ce înseamnă că în ea există un număr infinit de forme muzicale, care nu devin însă perceptibi- 
le decât prin ciupirea coardelor. 

12. Dacă examinăm cu atenţie această placă de lemn, ce descoperim? Nimic altceva 
decât o placă goală de lemn. La rândul lor, coardele sunt elastice, uniforme şi confecţionate 
din metal sau din intestinele unui animal. Altfel spus, avem parte de două obiecte uniforme, 
pe marginea cărora nu putem filozofa prea mult. Cu toate acestea, în cele două obiecte plate 
şi uniforme există o varietate atât de mare de sunete, încât toţi compozitorii din lume, înce- 
pând de la David şi până astăzi, nu au reuşit să folosească în compoziţiile lor nici a miliarda 
parte din această varietate. La rândul lor, aceste tonuri exterioare nu reprezintă prin compara- 
ţie cu tonul real (subtil) decât ceea ce reprezintă coaja moartă a unui copac prin comparaţie cu 
viaţa interioară invizibilă a acestuia. 

13. Ce este aşadar un ton? El nu este altceva decât expresia de sine a unei infinităţi de 
forme spirituale armonioase, inerente materiei şi proiectate în materie. Placa unui instrument 
muzical care este pusă în vibraţie pentru a scoate sunete reprezintă o lume infinită umplută cu 
sunete. Astfel, dacă ciupim coardele unui instrument, o întreagă creaţie alcătuită dintr-un nu- 
măr infinit de fiinţe de toate felurile răspunde într-o manieră perceptibilă pentru urechea 
noastră, declanşând acel sunet rudimentar. 

14. Voi, oamenii, percepeţi diferite lucruri, dar nu examinaţi niciodată ce se ascunde 
în spatele lor. Chiar şi atunci când, după mai multe sunete succesive, vă simţiţi inspiraţi de 
anumite idei sublime, şi când aceste forme spirituale vii vă apucă literalmente de guler, 
zgâlţâindu-vă ca să vă treziţi, voi continuaţi să rămâneţi la fel de orbi, fără să vă daţi seama că 
odată cu fiecare ton manifestat de sunetul perceptibil se naşte o întreagă infinitate. De fapt, 
aşa s-a născut întreaga creaţie. Cred că v-aţi făcut acum o anumită idee legată de tonalităţi şi 
de semnificaţia lor infinit mai profundă decât monotonia pe care o simţiţi voi atunci când 
ascultaţi un sunet uniform. 

15. Am pornit aşadar de la armonia continuă care există între o placă din lemn şi o 
coardă, care generează efecte la fel de armonioase sub forma tonalităţilor muzicale. Pornind 
de la acest exemplu, să revenim acum la ideea de la care am plecat, şi anume aceea a armoni- 
ei care există între două corpuri cereşti, indiferent de distanţa la care se află unul de celălalt. 

16. De ce există această armonie? Gândiţi- vă că soarele este placa din lemn care vi- 
brează, iar planetele sunt coardele de deasupra ei. Atunci când planetele sau coardele de dea- 
supra plăcii din lemn sunt ciupite de lumina emanată de la soare, ele îşi asumă diferite forme 
care există pe soare, la care au acces prin intermediul luminii, şi le manifestă în exterior. 

17. Astfel, dacă vă veţi focaliza atenţia asupra planetei Saturn, una din coardele siste- 
mului vostru solar, la care este conectat şi Pământul (ca o altă coardă), veţi înţelege cu uşurin- 
ţă că aceeaşi cauză care afectează Pământul vostru, generând anumite forme, va genera ace- 
leaşi efecte şi pe Saturn. 

18. Spre exemplu, să comparăm un pian cu şapte octave cu unul care are numai cinci 
octave. Nu puteţi nega faptul că pianul cu şapte octave poate genera sunete mult mai înalte 
sau mai joase decât cel cu cinci octave. Dacă veţi cânta însă notele din cele cinci octave, ele 
vor suna identic pe ambele piane. Evident, pe instrumentul mai mare ele vor răsuna ceva mai 
puternic şi mai plin, dar tonalitatea lor va fi identică. 

19. Spuneam la începutul acestui capitol că înainte de a trece la descrierea animalelor 
domestice, doresc să facem o scurtă trecere în revistă a lumii animalelor în ansamblul ei. Ei 
bine, aceasta a fost trecerea în revistă pe care doream să o facem. A fost necesar să menţio- 
năm puterea de creaţie a soarelui, pentru a nu crede că lucrurile pe care le vom spune în con- 
tinuare sunt simple imitaţii ale lumii de pe Pământ şi că ne-am pierdut imaginaţia, inspirându- 
ne din formele pe care le cunoaşteţi deja din lumea în care trăiţi. De aceea, trebuie să preci- 
zăm din start: toate animalele care există pe Pământ pot fi găsite şi pe Saturn, cu anumite di- 
ferenţe minore, care ţin de regulă de mărime şi de putere. în plus, lumina soarelui fiind mult 
mai refractată, animalele sunt mult mai frumos colorate decât pe Pământ. 

20. După analiza de mai sus, sper că nu va exista printre voi nici măcar o singură per- 
soană cu inima plină de credinţă care să obiecteze la ceea ce vă voi spune în continuare: înce- 
pând de la elefantul cel mai mare şi până la şoricelul cel mai mic, pe suprafaţa planetei Saturn 
cresc toate animalele de pe Pământ, cu diferenţa că acestea sunt mai mari şi mai puternice, 
iar culorile lor variază mai mult, îndeosebi în tonalităţi de albastru, verde, roşu, alb şi negru. 
Animalele de pe Pământ sunt mai puţin dezvoltate, căci razele soarelui sunt încă prea intense 
şi nu sunt suficient de separate atunci când cad pe suprafaţa Pământului. Culorile sunt întot- 
deauna o consecinţă a luminii. Florile de pe Pământ sunt foarte viu colorate în cele mai per- 
fecte culori, dar acestea sunt oarecum şterse, căci le lipseşte luminozitatea inerentă celor de 
pe Saturn. Acelaşi lucru este valabil nu numai în ceea ce priveşte animalele, dar chiar şi oa- 
menilor de pe această planetă. 

21. Aceasta a fost trecerea generală în revistă a lumii animalelor de pe această planetă. 
Vom examina în continuare pe scurt câteva din animalele domestice de pe Saturn, întrucât pe 
cele de pe Pământ le cunoaşteţi deja, ne vom ocupa numai de cele care nu există la voi. 

Capitolul 30 
Animalele domestice de pe Saturn. Cel mai benefic dintre ele: vaca, buka. 

1 . Primul animal de care ne vom ocupa este marea vacă saturniană, buka. V-aţi putea 
întreba: de ce începem cu vaca, şi nu cu taurul? Pentru că noi nu facem aici un tratat de zoo- 
logie; numai în tratatele voastre de zoologie, partea masculină trebuie să preceadă partea fe- 
minină. Noi ne ocupăm de animalele de pe această planetă în funcţie de utilitatea lor şi de 
caracteristicile lor cele mai deosebite. Vaca este mult mai utilă şi mai remarcabilă decât tau- 
rul, aşa că ne vom ocupa mai întâi de ea, şi abia apoi de taur. 

2. Ce fel de animal este buka ? Cum arată ea, cât este de mare şi care este habitatul ei 
natural? 

3. Buka sau vaca saturniană este un animal uriaş, dar extrem de blând. Prin raport cu 
mărimea ei ea mănâncă destul de puţin, dar bea foarte multă apă. 

4. Datorită cantităţii mare de lapte pe care o furnizează, acest animal este de departe 
cel mai util de pe Saturn. Laptele ei este alb-gălbui şi are un gust excelent. EI este principala 
sursă de hrană a saturnienilor. Probabil că doriţi să ştiţi cât lapte dă într-o zi 1 o asemenea 
vacă. întrucât ziua saturniană este foarte diferită de cea terestră, nu ar trebui să vă surprindă 
dacă vă spun că o vacă dă de multe ori nu mai puţin de 56.000 de litri pe zi. 

5. (N. B. Pe Pământ, o asemenea vacă ar fi foarte preţuită de rechinii voştri industri- 
aşi, evident, cu condiţia să nu consume mai mult decât o vacă terestră. Cât despre apă, vaca ar 
putea bea oricât îi doreşte inima! Având însă în vedere că această vacă nu i-ar ajuta prea mult 
să evolueze spiritual pe respectivii rechini, ea nu le va fi dăruită acestora; ca să nu mai vor- 
bim de faptul că ar fi şi imposibil să creezi o vacă saturniană pe Pământ!) 

6. Cum arată această vacă? Ea seamănă foarte bine cu femela unui zimbru de pe 
Pământ. Evident, mărimea ei este incomparabilă. Practic, o vacă terestră ar părea o muscă pe 
spinarea unei vaci saturniene. După mud, masculul acestei specii, adică taurul, este aproape 
cel mai mare animal de pe această planetă. Vaca este mult mai mică decât taurul. Totuşi, dacă 
ati sta pe spinarea ei, ati avea o vedere mult mai bună decât din vârful muntelui Plabutsch- 

berg , deşi mărimea vacilor de pe Saturn variază destul de mult. 

7. Cea mai mare din speciile de bovine este cea care trăieşte în ţinutul Herrifa, cu care 
am început descrierea planetei Saturn. In acest ţinut, vacile ating frecvent o înălţime de 800 
de metri, lungimea de la cap la coadă fiind dublă. Corpul animalului este susţinut de patru 
picioare puternice şi proporţionale, care par mult mai scurte decât picioarele vacilor de pe 
Pământ, prin raport cu corpul. Intre picioarele din spate este localizat un uger de-a dreptul 
uriaş, cu opt sfârcuri. Când vaca stă în picioare, ugerul se află la 80 de metri de sol. 

8. Cum poate fi mulsă atunci o asemenea vacă uriaşă? Trebuie precizat că vacile sa- 
turniene nu sunt mulse la fel ca cele de pe Pământ, căci ele îşi dăruiesc laptele de bunăvoie. 
Reţinerea sau dăruirea lichidului este controlată de instinctul lor. Cum află însă saturnienii 
dacă vaca doreşte să le dăruiască lapte? în asemenea momente, ugerul vacii este foarte um- 
flat, iar animalul devine tăcut. Lucrul acesta se petrece de regulă după ce animalul a băut o 
cantitate foarte mare de apă. 

9. Când vaca se odihneşte, saturnienii se grăbesc să plaseze nişte containere uriaşe sub 
ugerul ei (este vorba de dovlecii despre care am discutat într-un capitol anterior). Laptele pe 
care vaca este dispusă să îl cedeze este adunat cu grijă în aceste containere. Când vaca a ter- 
minat, ea face cunoscut acest lucru printr-un muget ca de tunet. 



19 Menţionam că este vorba de o zi saturniană. Rotaţia diurnă a lui Saturn este de 10 ore şi 14 minute. 

20 Bourul sau zimbrul (Bosprimigenius) reprezintă o specie dispărută astăzi. 

21 Munte situat lângă oraşul austriac Graz, în provincia Styria. 

10. Când mulgătorii aud acest muget, ei se grăbesc să mute containerul de sub uger şi 
să dispară cât mai repede din zonă, pentru a nu fi striviţi de piciorul uriaş al animalului care 
se ridică. Când buka atinge o anumită vârstă, ei nu mai trebuie să se preocupe acest lucru, 
căci nici o vacă suficient de matură nu se va mişca atâta vreme cât va şti că sub ea se mai află 
fiinţe umane. Nu acelaşi lucru se petrece însă cu vacile tinere, care sunt, potrivit vârstei lor, 
mult mai neastâmpărate. 

1 1 . Din această cantitate de lapte, saturnienii prepară unt, smântână şi brânză. Aceasta 
este mâncarea lor preferată, îndeosebi miere şi unt întinse pe brânză. Pe această planetă, mie- 
rea nu este produsă de albine, ci de o specie de flori care au calice mari şi un parfum extraor- 
dinar. Calicele sunt umplute mai mult de jumătate cu miere. 

12. Am aflat aşadar în ce fel se bucură saturnienii de laptele lor. Nu ne mai rămâne 
decât să descriem culoarea vacii. Corpul acesteia este albastru-cenuşiu, zona abdomenului 
fiind complet albă. Picioarele se închid treptat la culoare, devenind albastru închise. Coada 
este şi ea mai închisă la culoare decât restul corpului, fiind împodobită la vârf cu un smoc 
bogat de păr roşu. Gâtul nu este masiv prin comparaţie cu corpul. De la cap şi până la picioa- 
rele din faţă vaca are o coamă de culoare roşie, cu o lungime de un kilometru. Capul nu are 
coarne şi este destul de mic prin comparaţie cu restul corpului. Taurul are însă două coarne 
drepte, mici, orientate în sus şi înclinate către spate, la fel ca cele ale unei antilope. 

13. Mărimea capului este accentuată de urechi, care au o lungime de 60-80 de metri şi 
o lăţime de 20-25 de metri. Ele sunt de un alb strălucitor. Fruntea animalului este gri-albăs- 
truie. Ochii sunt mari şi au o culoare întunecată. Botul seamănă cu cel al vacii de pe Pământ. 
El este de culoare cenuşie şi nu este acoperit cu păr. In rest, vaca seamănă foarte bine cu fe- 
mela unui zimbru terestru. 

14. Vacile saturniene sunt prea mari pentru a fi ţinute în grajduri, în schimb, saturnie- 
nii le cresc în nişte grădini vii: nişte pajişti împrejmuite cu arbori-zid. Vacile nu pot sări peste 
gard, în pofida mărimii lor, căci au picioarele foarte scurte şi nu le pot ridica mai sus de 10 
metri de la sol. Acestea sunt aşadar „grajdurile" vacilor de pe Saturn. Evident, un asemenea 
grajd este de trei ori cât întreaga provincie Styria. 

15. Câte vaci are în mod normal un saturnian? On om care are zece vaci şi doi tauri 
este considerat putred de bogat. 

16. Am spus cam tot ce era de spus în legătură cu acest animal. De aceea, ne vom în- 
drepta în continuare atenţia către un alt animal foarte util, şi anume capra albastră domestică. 

Capitolul 31 

Capra albastră. Comerţul cu lapte de capră. Festivalul recunoştinţei pentru 
această capră. Legătura saturnienilor cu lumea spirituală. Lâna caprei albastre şi utili- 
tatea ei. 

1. Ce fel de animal este capra albastră? Este unul din animalele cele mai utile şi mai 
indispensabile pentru saturnienii care nu sunt foarte bogaţi, îndeosebi pentru cei care trăiesc 
în munţi, unde vaca uriaşă nu se poate mişca în voie şi unde aceasta nu şi-ar putea găsi hrana, 
căci nu există suficientă apă pentru ca ea să-şi satisfacă setea nepotolită. 

2. Cum arată acest animal? Seamănă el cu capra terestră? Nu. Nu seamănă. Seamănă 
mai degrabă cu elanul din regiunile nordice ale Pământului. Evident, această capră este de o 
sută de ori mai mare decât elanul terestru. Intre picioarele din spate, ea are un uger foarte 
mare raportat la restul corpului, cu şase sfârcuri, care produce între 560-1 120 de litri de lapte 
pe zi. 

3. Laptele caprei albastre nu este la fel de dulce ca cel al vacii uriaşe, dar este mai 
aromat şi mai hrănitor. De aceea, muntenii îl comercializează frecvent, vânzându-1 în schim- 
bul altor produse de care au nevoie. Pe această planetă nu există alt tip de comerţ decât barte- 
rul. Acest barter este foarte util pentru munteni. Capra nu se adaptează în văi şi la şes, habita- 
tul ei natural fiind înălţimile munţilor, unde scormoneşte după hrană cu coarnele ei înclinate 
înainte, ca nişte lopeţi. La fel ca şi pe Pământ, culmile munţilor sunt acoperite cu zăpadă în 
timpul umbrei inelare. 

4. Capra are o natură sperioasă, dar dacă este tratată cu blândeţe poate fi domesticită. 
Odată îmblânzită, ea aleargă tot timpul alături de oameni, la fel ca un câine credincios pe Pă- 
mânt. De aceea, dacă doresc să plece undeva, muntenii sunt nevoiţi să îşi lege caprele cu o 
funie groasă, confecţionată din fire de iarbă, pentru ca acestea să nu îi urmeze. Saturnienii, în 
special cei care trăiesc pe munte, au un festival anual în onoarea acestui animal extrem de 
util, pe care îl consacră Marelui Spirit. 

5. La festival sunt aduse câteva capre frumoase, cu ugerele pline. Ele sunt duse într-un 
loc special, unde sunt plasate în cerc şi mulse. Laptele lor este adunat în cele mai frumoase şi 
mai curate containere. Apoi, animalele sunt duse lângă un arbore al ploii şi udate cu apa pură 
a acestuia, în semn de recunoştinţă. In continuare, lor li se dă drumul să pască din iarba sucu- 
lentă care înconjoară de regulă arborii-ploii. Oamenii se întorc în schimb la containerele cu 
laptele proaspăt muls. 

6. Fiecare îşi ia containerul şi îl duce la un templu special construit pentru acest festi- 
val. Templul este plantat cu arbori-rază (bruda) sau cu arbori-oglindă (ubra). Motivul pentru 
care spun „plantat" este că pe această planetă, templele nu sunt niciodată construite de zidari, 
ca pe Pământ, ci sunt alcătuite din aranjarea artistică a celor mai frumoşi arbori de pe planetă. 
Aceşti arbori sunt plantaţi într-o anumită ordine, la fel ca gardurile vii de pe Pământ. Când 
arborii ajung la maturitate, templul oferă o privelişte magnifică, îndeosebi atunci când copacii 
sunt în floare. Nu vă puteţi imagina ceva atât de frumos. Templul este atât de mare încât pe 
Pământ v-ar lua o zi întreagă pentru a parcurge distanţa dintre intrare şi ieşirea aflată în partea 
opusă. 

7. După ce şi-au dus containerele cu lapte în templu, saturnienii încep prin a-i mul- 
ţumi Marelui Spirit pentru darul minunat al acestui animal domestic atât de util pentru ei şi 
pentru laptele pe care tocmai l-au muls. După această rugăciune, cel mai bătrân dintre ei se 
ridică şi le cere credincioşilor să se întindă la pământ, cu faţa la sol, 

8. Apoi, bătrânul îşi înalţă privirile spre cer şi îl imploră pe Marele Spirit să îşi reverse 
gratia asupra lor, permiţând coborârea unui Spirit de Lumină, care să rostească prin gura lui 
voinţa Marelui Spirit. Şi cum locuitorii de pe Saturn, dar mai ales muntenii, se află într-un 
contact cvasi-permanent cu spiritele cerului, cererea bătrânului este întotdeauna împlinită. Un 
spirit strălucitor de lumină cu o formă umană le apare şi proclamă în faţa saturnienilor ce 
anume trebuie să facă şi cum trebuie să se comporte. 

9. După ce spiritul şi-a terminat discursul, oamenii se ridică şi bătrânul le comunică 
ceea ce a aflat. După slujbă, saturnienii îi mulţumesc din nou Marelui Spirit. După această 
rugăciune plină de devoţiune, oamenii îşi iau containerele şi le duc în faţa bătrânului, pentru 
ca acesta să rostească asupra lor binecuvântarea Marelui Spirit, după care se îmbrăţişează şi 
fiecare îi invită pe ceilalţi să guste din laptele lui şi din alte gustări aduse. Urmează apoi masa 
comună, timp în care oamenii vorbesc de una şi de alta. 

10. După masă, saturnienii îi mulţumesc din nou Marelui Spirit şi pentru a-şi înălţa 
starea de spirit ascultă un concert al păsărilor. Nu este vorba de principalul cântăreţ de pe 
Saturn, ci de cel de-al doilea tip de cântăreţi, despre care am mai vorbit. 

1 1 . După această sărbătoare a recunoştinţei, oamenii părăsesc templul, dar niciodată 
prin uşa din faţă, ci întotdeauna prin cea din spate. Marea poartă sacră din faţă nu este desti- 

nată decât pentru preotul bătrân şi pentru Spiritele de Lumină. Ajunşi afară, oamenii îşi 
cheamă caprele, care pasc liniştite în jur. Acestea ascultă chemarea şi îşi însoţesc stăpânii 
acasă. 

12. Aceasta este cea mai simplă sărbătoare a saturnienilor. In ceea ce priveşte sărbăto- 
rile lor principale, acestea vor fi descrise atunci când vom vorbi direct despre ei. 

13. După ce ajung acasă, muntenii îşi mulg din nou caprele, după care le lasă din nou 
libere, căci ei nu construiesc grajduri pentru aceste animale. De altfel, nimeni nu consideră o 
capră ca fiind proprietatea lui absolută. Dacă o capră ajunge la locuinţa altcuiva cu ugerul 
plin, acesta o mulge, după care o lasă să plece mai departe. La fel, nimeni nu trebuie să aibă 
grijă în vreun fel de alimentaţia caprelor, care se descurcă de minune fără sprijinul oamenilor. 
Ele sunt atât de blânde, au o natură atât de bună şi sunt atât de ataşate de oameni încât vin 
singure acasă atunci când trebuie să fie mulse. In plus, nu au nevoie de păstori, căci în munţii 
de pe Saturn nu există animale carnivore. 

14. Dacă vă mai amintiţi, animalele sălbatice şi crude despre care am vorbit trăiesc de 
regulă în zone îndepărtate de regiunile locuite de oameni, fiind separate prin ape de continen- 
tele pe care locuiesc aceştia din urmă. Atunci când trăiesc pe continente, aceste animale săl- 
batice preferă acel habitat în care oamenii nu pun niciodată piciorul. Rarele ocazii când oa- 
menii vizitează aceste zone se datorează fie curiozităţii, fie rătăcirii, iar uneori lăcomiei. In 
regiunile muntoase nu există însă animale sălbatice, cu excepţia „piciorului ascuţit" (antilopa 
saturniană). 

15. Cred că v-aţi făcut o idee legată de utilitatea acestui animal, atât de blând şi de 
uşor de crescut pe lângă casă. Am învăţat astfel cam tot ce era important în legătură cu el. 

16. Cred că nu mai trebuie să menţionez de ce i se spune capra „albastră". Aşa cum îi 
indică numele, culoarea ei este albastră, în plus, la fel ca şi oaia terestră, capra saturniană are 
o lână foarte bogată. Muntenii o tund şi îşi fac din ea haine groase pentru iarnă (adică pentru 
anotimpul umbrei). înainte, ei curăţă lâna, apoi o torc şi o ţes cu ajutorul unor unelte foarte 
eficiente. 

17. Ce se întâmplă când moare o capră? Muntenii o jupoaie şi îi aruncă trupul într-o 
prăpastie, căci ei nu mănâncă aproape niciodată carne. 

18. Am încheiat tot ce era de spus în legătură cu animal. In capitolul următor ne vom 
ocupa de un alt animal domestic foarte util. 

Capitolul 32 

Servitorul saturnienilor,Fur, o specie de maimuţă îmblânzită. Despre caii, câinii 
oile şi alte animale domestice de pe Saturn. 

1 . In ceea ce priveşte animalul numit fur, numele acestuia este derivat din funcţia pe 
care o îndeplineşte el în casele oamenilor (spre deosebire de animalul anterior, al cărui nume 
era derivat pornind de la culoarea sa). 

2. Ce face de fapt acest animal? El îi face stăpânului său diferite servicii casnice, la fel 
ca un slujitor credincios pe Pământ. Animalul execută cu cea mai mare uşurinţă toate muncile 
casnice dificile. El ară câmpul, cară apă în casă, adună lemne, curăţă câmpurile şi alungă 
animalele sălbatice. Noaptea păzeşte întregul domeniu şi face multe alte asemenea munci. 

3. De aceea, oamenii de pe Saturn i-au dat acestui animal numele de, fur, care în tra- 
ducere înseamnă „slujitorul credincios al casei". 

4. Acum ştim ce este această creatură şi care este numele ei. Cu ce seamănă însă acest 
animal domestic? Există pe Pământ vreun animal care să îi semene? Răspunsul este afirma- 
tiv: pe Pământ există animale asemănătoare cu el, şi încă în număr mare şi aparţinând mai 

multor specii. Diferenţa constă în faptul că pe Pământ toate aceste animale sunt sălbatice, în 
timp ce pe Saturn toate sunt domestice, ele având o asemenea capacitate de învăţare încât în 
scurt timp pot fi antrenate să facă tot felul de munci domestice. Care este numele acestui 
animal terestru, care, dacă oamenii şi-ar da puţin osteneala, ar putea fi la fel de uşor de îm- 
blânzit? Pe Pământ aceste animale sunt numite maimuţe. Cea mai mare asemănare există în- 
tre fur şi orangutan. 

5. Aşa cum am mai spus, aceste creaturi sunt cei mai utili membri ai lumii animale de 
pe Saturn, căci ele pot fi folosite pentru tot felul de munci. Costul plătit este cât se poate de 
mic, căci aceşti slujitori nu cer nimic în schimbul muncii lor decât să fie trataţi în mod corect 
şi să primească din când în când fructe din mâna stăpânilor lor. Asta este tot ce cer aceşti slu- 
jitori de la oameni. 

6. Dacă sunt abuzaţi sau trataţi cu cruzime, ei sunt capabili să se răzbune, devenind 
necredincioşi şi chiar părăsind pentru totdeauna casa respectivă. Dacă sunt reţinuţi cu forţa, 
stăpânul trebuie să se pregătească pentru un adevărat război de gherilă, din care animalele 
sfârşesc întotdeauna prin a ieşi învingătoare. Dacă saturnienii supără un fur atât de mult încât 
acesta doreşte să plece, ei îşi pot cere scuze arătându-i nişte fructe şi oferindu-i-le în semn de 
regret pentru fapta lor, precum şi ca dorinţă de împăcare. De regulă, în faţa acestei dovezi de 
căinţă, animalul se întoarce şi îşi reia atribuţiile de dinainte, rămânând acelaşi slujitor credin- 
cios al stăpânului său. 

7. Cu ce se hrănesc aceste animale atât de utile? Principala lor hrană este alcătuită din 
fructe, cu care oamenii nu prea se hrănesc, şi în special cei cu dare de mână. Vă puteţi imagi- 
na aşadar cât de puţin consumă aceşti slujitori. Dacă mai adăugaţi şi faptul că aceste fructe se 
găsesc din abundenţă şi că ele nu sunt potrivite pentru consumul uman, ca să nu mai vorbim 
de faptul că stăpânii animalelor nu trebuie să se preocupe de îmbrăcămintea acestora, de care 
M-am ocupat Eu (atunci când le-am creat), veţi înţelege şi mai bine cât de puţin îi costă pe 
saturnieni aceşti muncitori gratuiţi. 

8. După ce am spus câteva cuvinte legate de utilitatea acestor animale, să ne ocupăm 
acum de forma lor. Am afirmat mai sus că ele seamănă cu maimuţele de pe Pământ. Cum pe 
această planetă mare totul este mai bine dezvoltat şi mai perfecţionat decât pe Terra, şi aceşti 
slujitori credincioşi ai casei sunt mult mai bine înzestraţi decât orangutanul terestru. 

9. In ceea ce priveşte pielea orangutanului saturnian, aceasta este acoperită cu o blană 
deasă, exceptând palmele şi o mică parte a feţei, în plus, mâinile şi picioarele furilor sunt mai 
subţiri şi mai puţin muşchiuloase decât cele ale saturnienilor. Oamenii de pe Saturn sunt 
foarte bine construiţi, neavând deloc păr pe corp, cu excepţia capului şi a organelor genitale. 
Culoarea pielii saturnienilor este albă ca zăpada, cu o tentă roşiatică în cazul celor care trăiesc 
la şes, în timp ce culoarea părului acestui animal este albastră, iar uneori cenuşie. Părţile nea- 
coperite cu păr sunt de un roşu deschis. 

10. Cât de înalte sunt aceste animale? Ele au înălţimea femeilor saturniene, dar nu 
ajung niciodată la înălţimea bărbaţilor. 

11. Care este principalul habitat al furilor? Dacă ţineţi cont de faptul că pe această 
planetă toate continentele sunt situate în aceeaşi zonă climatică, veţi înţelege că habitatul 
acestui animal este zona continentală în ansamblul ei. El se găseşte cu deosebire în zonele 
muntoase. Forma şi culoarea sa nu diferă prea mult în funcţie de locul în care poate fi găsit. 

12. Această specie de maimuţe nu este singura care există pe planetă. Există nenumă- 
rate alte specii, dar toate sunt sălbatice. Pe anumite continente, animalele sunt atât de nume- 
roase încât se deplasează în grupuri mari pe munţi şi nu ezită să consume inclusiv fructele 
nobile, destinate muntenilor. 

13. Atunci când se confruntă cu asemenea invazii, slujitorii credincioşi ai casei le 
aduc stăpânilor lor un serviciu nepreţuit, căci de îndată ce observă o asemenea hoardă de oas- 

peţi neinvitaţi atacând pomii fructiferi ai oamenilor, ele lasă baltă orice altă sarcină şi se re- 
ped să-i gonească pe invadatori. Şi vai celor care sunt prinşi! Aceştia nu au nici o şansă de 
scăpare, căci dimensiunile lor sunt întotdeauna mult mai mici decât ale speciei domestice. 

14. Din acest motiv, asemenea confruntări au loc rareori, căci animalele sălbatice in- 
tuiesc că prezenţa lor nu este binevenită şi se tem de confraţii lor de dimensiuni mai mari. 
Atunci când au loc, aceste confruntări nu se desfăşoară decât din necesitate, întotdeauna 
noaptea şi numai în acele zone care sunt acoperite de umbra inelului (care înseamnă pentru 
saturnieni cam ceea ce înseamnă iarna pentru pământeni). 

15. Acum aţi aflat tot ce merita spus în legătură cu aceste animale, aşa că ne vom re- 
feri la un alt animal domestic, ţinut la mare stimă de saturnienii de la şes. 

16. In multe privinţe, el seamănă cu câinele vostru. In ceea ce priveşte însă utilitatea 
lui, el este folosit ca animal de povară, la fel cum faceţi voi cu caii, cu excepţia călăritului, 
căci saturnienii nu călăresc niciodată animale, considerând că ar fi sub demnitatea lor să îşi 
urce trupul nobil pe trupul ignobil al unui animal. De altfel, nimic nu îi poate conduce mai 
rapid către destinaţie decât propriile lor picioare. 

17. Animalul de care vorbim există într-o mare varietate de specii. Cu excepţia câtor- 
va dintre ele, de dimensiuni mai mici, aproape toate celelalte sunt folosite pentru acelaşi scop. 

18. Aceste animale nu sunt deloc frumoase. Culoarea lor este aceeaşi ca şi culoarea al- 
tor animale de pe Saturn, dar ele nu sunt la fel de curate şi de strălucitoare. De aceea, între 
câinii de pe Pământ şi cei de pe Saturn nu există aproape nici o diferenţă, cu excepţia mări- 
mii. Câinii aparţinând celei mai mari specii sunt de circa 500 de ori mai mari decât cei de pe 
Pământ, îndeosebi aceştia sunt folosiţi ca animale de povară. In ceea ce priveşte celelalte spe- 
cii mai mici, acestea sunt folosite în principal pentru paza caselor. Câinii nu latră propriu-zis, 
ci scot un muget ca de tunet. 

19. Cam atât despre acest animal. V-aţi putea pune întrebarea: există pe Saturn vreun 
animal care seamănă cu nobilul cal de pe Pământ? Răspunsul este da, există un fel de cal şi 
pe Saturn, dar acesta nu poate fi îmblânzit, aparţinând animalelor sălbatice. 

20. Există oi pe Saturn? Da, există, dar nici acestea nu sunt domestice şi nu pot fi îm- 
blânzite, în schimb, ele sunt vânate deseori pentru blana lor frumoasă şi moale. 

21. După cum vedeţi, există pe Saturn câteva specii care pe Pământ sunt considerate 
domestice, dar care pe această planetă sunt sălbatice. 

22. V-am descris pe scurt întreaga lume a animalelor de pe Saturn, iar dacă vă veţi 
exersa puţin imaginaţia, vă veţi putea reprezenta această lume într-o manieră destul de plasti- 
că. Marea varietate a acestei lumi reprezintă o dovadă în plus a frumuseţii şi abundenţei lu- 
crărilor Mele. Dacă pe o singură planetă există atâta frumuseţe şi varietate, vă puteţi imagina 
cât de grandioasă trebuie să fie lumea pe soare, ca să nu mai vorbim de infinitatea lumii spiri- 
tuale, faţă de care lumea naturală nu înseamnă mai mult decât scoarţa exterioară şi moartă 
faţă de miezul viu al unui copac. 

23. Dar despre aceste lucruri vom discuta mai în amănunt atunci când vă voi descrie 
oamenii de pe această planetă. Deocamdată, vom încheia aici acest capitol. 



Capitolul 33 

Fiinţele umane de pe Saturn. Originea lor. Densitatea populaţiei şi condiţiile de 
locuit. 

1. Am spus deja foarte multe lucruri despre fiinţele umane de pe Saturn. Au rămas în- 
să şi mai multe de spus în legătură cu stăpânii acestei planete, pentru ca voi să înţelegeţi ce 
fel de ordine există pe acest corp ceresc şi al Cui copil este el. 

2. întrucât ordinea justă este întotdeauna baza înţelepciunii, vom începe prin a exami- 
na fiinţele umane de pe această planetă în forma lor exterioară, după care ne vom referi la 
existenţa lor spirituală, dar şi la alte elemente spirituale, precum organizarea lor politică, as- 
pectele comerciale şi serviciul divin. Vom începe aşadar cu forma fizică a saturnienilor. 

3. A existat oare la început un singur cuplu de oameni pe Saturn, sau au fost create 
simultan mai multe cupluri, în diferite locuri ale planetei? Toate fiinţele umane care trăiesc la 
ora actuală pe Saturn reprezintă urmaşii unui singur cuplu, la fel ca şi pe Pământ. Istoria sa- 
turnienilor este mai veche cu mai bine de un milion de ani decât istoria pământenilor. 

4. De-a lungul vieţii, un cuplu de saturnieni rareori are mai mult de patru copii; de 
aceea, este firesc să spunem că planeta este mult mai puţin populată decât Pământul. In mari- 
le ţări continentale, care de multe ori depăşesc suprafaţa Asiei, Africii şi Europei la un loc, 
oamenii nu trăiesc unii în vecinătatea celorlalţi. Comunităţile săteşti, specifice Pământului, 
sunt o raritate pe Saturn. 

5. Dacă un om de pe Pământ ar putea călători pe Saturn, locuinţele celor de aici i s-ar 
părea atât de îndepărtate încât i-ar lua cel puţin 10-12 zile pentru a călători de la una la cealal- 
tă. In munţi, aceste distanţe reprezintă regula, nu excepţia, în schimb, la şes, pe malul lacuri- 
lor şi al râurilor, locuinţele saturnienilor sunt mult mai apropiate una de cealaltă. 

6. Oriunde veţi găsi o asemenea aşezare, aici se va afla o întreagă familie, formată de 
regulă din 1.000-5.000 de oameni. 

7. Cât de mari sunt locuinţele lor pentru a adăposti atâţia oameni? Trebuie să începem 
prin a afirma că saturnienilor le place să aibă mult spaţiu în jur. Cât despre locuinţele lor, am 
vorbit deja despre ele la începutul lucrării, când am descris arborele- soare (gliuba). Am spus 
atunci că acest arbore este casa lor preferată. De aceea, nu voi mai descrie odată acest arbore, 
dar doresc să vă reamintesc faptul că el are foarte multe trunchiuri, iar pe crengile lui puterni- 
ce şi late, care cresc întotdeauna pe orizontală, oamenii îşi construiesc locuinţele. 

8. De aceea, un asemenea copac are pe Saturn semnificaţia unui oraş pe Pământ. Pa- 
triarhul familiei desemnează ramurile şi trunchiurile la care are dreptul o familie tânără, după 
care aceasta intră în proprietatea lor, la fel cum voi sunteţi proprietarii caselor voastre. Dife- 
renţa constă în faptul că pe Saturn, toţi oamenii care trăiesc într-un arbore al soarelui sunt 
rude, în timp ce în oraşele voastre orice om care dispune de bani îşi poate cumpăra o casă 
chiar lângă a voastră. 

9. Probabil că vă întrebaţi: cum pot dormi aceşti oameni pe crengile unui copac? Oare 
nu cad de pe ele atunci când îşi schimbă poziţia în timpul somnului? Vă asigur că este mult 
mai probabil ca voi să cădeţi din paturile voastre atunci când vă întoarceţi în ele. Aceste ra- 
muri orizontale sunt atât de late şi de groase încât pe una singură ar putea încăpea orice casă 
din capitala voastră , şi încă ar mai rămâne destul loc pentru a vă parca maşina şi pentru o 
curte interioară. 

10. In plus, există numeroase ramuri mai mici care cresc paralel cu cele mari şi care 
sunt pline cu fructe. în apropierea trunchiului, ele sunt suficient de puternice pentru ca un om 
să poată merge pe marginea lor fără să cadă. Chiar dacă un saturnian ar călca neglijent şi ar 
cădea de pe o creangă, el nu ar păţi nimic. Motivul vă este deja cunoscut, căci l-am menţionat 
într-un capitol anterior: din cauza forţei de atracţie dintre Saturn şi inelul său, greutatea speci- 
fică a unui obiect de pe această planetă - inclusiv cea a fiinţelor umane - este mult mai mică. 
De aceea, nici o căzătură nu este la fel de dureroasă aici ca pe Pământ. 



22 Capitala la care se face referire este oraşul Graz din Austria, cu o populaţie de peste 200.000 de oameni. 

11. De când există fiinţe umane pe această planetă, nici una dintre ele nu şi-a rupt 
vreodată un picior sau un braţ, şi nimeni nu şi-a spart capul datorită vreunei căzături din co- 
pac. 

12. Se pune atunci întrebarea: este acest copac unica locuinţă a saturnienilor? Nu, nu 
este. Ei mai au şi alte case, în care locuiesc în timpul perioadei răcoroase a umbrei. 

13. Aceste case sunt construite în diferite modalităţi. Unele sunt construite din ramuri- 
le puternice ale arborelui-piramidă, sau din crengile mai subţiri ale altor copaci. In mod evi- 
dent, casele vii (direct pe crengile copacilor) sunt mult superioare celor construite. Saturnienii 
construiesc totuşi case între cele naturale, pe care le folosesc drept depozite pentru alimente. 

14. în plus, ei nu fac focul pentru a găti decât în casele construite. Oricum, ei nu gă- 
tesc la fel de rafinat şi de artificial ca voi. Mai degrabă coc anumite fructe (cum faceţi voi cu 
merele) sau fierb diferite legume şi rădăcinoase. în asta constă întreaga artă a gătitului pe 
Saturn. în aceste case îşi depozitează şi produsele din lapte, precum şi preţioasele containere 
cu sucuri de fructe. 

15. Nimeni nu mănâncă şi nu doarme însă în casele construite. Saturnienii nu suportă 
lucrurile moarte, aşa că preferă de o mie de ori să mănânce şi să doarmă într-un cadru natural. 
De aceea, casele construite de ei sunt folosite exclusiv ca ateliere şi ca depozite. 

16. Doriţi probabil să aflaţi cât sunt de mari aceste case construite şi cum arată ele. Vă 
voi explica. Casele au o formă circulară, la fel ca cele din Austria, dar nu au acoperiş, fiind 
complet deschise către cer. Pentru saturnieni nu poate exista o atrocitate mai mare decât un 
acoperiş care să îi separe de cerul liber. Ei obişnuiesc să spună că tot ce coboară din cer pe 
pământ este o binecuvântare venită din cer, şi deci o binecuvântare pentru sol. Şi întrucât 
trăiesc ei înşişi la sol, de ce s-ar ascunde de binecuvântările cerului, punând un perete despăr- 
ţitor între ei şi acesta? Mai mult decât atât, ei sunt vii, spre deosebire de sol, pe care îl consi- 
deră mort, şi deci nevoia lor pentru binecuvântările cerului este cu atât mai mare. 

17. Ştim acum totul despre felul în care sunt construite casele lor. Mai trebuie să pre- 
cizăm forma şi mărimea acestora. De regulă, aceste case sunt construite în formă de stea, cu 
8, 16 sau chiar 32 de vârfuri, fiecare dintre acestea reprezentând o cameră separată, care ser- 
veşte unor activităţi distincte. In centrul camerei circulare centrale se găteşte mâncarea. 

18. Distanţa dintre un vârf şi altul într-o asemenea casă în formă de stea este direct 
proporţională cu dimensiunile saturnienilor. Conform unităţilor voastre de măsură, dacă un 
pământean ar intra într-o asemenea casă, lui i-ar lua o oră bună de mers în pas grăbit pentru a 
parcurge această distanţă. In ceea ce priveşte înălţimea casei, aceasta este astfel calculată în- 
cât un bărbat să poată privi cu uşurinţă dincolo de zidurile ei. 

19. Sunt decorate în vreun fel aceste case? Nu, cu excepţia frunzelor naturale ale 
crengilor din care au fost construite. Nu se poate spune nimic mai mult despre aceste case. 

20. După ce ne-am ocupat de casele construite şi folosite ca depozite şi bucătării de 
saturnieni, să trecem acum la locuinţele lor vii. 

21. Cum arată aceste locuinţe vii? Forma lor exterioară este complet circulară, cu o in- 
trare către dimineaţă (est). Pentru completarea acestor case mai sunt folosite două alte specii 
de arbori. Cele mai splendide case sunt construite prin plantarea alăturată a arborilor-oglindă 
(ubra). Cele mai puţin frumoase sunt construite cu ajutorul arborilor-zid (brak), nu a celor 
comuni, ci a celor de cultură. 

22. Podeaua interioară a caselor este complet uniformizată. Pe ea sunt sădite seminţe 
de iarbă, din care creşte un gazon scurt, dar foarte bogat, ca o mochetă groasă. Iarba seamănă 
cu catifeaua şi este atât de rezistentă încât dacă cineva calcă pe ea, ea îşi revine spontan la 
forma sa iniţială. 

23. în centrul casei se află o vatră mare, circulară şi destul de înaltă, acoperită cu iar- 
bă. Pentru a vă face o idee în legătură cu dimensiunile acestei vetre, vă voi spune că are un 

diametru de 180 de metri şi o înălţime care ajunge până la jumătatea coapselor saturnienilor. 
Femeile fiind mai scunde, vatra ajunge până la jumătate din înălţimea lor . 

24. Care este scopul acestei vetre? Ea le foloseşte saturnienilor în acelaşi scop ca şi 
mesele de pe Pământ, adică pentru a mânca. 

25. Nu departe de această masă în formă de vatră, la circa 65 de metri, se află o pira- 
midă complet circulară, obtuză în partea de sus, cu baza de aproximativ trei ori mai mare de- 
cât diametrul vetrei. Spaţiul din vârful piramidei este suficient de mare pentru ca un bărbat să 
stea confortabil pe el. Piramida are înălţimea unui stat de om şi este acoperită cu iarbă. Ea 
serveşte drept amvon pentru patriarhul familiei. In fiecare zi, înainte de apusul soarelui, cel 
mai bătrân membru al familiei se urcă pe această platformă, în timp ce familia se adună în 
jurul lui pentru a asculta care este voinţa Marelui Spirit pentru noaptea şi ziua care urmează. 

26. Ce alte piese de mobilier mai conţine o asemenea casă? In partea de vest există un 
alt perete circular acoperit cu iarbă, nu la fel de înalt însă ca amvonul central. El are în 
schimb o circumferinţă mult mai mare şi numeroase curburi. Acesta este patul sau principalul 
loc de odihnă al saturnienilor. 

27. înainte de culcare, ei plasează perne moi în curbura de la marginea acestui pat cir- 
cular, după care fiecare dintre ei se aşează în propria sa curbură. Bărbaţii dorm cu faţa către 
răsărit, iar femeile cu faţa către apus. Corpurile lor sunt înclinate la 30° faţă de pământ. Aşa 
dorm saturnienii. Ei rămân în această poziţie până cu puţin timp înainte de răsăritul soarelui. 
Chiar şi în perioadele de umbră ei observă răsăritul soarelui, căci inelul nu acoperă niciodată 
pe deplin soarele. Chiar dacă sunt momente în care inelul acoperă complet soarele, aceste 
perioade nu durează niciodată mai mult de o jumătate de zi, după care o mică porţiune a soa- 
relui devine din nou vizibilă. 

28. Acesta este tot mobilierul pe care îl conţine casa unui saturnian în perioada de 
umbră. Cât de mare este o asemenea casă? Diametrul ei este mai mare cu jumătate decât cel 
al caselor construite în formă de stea. 

29. Trăieşte întreaga populaţie a unui arbore într-o asemenea casă? Nu, numai o sin- 
gură familie, adică tatăl, mama, copiii lor şi copiii copiilor lor, la fel cum în timpul perioadei 
de lumină aceştia trăiesc pe aceeaşi ramură. Există tot atâtea locuinţe de acest tip câte ramuri 
au arborii pe care trăiesc saturnienii. 

30. In aceste locuinţe comune de familie, zona din jurul unui asemenea arbore depă- 
şeşte de regulă suprafaţa provinciei Styria (632.586 mile pătrate). După cum ştiţi, aceste locu- 
inţe sunt situate la o asemenea distanţă unele de celelalte încât ar fi necesare mai multe zile 
pentru a călători de la una la alta. In jurul lor sunt acele terenuri pe care cresc animalele lor 
domestice, despre care am mai vorbit. Terenurile sunt suficient de vaste pentru a acoperi ha- 
bitatul necesar animalelor, dar şi libertatea de care au nevoie oamenii. La marginea proprietă- 
ţilor de familie există păduri întinse de arbori-pâlnie, iar la şes, în special în partea de nord a 
marilor lacuri, păduri de arbori-piramidă care se întind pe suprafeţe de 2.000-3.000 de mile 
pătrate, dar şi alte specii de tufişuri şi arbuşti. Dacă ţineţi cont de toate aceste informaţii, nu 
trebuie să vă surprindă faptul că distanţa între două locuinţe ale saturnienilor este atât de ma- 
re. 

3 1 . Acum ştim totul despre felul în care locuiesc saturnienii, în special cei din regiuni- 
le muntoase, dar nu cunoaştem nimic în legătură cu regulile care domină în aceste gospodării, 
înainte de a ne ocupa pe larg de saturnienii care trăiesc la şes, vom descrie modul de organi- 
zare al muntenilor. 

Capitolul 34 



23 înălţimea unei femei de pe Saturn este de 25-30 de metri, iar a unui bărbat de 32-45 de metri. 

Modul de organizare a gospodăriilor saturnienilor. Plantarea unui templu. Cea 
mai importantă lege: iubirea aproapelui sau caritatea. 

1 . Cine este capul unei comunităţi familiale atât de mari, în regiunile muntoase? 

2. Dacă strămoşul întregii familii trăieşte, acesta va fi deopotrivă capul familiei şi ma- 
rele ei preot pe întreaga durată a vieţii sale. Când acesta moare, fiul cel mare este ales ca pa- 
triarh şi mare preot al familiei, guvernând deopotrivă problemele domestice şi cele spirituale 
ale acesteia. Dacă şi acesta moare, patriarhatul este preluat de următorul fiu ca vârstă (deci de 
fratele fostului patriarh), şi aşa mai departe, până la ultimul frate. Urmează apoi primul născut 
al primului fiu al patriarhului iniţial. Practic, cel mai bătrân membru de sex masculin al fami- 
liei devine întotdeauna capul acesteia. 

3. Când familia nu este foarte numeroasă, acest sistem de moştenire a îndatoririlor de 
şef al familiei poate continua până la a şaptea generaţie, ba uneori chiar şi până la a zecea 
generaţie. Ce se întâmplă însă când familia devine prea numeroasă, de regulă după a cincea 
generaţie? In acest moment se produce o separaţie, care se petrece astfel: fratele cel mai în 
vârstă preia responsabilităţile familiei, iar următorii doi fraţi mai tineri îşi iau familiile şi bu- 
nurile, la care se adaugă o zestre din partea fratelui mai vârstnic, şi se mută într-un copac ne- 
locuit (gliaba). După ce găsesc un asemenea copac, ei îşi rostesc rugăciunile de recunoştinţă, 
iar cel mai mare dintre ei invocă binecuvântarea Marelui Spirit pentru susţinerea noului do- 
miciliu, dar şi binecuvântarea celorlalte domicilii ale familiei. 

4. După rostirea rugăciunii, fratele mai mare face câţiva paşi mai încolo şi începe să 
se roage singur. El îl roagă pe Marele Spirit să-i dăruiască un Spirit de Lumină, la fel cum a 
avut tatăl şi strămoşii săi, care să-1 ajute să cunoască întotdeauna voinţa Marelui Spirit. In 
timpul acestei rugăciuni, ceilalţi membri ai familiei rămân la pământ, cu feţele în jos. Fratele 
mai vârstnic nu îşi încetează rugăciunea până când Marele Spirit nu îi trimite Spiritul de Lu- 
mină. 

5. Când acest Spirit apare, patriarhul îl roagă să binecuvânteze în numele Marelui Spi- 
rit copacul ce va deveni noua lor locuinţă, iar apoi să-1 conducă la locul pe care îl va ocupa el 
însuşi, în calitatea sa de cap al familiei. După ce toate aceste lucruri se petrec, el îi mulţumeş- 
te Marelui Spirit în prezenţa Spiritului de Lumină, pentru marea sa binecuvântare. Apoi, Spi- 
ritul de Lumină îl conduce pe noul patriarh în locul unde i-a apărut prima oară. Aici, el dispa- 
re, dar nu înainte de a-i întări voinţa printr-un transfer energetic. 

6. Astfel întărit în fiinţa sa lăuntrică, patriarhul se întoarce la familia sa, care continuă 
să zacă cu faţa la pământ, şi se adresează membrilor acesteia cu o voce puternică. Aceştia se 
ridică şi îi mulţumesc Marelui Spirit pentru marea binecuvântare pe care acesta a revărsat-o 
asupra lor, dăruindu-le propriul lor patriarh iluminat. 

7. După tot acest ritual, patriarhul desemnează ramurile care revin capilor de familie, 
iar aceştia le iau în posesiune cu recunoştinţă. Ramurile sunt apoi curăţate şi pregătite pentru 
locuit. 

8. Asemenea ocazii nu sunt foarte frecvente pe Saturn. Din acest motiv, toată lumea 
se simte fericită şi veselă. Acum, noile familii au un loc pentru locuit, dar nu au încă depozite 
şi case de locuit. De aceea, încă din prima zi se fac planuri şi au loc discuţii, dar întotdeauna 
sub directa supraveghere a patriarhului, căci nimeni nu poate face nimic fără consimţământul 
acestuia. 

9. In zorii zilei următoare, ei încep să facă măsurători, iar patriarhul binecuvântează 
terenurile alese şi seminţele din care urmează să crească arborii care vor deveni locuinţe vii. 
Acestea sunt plantate apoi în pământ. 

10. După toate aceste lucrări, care nu durează niciodată mai mult de o zi, membrii no- 
ilor familii se duc în pădure şi taie lemnele necesare pentru construirea clădirilor cu etaj. 
Animalele domestice îi ajută să ducă la bun sfârşit aceste sarcini. Horudul, leul saturnian, un 
animal pe jumătate sălbatic şi pe jumătate îmblânzit, îi ajută să taie cu ciocul său puternic 
crengile cele mai mari ale arborilor-piramidă, iar credinciosul slujitor al casei, furul, culege 
crengile şi le duce în locul indicat de stăpâni. 

11. Când toate lemnele necesare sunt adunate la locul unde va fi construită noua casă, 
ele sunt tăiate la dimensiunile dorite, iar casa este înălţată. 

12. Urmează apoi construcţia grajdurilor pentru animale şi plantarea plantelor pentru 
amenajarea grădinilor. De asemenea, saturnienii construiesc un bazin colector în jurul unui 
arbore al ploii, pentru a aduna în el apa pură a acestuia, sub forma unui mic iaz. 

13. Dacă prin apropiere există izvoare de munte, ei construiesc conducte prin care 
aduc apa acestora până la iazul central. Despre construcţia acestor conducte am mai vorbit. 
Dacă nu dispun de cochilii de melci, ei folosesc tigvele arborelui-pâlnie. 

14. După toate aceste lucrări, se măsoară terenurile din jur şi li se stabileşte destinaţia. 
Astfel, dacă în apropiere există păduri dese de arbori-pâlnie, acestea sunt rărite, iar copacii 
din preajma proprietăţilor sunt tăiaţi, cu ajutorul animalelor de casă. Lemnele tăiate sunt lăsa- 
te să se usuce, după care sunt folosite ca lemne de foc. 

15. Când toate muncile sunt încheiate, patriarhul binecuvântează proprietatea, iar sa- 
turnienii încep să semene toate soiurile de pomi fructiferi. Această însămânţare se repetă de 
regulă la fiecare zece ani. Dacă solul este însă bogat, pomii vor rezista multă vreme, căci ră- 
dăcinile lor nu mor cu una cu două. 

16. Apoi, membrii familiei se strâng pentru o rugăciune colectivă de recunoştinţă 
adresată Marelui Spirit, la sfârşitul căreia îl roagă să îşi reverse binecuvântarea asupra culturi- 
lor însămânţate, pentru prosperitatea căminelor lor. 

17. După rugăciunea de recunoştinţă şi după această invocare a graţiei Mele, saturnie- 
nii încep cea mai importantă lucrare, şi anume plantarea templului în care îi vor oferi marelui 
Dumnezeu ofranda cuvenită. Această lucrare este realizată exclusiv de patriarh şi de primii 
doi fii ai săi. Nimeni altcineva nu are voie să contribuie la această lucrare sacră. 

18. Cum încep ei această lucrare? Patriarhul se duce la locul în care i-a apărut pentru 
prima oară mesagerul din cer şi îl imploră să îi comunice prin intermediul acestui Spirit de 
Lumină locul în care ar dori să fie ridicat acest templu. Dacă nu apare nimeni, cei trei încep 
să construiască templul chiar în locul respectiv, în care Spiritul i-a apărut patriarhului pentru 
prima oară. Dacă Spiritul apare, el îl conduce pe patriarh la locul în care trebuie construit 
templul şi îi arată felul în care trebuie să arate acesta. 

19. In locul în care Spiritul îl aşteaptă pe patriarh există un semn. Aici va fi construit 
amvonul de la care le va vorbi patriarhul celorlalţi membri ai familiei sale. De asemenea, 
mesagerul din cer îi arată patriarhului locul în care trebuie construită ieşirea laterală, precum 
şi locul în care va primi el mesajele Marelui Spirit. 

20. După ce îi comunică toate aceste informaţii, spiritul dispare. Patriarhul le face 
semn membrilor familiei, care transmit mai departe mesajul potrivit căruia Marele Spirit le-a 
acordat permisiunea să construiască un templu în acest foc. El le cere membrilor familiei sale 
să îi mulţumească Marelui Spirit pentru această binecuvântare şi să se roage ca seminţele 
plantate să crească cât mai repede, iar Marele Spirit să îi considere demni să primească aici 
indicaţii privind voinţa Lui preasfântă. 

21. Această rugăciune este foarte solemnă. După încheierea ei, patriarhul îşi cheamă 
doi sau trei dintre fiii săi mai vârstnici şi le înmânează seminţele asupra cărora a suflat Spiri- 
tul de Lumină. Acestea sunt plantate, urmând ca din ele să crească noul templu. Cei desem- 

naţi încep să planteze seminţele, cu cea mai mare devoţiune posibilă. Ei folosesc în acest scop 
seminţele celor mai splendide specii de arbori care cresc pe Saturn. 

22. Cei doi sau trei fii plantează partea din faţă a templului, pe unde vor intra membrii 
familiei, în timp ce patriarhul plantează personal altarul, alcătuit în special din arbori-raze 
(bruda), spre deosebire de restul templului, alcătuit din arbori-oglindă (ubra). 

23. Templul are o formă eliptică şi este înconjurat de arbori-zid din cea mai nobilă 
specie, care alcătuiesc un zid circular în jurul lui, la distanta cuvenită. Această specie mai 
nobilă se distinge de specia comună prin scoarţa sa. Scoarţa speciei comune arată la fel ca 
aurul, în timp ce scoarţa speciei mai nobile arată la fel ca mai multe curcubeie suprapuse, ale 
căror culori au un puternic luciu metalic. Frunzele lor sunt aproape identice cu cele de aloe 
vera, cu diferenţa că sunt mult mai mari. Culoarea lor este alb strălucitor. Florile sunt aproape 
la fel cu cele ale speciei comune, dar sunt mai delicate şi au un parfum deosebit de rafinat. 

24. După ce constructorii îşi termină lucrarea, ei îi mulţumesc din nou Marelui Spirit 
pentru energia şi viziunea care le-a permis să construiască templul, după care îl roagă să bi- 
necuvânteze seminţele pentru ca plantele să crească rapid, iar templul să se înalţe odată cu 
ele. 

25. După rugăciune, ei se îndepărtează cu mare respect până la o anumită distanţă, se 
înclină şi pleacă acasă. 

26. Când ajung acasă, ei le cer celorlalţi membri ai familiei să se ridice de la pământ 
şi să urce pe ramurile lor pentru a începe marele festin, după care patriarhul binecuvântează 
bucatele. Până la plantarea seminţelor pentru marele templu, care reprezintă unul din cele mai 
mari ritualuri ale saturnienilor, aceştia nu consumă nici un fel de mâncare sau de băutură. 

27. După masă, patriarhul le cere membrilor familiei sale să îşi unească voinţa cu vo- 
inţa Marelui Spirit şi să se concentreze exclusiv asupra creşterii seminţelor, pentru ca acestea 
să dea cât mai rapid naştere unor plante perfecte. 

28. In urma acestei concentrări colective, credeţi sau nu, plantele cresc imediat, astfel 
încât în dimineaţa următoare templul este deja ridicat, ceea ce pentru voi pare să fie un adevă- 
rat miracol. 

29. Când văd splendoarea şi maiestuozitatea templului, bucuria şi devoţiunea saturni- 
enilor nu cunosc limite. Această stare de recunoştinţă şi extaz durează uneori zile întregi. 

30. De ce credeţi că sunt saturnienii atât de fericiţi că templul lor a crescut atât de ra- 
pid? Ei au mai multe motive de bucurie, dar cel mai important dintre ele este convingerea 
deplină pe care au căpătat-o acum că Marele Spirit este alături de ei, în noul lor domiciliu, la 
fel cum fusese în vechiul domiciliu. Al doilea motiv se referă la faptul că au din nou un loc în 
care să se roage şi în care se pot apropia de Marele Spirit prin intermediul patriarhului lor. Iar 
al treilea motiv ţine de faptul că este evident că noua familie întemeiată este pe placul Mare- 
lui Spirit, de vreme ce templul ei a crescut atât de rapid. 

31. Mai există şi un al patrulea motiv, legat de cel din urmă, şi anume faptul că noua 
proprietate pe care o ocupă le aparţine acum pe deplin, devenind permanentă. Dacă templul 
nu creşte atât de rapid, atunci din punctul lor de vedere proprietatea nu le aparţine pe deplin, 
iar dacă altcineva vine şi le spune că ea i-a aparţinut cândva, ei sunt nevoiţi să-şi ia bagajele 
şi să se mute din nou, fără să opună nici cea mai mică opoziţie. 

32. Dacă pe un teritoriu există un templu, fostul proprietar îşi pierde orice drepturi 
asupra lui. Dacă vede un nou templu, el nu îndrăzneşte nici măcar să facă o tentativă de resti- 
tuire a terenului său. Legea supremă pe Saturn este următoarea: 

33. Ceea ce Marele Spirit a dăruit cuiva îi aparţine întru totul acestuia. Nici o fiinţă 
din cer, nici un Spirit de Lumină şi nici o creatură lumească nu are dreptul să conteste acest 
dar mai presus de toate. Dacă cineva îndrăzneşte totuşi să facă acest lucru, el va fi izgonit în 
acele zone de pe Saturn unde nu există nimic altceva decât frigul şi zăpada eternă. 

34. Orice om care trăieşte pe Saturn cunoaşte această lege şi nu există practic nici o 
altă reglementare care să fie mai respectată decât aceasta. De aceea, pe această planetă nu 
există dispute legate de proprietate, mai ales între munteni, care respectă întru totul legea şi 
ordinea supremă; 

35. In ceea ce priveşte relaţiile dintre vecini, nu se pune probleme unor frontiere care 
să delimiteze proprietăţile. Dacă cineva se stabileşte undeva, regiunea respectivă este imediat 
acceptată ca aparţinându-i de drept, căci fiecare saturnian se consideră pe bună dreptate o 
dovadă vie a voinţei Marelui Spirit, având ca atare dreptul să călătorească pretutindeni şi să 
se stabilească oriunde doreşte. 

36. Dacă un continent devine totuşi suprapopulat, mai multe familii se unesc şi îşi pă- 
răsesc patria, mutându-se cu navele pe care le-am descris într-un capitol anterior într-un alt 
ţinut. Odată ajunşi acolo unde doresc, ei caută un loc potrivit pentru a întemeia o reşedinţă. 
Dacă găsesc locul respectiv, ei capătă dreptul de a rămâne acolo un an întreg şi de a împărţi 
tot ceea ce le oferă solul. 

37. Dacă seminţele plantate pentru templu cresc în maniera miraculoasă indicată mai 
sus, sau chiar într-o manieră naturală, şi dacă familia respectivă le poate arăta templul even- 
tualilor emisari ai populaţiei native trimise de conducătorii acesteia, dovedindu-le acestora că 
arborii plantaţi cresc fără probleme, ei sunt acceptaţi automat ca fiind proprietarii noului ţinut 
pe care s-au stabilit. Vechiul proprietar îşi pierde toate drepturile de proprietate asupra terenu- 
lui respectiv, dar îi rămâne dreptul de a se împrieteni cu aceştia, dacă doreşte acest lucru. 

38. Nici un om de pe Saturn nu îi contestă altuia dreptul la prietenie. De aceea, dacă 
unul dintre ei doreşte acest lucru, el poate stabili imediat relaţii de prietenie cu oricine doreş- 
te. De aceea, patriarhul noilor veniţi se adresează astfel emisarului oamenilor nativi: 

39. „Frate întru Marele Spirit, iată, ochii tăi mă examinează fără ca în calea lor să 
existe vreun obstacol; în mod similar, dacă inima ta doreşte să se apropie de inima mea, ea nu 
va întâlni în cale nici un obstacol. De aceea, eu te consider un frate întru Marele Spirit". 

40. După aceste cuvinte, cei doi se îmbrăţişează. Această îmbrăţişare reprezintă mai 
mult decât un document scris de împărtăşire în comun a unei proprietăţi. De aceea, emisarul 
îi invită pe noii veniţi să se folosească aşa cum doresc de propria sa locuinţă până când a lor 
va creşte aşa cum trebuie. Aceştia acceptă şi îl urmează pe bătrân (de regulă, acesta este un 
patriarh el însuşi) la casa sa. 

41. Asemenea ocazii de comuniune sunt considerate de saturnieni o mare sărbătoare, 
căci ei nu preţuiesc nimic mai presus de găsirea unui frate întru Marele Spirit pe un alt conti- 
nent sau într-o altă ţară în care au emigrat. Cam aşa se întâmpină unii pe ceilalţi saturnienii. 

42. Dacă noii veniţi constată că gazda lor trăieşte în condiţii sărmane, ei îşi oferă ser- 
viciile pentru a cultiva noi terenuri şi pentru a-i extinde proprietatea. Acestea sunt acceptate 
cu recunoştinţă de gazdă, care îşi oferă la rândul ei serviciile. 

43. Dacă se întâmplă însă ca noii veniţi să spună: „Frate întru Marele Spirit! Am con- 
statat că trăieşti în condiţii foarte nevoiaşe. De aceea, m-am decis să îţi înapoiez fosta pro- 
prietate şi să îmi caut un alt loc pentru a mă stabili", răspunsul este întotdeauna următorul: 
„Frate întru Marele Spirit! Aş prefera de o mie de ori să mor şi să nu mai exist decât să pleci 
de pe pământul pe care ţi 1-a dăruit Marele Spirit. Ştii foarte bine că nu pământul, ci Marele 
Spirit este cel care ne dăruieşte tot ce avem nevoie pentru a ne duce traiul. De aceea, fii con- 
vins că pământul pe care trăim este suficient de mare pentru a hrăni nu doar familiile noastre, 
ci zece alte familii, dacă ar fî nevoie". 

44. Dacă noii veniţi se decid să rămână, acesta este un motiv de mare bucurie, iar 
gazda face tot ce îi stă în puteri pentru ca aceştia să se simtă aproape de inima sa. 

45. Deocamdată atât pentru astăzi, în capitolul următor vom continua să ne ocupăm 
de organizarea locuinţelor muntenilor de pe Saturn. 

Capitolul 35 

Principala lege a vieţii: voinţa lui Dumnezeu. Tratamentul aplicat celor care în- 
calcă această lege. 

1 . Am învăţat până acum că pe această planetă, îndeosebi printre locuitorii munţilor, 
nu există frontiere ale proprietăţilor, şi că expresia feţei unui om reprezintă o dovadă suficien- 
tă pentru saturnieni că Marele Spirit i-a dat acestuia dreptul incontestabil de a lua în posesiu- 
ne tot ceea ce corespunde nevoilor sale. Vom reveni acum la membrii care s-au despărţit de 
familia principală pentru a întemeia un nou cămin, sub conducerea unui nou patriarh. 

2. Am văzut cum şi-au construit aceştia noul lor templu şi am aflat de posibilitatea ca 
aceste seminţe să crească aproape instantaneu, sub binecuvântarea Marelui Spirit. Am văzut 
de asemenea felul în care procedează saturnienii pentru a-şi face rost de locuinţe din arbori 
vii. Am descris astfel destul de complet felul în care îşi creează ei proprietatea. Ne propunem 
în continuare să descriem ceea ce voi, cei de pe pământ, aţi numi o constituţie politică. 

3. La ce s-ar putea referi o asemenea constituţie atunci când vine vorba de o familie? 
Pe Saturn, o constituţie politică este cât se poate de scurtă. Practic, la baza ei stă o singură 
lege, potrivit căreia nici unui membru al comunităţii familiale nu îi este permis să încalce 
voinţa Marelui Spirit, aşa cum i-a fost comunicată ea de către patriarhul familiei. La fel, nici 
un membru al comunităţii nu va face niciodată nimic dacă nu i se spune acest lucru. Odată 
comunicată voinţa Marelui Spirit, omul nu poate începe lucrul până când nu i-a mulţumit 
acestuia pentru faptul că 1-a ajutat să îi cunoască voinţa. După rugăciunea de recunoştinţă, el 
este obligat să invoce graţia divină pentru ca lucrarea să reuşească. 

4. Aceasta este legea care stă la baza oricărei constituţii politice a saturnienilor. Fieca- 
re om trebuie să acţioneze în concordanţă cu această lege şi să nu se preocupe de altceva. 
Singurul lucru care îi preocupă pe saturnieni este felul în care îi pot mulţumi Marelui Spirit 
pentru ajutorul acordat pentru terminarea lucrării. 

5. Vă asigur că această frază scurtă conţine totul în ea. Oricine acţionează în acord cu 
voinţa Mea face bine ceea ce face (acţionează corect). 

6. De aceea, nu este nevoie de interpretări suplimentare ale acestei scurte legi politice, 
pe care orice copil o poate reţine, dacă i-a fost repetată de trei ori. Ea nu are nevoie de un cod 
penal care să o completeze. Este suficient ca omul să afirme: „Acţionez în concordanţă cu 
voinţa recunoscută a Marelui Spirit", pentru ca nimeni să nu mai aibă nimic de comentat în 
legătură cu comportamentul său. 

7. Dacă se întâmplă însă ca un locuitor din vale să vină şi să încerce să profite de pe 
urma unui muntean, fără să discute mai întâi cu patriarhul familiei, acesta îl apostrofează 
imediat: „în numele cui faci acest lucru?" Dacă răspunsul este: „în numele Marelui Spirit!" el 
este lăsat imediat în pace. 

8. Dar dacă răspunsul este: „în numele şi în avantajul meu personal, căci acest lucru 
este absolut necesar", patriarhul îi va ţine străinului următoarea predică: 

9. „Ascultă- mă, frate întru Marele Spirit! Cum este posibil să ai nevoie de altceva de- 
cât voinţa Marelui Spirit? Ai necesităţi particulare, în afara celor care sunt la unison cu voinţa 
Marelui Spirit? Eu te sfătuiesc să încetezi imediat acest demers, pentru a nu deveni nefericit 
încercând să-ţi pui în practică intenţiile. Dacă îţi lipseşte o casă, caută-ţi un loc, căci ţinutul 
nostru poate găzdui sute de oameni la fel ca tine. Dacă ai făcut acest lucru din egoism, te sfă- 
tuiesc să cazi imediat cu faţa la pământ şi să-L implori pe Marele Spirit - plin de căinţă şi de 
sinceritate - să îţi ierte fapta şi să nu-ţi acorde pedeapsa cuvenită. Marele Spirit este extrem de 

binevoitor faţă de cei buni, dar foarte sever faţă de cei care se opun voinţei Lui sfinte, care 
este mai presus de toate!" 

10. După o asemenea predică, străinul care nu avea autorizaţie să facă respectiva lu- 
crare renunţă imediat la intenţiile sale. In cazul în care refuză, patriarhul îi spune: „în ceea ce 
mă priveşte, poţi să faci ce doreşti, şi fie ca păcatele tale să nu devină încă şi mai mari în 
ochii Marelui Spirit. Ai grijă însă ca pedeapsa cuvenită să nu te lovească în câmp deschis !" 

11. După care, patriarhul îi întinde mâna şi îl lasă să îşi continue lucrul. Ce credeţi că 
face el, odată ajuns acasă. Unii dintre voi ar putea crede că el se va grăbi să trimită - aşa cum 
este obiceiul pe Pământ - mai mulţi membri mai tineri ai familiei, cu bâte şi funii, pentru a-i 
da străinului pedeapsa cuvenită. Intre oamenii acestei planete nu se obişnuiesc însă astfel de 
practici, îndeosebi în ceea ce îi priveşte pe munteni. Tot ce face patriarhul este să îi strângă pe 
membrii familiei, să le comunice despre ce este vorba şi să se roage în comun pentru ca Ma- 
rele Spirit să îşi reverse graţia asupra fratelui lor rătăcit, care a îndrăznit să se opună voinţei 
divine, astfel încât acest frate al lor să se trezească la adevărata cunoaştere, potrivit căreia nici 
un om nu trebuie să aibă alte necesităţi decât cele care sunt la unison cu voinţa Marelui Spirit. 

12. După ce se roagă cu toţii o vreme pentru fratele lor, patriarhul se reculege şi invo- 
că prezenta Spiritului de Lumină, care este oricând gata să îi ofere un sfat bun. El îl roagă pe 
Spirit să îi comunice voinţa Marelui Spirit, pentru salvarea sufletului fratelui lor rătăcit. în 
asemenea circumstanţe, Spiritul îl informează întotdeauna ce are de făcut. 

13. Dacă străinul este un om egoist, încăpăţânat şi cu inima împietrită, patriarhul pri- 
meşte instrucţiuni să îl aresteze şi să îl ducă sub pază în locuinţa familiei, aflată la mare înăl- 
ţime. Aici, el primeşte mâncare şi băutură, după care este învăţat care este voinţa lui Dumne- 
zeu pentru oameni. Uneori, aceste predici durează şapte zile la rând. Apoi, străinul este dus la 
templu, unde trebuie să-i promită Marelui spirit că de acum înainte se va supune de-a pururi 
voinţei Sale şi că nu va mai face nici un pas fără să-i ceară consimţământul. 

14. Dacă străinul acceptă să se convertească, membrii familiei fac o rugăciune colec- 
tivă de recunoştinţă, după care îi dăruiesc oaspetelui lor diferite provizii. Trei membri ai fa- 
miliei îl conduc apoi către locul pe care 1-a indicat ca fiind casa lui. Dacă se dovedeşte că 
locul există în realitate, ei îl părăsesc, nu înainte de a-i reaminti cu blândeţe, dar cu seriozita- 
te, că trebuie să respecte ceea ce a promis şi să îşi exprime recunoştinţa faţă de Marele Spirit. 

15. Dacă locuinţa străinului este prea departe de munte sau dacă acesta nu are deloc o 
casă, lucru frecvent întâlnit printre cei din vale, cei trei îi dau drumul la poalele muntelui, 
reamintindu-i cu asprime să îşi respecte promisiunea, după care îl binecuvântează şi îl lasă să 
plece. 

16. Chiar dacă se dovedeşte un vagabond şi un mincinos care a declarat că are o casă, 
dar de fapt nu are, lui i se dă totuşi drumul. Asemenea situaţii apar rareori, iar muntenii îi 
explică străinului că nu pe ei i-a înşelat, ci pe Cel a cărui voinţă o împlinesc ei. Ei îi atrag 
atenţia că aceasta este fapta cea mai cumplită pe care o poate comite un om şi că de acum 
înainte rămâne pe cont propriu, urmând să răspundă în fata Celui care îi cunoaşte gândurile 
chiar înainte ca ele să-i treacă prin minte. 

17. Ei îi explică străinului toate consecinţele negative la care se expune, după care îl 
părăsesc fără a-1 mai binecuvânta. Muntenii îi binecuvântează pe cei care comit un păcat îm- 
potriva lor, în speranţa că cel rătăcit se va întoarce la Marele Spirit, dar nimeni nu îndrăzneşte 
să binecuvânteze o persoană care a comis un sacrilegiu împotriva Marelui Spirit, dacă nu au 
semne clare că respectiva persoană se mai află încă în graţia Acestuia. Dacă există asemenea 
semne, ei îl binecuvântează. 



24 Atunci când nu se afla nimeni alături. 

18. Dacă infractorul este pedepsit de Marele Spirit - lucru care se întâmplă frecvent - 
saturnienii se roagă zilnic pentru iertarea păcatelor acestuia. în continuare, nimeni nu îndrăz- 
neşte însă să îl binecuvânteze pe păcătos dacă nu află, pe o cale spirituală sau naturală, că 
Marele Spirit a început să îşi diminueze pedeapsa aplicată. Aşa se petrec lucrurile cu crimina- 
lii cei mai înrăiţi. 

19. Dacă străinul nu se dovedeşte un criminal înrăit, patriarhul îi trimite acestuia trei 
mesageri care îi aduc fructe la locul în care îşi continuă lucrarea neautorizată. Aceştia îl aver- 
tizează - în numele Marelui Spirit - să înceteze imediat respectiva lucrare, după care îi instru- 
iesc în legătură cu voinţa divină, îl iartă pentru faptele sale şi îl conduc la poalele muntelui, 
acolo unde a afirmat că se află locuinţa sa. 

20. Acolo, îi dăruiesc fructele şi îi spun: „Frate, ca să nu mai comiţi altădată păcate 
împotriva noastră, dar mai ales împotriva voinţei Marelui Spirit, îţi dăm acum drumul şi te 
invităm să ne vizitezi oricând vei dori. Te asigurăm că nu te vei întoarce niciodată la domici- 
liul tău cu mâna goală. Dacă vei îndrăzni însă să păcătuieşti din nou, aşa cum ai făcut acum, 
vei suferi pedeapsa divină la primul pas greşit". 

21. Apoi îi întind mâna, îl binecuvântează, îi recomandă să se roage Marelui Spirit şi 
se întorc acasă. 

22. Acestea sunt procedurile judiciare pe care le aplică saturnienii. In capitolul urmă- 
tor vom continua să analizăm condiţiile politice de pe Saturn. 

Capitolul 36 

Industria metalurgică şi alte activităţi meşteşugăreşti şi comerciale. Altruismul 
comercial. 

1. Alte aspecte pe care le reglementează constituţia de pe Saturn sunt legate de produ- 
cerea uneltelor de metal necesare pentru tăierea copacilor, pentru manufacturarea ustensilelor 
casnice, pentru arat, pentru tăierea alimentelor, etc. 

2. Unde sunt produse aceste unelte? Pe planetă există câteva fabrici metalurgice, si- 
tuate îndeosebi la poalele munţilor, unde un metal asemănător cu fierul vostru este transfor- 
mat în diferite unelte şi ustensile. 

3. Cine este proprietarul acestor fabrici? Pentru ca toate comunităţile familiale din ve- 
cinătate să beneficieze de aceste produse în funcţie de necesităţile lor, fiecare familie îşi tri- 
mite pe rând membrii să lucreze la fabrică, sub supravegherea unui maistru mai vârstnic. De 
fapt, în fabrică nu sunt confecţionate directe uneltele, ci doar este pregătit fierul, care este 
transformat în bare maleabile. 

4. Dacă un muncitor a lucrat în fabrică timp de o sută de zile (termenul legal), iar fa- 
brica are - să spunem - o sută de muncitori, metalul rezultat este împărţit în o sută de părţi. 
După terminarea stagiului, fiecare lucrător îşi primeşte raţia pentru care a muncit. El duce 
metalul la familia sa, unde devine proprietate comunitară. Conform unităţilor voastre de mă- 
sură, fiecare lucrător primeşte între 1.000 şi 1.500 de tone de metal. 

5. Ce fac saturnienii cu acest metal? Dacă familia dispune de uneltele necesare, care 
nu sunt încă uzate, ea înveleşte metalul într-o folie, iar patriarhul devine custodele acestei 
proprietăţi comune. Dacă uneltele s-au uzat şi nu mai pot fi folosite corespunzător, saturnienii 
încep să confecţioneze noi unelte, sub directa supraveghere a patriarhului. 

6. Cum procedează ei? Credeţi cumva că se folosesc de foc, aşa cum faceţi voi pe 
Pământ? Nu. Saturnienii au un procedeu mult mai simplu, deşi aparent ciudat: ei se folosesc 
de o tigvă de dovleac care are o suprafaţă regulată, ca o lentilă concavă, cu un diametru de 
40-60 de metri. Coaja acestui fruct este arcuită către interior şi este la fel de netedă ca oţelul 

85 



Saturn 



fin şlefuit. Cu această parte concavă a fructului, saturnienii reflectă razele soarelui şi orien- 
tează punctul focal către barele de metal. Aproape instantaneu, aceste bare ajung la incandes- 
cenţă. 

7. In continuare, barele sunt tăiate la dimensiunile dorite şi forjate cu ajutorul unui 
ciocan până când iau forma uneltei dorite. In acest scop, ei se folosesc de nişte nicovale nete- 
de, dar la fel de dure ca şi diamantul. 

8. Dacă unui fierar de pe Pământ îi ia o oră ca să forjeze o seceră, un saturnian va 
produce cel puţin zece seceri în acelaşi interval de timp, deşi o seceră pe Saturn cântăreşte 55 
de kilograme. Vă puteţi imagina deci cât de îndemânatici sunt saturnienii în munca lor. 

9. Se pune atunci o altă întrebare: cine sunt cei calificaţi pentru această muncă? Răs- 
punsul nu este deloc dificil, căci constituţia îi obligă pe saturnieni să se califice în toate mun- 
cile, astfel încât între ei să nu existe nici o diferenţă, iar un meseriaş să nu îi poată spune altu- 
ia: „Munca mea este mai importantă ca a ta". Orice saturnian trebuie să ştie să facă ceea ce 
face fratele său, în acest fel, fiecare dintre ei le poate fi de folos semenilor săi, orice ar avea 
nevoie aceştia. Dacă unul dintre ei preia patriarhatul familiei, el trebuie să aibă experienţa şi 
calificarea necesară pentru a-i ghida în toate pe ceilalţi membri ai familiei sale. 

10. De aceea, în ceea ce priveşte necesităţile de zi cu zi, nici unul din saturnieni nu 
poate profita de pe urma fraţilor săi, lucru valabil îndeosebi în ceea ce îi priveşte pe munteni. 
De asemenea, aceştia nu produc niciodată un surplus de obiecte, pe care să-1 vândă apoi veci- 
nilor săi. Ei nu produc decât obiectele care le sunt strict necesare. 

11. Totuşi, dacă un vecin are nevoie de ceva, fiind mai sărac, el nu este în nici un caz 
întrebat: „Ce îmi dai în schimbul acestui obiect?" Singura întrebare pe care şi-o pun saturnie- 
nii este dacă voinţa Marelui Spirit este de acord să îşi ajute fratele. Dacă obţin un răspuns 
afirmativ la consacrarea lor, acesta este considerat singurul adevăr şi singura monedă valabilă 
pe Saturn, şi este suficient pentru ca ei să-i dea vecinului obiectul de care are nevoie şi care 
devine imediat proprietatea acestuia, fără ca cineva să se gândească măcar la vreo formă de 
plată. 

12. Acest lucru se petrece în virtutea unei legi politice care sună astfel: cine este mai 
mare decât Marele Spirit? Ce i-am dăruit noi Marelui Spirit pentru a putea folosi această lu- 
me, cu nenumăratele ei bunuri? Noi nu putem decât să-i mulţumim Marelui Spirit pentru da- 
rurile sale. Dacă am accepta din partea fraţilor noştri o simplă mulţumire, cum am apărea noi 
în faţa Marelui Spirit, ştiind că le cerem fraţilor noştri un lucru la care numai El este îndreptă- 
ţit?! De aceea, vai celui care va accepta să primească ceva în semn de recunoştinţă pentru 
darul primit, în loc să-i mulţumească Marelui Spirit pentru onoarea de a-şi fi putut servi frate- 
le. 

13. Din acest motiv cu adevărat profund, pe Saturn nici o fiinţă umană nu acceptă 
mulţumiri din partea fraţilor săi, şi încă şi mai puţin vreo formă de plată, întregul comerţ de 
pe Saturn are la bază această lege. 

14. Pe Saturn nu există oficii de schimb, vămi şi accize, biruri şi impozite, inspectori 
care să controleze mărfurile. Iar profitul de pe urma altora este complet necunoscut pe această 
planetă. 

15. Una din uneltele cele mai frecvent folosite pe Pământ este cântarul. Pe Saturn, 
singurul cântar pe care îl cunosc oamenii este voinţa divină şi nevoile fraţilor lor. 

16. O altă unealtă frecvent folosită pe Pământ este metrul, care le este la fel de străin 
saturnienilor. Cea mai infailibilă unitate de măsură a acestora este cuvântul fratelui lor în 
acord cu voinţa Marelui Spirit. Aceasta este unitatea cu care măsoară ei ceea ce le cer fraţii 
lor. 

17. Comerţul bazat pe aceste principii ar fi o soluţie infinit mai bună inclusiv pentru 
locuitorii Pământului, prin comparaţie cu pieţele lor de capital şi de mărfuri, cu băncile, ofici- 

ile lor de schimb valutar, magazinele, barurile şi saloanele lor. Un intelectual adevărat şi-ar 
pune întrebarea: ce i-am dat noi lui Dumnezeu pentru toate produsele de pe Pământ, şi cât i- 
am plătit noi pentru Pământul însuşi, ca să guvernăm pe el ca şi cum am fi proprietarii lui? 

18. Aşa cum am mai spus, dacă aţi dispune de ceva mai multă inteligenţă, v-aţi pune 
toate întrebările de mai sus. Aţi înţelege atunci imediat cât de injust este comportamentul 
vostru din punctul Meu de vedere, căci vă aflaţi cu toţii pe proprietatea Mea. Eu singur am 
creat şi v-am dăruit tuturor - în mod egal - aceste produse, din mâinile Mele iubitoare. Iar voi 
ce faceţi? Le prelucraţi în fel şi chip, iar apoi, din gelozie, invidie şi lăcomie, le vindeţi fraţi- 
lor voştri la preţuri exorbitante, deşi ştiţi că se află în nevoie şi că tânjesc după ele. 

19. Să lăsăm însă această situaţie ruşinoasă de pe Pământ şi să ne întoarcem la Saturn, 
unde oamenii continuă să se afle în posesia acelor comori care nu pot rugini şi nu pot fi ataca- 
te de molii. Vom continua aşadar să examinăm câteva principii din cartea legii lor, sau consti- 
tuţia lor politică, altminteri cât se poate de mică, dar care este scrisă în inimile lor! 

Capitolul 37 

Producerea ţesăturilor. Utilizarea nenaturală a produselor naturale. Ordinea 
îmbrăcării. 

1 . Am aflat până acum că saturnienii sunt foarte buni fierari şi că îşi „vând" produse- 
le fraţilor lor numai atunci când aceştia se află în nevoie, fără să le ceară nimic în schimb. Să 
vedem acum ce se întâmplă cu ţesătorii. 

2. Atunci când v-am oferit descrierea plantelor şi animalelor de pe Saturn, aţi aflat că 
pe această planetă există anumite plante din frunzele şi florile cărora cresc nişte fire lungi, ca 
un fel de podoabă capilară. De asemenea, multe animale au o lână extrem de bogată sau o 
coamă foarte lungă de păr. Nu trebuie să vă mire aşadar că saturnienii se folosesc de aceste 
materii prime pentru a-şi ţese hainele. 

3. Cum utilizează ei aceste materii prime? In această privinţă nu există o diferenţă 
prea mare faţă de voi, pământenii. Materiile prime sunt mai întâi transformate în fibre, care 
sunt - evident - ceva mai puternice decât cele de pe Pământ. Rămân totuşi suficient de fine 
pentru ca din ele saturnienii să-şi poată ţese hainele de care au nevoie. 

4. Cine sunt cei care ţes aceste fire? Singurele care se ocupă de această activitate sunt 
femeile, care nu au însă în acest scop războaie de ţesut, aşa cum aveţi voi, ci le croşetează, 
cam la fel cum faceţi voi cu ciorapii. Pe Saturn, toate articolele de îmbrăcăminte sunt croşeta- 
te cu două ace lungi, confecţionate întotdeauna din lemn. Femeile saturniene au o dexteritate 
atât de mare în această activitate încât într-o singură zi, una dintre ele poate produce o ţesătu- 
ră cu o lungime de 80 de metri şi o lăţime de 4-5 metri. 

5. Pe Saturn, nimeni nu vopseşte fibrele. In acest caz se aplică o altă lege, de mult ui- 
tată pe Pământ, datorită imensei vanităţi a oamenilor de pe planeta voastră: 

6. Omul care doreşte să facă ceva mai bun, mai frumos şi mai perfect decât ceea ce a 
creat Marele Spirit îl ofensează pe Acesta! Vai celor care doresc să vopsească în roşu ceea ce 
Marele Spirit a vopsit în alb! Vai celor care doresc să îndrepte ceea ce Marele Spirit a creat 
curbat! Vai celor care doresc să facă hrana mai gustoasă decât a pregătit-o Marele Spirit! 

7. Oricine acţionează în mod contrar voinţei Marelui Spirit va fi privit de El cu resen- 
timent. De aceea, El va trimite tot felul de boli trupului fizic al celui aflat în culpă, la fel cum 
procedează cu cei din vale, unde oamenii nu acordă prea multă atenţie felului în care Marele 
Spirit a aranjat totul cu atâta înţelepciune. Mimic din ceea ce a creat Marele Spirit nu ar trebui 
schimbat. Dimpotrivă, oamenii ar trebui să accepte cu smerenie ceea ce le oferă mâna întinsă 
a Acestuia. Singurul motiv pentru care ne aflăm aici este pentru a folosi ceea ce ne-a dăruit 

Marele Spirit, nu pentru a îmbunătăţi sau pentru a înfrumuseţa darurile sale, pentru ca acestea 
să corespundă mofturilor noastre. 

8. Singura excepţie la această regulă se aplică în cazul metalelor, pe care Marele Spirit 
le-a plasat în pământ într-o stare empirică. Acestea trebuie modificate pentru a ne fi de folos, 
dar acest lucru este permis numai pentru că Marele Spirit însuşi ne-a învăţat aceasta. Tot în 
acord cu voinţa Lui, putem înmuia anumite fructe şi legume, punându-le să fiarbă la foc, pen- 
tru a ne uşura astfel digestia, şi putem tăia crengile copacilor pentru a ne construi locuinţele, 
conform învăţăturilor Lui. 

9. In schimb, El nu ne-a învăţat niciodată să colorăm sau să şlefuim obiectele create 
de El. De aceea, este o mare ofensă adusă Lui să schimbi culoarea alb în roşu, verdele în ne- 
gru şi albastrul în galben, sau să schimbi orice alte culori, integrându-le într-o ordine inversa- 
tă. 

10. Intre noi, noi suntem fraţi şi surori întru Marele Spirit. în această privinţă nu există 
nici o diferenţă între noi, căci toţi am fost creaţi de Marele Spirit. De ce ne-am deosebi atunci 
între noi prin hainele şi prin culorile pe care le purtăm? 

11. De ce ar trebui să aibă hainele noastre, la fel ca şi centurile, o altă culoare decât 
albastru, de vreme ce lâna pe care o folosim are această culoare de la natură? Haina pe care o 
purtăm deasupra este roşie, la fel ca şi părul animalului din care am confecţionat-o. Pălăriile 
noastre au culoarea paielor din care le-am împletit, iar picioarele noastre sunt acoperite cu 
haine de culoare verde, la fel ca şi lâna plantelor din care le-am ţesut. 

12. Femeile trebuie să poarte şi ele aceeaşi cămaşă albastră, iar ca ornamente exterioa- 
re să se limiteze la frumoasele frunze ale arborelui în care locuiesc (gliuba); se pot împodobi 
de asemenea şi cu alte lucruri naturale, cu flori şi frunze ale altor copaci şi arbuşti. Femeile 
care trăiesc la munte sunt mai puţin înclinate către podoabe şi lux ca cele care trăiesc pe ma- 
lurile lacurilor şi ale marilor fluvii, care îşi găsesc o mare plăcere în a-şi împodobi trupurile 
subţiri şi frumoase cu tot felul de fineţuri. 

13. Este de datoria noastră, a celor care trăim în munţii cei sacri, să veghem şi să res- 
pectăm voinţa Marelui Spirit. 

14. Fabricarea ţesăturilor şi a hainelor este una din cele mai vechi reglementări casni- 
ce, la fel ca şi maniera în care trebuie purtate aceste haine. 

15. Muntenii sunt foarte generoşi cu aceste ţesături, la fel ca şi în celelalte privinţe. 
Dacă de ei se apropie un om sărman şi aproape gol, goliciunea sa este pentru ei o dovadă in- 
contestabilă din partea Marelui Spirit că el trebuie îmbrăcat. De aceea, toată lumea se grăbeş- 
te să-i dăruiască nişte haine. Se consideră că cel care refuză să facă acest lucru comite un ma- 
re păcat, pedeapsa sa fiind izgonirea din comunitate pe o perioadă de trei ani, pentru ca el să 
înveţe prin izolare cât de dureros este să rătăceşti gol prin lume. 

16. Vă întrebaţi probabil: cum poate cineva să îşi uzeze hainele într-o asemenea măsu- 
ră încât în numai doi sau trei ani să rămână practic dezgolit? Vă reamintesc în această direcţie 
că un an pe Saturn echivalează cu aproape 30 de ani pe Pământ. Dacă înmulţiţi această cifră 
cu cei trei ani de izolare, veţi înţelege că în această perioadă de timp nici o haină nu poate 
rămâne întreagă dacă este purtată zi şi noapte. 

Capitolul 38 

Statura unui bărbat şi cea a unei femei de pe Saturn. Procrearea, sarcina şi naş- 
terea copiilor. Constituţia copiilor. 

1. Vom discuta în capitolele care urmează alte reguli casnice, mai puţin importante. 
Deocamdată, vă propun să ne ocupăm de statura bărbaţilor şi femeilor saturniene. Cum arată 
o femeie de pe Saturn? 

2. Aţi aflat deja că tot ce există pe Saturn este mai mare, mai măreţ şi mai frumos de- 
cât echivalentul său pe Pământ. Acest principiu este cu atât mai valabil în ceea ce îi priveşte 
pe oamenii de pe această planetă. 

3. Femeile de pe Saturn au feţe perfecte şi sunt infinit mai frumoase decât v-aţi putea 
închipui vreodată. Deşi pe Pământ ar fi considerate nişte uriaşe, din cauza mărimii lor, fru- 
museţea lor ieşită din comun v-ar determina cu siguranţă să le admiraţi. Corpul lor are cele 
mai perfecte curbe şi nici o parte a sa nu este disproporţionată. Toată fiinţa lor este numai 
moliciune; nu veţi găsi nimic aspru la ele. 

4. In bătaia soarelui, pielea lor arată la fel de albă ca zăpada. In zonele cele mai deli- 
cate, ea capătă o uşoară tentă trandafirie. în pofida mărimii, pielea lor este mult mai fină, mai 
delicată şi mai deschisă la culoare decât a celor mai superbe doamne de pe Pământ. 

5. Unghiile lor de la mâini şi picioare diferă de cele ale femeilor de pe Pământ. Culoa- 
rea lor este aurie, cu o uşoară tentă purpurie. In partea care iese din carne, ele capătă culoarea 
curcubeului. Astfel, femeile de pe Saturn sunt mai frumos împodobite de natură decât femeile 
de pe Pământ, indiferent câte inele de aur ar purta acestea. 

6. Sânii femeilor saturniene sunt elastici şi dezvoltaţi la perfecţie. Culoarea pielii lor 
are o uşoară tentă roşiatică. Ei sunt atât de eteraţi şi de delicaţi încât sânii celor mai frumoase 
femei de pe Pământ ar părea nişte pietre prin comparaţie. 

7. Gâtul lor nu este nici prea lung, nici prea scurt, ridicându-se deasupra umerilor în 
cea mai armonioasă proporţie imaginabilă faţă de corp. Deasupra lui se află capul, care este 
cu adevărat divin prin frumuseţea lui. Femeile mai puţin frumoase sunt o raritate absolută pe 
Saturn. 

8. Fruntea lor este medie, cu pielea de un alb strălucitor. Nasul este drept, gingaş şi 
sublim în toate părţile lui. Ochii sunt extraordinar de mari, cu pupilele negre, irisurile azurii, 
iar albul ochilor perfect. Sprâncenele lor sunt groase şi au o culoare blondă aurie. Părul de pe 
cap este extrem de moale, ajungând de multe ori până la genunchi; el are aceeaşi culoare ca şi 
sprâncenele. Gura este micuţă, dar frumos proporţionată; buzele ei sunt de un roşu închis, în 
spatele acestor buze frumoase se află un şirag de dinţi la fel de albi şi de regulaţi ca nişte per- 
le. Bărbia iese uşor în afară şi are o uşoară tentă roşiatică, la fel ca şi obrajii. Urechile sunt 
mai degrabă micuţe şi au aceeaşi uşoară tentă roşiatică. 

9. Cam aşa arată o femeie de pe Saturn. Nu trebuie să credeţi însă că ele seamănă între 
ele ca două picături de apă. La fel ca şi pe Pământ, între 10.000 de femei nu veţi găsi două 
care să semene. 

10. Dacă vă puteţi imagina o asemenea figură, purtând hainele descrise în capitolul 
anterior, puteţi spune că v-aţi făcut o idee despre felul în care arată femeile saturniene. De 
aceea, ne vom ocupa în continuare de bărbaţii de pe Saturn. 

11. Cum arată un asemenea saturnian? După cum ştiţi deja, pe Saturn, bărbaţii sunt 
mult mai înalţi decât femeile. Acest lucru este mai puţin vizibil pe Pământ, în medie, un băr- 
bat saturnian este cu 5-6 metri mai înalt decât o femeie. Probabil că acest lucru vi se pare 
întrucâtva uimitor, ţinând cont de faptul că femeile arată pe Saturn ca nişte fetiţe de 10-12 ani 
prin comparaţie cu un bărbat matur. 

12. Trebuie să ştiţi însă că actul de procreaţie între doi saturnieni este fundamental di- 
ferit de cel de pe Pământ. Veţi înţelege astfel că diferenţa de înălţime între cele două sexe este 
justificată. Dacă tot am vorbit de procreaţie, vă propun să aprofundam puţin acest subiect 
înainte de a continua cu descrierea formei bărbaţilor saturnieni. 

13. Cum procreează saturnienii? Ei fac acest lucru prin simpla lor iubire şi printr-o 
voinţă fermă, la fel cum ar fi trebuit să procedeze şi oamenii de pe Pământ dacă nu ar fi căzut 
înainte ca Eu să-i pot binecuvânta. 

14. Când un bărbat de pe Saturn doreşte să procreeze, el se prezintă împreună cu soţia 
sa în faţa patriarhului (pe Saturn nici un bărbat nu are mai mult de o singură soţie). Patriarhul 
îi binecuvântează în numele Marelui Spirit, după care cei doi soţi cad cu feţele la pământ şi îl 
imploră pe Marele Spirit să îi binecuvânteze dăruindu-le un copil. 

15. După această rugăciune, bărbatul îşi ia soţia în braţe, o strânge lângă inima sa şi îi 
dă un sărut pe frunte, unul pe gură şi unul pe sâni, după care îşi plasează mâna pe trupul ei şi 
îşi focalizează voinţa asupra ei. Acesta este întregul act al procreaţiei, în urma căruia cuplul 
percepe o iubire pură, cu adevărat divină, care îi inspiră şi le dă o stare de extaz ce persistă 
multă vreme. 

16. După procreare, cei doi soţi cad din nou cu faţa la sol şi îi mulţumesc Marelui Spi- 
rit pentru că le-a dăruit un copil, rugându-L totodată să binecuvânteze fructul iubirii lor, pen- 
tru ca acestuia să-i meargă bine în viaţă. După care, cei doi se prezintă din nou în faţa patriar- 
hului, care binecuvântează femeia. Ea este binecuvântată de asemenea şi de soţul ei. 

17. Pe Saturn, o sarcină are durata de trei luni, iar femeia nu prezintă alte semne exte- 
rioare decât o culoare mai intensă a sânilor. 

18. Naşterea are loc fără dureri. La naştere, copiii sunt foarte mici, arătând cam ca un 
copil de cinci ani pe Pământ. Ei cresc însă foarte rapid, şi în numai trei ani ating o înălţime de 
24-30 de metri. 

19. In primii ani, copiii sunt atât de uşori încât plutesc prin aer la fel ca puful. Ei încep 
să prindă în greutate numai după ce sunt înţărcaţi de la sânul mamei şi încep să primească o 
hrană mai solidă şi mai consistentă. Aşa se explică de ce pe Saturn nu veţi auzi niciodată de 
copii care s-au lovit căzând de pe înălţimi. 

20. Ţinând cont de toate aceste informaţii, veţi înţelege de ce femeile sunt mai mici şi 
mai slabe decât bărbaţii de pe Saturn cu o treime. 

21. Bărbaţii de pe Saturn reprezintă întru totul imaginea Mea. înălţimea pe care o au 
atestă faptul că sunt domnii creaţiei de pe această planetă. Forma corectă a unui bărbat trebuie 
să reflecte fermitatea unei pietre, fără nimic din moliciunea sânilor unei femei. El trebuie să 
fie întru totul imaginea Celui care 1-a creat, adică să conţină în sine întreaga perfecţiune a 
energiei, puterii, forţei, fermităţii, voinţei, măreţiei şi frumuseţii tuturor formelor. 

22. De aceea, dacă doriţi să ştiţi cum arată un bărbat de pe Saturn, va trebui să vă 
imaginaţi un tânăr perfect, aşa cum arată el pe Pământ, cu muşchii ferm conturaţi, dar nu no- 
duroşi, ci într-o armonie perfectă. Măriţi această formă masculină perfectă la dimensiunile 
corespunzătoare şi veţi obţine imaginea unui saturnian. Adăugaţi şi faptul că bărbaţii de pe 
Saturn au o piele mult mai delicată decât cea a bărbaţilor de pe Pământ. 

23. Bărbia unui saturnian este acoperită cu o barbă destul de lungă, cârlionţată, de cu- 
loare blondă, la fel ca şi părul de pe cap. Ea îi ajunge până la talie. Barba şi sprâncenele sunt 
întotdeauna ceva mai întunecate la culoare decât părul de pe cap. 

24. Toate părţile trupului său sunt perfect proporţionate. Anumite părţi, precum obra- 
jii, pieptul şi braţele sunt ceva mai roşiatice decât cele ale femeilor. 

25. Probabil că vă puneţi în sinea voastră întrebarea: au saturnienii organe genitale 
similare celor ale oamenilor de pe Pământ? Da, au, dar nu sunt atât de mari şi nu ies atât de 
mult în evidenţă, căci pe Saturn ele servesc unui singur scop. 

26. Imaginaţi-vă un asemenea bărbat saturnian în toată măreţia şi nobleţea lui umană. 
Forma lui întrupează întreaga nobleţe, demnitate şi măreţie care reprezintă sursa primordială 
a tuturor lucrurilor. 

27. Deşi femeia este şi ea adorabilă, cu formele ei moi şi curbate, adevărata frumuseţe 
şi splendoare îi aparţin în realitate bărbatului, care este fiinţa cu adevărat perfectă. 

28. Toţi locuitorii de pe Saturn sunt plenar conştienţi de acest adevăr, motiv pentru ca- 
re îi mulţumesc în permanenţă Marelui Spirit pentru forma nobilă pe care au primit-o şi care 
seamănă întru totul cu forma Sa perfectă. Din păcate, oamenii de pe Pământ nu îşi amintesc 
niciodată să facă acest lucru! 

Capitolul 39 

Cunoaşterea lui Dumnezeu de către saturnieni. Mai mult respect decât iubire. 
Cunoaşterea întrupării lui Dumnezeu pe Pământ. 

1 . De unde ştiu saturnienii că forma lor reprezintă imaginea Marelui Spirit? Simplu: ei 
ştiu acest lucru pentru că Marele Spirit li S-a revelat în mai multe rânduri. Practic, nu există 
patriarh care să nu-1 fi văzut pe Marele Spirit cel puţin o dată în viaţă. 

2. De aceea, ei îl recunosc pe Dumnezeu ca fiind o fiinţă umană perfectă. Ei ştiu foar- 
te bine că principiul suprem care stă la baza tuturor învăţăturilor Marelui Spirit este: 

3. „Dumnezeu, care este Marele Spirit, este fiinţa umană cea mai perfectă între toate. 
La fel ca şi noi, El are mâini şi picioare, un corp şi un cap. El nu lucrează însă cu mâinile şi 
nu păşeşte cu picioarele, căci întreaga Sa forţă infinită este cumulată în voinţa Sa. Prin ener- 
gia insondabilă a înţelepciunii Sale, El creează şi susţine toate lucrurile". 

4. întrucât au o cunoaştere justă în legătură cu Mine, saturnienii se cunosc pe sine 
mult mai bine şi mai uşor decât pământenii, ştiind perfect - în spiritul lor - că nu sunt imagini 
efemere, ci imagini eterne, create după chipul şi asemănarea Celui care i-a format. 

5. II iubesc locuitorii de pe Saturn pe Marele Spirit? Da, îl iubesc, dar iubirea lor este 
alcătuită mai ales dintr-un imens respect şi mai puţin din dorinţa de a se apropia de El, pentru 
a deveni în cele din urmă una cu El. 

6. Saturnienii ştiu foarte bine, fiind informaţi în acest sens de spirite, că Marele Spirit 
s-a întrupat ca fiinţă umană pe un mic corp ceresc din sistemul lor solar, dar oamenii de pe 
acea planetă nu L-au recunoscut, omorându-i trupul. Ei cunosc această poveste până în cele 
mai mici detalii. 

7. Le este însă imposibil să înţeleagă cum se face că oamenii de pe acea planetă nu L- 
au recunoscut. Mai mult, ei continuă şi astăzi să le întrebe pe spirite ce mai fac oamenii de pe 
respectivul corp ceresc şi dacă au ajuns să-L recunoască pe Marele Spirit. 

8. Când spiritele le răspund negativ, ei se întristează şi se roagă cu fervoare în temple- 
le lor pentru ca oamenii acelui corp ceresc atât de binecuvântat să-L recunoască, măcar o da- 
tă, pe Cel care a revărsat asupra lor o binecuvântare atât de mare. Căci atunci când se gândesc 
la măreţia divină, saturnienii se simt cutremuraţi. După ce îşi reţin o vreme respiraţia, ei afir- 
mă cu o voce fermă: 

9. „O, dacă am fi fost noi cei binecuvântaţi cu această onoare supremă... Dacă Marele 
Spirit ar fi venit pe planeta noastră într-un trup din carne şi oase, cu siguranţă ea ar străluci 
mai presus de o mie de stele suprapuse!" 

10. Cam aşa vorbesc saturnienii atunci când vine vorba despre locuitorii Pământului. 
Ei îşi doresc foarte mult să cunoască această planetă. Atâta vreme cât se află în forma fizică, 
acest lucru le este imposibil, dar de îndată ce îşi părăsesc trupul (după moartea acestuia), nu 
există practic spirit saturnian care să nu se grăbească să viziteze Pământul. 

11. El nu vede însă Pământul material, ci numai Pământul spiritual, de unde poate 
privi, prin intermediul corespondenţelor, lumea materială din perspectiva celei spirituale. 

Când se familiarizează cu fiinţele umane de pe Pământ, el se întristează însă, şi curând pără- 
seşte această planetă. 

12. La momentul potrivit, când vom discuta despre religia saturnienilor, vom afla mai 
multe despre aceste lucruri. Deocamdată, să revenim însă la constituţia lor politică. 

Capitolul 40 

Legea care se opune aroganţei. Legea curăţeniei Aversiunea saturnienilor faţă de 
tot ce este mort. Serviciile funerare. Căsătoriile. 

1. Cum sună următoarea lege? Ea sună astfel: nimănui nu i se permite să vorbească 
prea mult despre propria sa frumuseţe, despre mărimea sa sau despre orice alt aspect perso- 
nal. 

2. Pentru ca această lege atât de importantă să fie respectată întotdeauna, ei îşi învaţă 
de mici copiii că sunt insignifianţi şi că întreaga măreţie a acestei lumi nu înseamnă nimic în 
faţa Marelui Spirit. De aceea, nici un saturnian, inclusiv patriarhii şi vârstnicii, nu au o părere 
excesiv de bună despre sine. 

3. în ceea ce priveşte frumuseţea corpului, ei obişnuiesc să afirme: „Frumuseţea noas- 
tră este egală, căci noi suntem creaţi cu toţii după imaginea Marelui Spirit. Cine crede că este 
frumos în sine şi că este deasupra altora îşi pierde în acest fel tocmai asemănarea cu imaginea 
eternă primordială, devenind astfel mai urât decât cel mai urât dintre animalele de pe această 
planetă". 

4. Spiritele celor decedaţi contribuie şi ele la aplicarea acestei legi. Dacă vreun satur- 
nian este cuprins de vanitate, ele îi apar sub forma unei feţe oribile, distorsionate, îngrozi- 
toare. Cine a fost pedepsit o dată în această manieră renunţă urgent la orice vanitate, căci sa- 
turnienii ştiu foarte bine că spiritele nu glumesc. In orice formă s-ar exprima, ele sunt întot- 
deauna serioase. De aceea, această lege politică este respectată unanim pe Saturn, de către 
tineri şi vârstnici, de către bogaţi şi sărmani deopotrivă. 

5. In ceea ce priveşte măreţia, aceasta aparţine de-a pururi spiritului. De aceea, omul 
trebuie să se considere întotdeauna ca fiind ultimul şi cel mai lipsit de importanţă. Din acest 
motiv, spiritele de pe Saturn nu au avut niciodată relaţii bune cu cele de pe Pământ, căci ni- 
mic nu le repugnă mai mult decât aroganţa nesfârşită a acestora. 

6. Următoarea lege este una casnică şi recomandă menţinerea igienei personale şi a 
curăţeniei casei. De aceea, cu greu veţi găsi vreodată pe Saturn vreun om care să nu fie foarte 
curat, atât el însuşi cât şi hainele sale. 

7. In afara acestei legi, învăţăturile saturnienilor le recomandă acestora să nu ataşeze o 
valoare prea mare corpului lor fizic, căci acesta este muritor, în schimb întreaga lor atenţie ar 
trebui să se concentreze asupra spiritului, care este nemuritor. 

8. De aceea, saturnienii au o adevărată aversiune pentru tot ceea ce este mort. Astfel, 
după cum ştiţi, ei nu trăiesc în case moarte, ci numai în locuinţe vii. încă şi mai puţin tolerea- 
ză ei obiectele moarte în templul binecuvântat de Dumnezeu. 

9. în schimb, căminul trebuie păstrat curat, iar acest lucru este cu atât mai adevărat în 
ceea ce priveşte corpul fizic, care este sediul spiritului nemuritor. Aceasta este o altă regulă 
care se aplică în toate căminele saturnienilor! 

10. Ce se întâmplă însă pe Saturn cu trupurile celor decedaţi? Acestea nu sunt înmor- 
mântate, la fel ca pe Pământ, nici arse la crematoriu, ci sunt duse lângă un arbore -piramidă, 
unde sunt culcate cu faţa la pământ şi acoperite cu crengi. Corpurile femeilor sunt atârnate de 
o ramură mai joasă, astfel încât capul să atingă aproape solul. 

11. Probabil credeţi că aceste locuri în care există cadavre în putrefacţie emană un mi- 
ros extrem de neplăcut, dar pe această planetă lucrurile nu stau deloc astfel. Dimpotrivă, fiind 
mult mai eterate şi mai uşoare decât corpurile voastre (care sunt „corpuri ale şarpelui", foarte 
grosiere), trupurile saturnienilor se evaporă literalmente la scurt timp după plecarea sufletului 
lor, iar acest proces generează un miros de-a dreptul plăcut în regiune. 

12. Când un saturnian miroase acest parfum, el cade cu faţa la pământ, plin de recu- 
noştinţă faţă de Marele Spirit, şi îl imploră să îi permită spiritului al cărui parfum trupesc 1-a 
mirosit să vină alături de el pentru a se ruga împreună pentru eliberarea spiritului său de în- 
chisoarea cărnii. Această rugăciune este acceptată pe loc, mai ales dacă este făcută cu toată 
seriozitatea. 

13. îşi jelesc saturnienii morţii? Nu. Spre exemplu, dacă un patriarh moare, următorul 
saturnian ca vârstă devine succesorul său şi le cere membrilor familiei să cadă cu faţa la pă- 
mânt şi să se roage Marelui Spirit să îşi reverse graţia asupra sufletului fostului patriarh, astfel 
încât acesta să fie acceptat în viaţa eternă. 

14. în continuare, ei se roagă Marelui Spirit să îi permită spiritului defunctului patri- 
arh să apară pentru scurt timp în faţa succesorului său şi să-1 conducă în altarul interior al 
templului pentru a-1 binecuvânta în numele Marelui Spirit. 

15. Acest fenomen se petrece de fiecare dată şi poate fi văzut de întreaga familie. Spi- 
ritul celui decedat apare în toată gloria sa şi îi cere succesorului său, în cuvinte perceptibile, 
să îl urmeze în sanctuarul interior al templului, iar familiei să pătrundă în spaţiul mai larg 
care îi este rezervat. 

16. Odată ajunşi în interiorul templului, spiritul îl conduce la amvon pe noul patriarh, 
sub ochii celor de faţă, îl binecuvântează şi afirmă cu voce tare că Marele Spirit este mulţumit 
că sfântul oficiu a fost preluat de el. De aceea, întreaga familie trebuie să-1 asculte în toate şi 
să-i respecte cuvintele, oricare ar fi acestea. 

17. Apoi, le cere bărbaţilor să îi ducă în pădure corpul mort, aşa cum se obişnuieşte, în 
continuare, binecuvântează întreaga familie şi le promite că noul patriarh va rămâne în func- 
ţie atâta vreme cât acest lucru va fi pe placul Marelui Spirit, şi că va fi învăţătorul lor şi lide- 
rul întregii familii, în acord cu voinţa divină. 

18. După care spiritul dispare. Noul patriarh şi familia sa cad cu faţa la pământ şi îi 
mulţumesc Marelui Spirit. După rugăciunea de recunoştinţă, ei se ridică şi îndepărtează cor- 
pul celui decedat, ducându-1 în locul destinat, după care se întorc acasă în tăcere. 

19. Dacă moare o femeie, saturnienii invocă de asemenea apariţia spiritului ei, după 
care se roagă în semn de recunoştinţă, dar acasă. Apoi corpul este dus în pădure. Trupurile 
femeilor se evaporă mult mai rapid decât cele ale bărbaţilor. Dacă circumstanţele sunt favo- 
rabile, după zece zile nu mai rămâne nimic din ele, nici măcar oasele. 

20. Descompunerea rapidă este accelerată în mod natural de marele conifer (uhurba), 
care goleşte corpul de sub el de electricitatea sa cu milioanele sale de ace. Când corpul este 
complet golit de electricitate, el dispare ca şi cum ar fi consumat de foc. 

21. Respectarea acestor reguli este foarte strictă, căci ele fac parte din regulile casnice 
importante. 

22. Mai există vreo lege importantă? Da! Este vorba de legea uniunii conjugale a băr- 
batului şi femeii. 

23. Această lege sileşte fiecare bărbat care a atins vârsta potrivită, între 30-40 de ani, 
să îşi unească destinul cu cel al unei femei aleasă după gustul său. 

24. Nu el este însă acela care îi comunică femeii alegerea sa, ci patriarhul. Acesta îi 
cheamă pe părinţii fetei alese şi le comunică dorinţa şi voinţa pretendentului. Declaraţia aces- 
tuia este acceptată cu recunoştinţă şi este considerată voinţa Marelui Spirit. Niciodată un pre- 
tendent nu este refuzat, aşa cum se întâmplă atât de frecvent pe Pământ. 

25. Apoi, patriarhul duce mirele la mireasă, îi ia fiecăruia mâna dreaptă şi o uneşte cu 
a celuilalt. In acest fel, cu mâinile unite, cei doi îl urmează pe patriarh la templu, până la poa- 
lele sanctuarului interior. Aici, ei îşi sprijină feţele de altarul în formă de con, în timp ce pa- 
triarhul invocă prezenţa Spiritului de Lumină. 

26. Când Spiritul de Lumină apare, cu faţa acoperită, patriarhul le cere mirilor să se 
ridice. El îi informează care sunt îndatoririle lor conjugale, respectiv regulile casnice despre 
care tocmai am învăţat, precum şi alte câteva, despre care nu am avut încă ocazia să ne ocu- 
păm. 

27. In continuare, el coboară de la amvon şi face un gest, ca şi cum ar dori să separe 
mâinile celor doi. Gestul are o simplă valoare simbolică, indicând că orice s-ar întâmpla în 
această lume, cei doi nu trebuie să se despartă niciodată. 

28. Apoi, patriarhul se dă la o parte, iar Spiritul de Lumină îşi dezvăluie faţa, binecu- 
vântează cuplul, îi apropie pe cei doi, iar apoi le desparte mâinile. Semnificaţia acestui ritual 
este că singurul motiv valid pentru despărţirea lor nu poate fi decât unul singur: moartea şi 
separarea spiritului de trup. 

29. După care Spiritul dispare, iar cei doi devin soţ şi soţie. 

30. Acum, ei se roagă în semn de recunoştinţă Marelui Spirit, invocând graţia Acestu- 
ia pentru a le binecuvânta căsnicia cu copii pe placul Lui, dar şi pentru a-i ghida în acord cu 
voinţa Lui sfântă. In final, patriarhul şi cei doi tineri se ridică şi pleacă acasă, într-o stare de 
profundă devoţiune. De regulă, acasă îi aşteaptă o masă întinsă, la care participă întreaga fa- 
milie, în onoarea Marelui Spirit. 

31. A doua zi, celor doi li se oferă posibilitatea de a alege între a rămâne alături de 
familie, sau de a pleca şi de a-şi întemeia un nou cămin. Dacă doresc să rămână, lor li se atri- 
buie o ramură nouă, iar ceilalţi îi ajută să îşi construiască o casă, o bucătărie şi un depozit. Pe 
de altă parte, dacă se decid să plece, din cauza spaţiului limitat, membrii familiei le oferă tot 
felul de provizii. Dacă doresc, ei îşi pot lua cu ei părinţii şi alte rude apropiate. 

32. Am explicat deja ce se întâmplă atunci când cei plecaţi în acest fel îşi găsesc o lo- 
cuinţă nouă. 

33: Am încheiat astfel şi cu această regulă familială! Mai rămân totuşi câteva reguli 
de discutat, după care ne vom putea ocupa de constituţia religioasă şi spirituală a saturnieni- 
lor. 

Capitolul 41 

Locuitorii de la şes îi vizitează pe munteni. Felul în care îi întâmpină muntenii. 
Semi-păgânii şi convertirea lor. Curtarea unei fete în ţinuturile de jos. 

1. Se întâmplă uneori ca familiile din văi şi de la şes să călătorească la munte, din ca- 
uza stării lor de sănătate. Muntenii au o altă regulă care îi obligă să-i întâmpine cu căldură pe 
„căutătorii de sănătate", oferindu-le tot sprijinul pentru a-şi rezolva problemele. 

2. Dacă aceşti vizitatori se decid să rămână în permanenţă pe munte, patriarhul famili- 
ei la care au tras desemnează un membru al respectivei familii care să-i ajute pe cei care do- 
resc să se instaleze. Dacă saturnienii din vale doresc să păstreze această persoană ca lider 
familial şi pe viitor, ea este obligată să le accepte dorinţa. 

3. Dacă liderul este căsătorit, el îi părăseşte pe noii veniţi numai atât timp cât are ne- 
voie pentru a-şi aduce soţia şi copiii, primind cu această ocazie binecuvântarea patriarhului 
pentru noua sa menire. După ce îşi pune toate afacerile în ordine, el îşi ia soţia şi copiii şi se 
întoarce la familia recent instalată. 

4. Odată ajuns, el începe să-i instruiască pe noii veniţi în ceea ce priveşte legile şi obi- 
ceiurile muntenilor şi îi încurajează să îşi construiască un templu, precum şi clădirile reziden- 
ţiale vii şi depozitele de care au nevoie, în funcţie de numărul lor, căci şi aceste construcţii ţin 
tot de legile pe care trebuie să le respecte muntenii! 

5. Alteori, se întâmplă ca locuitorii din vale să călătorească pe munte numai pentru a 
admira frumuseţea peisajului. Dacă ei întâlnesc o familie de munteni, aceştia din urmă îi 
opresc şi îi întreabă în maniera cea mai politicoasă care le sunt intenţiile. Răspunsul este de 
regulă la fel de politicos. Auzind că doresc să urce pe o culme pentru a admira frumuseţea 
peisajului, patriarhul familiei de munteni îi informează care culme este cea mai puţin pericu- 
loasă. In cazul în care culmea pe care doresc să urce prezintă un anumit grad de pericol, dru- 
meţii de ocazie sunt preveniţi cu politeţe de dificultăţile cu care se pot confrunta dacă nu re- 
nunţă la intenţiile lor. De regulă, ei ţin cont de sfaturile primite şi îşi schimbă planurile, 
întorcându-se acasă. 

6. In cazul în care culmea pe care doresc să urce este accesibilă şi nu prezintă perico- 
le, muntenii se oferă să le fie ghizi străinilor. Un asemenea ghid este responsabil pentru trei 
lucruri: mai întâi de toate, el trebuie să conducă grupul respectiv pe culmea pe care doreşte să 
urce, pe drumul cel mai sigur dintre toate; în al doilea rând, să le asigure provizii de mâncare 
şi băutură, care sunt purtate de regulă de credincioşii lor servitori, furii; iar în al treilea rând, 
să le explice tot ce poate fi explicat, dar mai presus de toate să le atragă atenţia asupra Mare- 
lui Spirit prin toate acţiunile sale. 

7. Ghidul nu are dreptul să ceară nimic în schimbul serviciilor sale. Singura sa rugă- 
minte adresată grupului, după ce aceştia s-au desfătat cu măreţia peisajului creat de Marele 
Spirit, este să îl urmeze întotdeauna pe Acesta şi să nu întreprindă niciodată nimic fără acor- 
dul Lui explicit. 

8. După ce primeşte această asigurare, ghidul le reaminteşte celor din grup că trebuie 
să-i mulţumească Marelui Spirit pentru tot ce au învăţat şi au experimentat, şi să se roage 
pentru a ajunge acasă în condiţii de deplină siguranţă. 

9. In final, grupul este dus acasă la ghid, care le oferă mâncare şi băutură. După ce şi- 
au potolit foamea şi setea, călătorilor li se reaminteşte să îşi exprime recunoştinţa faţă de ma- 
rea graţie pe care au primit-o din partea Marelui Spirit. Apoi, patriarhul îi binecuvântează, iar 
ei se întorc acasă în ţinuturile de jos. 

10. In anumite peşteri trăiesc aşa- numiţii „doctori ai trupului cu picioare ascuţite". 
Muntenii îi avertizează pe oamenii de la şes, explicându-le că aceştia sunt nişte şarlatani, 
simpli fugari din regiunile de jos care s-au stabilit în peşterile respective din pură lăcomie, 
înşelându-şi semenii cu tot felul de leacuri ineficiente. Iată cum îi avertizează muntenii pe 
aceşti oameni naivi de la şes: 

11. „Marele Spirit a creat mii de plante vindecătoare pentru sănătatea noastră trupeas- 
că. Aceste plante cresc pentru ca să ne întărească. El a creat o apă pură în întreaga lume şi a 
plantat arbori uriaşi pentru a atrage vaporii toxici şi a-i schimba într-un aer pur şi plăcut miro- 
sitor. Mai mult, în bunăvoinţa Sa infinită faţă de noi, Domnul a plasat un soare magnific pe 
cerul nostru, pentru ca razele sale să trezească energia perfectă a stelelor, a căror putere o 
egalează pe a sa. In plus, Marele Maestru a împodobit firmamentul nostru cu marea panglică 
albă care ne luminează noaptea într-o manieră atât de plăcută după ce soarele a apus încât 
cu greu putem deosebi ziua de noapte. In afara panglicii, Marele Arhitect a aprins pe cer cele 
şapte lumini care ne luminează alternativ nopţile, chiar şi în timpul umbrei. 

12. După cum vedeţi, Marele Spirit a fost extrem de binevoitor faţă de noi, revăr- 
sându-şi plenar graţia asupra noastră. Noi, locuitorii munţilor, am experimentat de multe ori 



25 Un alt nume pentru inelul lui Saturn. 

26 Cele şapte luni ale lui Saturn. 

graţia Sa. Acest lucru poate fi dovedit cu uşurinţă, căci noi nu am suferit niciodată de vreo 
boală. Nici unul dintre noi nu moare din cauza bolii, ci numai pentru că spiritul său a atins 
maturitatea plenară, cunoscând astfel viaţa eternă. De altfel, noi înşine suntem martorii direcţi 
ai acestei vieţi de după moarte, pe care v-o putem dovedi oricând doriţi. 

13. De aceea, este o nebunie să încercaţi să obţineţi remediul vieţii eterne de la nişte 
fiinţe cu ochi mincinoşi, care nu au nimic de-a face cu viaţa Spiritului Etern. De altfel, ade- 
văratele remedii, pe care Marele Spirit însuşi le-a binecuvântat pentru noi, sunt considerate 
nepotrivite de aceşti şarlatani. 

14. Dragi fraţi din ţinuturile de jos, dorim să vă avertizăm, astfel încât pe viitor să nu 
vă mai căutaţi bunăstarea interioară la asemenea şarlatani. Căutaţi-o numai în voinţa Marelui 
Spirit, căci atunci veţi rămâne perfect sănătoşi până când spiritul vostru se va maturiza com- 
plet. 

15. Când veţi atinge acest stadiu, adică atunci când veţi deveni voi înşivă domni ai 
vieţii, prin voinţa Marelui Spirit, nu veţi mai gusta niciodată moartea. Vă veţi putea părăsi 
atunci acest corp din carne şi sânge fără dureri şi fără restricţii, cu o conştiinţă clară şi lucidă, 
şi veţi renunţa la acest înveliş greu cu o maximă recunoştinţă faţă de Marele Spirit". 

16. După această predică, saturnienii aflaţi în căutarea remediului de viaţă lungă sunt 
liberi să plece la casele lor, cu binecuvântarea muntenilor şi în posesia adevăratului remediu 
al vieţii. 

17. In anumite locuri de la şes, îndeosebi pe malurile fluviilor şi lacurilor, există pă- 
gâni care cred că inelul alb de pe firmament este o divinitate. Alţii cred că acesta este calea pe 
care se mişcă încolo şi încoace Marele Spirit şi de unde Acesta priveşte în jos, ca să vadă ce 
fac oamenii. Aceşti semi-păgâni urcă de multe ori pe munţi în speranţa că se vor apropia de 
inel, şi poate chiar că îl vor putea atinge. 

18. Muntenii simt compasiune faţă de aceşti naivi şi consideră de datoria lor să îi adu- 
că pe calea cea dreaptă, explicându-le ce reprezintă de fapt inelul şi lunile de pe cer, precum 
şi scopul acestora. Ei reuşesc acest lucru cu ajutorul voinţei lor ferme, aducându-i pe cei rătă- 
ciţi într-o stare de clarviziune în care au posibilitatea să examineze plenar inelul şi lunile. 

19. După această experienţă, păgânii îşi dau seama că au greşit. Ei sunt învăţaţi apoi, 
într-o manieră plină de afecţiune, dar serioasă şi înţeleaptă, adevărata cunoaştere referitoare la 
Marele Spirit şi la voinţa Lui. In continuare, ei sunt liberi să aleagă dacă doresc să-şi petreacă 
restul zilelor pe munte, sau dacă doresc să se întoarcă la şes, de unde au venit. 

20. Dacă se decid să rămână pe munte, ei sunt acceptaţi în comunitate. Dacă preferă 
să se întoarcă acasă, sunt binecuvântaţi, li se asigură provizii şi li se dă drumul, în numele 
Marelui Spirit. 

21. Până când nu renunţă la concepţiile lor greşite, aceşti păgâni nu au însă nici o şan- 
să să scape de munteni, care sunt mult mai puternici decât ei, atât din punct de vedere fizic, 
cât mai ales din cel al voinţei lor. Dacă păgânii se încăpăţânează şi încearcă să scape, sau 
chiar să rănească pe cineva, ei sunt mai întâi ameninţaţi, după care în faţa lor apare un spirit 
angelic al pedepsei, care nu se sfieşte să le dovedească prin mijloace mai dure cât de neîn- 
semnate sunt şansele lor de reuşită. După o asemenea lecţie, persoana încăpăţânată renunţă de 
regulă la comportamentul său rebel. Dacă totuşi continuă, îngerul o pedepseşte sever, mai 
întâi prin dureri abdominale greu de suportat, iar în cazuri extreme, chiar cu anihilarea corpo- 
rală. Rezultatul unei asemenea pedepse este destul de trist pentru spiritul respectiv, care va 
rămâne o vreme îndelungată prizonierul întunericului şi al frigului. 

22. Una dintre cele mai importante reguli casnice a muntenilor este următoarea: dacă 
cei mai mulţi membri ai familiei sunt de sex masculin, nu feminin, atunci ei au libertatea să-şi 
caute o nevastă printre vecini. Dacă nu îşi găsesc o nevastă aici, ei pot coborî în vale. Dacă 

nu-şi pot găsi nici aici o nevastă, ei pot călători chiar mai departe. Se întâmplă uneori ca un 
pretendent să călătorească pe două, trei sau chiar patru continente pentru a-şi găsi o nevastă. 

23. Dacă îşi găseşte o soţie într-un loc atât de îndepărtat, el are libertatea să se stabi- 
lească aici, aşa cum se şi întâmplă de regulă, sau se poate întoarce acasă, dar este obligat să 
îşi viziteze casa părintească o dată la trei ani, atâta vreme cât părinţii lui trăiesc. Dacă aceştia 
nu mai trăiesc, obligaţia încetează. 

24. Dacă majoritatea membrilor familiei sunt de sex feminin, patriarhul trimite mesa- 
geri către familiile din jur. Se întâmplă uneori să apară mai mulţi peţitori. 

25. în asemenea cazuri, patriarhul invocă Spiritul de Lumină şi îl roagă să-i indice vo- 
inţa Marelui Spirit în legătură cu cel mai vrednic dintre aceşti peţitori. Cel ales îşi ia apoi so- 
ţia acasă, după ceremonia nunţii, aşa cum a fost ea descrisă în capitolul anterior. 

26. Dacă există mai multe femei eligibile şi numai un singur pretendent, patriarhul in- 
vocă din nou Spiritul de Lumină şi îl roagă să-i indice care este femeia cea mai potrivită pen- 
tru a-i fi acestuia soţie. După care cei doi se căsătoresc, iar mirele îşi ia mireasa acasă. 

27. Dacă există un număr egal de femei şi de pretendenţi, aceştia din urmă au dreptul 
de a alege. Ei îl informează pe patriarh asupra opţiunilor lor. Acesta se sfătuieşte mai întâi cu 
Spiritul de Lumină, pentru a afla dacă aceste opţiuni sunt juste, adică dacă au aprobarea Ma- 
relui Spirit. După confirmare are loc ceremonia nunţii. Dacă Spiritul de Lumină nu confirmă 
potrivirea de caracter, patriarhul îl roagă să-i indice opţiunea corectă, în numele Marelui Spi- 
rit. Cuplul acceptă imediat opţiunea divină, cu cea mai mare recunoştinţă în inimi. După care 
cei doi se căsătoresc, iar mirele îşi ia mireasa acasă. In toate aceste ocazii se aplică detaliile 
referitoare la ceremonia de nuntă descrise în capitolul anterior. 

28. In afara acestor reguli casnice mai există şi altele, mai puţin importante, de care nu 
ne vom ocupa, căci ele nu servesc scopului pe care ni l-am propus. în capitolul următor vom 
discuta despre religia saturnienilor. 

Capitolul 42 

Religia spirituală a saturnienilor. Semnificaţia numărului şapte. Ceremonia de 
duminică. Botezul sau binecuvântarea unui copil nou născut. Masa de la templu. Predi- 
ca patriarhului, susţinută printre vizualizare spirituală. înţelepciunea saturnienilor. 

1. Religia saturnienilor are foarte puţine ceremonii exterioare, fiind în schimb foarte 
interiorizată şi profund spirituală. 

2. După cum ştiţi deja, partea ceremonială este legată de templul viu, în care saturnie- 
nii se roagă în semn de recunoştinţă şi invocă graţia Marelui Spirit în toate chestiunile mai 
importante. 

3. Numărul sacru al saturnienilor este 7, la care se adaugă toate numerele divizibile 
prin 7, precum 14, 21, şi aşa mai departe. De aceea, fiecare perioadă de şapte zile este cele- 
brată ca o sărbătoare (în cea de-a şaptea zi). 

4. Respectarea acestei sărbători reprezintă cea de-a doua parte ceremonială a religiei 
lor. In această zi se desfăşoară ceremonia religioasă de duminică. 

5. Prima parte a ceremoniei vă este deja cunoscută, înainte de răsăritul soarelui, toţi 
membrii familiei se strâng la templu. Bărbaţii merg în faţă, iar femeile în spate. în templu, 
bărbaţii stau în partea dreaptă, iar femeile în partea stângă. După ce s-au strâns cu toţii, patri- 
arhul începe să se roage, însoţit de toţi cei de faţă, până când răsare soarele, oferindu-i şi ast- 
fel recunoştinţa Marelui Spirit şi mulţumindu-i pentru toate binecuvântările primite. Saturni- 
enii se roagă întotdeauna cu o emoţie vie în inimile lor. 

6. Când soarele răsare, cei prezenţi părăsesc templul şi se bucură de noua zi care înce- 
pe şi de splendida panoramă a planetei pe care trăiesc. Când soarele se află deja sus pe cer, ei 
se întorc în templu şi îi mulţumesc Marelui Spirit pentru noua zi de care au parte. 

7. Dacă o femeie naşte un copil, acesta din urmă este dus la marginea sanctuarului in- 
terior. Aici, patriarhul îşi plasează mâinile pe el şi spune: 

8. „Ai venit în această lume ca un oaspete slab, cu puterile legate, conform voinţei 
Marelui Spirit, care este sfânt mai presus de toate şi care controlează prin puterea Lui toate 
celelalte puteri, ale cărui cuvinte sunt ferme şi ale cărui promisiuni sunt respectate întotdeau- 
na: El este singura fiinţă perfectă şi Domnul suprem al acestui pământ şi al creaţiei infinite. 
El este una cu voinţa lui, care este sfântă mai presus de orice sfinţenie. Aşa va trebui să tră- 
ieşti pe acest pământ până la sfârşitul zilelor, într-un acord perfect cu voinţa Celui prin care ai 
intrat în această lume, pentru a părăsi atunci ca un bărbat (sau, în cazul unei fete, ca o soţie 
credincioasă) această lume, cu toată demnitatea şi măreţia unei virtuţi perfecte! 

9. De aceea, te binecuvântez aici, în acest sanctuar interior, în numele Marelui Spirit, 
care te-a creat şi te-a binecuvântat pe tine, pe părinţii tăi şi pe mine. Fie ca această binecuvân- 
tare să te ajute să creşti şi să o multiplici prin respectarea strictă a voinţei supreme, acum şi în 
vecii vecilor! 

10. Rămâi întotdeauna la fel de mic cum eşti acum în faţa Marelui Spirit, în faţa noas- 
tră, a părinţilor şi fraţilor tăi, şi chiar în faţa propriului tău sine, acum şi în vecii vecilor! 
Amin!" 

11. După aceste cuvinte, el suflă asupra copilului, după care îi lasă pe părinţi să îşi bi- 
necuvânteze la rândul lor pruncul şi să îl ia acasă. într-o asemenea zi de sărbătoare, părinţii 
nu sunt obligaţi să se întoarcă la templu, putând sta acasă pentru a se ocupa de pruncul proas- 
păt botezat. Dacă preferă, ei pot rămâne însă la templu. 

12. Dacă nu există nici un nou născut, credincioşii îşi încep masa de dimineaţă, chiar 
în interiorul templului. Ei mănâncă acum pentru întreaga zi, aducând mulţumiri Marelui Spi- 
rit înainte şi după masă. 

13. După masă, patriarhul urcă la amvon şi se adresează comunităţii familiale, care în 
munţi nu depăşeşte de regulă o sută de persoane. La şes, asemenea comunităţi depăşesc câte- 
va mii de membri. 

14. Despre ce vorbeşte patriarhul în predica sa? Lui nu îi lipsesc niciodată subiectele 
importante, căci alături de el stă un spirit care îi transmite ce trebuie să spună. 

15. De regulă, aceste predici prezintă graţia divină a Marelui Spirit, felul în care a pla- 
sat el rasa umană pe acest corp ceresc la începuturile istoriei, conducându-i pe oameni până în 
momentul prezent prin voinţa Lui preasfântă şi plină de înţelepciune. Din când în când, patri- 
arhul povesteşte o istorie din timpurile de demult. Alteori, el explică structura lumii în care 
trăiesc saturnienii, inclusiv structura lunilor şi a inelelor. In anumite ocazii, el explică structu- 
ra diferitelor constelaţii, vorbindu-le ascultătorilor despre felul în care conduce Marele Spirit 
aceste corpuri cereşti. Uneori, el spune câteva cuvinte şi despre Pământ. 

16. De câte ori patriarhul pomeneşte despre Pământ, ascultătorii cad imediat cu faţa la 
sol, nu pentru că ar avea un respect deosebit pentru această planetă, ci pentru că au posibilita- 
tea să asculte despre iubirea infinită a Marelui Spirit, despre felul în care locuitorii acestei 
planete îl numesc Tată, lucru care saturnienilor li se pare incredibil de sacru. De aceea, ei se 
simt cutremuraţi de smerenie, mai ales când patriarhul le reaminteşte de nerecunoştinţa locui- 
torilor acestei planete. 

17. Cu alte ocazii, el le oferă informaţii referitoare la lumea spirituală şi la viaţa din 
ceruri. 

18. După aceste predici, în special atunci când subiectul s-a referit la structura plane- 
tei lor, a lunilor şi inelelor acesteia, sau a altor constelaţii, patriarhul le permite ascultătorilor 

săi (nu neapărat tuturor acestora) să vizualizeze într-o stare de transă respectivele corpuri 
cereşti, ca şi cum s-ar afla la faţa locului. 

19. Aşa se explică de ce saturnienii, în special cei care trăiesc în munţi, sunt extrem de 
înţelepţi, beneficiind de o cunoaştere deosebită. Dacă ar putea intra într-o discuţie ştiinţifică 
cu aceşti munteni, savanţii de pe Pământ şi-ar realiza curând ignoranţa. 

20. Saturnienii îşi cunosc nu numai propria planetă până la ultimele detalii, dar cunosc 
şi celelalte corpuri cereşti mai bine decât cunoaşteţi voi insulele din oceanele voastre. Ei îşi 
cunosc perfect istoria planetei, şi în plus, cunosc foarte multe lucruri despre istoria altor cor- 
puri cereşti. 

21. Nici o limbă nu le este străină saturnienilor. De aceea, ei pot vorbi cu spiritele, in- 
diferent de corpul ceresc de pe care provin (căci fiecare spirit duce cu sine în lumea de dinco- 
lo, într-o măsură mai mică sau mai mare, caracteristicile limbii pe care a vorbit-o pe vremea 
când a fost întrupat). Spiritele de pe planeta voastră nu dispun de această cunoaştere a limbi- 
lor şi nu vor dispune de ea decât atunci când vor renaşte pentru a doua oară, întru spirit. 

22. Se întâmplă uneori ca spiritele de pe Pământ să se întâlnească după moarte cu cele 
de pe Saturn, mai ales dacă au avut dintotdeauna această aspiraţie. In asemenea cazuri, spiri- 
tele de pe Saturn le înţeleg imediat pe cele terestre, în timp ce acestea din urmă nu au posibi- 
litatea de a comunica cu ele, mai ales dacă este vorba de spirite imature. Mai mult, spiritele 
terestre nici măcar nu le pot vedea pe cele de pe Saturn, dacă acestea din urmă nu doresc 
acest lucru. 

23. Toate acestea sunt rezultatele învăţăturilor primite în templu, după masa de dimi- 
neaţă. 

Capitolul 43 

Observaţiile spirituale profunde asupra naturii. Comunicarea cu îngerii şi cu 
Domnul însuşi. 

1. Ce se întâmplă după o asemenea predică? 

2. Saturnienii îi mulţumesc Marelui Spirit pentru cunoaşterea pe care le-a oferit-o prin 
intermediul patriarhului lor. Acesta îi mulţumeşte şi el Marelui Spirit, după care îi binecuvân- 
tează pe credincioşi, după ce aceştia şi-au oferit rugăciunea de recunoştinţă. Apoi părăsesc cu 
toţii templul şi pleacă la plimbare prin frumoasele lor împrejurimi. Discută între ei despre 
predica pe care tocmai au ascultat-o, dar fac şi observaţii asupra naturii înconjurătoare. Cu 
toţii se simt inspiraţi de o stare de prietenie şi de comuniune reciprocă, în care ascultă cu inte- 
res observaţiile fiecăruia referitoare la natură şi la marea înţelepciune cu care Marele Spirit a 
aranjat lucrurile. 

3. Spre exemplu, să spunem că o persoană îi atrage atenţia alteia în legătură cu struc- 
tura unei flori. Altcineva vorbeşte despre mişcarea norilor, o a treia persoană despre un ani- 
mal sau o pasăre. Un membru al grupului le atrage atenţia celorlalţi membri despre cântecul 
unei păsări, în timp ce altcineva remarcă strălucirea unui lac îndepărtat. Există nenumărate 
subiecte care le atrag atenţia saturnienilor în asemenea ocazii, iar ei privesc frumuseţile natu- 
rii la fel cum făcea cândva omul primordial cu lucrările creaţiei Mele. 

4. De altfel, doresc să vă atrag atenţia că cel care priveşte lucrările creaţiei Mele cu 
ochi smeriţi şi plini de respect, va găsi întotdeauna în ele un mare prilej de bucurie. Cine le 
examinează însă cu ochi critici şi erudiţi ar face mai bine să rămână în orbirea sa, decât să îmi 
privească lucrările cu ochii săi profani, neconsacraţi, incapabili să vadă ceva bun şi care nu 

fac altceva decât ceea ce face gândacul care străpunge boaba plantei pentru a-şi depune în ea 
ouăle murdare. Atunci când un asemenea fruct ajunge la maturitate, el nu poate fi folosit la 
altceva decât la extragerea unui suc negru, care poate fi cel mult folosit pentru vopsirea în 
negru a unei suprafeţe albe, dar în nici un caz la curăţarea unei suprafeţe înnegrite sau murda- 
re. 

5. Să revenim însă la plimbăreţii noştri. Cât durează promenada lor? Până la amiază, 
când se strâng din nou în curtea exterioară a templului, unde îi mulţumesc iarăşi Marelui Spi- 
rit, după care servesc prânzul. 

6. După masă, ei îi mulţumesc din nou Marelui Spirit, după care unii preferă să rămâ- 
nă acolo, în timp ce alţii se plimbă în jurul templului, admirând splendoarea diferitelor flori 
plantate de-a lungul cărărilor templului. Femeile îşi mângâie bărbaţii şi copiii, spunându-le cu 
vocile lor fermecătoare ce au înţeles din predica de dimineaţă, precum şi din meditaţia lor 
asupra binelui şi frumuseţii, a nobleţei şi adevărului. 

7. In asemenea ocazii fericite, se întâmplă uneori ca îngerii să li se alăture şi să discute 
cu ei despre diferite aspecte referitoare la Domnul. 

8. Uneori, Domnul însuşi le apare, sub forma unui înger. Atâta vreme cât Domnul se 
află printre ei, discutând cu unul sau cu altul, nici măcar patriarhul nu ştie cine este. El îşi 
dezvăluie identitatea abia la plecare, cu puţin înainte de a deveni invizibil. Face acest lucru 
deoarece saturnienii nu ar putea suporta - dintr-o prea mare devoţiune - ideea că Domnul se 
află printre ei, căci respectul lor pentru El este atât de mare încât nici unul dintre ei nu ar în- 
drăzni să-i rostească măcar numele stând în picioare. De aceea, porunca biblică (ce nu le-a 
fost dată explicit saturnienilor): „Să nu iei numele Domnului în deşert" este respectată de ei 
în maniera cea mai strictă cu putinţă. 

9. Cât durează aceste discuţii din curtea exterioară a templului? Până la apusul soare- 
lui, când cei de faţă intră din nou în templu şi celebrează numele Domnului, cântând imnuri 
de slavă. 

10. Patriarhul trece din nou la amvon şi scoate în evidenţă marile binecuvântări ale zi- 
lei, după care îi binecuvântează pe toţi şi închide ceremonia duminicală sau ziua de sărbătoa- 
re. Saturnienii pleacă acasă, într-o stare de spirit cât se poate de armonioasă şi plină de recu- 
noştinţă. 

11. Dacă a mai rămas ceva de la prânz, ei împart bucatele şi le mănâncă cu recunoş- 
tinţă. Dacă nu a mai rămas nimic, ei iau masa de seară acasă, îşi sfârşesc ziua mulţumindu-i 
Domnului, şi astfel se încheie sărbătoarea de duminică, cu toate ceremoniile ei. 

12. Aici se încheie şi capitolul nostru, în următorul capitol ne vom ocupa de aspectele 
spirituale ale religiei lor. 

Capitolul 44 

Aspectul spiritual al religiei saturnienilor. Renaşterea spirituală prin învăţături 
şi practică. 

1. După ce ne-am ocupat de partea ceremonială a religiei saturnienilor, ne propunem 
în continuare să ne ocupăm de partea spirituală a acesteia. 

2. Probabil că citind capitolul anterior, v-a trecut prin minte faptul că apariţia îngerilor 
şi a Domnului însuşi, care discută direct cu saturnienii, reprezintă maximum de spiritualitate, 
căci ce ar putea fi mai spiritual decât aceste lucruri? 

3. Dar Eu vă spun: se poate şi mai mult, căci orice aspect spiritual conţine în sine un 
nucleu încă şi mai spiritual. 

4. Pentru a înţelege mai bine acest lucru, vă voi oferi un exemplu din natură. 

5. Să luăm, spre exemplu, un vin foarte bun! Cine nu îşi dă seama şi nu simte după 
efectele acestui vin că el conţine în sine o substanţă spirituală care produce aceste efecte, dar 
care este mai presus decât vinul însuşi? Orice chimist bun vă va spune că din acest vin poate 
fi distilat un spirit (eter) subtil al vinului, care poate fi rafinat de mai multe ori, obţinându-se 
în final un spirit atât de volatil încât o singură picătură vărsată se va evapora înainte de a 
ajunge la sol. înţelegeţi acum câtă spiritualitate este conţinută în vin, deşi acesta este el însuşi 
o substanţă foarte spirituală? 

6. Dacă această spiritualitate se manifestă inclusiv în natura vizibilă a vinului, vă pu- 
teţi imagina cât de plenară devine ea atunci când se manifestă prin caracteristici pur spiritua- 
le! 

7. Acelaşi principiu se aplică şi luminii. Aşa cum ştiţi, Pământul este iluminat de raze- 
le soarelui. Puteţi vedea voi însă în aceste raze energia care dă viaţă şi nenumăratele forme? 
Nu, nu puteţi. Nu puteţi simţi nici măcar energia simplă sau puterea propriu-zisă a razei. Deşi 
experimentează zilnic căldura acestor raze, mulţi oameni nu-şi dau seama că ele nu sunt ca- 
pabile să genereze o căldură mai mare decât cea pe care o manifestă în fiecare zi. 

8. Ce ar spune însă observatorul dacă aceste raze ar fi condensate sau concentrate într- 
un punct focal, cu ajutorul unei lupe, generând astfel o energie capabilă să dizolve chiar şi un 
diamant? Un nespecialist va fi uimit să constate cât de puternice devin atunci efectele razei, şi 
probabil îşi va spune: „Cine ar fi crezut că în aceste raze blânde de soare, care ne încălzesc în 
fiecare zi, zace o forţă ascunsă atât de mare?" 

9. Acelaşi principiu se aplică şi ceremoniilor religioase ale saturnienilor! Deşi aspec- 
tele ceremoniale par să fie complet spirituale, în interiorul lor există un „eter" extraordinar de 
puternic care poate avea - prin concentrarea razelor sale - un efect uluitor de puternic asupra 
stării de spirit a saturnienilor, pe care voi, cei de pe Pământ, nu l-aţi putea înţelege cu uşurin- 
ţă. De aceea, este legitim să ne punem întrebarea: în ce constă acest miez spiritual ascuns 
înlăuntrul ceremoniilor spirituale? 

10. Acest miez spiritual constă în cunoaşterea interioară vie a Marelui Spirit, precum 
şi a tuturor nivelelor şi relaţiilor care există între fiinţa umană liberă şi ceruri, mergând până 
la Marele Spirit şi înapoi. 

1 1 . Cum îl recunosc aceste fiinţe umane pe Marele Spirit? Mai întâi, ele primesc o se- 
rie de instrucţiuni exterioare, exprimate în cuvintele patriarhului lor referitoare la natura lui 
Dumnezeu. Ele sunt ghidate apoi către cunoaşterea voinţei Marelui Spirit, urmată de aplica- 
rea practică a acestei voinţe. 

12. Aceste instrucţiuni ţin încă de aspectul exterior al religiei, care reprezintă calea că- 
tre adevărata viaţă spirituală interioară. Ele simbolizează „vinul spiritual" şi „razele necon- 
centrate ale soarelui". 

13. Practica activă a voinţei recunoscute a lui Dumnezeu poate fi comparată cu „disti- 
larea" vinului, respectiv cu „concentrarea" razelor cu ajutorul lupei; altfel spus, ea reprezintă 
eliberarea propriu-zisă a fiinţei spirituale de materia care o înconjoară. 

14. începeţi acum să înţelegeţi în ce constă adevărata adoraţie religioasă a saturnieni- 
lor? Dacă nu aţi început să intuiţi despre ce este vorba, vă voi da un răspuns în numai două 
cuvinte care va deschide porţile înţelegerii. Aceste cuvinte sunt: renaşterea spiritului! 

15. La fel ca voi, saturnienii trebuie să treacă şi ei prin această renaştere. Fără ea, nici 
un locuitor de pe Saturn (sau de pe orice altă planetă, inclusiv a voastră) nu va înţelege mare 
lucru din chestiunile spirituale, adică din relaţiile care există între fiinţă, diferitele nivele ale 
existenţei şi Marele Spirit. 

16. Pentru ca cineva să renască întru spirit nu este de ajuns ca el să poată vedea spiri- 
tele. De pildă, pe Pământ există frecvent oameni care văd tot felul de apariţii teribile şi în- 
spăimântătoare, pe care nu le înţeleg, aşa cum un orb nu poate înţelege culorile curcubeului. 

Clarviziunea nu reprezintă o dovadă esenţială a renaşterii spirituale, spre deosebire de voinţa 
manifestată în acţiune. Această voinţă trebuie restructurată astfel încât să redevină ceea ce a 
fost ea la începuturi, într-un deplin acord cu ordinea şi înţelepciunea divină. 

17. Cum şi când se petrece însă acest lucru? El nu se poate petrece decât atunci când 
spiritul se eliberează din închisoarea materiei - prin respectarea strictă a căii indicate de 
Dumnezeu - devenind perfect focalizat, ca o fiinţă perfectă în sine, complet în afara oricărei 
sensibilităţi a materiei, ca o unitate desăvârşită, capabilă să îşi trezească noi simţuri spirituale 
prin care să perceapă lumea al cărei locuitor primordial este. 

18. După ce omul a atins acest nivel, în fiinţa lui desăvârşită începe să se manifeste o 
activitate nouă. El începe să perceapă altfel natura. Gândurile lui devin forme pe care el le 
poate vedea. Voinţa lui devine instantaneu realitate. Cuvintele lui devin ferme şi perfect inte- 
grate cu gândirea şi voinţa sa. El iese practic în afara timpului şi a spaţiului, căci într-o exis- 
tenţă spirituală liberă poţi auzi, vedea, percepe, simţi, gândi, voi, acţiona şi vorbi dincolo de 
timp şi de spaţiu. Pentru un asemenea om nu mai există decât prezentul continuu, în care tre- 
cutul etern şi viitorul infinit se întâlnesc şi se salută cu prietenie. El poate vedea orice, la orice 
distantă, la fel de clar cum îşi poate vedea gândurile. 

19. Toţi saturnienii aspiră din toată inima să atingă această stare desăvârşită de dez- 
voltare spirituală, dar ei nu o vor putea atinge decât atunci când vor integra în sine toate con- 
diţiile vieţii. 

20. Simplul control al naturii personale nu este suficient pentru a atinge această împli- 
nire desăvârşită. Toate condiţiile vieţii care îi sunt cunoscute trebuie integrate armonios în 
fiinţa sa. 

21. După ce a ajuns să controleze perfect toate aceste condiţii, omul devine liber în si- 
ne, iar energia sa vitală renaşte într-o stare de unitate, nemaidepinzând de natura sa senzori- 
ală. Aceasta este cea de-a doua naştere, cunoscută şi sub denumirea de „renaştere întru spi- 
rit". 

22. De aceea, practica permanentă a tuturor condiţiilor vieţii reprezintă aspectul spiri- 
tual al religiei saturnienilor. 

Capitolul 45 
Mai multe detalii legate de calea renaşterii şi de fuziunea cu Dumnezeu. 

1. Cred că v-aţi făcut o idee despre esenţa spirituală a religiei saturnienilor, care se 
deosebeşte de aspectele ei ceremoniale. 

2. Dincolo de aspectele ceremoniale se ascunde adevăratul serviciu religios, cel al spi- 
ritului, care este permanent, spre deosebire de ceremoniile propriu-zise, care se desfăşoară 
succesiv, la anumite intervale de timp. 

3. întrucât această esenţă a spiritualităţii saturnienilor este extrem de importantă inclu- 
siv pentru oamenii de pe Pământ. Vă voi da un alt exemplu, pentru a înţelege mai bine dife- 
renţa între cele două aspecte ale religiei. 

4. Să luăm, spre exemplu, un student care doreşte să urmeze o carieră artistică! Să zi- 
cem că el doreşte să atingă virtuozitatea în arta muzicală. Dacă ar veni la dumneavoastră, ce 
l-aţi sfătui şi care ar fi primul pas pe care i l-aţi recomanda? Probabil că i-aţi examina posibi- 
lităţile, după care i-aţi recomanda o şcoală reputată, cu profesori buni, care să-1 instruiască în 
domeniul în care doreşte să exceleze. Aceştia îi vor descrie condiţiile pe care trebuie să le 
atingă şi îi vor spune: „Dacă vei îndeplini aceste condiţii, vei ajunge cu siguranţă un virtuoz. 
Dacă nu vei îndeplini toate aceste condiţii, vei fi un instrumentist, dar niciodată un virtuoz", 

5. Ce va face în continuare studentul care aspiră cu sinceritate la virtuozitate? El îşi va 
uni voinţa interioară cu condiţiile exterioare pe care trebuie să le îndeplinească şi va exersa în 
fiecare zi, 5, 6 sau 7 ore, atât cât i se cere. El va urma toate cursurile şcolii şi nu va practica 
decât acele exerciţii care îi sunt necesare pentru atingerea scopului pe care şi 1-a propus. După 
ce a practicat astfel un număr suficient de mare de ani, rafinându-şi arta, profesorii săi îi vor 
da certificatul mult dorit, care atestă faptul că a atins nivelul unui artist realizat, care îşi stă- 
pâneşte perfect instrumentul, deopotrivă mecanic şi spiritual, pe toate nivelele. 

6. Ce a făcut studentul ca să atingă acest nivel al desăvârşirii? Nimic altceva decât să 
practice aspectele ceremoniale precis ordonate ale cultului său (în cazul acesta, este vorba de 
un cult artistic). A practicat el zi şi noapte, fără întrerupere? Nici vorbă! A practicat numai 
atât timp cât i-a fost recomandat pentru exerciţiile respective. 

7. A avut el nevoie să-şi întărească din când în când voinţa şi aspiraţia? Deloc! Voinţa 
lui s-a derulat continuu, la fel ca un arc bun al unui ceas, care nu trebuie întors decât o singu- 
ră dată. Această voinţă interioară 1-a ajutat pe studentul nostru să parcurgă toate etapele nece- 
sare pentru a deveni ceea ce şi-a propus, adică un maestru perfect al domeniului pe care şi 1-a 
ales. 

8. Ce fel de viaţă urmează să aibă el în continuare, acum, că a atins nivelul de desă- 
vârşire ca artist? In mod evident, el nu va mai avea viaţa unui student care trebuie să facă 
eforturi, ci pe aceea a unui maestru liber şi independent. Va deveni el din acest motiv un 
duşman al fostei sale vieţi de student? Desigur că nu! Deşi acum este un mare maestru, el va 
continua să facă tot ceea ce făcea pe vremea când era student, cu diferenţa că acum aceste 
exerciţii îi vor face o mare plăcere. El va continua să practice gamele şi cheile muzicale, la fel 
ca pe vremea când era student, dar ce diferenţă există acum... Ceea ce înainte făcea cu mari 
eforturi, cheltuind o mare cantitate de energie, poate practica acum cu cea mai mare uşurinţă, 
fără constrângeri, plin de încredere şi înţelegând perfect semnificaţia spirituală profundă a 
artei sale. 

9. Pe vremea când era student cânta gamele, dar nu înţelegea semnificaţia lor. Acum, 
ca maestru, el vede nenumărate forme noi în aceste game, pe care înainte nici nu bănuia că 
există. In acest fel practică ceremonialul cultului artistic un maestru „renăscut". Cultul lui 
constă într-o cu totul altă percepţie; el vede altfel, aude altfel, simte, gândeşte şi îşi manifestă 
voinţa altfel. Acesta este rectificatissimus-ul spiritual, sublimarea aspectelor grosiere materia- 
le în energie pură, adică esenţa cultului spiritual pur. 

10. Acest dublu serviciu divin, care reprezintă deopotrivă calea şi scopul acesteia, este 
valabil pentru toate fiinţele umane, indiferent dacă trăiesc pe Saturn, pe Pământ, pe Jupiter 
sau pe soare. 

11. Oricine continuă să persevereze pe cale va ajunge la destinaţie. Calea nu va dispă- 
rea din amintirea lui nici după ce ajunge la destinaţie, în schimb, până când îşi va atinge sco- 
pul, el nu va putea niciodată cunoaşte pe deplin toate ocolişurile pe care le face calea. 

12. După cum ştiţi, principalul scop al saturnienilor este acela de a ajunge pe cale la 
însuşi Marele Spirit şi de a deveni una cu voinţa Lui. 

13. După ce au atins acest scop, ca urmare a eforturilor continue, se poate spune că ei 
îşi încetează cultul devoţional. începând din acest moment, impulsul interior de a ajunge la 
Dumnezeu dispare, fiind înlocuit de aspiraţia de nezdruncinat de a rămâne de-a pururi una cu 
Acesta. 

14. Această aspiraţie fermă devine serviciul divin interior continuu al saturnianului 
renăscut spiritual. Această stare poate fi atinsă pe Saturn de orice om, indiferent de sex şi de 
vârstă. Aici se încheie capitolul referitor la esenţa spirituală a religiei saturnienilor. 

15. După ce am aflat tot ce era necesar şi interesant în ceea ce îi priveşte pe locuitorii 
de la munte, vă propun să ne ocupăm pe scurt şi de ţinuturile de jos, după care vom face o 

excursie în regiunile polare ale planetei, precum şi pe inel şi pe cele şapte luni. Deocamdată, 
atât pentru astăzi! 

Capitolul 46 

Locuitorii din ţinuturile de jos. Locuinţele lor şi felul lor de a gândi, mai lumesc 
decât cel al muntenilor. 

1. Am vorbit deja de multe ori despre felul în care trăiesc saturnienii de la şes. Mai 
rămân totuşi câteva lucruri de spus. 

2. Nicăieri pe această planetă nu veţi găsi un oraş. Pe malul râurilor şi al lacurilor mai 
mici oamenii trăiesc însă mai apropiaţi decât cei de la munte, îndeosebi în regiunile din sud 
ale unor ţări continentale. Pe de altă parte, în aceste regiuni membrii aceleiaşi familii nu tră- 
iesc la fel de apropiaţi în aceeaşi locuinţă. Aici, o familie este alcătuită de regulă din părinţi şi 
copiii lor. Cât despre bunici şi străbunici, aceştia trăiesc singuri, însoţiţi doar de servitori. 

3. Aceşti oameni nu locuiesc decât rareori în arborele gliuba, preferând nişte structuri 
în formă de corturi construite din copaci plasaţi unul deasupra celuilalt, în formă de piramidă 
circulară. Aceste structuri sunt înconjurate din garduri confecţionate din lemne prinse în cuie 
şi acoperite cu folii. Intrarea este situată în partea dinspre răsărit. 

4. Evident, aceste structuri nu permit instalarea unui număr la fel de mare de oameni 
ca şi arborii gliuba din munţi, dar sunt suficient de spaţioase pentru a putea primi zece regi- 
mente de soldaţi de pe Pământ. 

5. Piesele de mobilier sunt similare cu cele care pot fi întâlnite în casele muntenilor. 
Pentru dormit, ei au o piesă de mobilier în formă de piramidă, de care se sprijină atunci când 
se odihnesc. în faţa acesteia se află o altă piesă, care le serveşte drept masă. La atât se rezumă 
întregul mobilier. 

6. Unde îşi păstrează însă aceşti oameni uneltele, containerele pentru mâncare, hainele 
şi proviziile alimentare? Toate acestea sunt păstrate în depozite, construite în acelaşi fel ca şi 
cele ale muntenilor. 

7. De asemenea, templele lor sunt identice cu cele ale locuitorilor de la munte, dar 
sunt considerabil mai mici şi mai puţin magnifice. In ţinuturile de jos nici o reşedinţă nu îşi 
are propriul său templu. Există câte un templu pentru mai multe familii. 

8. Cam asta este tot ce se poate spune în legătură cu locuinţele şi cu construcţiile celor 
de la şes, cu excepţia anumitor grădini luxoase care le aparţin de regulă patriarhilor privilegi- 
aţi. Felul în care sunt aranjate şi împodobite acestea a fost deja menţionat atunci când am 
vorbit despre crustacee, mai exact despre melci. De pildă, există în aceste grădini cochilii de 
melci, pregătite pentru distracţia copiilor, dar despre ele am mai discutat. 

9. Am vorbit de asemenea şi despre atributele patriarhilor din aceste regiuni. Amintiţi- 
vă de acel animal cu coadă de şarpe şi cu ochiul luminos (bauorul), şi vă veţi aduce aminte de 
faptul că oricine dispune de pielea acestui animal îşi poate asuma poziţia de patriarh. Cred că 
nu vă este greu să vă daţi seama că Marele Spirit nu va preţui niciodată un asemenea patriarh- 
erou la fel de mult ca un patriarh care trăieşte pe munte. La fel de limpede este şi faptul că 
spiritele angelice nu îşi pierd prea mult timpul cu patriarhi care poartă asemenea haine. Ex- 
plicaţia este simplă: oamenii de la şes sunt mult mai preocupaţi de aspectele lumeşti decât cei 
de la munte. Deşi sunt cinstiţi şi cumsecade cu fraţii şi cu surorile lor, lor le place să vorbeas- 
că erudit, motiv pentru care se consideră mult mai inteligenţi şi mai iluminaţi decât locuitorii 
de la munte, în schimb, când încep să-şi piardă starea de sănătate, ei renunţă la aroganţa lor 
intelectuală şi se grăbesc să plece pe munte, în căutarea leacurilor. Despre felul în care sunt 
trataţi ei de munteni am mai discutat. 

10. De aceea, veţi găsi foarte puţine revelaţii printre oamenii de la şes, cu excepţia ce- 
lor care au crescut şi au fost educaţi la scoală celor de la munte. 

Capitolul 47 

Mai multe despre locuitorii de la şes. Comerţul şi schimburile. Alungarea oame- 
nilor necinstiţi. Felul de viaţă, căsătoriile, procreaţia şi înmormântările. 

1. In ţinuturile de jos, în special pe malul lacurilor şi râurilor, se desfăşoară un anumit 
tip de barter. Este vorba îndeosebi de produse cu care se împodobesc femeile, pe care le-am 
mai amintit anterior. 

2. Se întâmplă uneori ca un negustor să urmărească un câştig personal, în detrimentul 
clienţilor săi. Dacă frauda este descoperită, el poate avea mari probleme. îndeosebi femeile se 
răzbună, zgâriindu-1 cu tot felul de obiecte ascuţite. Dacă în pofida acestui tratament, omul 
recidivează, comunitatea îl izgoneşte, îmbarcându-1 pe o navă cu toată familia lui şi trimi- 
ţându-1 într-un loc îndepărtat. El trebuie să rămână acolo o perioadă delimitată, dar suficient 
de lungă, iar uneori pentru tot restul vieţii, în funcţie de gravitatea faptei sale. Pe Saturn, 
această pedeapsă este cunoscută sub numele de purak, sau „izgonirea eternă". Celor care sunt 
exilaţi doar pe o perioadă limitată li se permite să ia cu ei seminţe ale acelor arbori (chaiaba) 
din care sunt confecţionate ambarcaţiunile. In acest fel, ei le pot cultiva, iar mai devreme sau 
mai târziu, după ce copacii vor creste, îşi vor putea confecţiona navele cu care să se întoarcă 
acasă. 

3. Celor izgoniţi pe viaţă nu li se permite să ia cu ei seminţele acestor arbori. De multe 
ori, spiritele îi informează pe locuitorii de la munte de starea jalnică în care au ajuns aceşti 
exilaţi. Fără să stea prea mult pe gânduri, muntenii organizează expediţii în locul respectiv şi 
îi iau cu ei pe exilaţi, sfârşind de regulă prin a face din ei fiinţe umane mai bune. 

4. De multe ori, ei le oferă locuinţe şi terenuri la munte, pentru a deveni proprietari. 
Nu de puţine ori, se întâmplă ca cei care i-au exilat să ajungă în excursie pe munte şi să fie 
primiţi şi găzduiţi chiar de cei pe care i-au alungat cândva. Aceştia le oferă hrană şi chiar în- 
văţături spirituale. Când îşi recunosc fostele victime, cei de la şes nu îşi pot stăpâni surpriza, 
întrebându-se cum au scăpat aceştia şi cum au ajuns în acest loc din munţi. 

5. Foştii exilaţi le dovedesc astfel oaspeţilor lor uluiţi că Marele Spirit este capabil de 
multe lucruri, despre care înţelepciunea celor de la şes nu cunoaşte aproape nimic. Când pri- 
mesc acest răspuns, călătorii consternaţi îşi frâng mâinile şi încep să se lamenteze, dar gazda 
lor le atrage atenţia cu seriozitate ca atunci când vor ajunge acasă, să contribuie pe măsura 
puterilor lor la eliminarea acestor concepţii greşite din rândul semenilor lor. 

6. Ca urmare a unor asemenea întâmplări, mulţi dintre locuitorii de la şes au ajuns as- 
tăzi la un nivel spiritual comparabil cu cel al muntenilor. Există însă ţări în care continuă să 
existe o diferenţă ca de la cer la pământ între băştinaşi şi locuitorii din munţi. 

7. In ceea ce priveşte activităţile lucrative şi comerciale, acestea nu se deosebesc de- 
loc la şes faţă de regiunile înalte. Singura excepţie o constituie produsele de lux, care nu pot 
fi găsite la munte, unde până şi vopsitul textilelor este considerat a fi un păcat. 

8. Alimentaţia este de asemenea comparabilă între cele două regiuni, cu excepţia lap- 
telui (cei de la şes beau laptele vacilor uriaşe, în timp ce cei de la munte beau lapte de capră). 
Familiile patriarhilor folosesc în plus pietrele albe din mijlocul lacurilor drept castele perso- 
nale, lucru pe care l-am descris într-unui din capitolele anterioare. Atunci când locuiesc în 
aceste castele, ei îşi desfată simţurile cu nişte bucate mai speciale, considerate delicatese, dar 
cam artificial preparate. De altfel, la momentul potrivit, aceste festinuri îşi produc efectele 
negative. De aceea, medicii din regiunile de şes nu duc niciodată lipsă de lucru. 

9. Acest lucru este foarte important pentru voi, pământenii, căci suferiţi de aceeaşi 
boală! Dacă aţi duce o viaţă simplă, la unison cu natura, şi dacă aţi mânca fructele pământului 
aşa cum vi le pregătesc Eu (cu puţine excepţii, în care nu aveţi altceva de făcut decât să le 
înmuiaţi puţin, lăsându-le să fiarbă), atunci din vocabularul vostru ar dispărea complet patru 
cuvinte: „boală", „doctor", „medicament" şi „farmacie". Voi aţi inventat bucătarii sofisticaţi, 
apoi medicii pricepuţi, farmaciştii şi chimiştii, cu cunoaşterea lor din ce în ce mai elaborată. 
Aceştia vă oferă remediile lor chimice, care nu fac altceva decât să permanentizeze boala în 
trupurile voastre. 

10. Cam la fel se petrec lucrurile şi în ţinuturile de jos de pe Saturn, deşi nu în aceeaşi 
măsură ca şi pe Pământ. Din acest motiv, locuitorii de jos nu trăiesc niciodată la fel de mult 
ca cei de la munte. 

1 1. In ceea ce priveşte căsătoriile, patriarhul este cel care îi uneşte pe miri, la fel ca pe 
munte, cu diferenţa că ceremonialul este mult mai pompos. 

12. Procreaţia se realizează la fel ca în cazul muntenilor, deşi există cazuri în care 
atunci când bărbatul nu dispune de o voinţă şi o credinţă suficient de puternice, el îşi ia soţia 
şi face o călătorie în munţi, cu scopul de a-şi amplifica voinţa şi credinţa. 

13. înmormântarea fiinţelor umane în regiunile de şes se realizează în două maniere 
diferite. In cazul celor care se află pe un nivel spiritual mai înalt, înmormântarea este similară 
cu cea pe care v-am descris-o mai devreme, când am vorbit de munteni, în ţările cu populaţii 
semi-păgâne, care consideră inelul lui Saturn ca pe un fel de divinitate, funeraliile diferă con- 
siderabil. Oamenii îşi iau morţii pe vasele lor şi călătoresc în largul oceanului, după care îi 
aruncă în apă fără nici un fel de ceremonie. Cadavrele îşi găsesc imediat un mormânt viu, 
care se grăbeşte să le devoreze cu lăcomie. După această „Ceremonie funerară", rudele se 
întorc acasă, punând astfel punct ceremoniei. 

14. Cam acestea au fost informaţiile în plus faţă de cele deja aflate de voi în ceea ce 
priveşte obiceiurile şi tradiţiile saturnienilor care trăiesc la şes. Vom părăsi acum regiunile 
locuite de pe Saturn şi ne vom îndrepta pe calea cea mai scurtă către zonele acoperite cu ză- 
pezi veşnice, iar apoi către inelul planetei. Aici se încheie acest capitol. 

Capitolul 48 

Imensele regiuni polare din nordul şi sudul planetei Saturn. Frigul extrem din 
aceste regiuni contribuie la temperarea impulsului distructiv al spiritelor primare de pe 
această planetă. Felul în care este influenţat Pământul de planeta Saturn. 

1 . Am afirmat la începutul acestei lucrări că planeta Saturn poate fi împărţită în două 
din punct de vedere climateric. Există pe de o parte o zonă cu climă moderată, locuită de oa- 
meni, care ocupă o treime din regiunea polară. 

2. Aceste zone cu climă moderată sunt înconjurate de ocean, la nord şi la sud, unde nu 
pot fi întâlnite decât câteva insule locuite de muzi. Departe de principalele continente, în nor- 
dul şi sudul extrem, există două calote polare, cu gheţuri permanente. 

3. Cum arată aceste regiuni polare de pe Saturn? Chiar dacă aveţi o înclinaţie către na- 
tură, imaginaţia umană nu-şi poate face nici cea mai mică idee în legătură cu aceste regiuni. 

4. Frigul din aceste zone polare este atât de puternic încât regiunile voastre polare par 
de-a dreptul tropicale prin comparaţie. Frigul nu numai că îngheaţă apa, care devine la fel de 
dură ca un diamant, dar îngheaţă până şi aerul, care formează un fel de stalagmite care se 
înalţă până departe, în eterul cosmic. Din cauza acestei presiuni imense, aerul atmosferic se 
auto-aprinde, ceea ce explică de ce aceste regiuni par luminoase până departe. Din când în 
când, această luminozitate conduce la explozii puternice. 

5. Din cauza frigului intens, aceste auto aprinderi ale aerului reduc electricitatea, iar 
frigul devine şi mai intens, proces care se repetă timp de 15 ani pământeşti, în perioada cea 
mai friguroasă, care durează 8 ani pământeşti, nu mai există autoaprinderi ale aerului, căci 
acesta devine complet solid. După această perioadă, lumina soarelui începe să topească trep- 
tat această masă de aer, care începe din nou să se auto-aprindă, lucru care generează noi ex- 
plozii, în urma cărora disoluţia aerului îngheţat se apropie din ce în ce mai mult de pol. 

6. Sunt aceste regiuni teribile locuite? Dintr-o perspectivă naturală, ele nu pot fi locui- 
te de fiinţe vii. In schimb, sunt intens locuite din punct de vedere spiritual, căci zăpada şi 
gheaţa reprezintă o închisoare ideală pentru spiritele agitate. Când frigul atinge cote maxime, 
spiritele păcii din aceste regiuni devin foarte ocupate, căci pot în sfârşit să liniştească spiritele 
focului, temperându-le astfel imensa forţă distructivă. In mod similar, atunci când pe Pământ 
devine foarte frig, puteţi fi siguri că spiritele distructive din regiunea voastră sunt calmate şi 
temperate de spiritele păcii. 

7. Faptul că aceste spirite stau la originea focului şi a distrugerilor este dovedit de 
frecventele autoaprinderi ale aerului din regiunile polare. Cu cât mai agitate devin aceste spi- 
rite, care vor să se distreze în această manieră teribilă, cu atât mai adânc sunt întemniţate ele 
de spiritele păcii. Cu cât temperaturile scad mai mult, cu atât mai liniştiţi devin aceşti prieteni 
ai focului, care, după câteva mii de ani de temniţă grea, sfârşesc prin a renunţa la pasiunea lor 
explozivă pentru foc. Ei se manifestă sub forma unor nori încărcaţi cu electricitate, dar vântul 
foarte rece condensează focul lor electric, transformându-1 în grindină, care poate provoca la 
rândul ei anumite pagube. 

8. Cine sunt aceste spirite ale focului din regiunile polare de pe Saturn? Nu este vorba 
de spirite ale unor oameni decedaţi, ci de spirite primare, din care este alcătuit practic întregul 
corp ceresc, care urmează să evolueze până la stadiul de om, conform ordinii perfect calculate 
a Marelui Spirit. 

9. Se întâmplă uneori ca spiritul unei fiinţe umane decedate să fie redus la acest sta- 
diu, din cauza naturii sale excesiv de răzbunătoare pe care a manifestat-o în timpul vieţii. Pe 
Saturn, acest lucru se petrece foarte rar; în schimb, pe Pământ el poate fi întâlnit cât se poate 
de frecvent. 

10. Diferenţa dintre cele două categorii de spirite este următoarea: spiritele fiinţelor 
umane decedate care sunt întemniţate în această manieră nu se vor mai întoarce niciodată la o 
viaţă fizică naturală, în schimb, spiritele primare sunt obligate să se întrupeze, căci sunt nevo- 
ite să îmbrace această haină a naturii pentru a putea evolua către o viaţă liberă şi independen- 
tă. 

11. Spiritele primare de pe Saturn au o natură extrem de distructivă. Aşa se explică de 
ce mulţi profeţi din Antichitate de pe Pământ spuneau că această planetă îşi mănâncă propriii 
copii. Pentru a-şi depăşi statutul primar, aceste spirite trebuie pregătite cu atenţie de către 
spiritele păcii, pentru a putea intra treptat în sfera vieţii libere şi absolute. In caz contrar, nici 
un soare şi nici o planetă din univers nu s-ar afla în siguranţă în faţa imensei lor puteri dis- 
tructive. 

12. Aşa se explică de ce planeta Saturn se află la o distanţă atât de mare de soare, pen- 
tru ca razele acestuia să nu poată avea o putere de încălzire asupra ei comparabilă cu cea de 
pe Jupiter, Pământ, Venus, şi mai ales Mercur, ai cărui locuitori trăiesc numai în regiunile 
polare şi tot sunt nevoiţi să suporte o căldură teribilă. In schimb, pe Saturn clima este modera- 
tă chiar şi în regiunile locuite, iar căldura este redusă inclusiv prin umbra lăsată de inelul 
acestuia. 

13. Deşi locuitorii de pe Saturn nu pătrund niciodată în aceste regiuni îngheţate, căci 
se tem teribil de zăpadă şi de gheaţă (explicaţia este legată de faptul că la origini, ei au fost 
tocmai aceste spirite primare ale focului), ei ştiu exact cum arată aceste regiuni, mai ales 

muntenii iluminaţi. Ei nu sunt însă foarte interesaţi să vizualizeze aceste zone sau să asculte 
vorbindu-se despre ele. în schimb, sunt foarte interesaţi de vizualizarea sau descrierea inelu- 
lui lui Saturn. 

14. Motivul vă va deveni evident atunci când vom descrie acest inel, în capitolul ur- 
mător. In ceea ce priveşte regiunile polare, nu mai există nimic interesant care să merite să fie 
menţionat, cu excepţia faptului că acei ani în care Pământul se apropie foarte mult de Saturn 
sunt de regulă teribili şi catastrofali. Explicaţia este legată de frigul polar excesiv al acestei 
planete, care afectează din punct de vedere metafizic o distanţă de câteva sute de milioane de 
mile, la fel ca şi coada invizibilă a unei comete. 

15. Apropo, în imensitatea sistemului solar există un număr imens de comete negati- 
ve, care consumă în totalitate razele soarelui care cad asupra lor, fără să reflecte nici măcar un 
atom din acestea. Cometele devin vizibile numai atunci când au atins starea de saturaţie şi 
când încep să călătorească pe un traseu ordonat. Ele sunt oaspeţi frecvenţi ai planetelor, unde 
pot fi de multe ori văzute cu cozile lor lungi, timp de multe secunde, sub forma stelelor căză- 
toare. Vom învăţa însă mai multe despre aceste comete negative atunci când vom examina 
soarele . Am menţionat acest subiect numai pentru a putea înţelege mai bine cât de departe 
pot ajunge efectele negative ale frigului polar de pe Saturn în anumite momente. 

16. Aici se încheie informaţiile referitoare la planeta Saturn, în capitolul următor ne 
vom ocupa de inelul acesteia. 

Capitolul 49 
Inelul lui Saturn are un caracter planetar. Rotaţia axelor şi scopul acesteia. 

1. In ceea ce priveşte forma, mărimea şi diviziunea inelului lui Saturn, am vorbit des- 
pre toate aceste lucruri chiar la începutul lucrării. Nu mai rămâne să vorbim decât despre uti- 
litatea şi natura sa. 

2. Inelul reprezintă un corp ceresc complet separat, compact şi solid. Suprafaţa sa de- 
păşeşte de mai multe ori suprafaţa planetei Saturn. La fel, volumul său fizic este mult mai 
mare decât cel al planetei. 

3. Este inelul neted, sau are regiuni muntoase? Există apă pe el, şi este înconjurat ine- 
lul de aer atmosferic? 

4. Inelul are toate componentele unei planete. Mai exact, are munţi de o înălţime ex- 
tremă, lacuri întinse şi fluvii, şi este înconjurat pretutindeni de aer atmosferic. Totuşi, apa şi 
aerul său sunt mult mai uşoare şi mai subtile decât cele de pe planeta propriu-zisă. 

5. Inelul are de asemenea o rotaţie în jurul axei comune (planetare), dar viteza sa de 
rotaţie este diferită de cea a planetei. O rotaţie a inelului (care de fapt este alcătuit din două 
inele conectate prin mai multe sfere eliptice) echivalează cu aproape două rotaţii ale planetei. 
Inelul median are o rotaţie chiar mai lentă. Cât despre inelul exterior, care este cel mai mare, 
acesta are nevoie de aproape şapte zile saturniene pentru o singură rotaţie. 

6. Vă întrebaţi probabil: de ce se rotesc aceste inele cu viteze diferite? De ce nu se ro- 
tesc ele cu aceeaşi viteză, şi de ce nu se rotesc cu viteza planetei? Trebuie să ţinem însă sea- 
ma de diametrul diferit al fiecărui inel, care explică viteza sa diferită de a celorlalte. 

7. Spre exemplu, dacă inelul interior, care are un diametru mult mai mare decât cel al 
planetei, s-ar roti cu aceeaşi viteză ca şi aceasta, forţa centrifugă l-ar putea spulbera. Dacă cel 
de-al doilea inel s-ar roti cu aceeaşi viteză ca şi primul inel, sau chiar cu viteza planetei, el ar 
împărtăşi aceeaşi soartă, forţa fiind mult mai mare de această dată. Mişcarea de rotaţie este 



28 Vezi lucrarea lui Jakob Lorber: „Soarele spiritual". 

calculata exact, astfel încât nici o parte a inelului să nu cadă pe planetă, lucru controlat de 
forţa centrifugă. Altfel spus, mişcarea fiecărui inel este ţinută riguros sub control, pentru ca 
nici o parte a sa să nu fie catapultată în exterior, iar acest lucru se realizează printr-o rotaţie 
controlată, astfel încât forţa centrifugă să rămână într-un raport constant faţă de forţa gravita- 
ţională specifică inelelor. 

8. In acest fel se manifestă controlul naturii asupra inelului. 

9. Ne vom ocupa acum de o altă explicaţie. La ce serveşte inelul în ceea ce priveşte 
planeta? Este el doar un capriciu al Creatorului, aşa cum au afirmat unii oamenii de ştiinţă, 
sau, şi mai rău, doar o idee grandioasă a naturii? Mai există şi afirmaţii ridicole potrivit cărora 
atunci când a creat această planetă, Creatorul era într-o criză de imaginaţie; din acest motiv, 
El a început ceva măreţ, dar 1-a lăsat neterminat, sau a amânat terminarea acestei lucrări pen- 
tru o dată ulterioară. 

10. Vom arăta în continuare cât de valabile sunt aceste explicaţii. In capitolul prece- 
dent aţi aflat despre spiritele primare care locuiesc pe această planetă. Dacă inelul nu ar pro- 
duce o umbră permanentă care să modereze din când în când căldura emisă de soare, uneori 
mai la nord, alteori mai la sud, întregul sistem solar ar fi nevoit să suporte forţa teribilă a spi- 
ritelor primare de pe această planetă. 

1 1 . Inelul permite existenţa unei zone cu climă temperată, în care pot locui fiinţe vii. 
Spiritele primare nu se mai pot auto-aprinde, şi deci nu mai pot devasta astfel corpurile ce- 
reşti din spaţiu. 

12. Un argument în plus îl constituie şi faptul că înşişi locuitorii planetei Saturn trebu- 
ie menţinuţi în permanenţă într-o stare de respect şi obedienţă conştientă faţă de Marele Spi- 
rit. Din acest motiv, lor nu li se vorbeşte prea mult despre iubire, ci doar atât cât să ştie despre 
ce este vorba şi să o respecte la maximum. 

13. Aşa se explică de ce iubirea între soţi şi procreaţia sunt astfel structurate încât să 
nu stârnească prea tare emoţiile oamenilor. întreaga structură a oamenilor a fost astfel aranja- 
tă încât să conducă la o smerenie maximă, aşa cum aţi putut observa atunci când am discutat 
pe larg despre saturnieni. 

Capitolul 50 

Mai multe despre menirea inelului lui Saturn. Un exemplu legat de suflarea sti- 
clei şi de cuptorul pentru răcire. Delicaţii locuitori ai inelului. Modul lor de viaţă şi co- 
municarea lor cu locuitorii planetei Saturn. Absenţa animalelor şi pomii fructiferi fără 
seminţe. 

1. După cum aţi văzut, totul a fost calculat şi aranjat cu cea mai mare atenţie, îndeo- 
sebi în ceea ce priveşte inelul, care este localizat chiar deasupra ecuatorului de pe Saturn! Aţi 
aflat de asemenea că pe Saturn, întreaga creaţie, de la vegetaţie şi până la oameni, se manifes- 
tă în corpuri gigantice. 

2. Se pune întrebarea: sunt toate aceste informaţii adevărate, şi dacă da, de ce au fiin- 
ţele vii de pe această planetă corpuri atât de uriaşe? Dacă cel mai înalt dintre Spirite s-a întru- 
pat în corpul lui Hristos, care i-a fost suficient, în pofida spiritului său infinit, de ce trebuie să 
aibă aceste fiinţe umane corpuri atât de gigantice? 

3. Explicaţia este legată de faptul că saturnienii nu experimentează nici un fel de pre- 
siune interioară materială sau fizică. O asemenea presiune venită din exterior ar putea să-i 
conducă oricând la o explozie interioară, datorită naturii lor (la origine, ei au fost acele spirite 
primare ale focului de care vorbeam în capitolul anterior). Din acelaşi motiv, ei beneficiază 
de nişte corpuri extrem de delicate, astfel încât spiritul lor atât de uşor excitabil să nu fie ne- 

voit să suporte din exterior o presiune mai mare decât poate suporta, lucru care l-ar putea 
conduce la autoaprindere. 

4. Imaginaţi-vă acum aceste corpuri uriaşe, care în mod normal ar trebui să fie mult 
mai grele decât corpurile voastre, direct proporţional cu mărimea şi cu forţa de atracţie a pla- 
netei pe care trăiesc. Cum ar putea fi stăpânite aceste spirite dacă ar fi supuse unei presiuni 
atât de mari? 

5. De aceea, ştiinţa Mea, care este cu mult mai presus decât cea a savanţilor voştri te- 
reştri, a inventat acest inel, care contracarează considerabil forţa de gravitaţie a planetei, ast- 
fel încât aceste corpuri uriaşe sunt de circa o sută de ori mai uşoare decât ale voastre (în ra- 
port cu planeta pe care trăiesc). 

6. Acesta este principalul scop al inelului acestei planete, extrem de important. Deşi 
inelul pare mic dacă este privit printr-un telescop, importanţa lui este majoră, căci el nu re- 
prezintă doar un inel în jurul unei planete, ci un veritabil gard protector al întregului univers. 

7. Se pune atunci întrebarea: este acesta unicul scop al inelului? Nu! Mai există un 
scop, infinit mai important decât cel precedent. înainte de a ne ocupa însă de el, trebuie să ne 
punem o altă întrebare: este inelul locuit? 

8. Iar Eu vă răspund: de vreme ce scopul principal al inelului are legătură cu locuitorii 
săi, atunci el trebuie să fie locuit. De către cine, aceasta este o altă întrebare. 

9. înainte de a răspunde la această întrebare, doresc să vă atrag atenţia asupra uneia 
din activităţile pe care le practicaţi voi pe Pământ, şi anume suflarea sticlei. 

10. După adunarea ingredientelor necesare şi amestecarea lor cu anumite săruri, 
această mixtură este introdusă într-un vas şi topită la foc. Priviţi această substanţă lichidă, 
fierbinte, de un alb strălucitor! Aceasta este exact condiţia unui saturnian întrupat pe această 
planetă. 

11. Ce se întâmplă cu această substanţă când atinge gradul necesar de lichiditate? Din 
ea pot fi confecţionate tot felul de forme de vase, pahare, vaze, etc, prin suflarea aerului 
printr-un tub lung. în aceeaşi condiţie sunt aduşi şi saturnienii noştri; odată atinsă starea spiri- 
tuală de transparenţă, ei pot fi eliberaţi de trupul lor fizic printr-o renaştere spirituală. în acest 
fel, spiritul lor îşi asumă o formă solidă. 

12. După producerea vasului de sticlă, el este desprins de tub şi aşezat într-un cuptor 
de răcire. Am ajuns astfel şi la inelul nostru. Când o fiinţă umană moare pe Saturn, putem 
spune - metaforic vorbind - că ea este desprinsă de tubul Marelui Suflător în Sticlă şi plasată 
într-un cuptor de răcire. Acest cuptor de răcire este inelul! 

13. Primul inel serveşte pentru răcirea elementelor cele mai fierbinţi. Cel de-al doilea 
inel continuă procesul de răcire, iar cel de-al treilea definitivează acest proces. Abia acum 
devin capabile să suporte iubirea spiritele eliberate de pe această planetă. 

14. Cred că acest exemplu a făcut inutile orice alte explicaţii, căci menirea inelelor a 
devenit evidentă. Se vor mai găsi însă unii care să-şi pună întrebarea: de ce este necesar ca 
aceste spirite să treacă printr-o nouă lume materială? 

15. Răspunsul este foarte uşor: când îşi părăsesc primul corp, oamenii de pe Saturn nu 
devin imediat spirite pure, lucru dovedit şi de apariţia lor cu atâta uşurinţă în faţa rudelor ră- 
mase în viaţă, precum şi de descompunerea rapidă a corpurilor lor. Când ajung pe marele 
inel, aceste spirite au încă un corp material, evident, mult mai uşor, mai delicat şi mai pur 
decât cel grosier pentru care l-au avut pe planetă. Chiar şi acest corp devine din ce în ce mai 
pur şi mai spiritual, pe măsură ce saturnienii avansează către sferele superioare ale inelului. 

16. Locuitorii de pe inele mănâncă, beau şi trăiesc la fel cum făceau pe planetă, cu 
menţiunea că toate aceste produse pe care le consumă sunt infinit mai subtile, la fel ca şi fiin- 
ţele care locuiesc aici. 

17. Există totuşi o diferenţă majoră între inel şi planetă: pe inel nu există deloc anima- 
le. Există însă pomi fructiferi, care nu au însă seminţe pentru propagarea speciei, întrucât 
cresc direct din sol, ca ciupercile. 

18. Aşa cum am mai precizat, pentru perioade scurte, locuitorii inelului pot reapărea 
în faţa saturnienilor rămaşi pe planetă, la dorinţa acestora. 

19. Cum condiţiile de viaţă pe inel sunt incomparabil mai magnifice decât cele de pe 
planetă, ei nu sunt tentaţi să-şi prelungească şederea pe Saturn mai mult decât consideră ne- 
cesar voinţa Marelui Spirit. De aceea, ei sunt întotdeauna foarte încântaţi să se întoarcă pe 
inel. 

20. Acum aţi aflat tot ce era necesar şi interesant în legătură cu inelul lui Saturn. In 
capitolul următor ne vom ocupa de lunile acestui corp ceresc şi vom încheia astfel comunica- 
rea referitoare la acesta. 

Capitolul 51 

Lunile, lui Saturn, lipsite de rotaţie în jurul axei. Viaţa naturală există numai pe 
partea opusa a lor. Lunile, privite ca şcoli după părăsirea planetei Saturn şi înainte de 
întruparea pe inel. Viaţa spirituală pură. Un cuvânt de încheiere. 

1 . în ceea ce priveşte lunile, acestea se află în aceeaşi relaţie cu planeta Saturn ca şi 
luna Pământului. Există însă o anumită gradaţie între acestea, care nu poate exista pe Pământ, 
căci acesta are o singură lună. 

2. Lunile se mişcă pe orbita lor oferind întotdeauna aceeaşi faţă planetei Saturn (nu se 
învârtesc în jurul axei). 

3. Din acest motiv, ele au două lumi, una naturală şi cealaltă spirituală, faţa opusă 
planetei este întotdeauna locuită de oameni şi de animale, fiind înzestrată cu vegetaţie, aer, 
apă şi tot ceea ce este necesar pentru susţinerea vieţii naturale. 

4. Evident, oamenii care trăiesc într-un corp natural pe faţa opusă a unei luni au un 
corp mult mai mic decât saturnienii propriu-zişi. Pe lunile mai mici, ei nu au nici măcar mă- 
rimea oamenilor care trăiesc pe luna Pământului . Totuşi, pe cele trei luni de dimensiuni mai 
mari, oamenii sunt mai înalţi chiar decât cei de pe Pământ. 

5. Oamenii naturali de pe luni se află într-un contact spiritual permanent cu cei de pe 
planetă, astfel încât saturnienii care nu s-au pregătit suficient de mult în timpul vieţii lor pen- 
tru a putea ajunge pe inel sunt nevoiţi să treacă mai întâi printr-un stagiu spiritual pe una din 
luni, în funcţie de nivelul lor de dezvoltare, înainte de a fi acceptaţi pe inelul inferior. 

6. Cu ce se ocupă aceşti oameni pe luni? Şi ce fel de spirite ale saturnienilor ajung 
aici? Este vorba de spiritele saturnienilor egoişti şi înclinaţi către păgânism, cei care au vene- 
rat inelul ca pe o divinitate în timpul vieţii lor pe Saturn. Ei se întrupează pe partea naturală a 
lunii şi nu pot vedea inelul pe care l-au adorat în timpul vieţii. 

7. După ce scapă de obsesia pentru inel şi uită de planeta lor, ei sunt mutaţi pe partea 
spirituală a lunii (cea cu faţa orientată către Saturn), de unde pot vedea planeta, dar şi inelul, 
care le apare acum ca un obiect material clar conturat. In acest fel, ei devin conştienţi - ajutaţi 
fiind şi de învăţăturile primite de la alte spirite, superioare - că inelul nu este un fel de divini- 
tate, sau reşedinţa unei divinităţi, ci un corp ceresc solid plasat în jurul planetei propriu-zise. 
Ei află acum că inelul a fost creat de Marele Spirit pentru ca spiritele saturnienilor decedaţi să 
se pregătească pe el pentru o viaţă superioară, despre care până atunci nu au cunoscut nimic. 



29 Vezi „ Luna " de Jakob Lorber 

8. După ce înţeleg acest adevăr, ca urmare a învăţăturilor primite, dar şi a propriei lor 
intuiţii, spiritele ajunse pe una din luni renunţă la convingerile lor greşite de până atunci şi 
încep să se intereseze de sediul pe care locuieşte Marele Spirit. Lor li se sugerează ca vor 
primi răspunsul la această întrebare când vor ajunge pe inel. Când ating starea de puritate 
necesară, ele încep să aspire către mutarea pe inel, aspiraţie care are acum o motivaţie pur 
spirituală. Când se petrece acest lucru, ele sunt transferate imediat pe inel. 

9. Acum ştiţi răspunsul la întrebarea precedentă, dar a apărut între timp o nouă între- 
bare: de ce sunt necesare şapte luni pentru acest scop? Nu ar fi fost suficientă o singură lună 
pentru o sarcină atât de simplă? 

10. O singură lună ar fi fost suficientă dacă ar fi fost vorba de spirite cu o altfel de na- 
tură, în ceea ce priveşte spiritele saturnienilor, acestea îşi au sediul sub unul din genunchii 
Marelui Om al Creaţiei sau ale Marelui Om Cosmic , iar acest motiv este mai mult decât 
suficient, căci picioarele sunt fundamentul cel mai exterior al vieţii. Astfel, dacă trupul se 
răneşte la braţ, pe piele sau în orice alt loc, el poate continua să meargă pentru a căuta ajutor. 
Dacă el se răneşte însă la un picior, şi mai ales la una din încheieturile acestuia, el nu mai 
poate face nimic, iar persoana va cădea probabil la pământ, incapabilă să se mişte, şi deci să 
caute ajutor. Aşa se explică de ce picioarele corpului uman sunt mai puternice decât celelalte 
membre ale acestuia. 

11. Locuitorii de pe Saturn reprezintă cea mai importantă parte, situată chiar sub ge- 
nunchi, a piciorului Marelui Om al Creaţiei (cunoscut şi sub denumirea de Marele Om Cos- 
mic), iar despre fiinţa acestui Mare Spirit am vorbit cu diferite alte ocazii. De aceea, spiritelor 
saturnienilor trebuie să le fie acordată o atenţie cu totul specială, şi îndeosebi celor şapte spi- 
rite primare (din care este alcătuit fiecare spirit), pentru a vedea care dintre acestea se află în 
poziţia cea mai puţin dezvoltată, şi deci cea mai periclitată. Aşa se explică de ce există şapte 
luni, care corespund celor şapte spirite primare. In funcţie de spiritul primar care trebuie cal- 
mat, saturnianul ajunge pe una sau alta din aceste şapte luni, pentru ca spiritul respectiv să 
poată fi adus la unison cu celelalte şase spirite primare. Cred că aţi înţeles acum de ce are 
această planetă şapte luni. 

12. Aţi aflat astfel tot ce era de spus în legătură cu aceste luni. Distanţa lor faţă de 
planetă şi mărimea lor au fost menţionate la începutul cărţii. De aceea, vom încheia aici de- 
scrierea lor. 

13. întrucât am învăţat tot ce trebuia în legătură cu planeta Saturn, cu inelul şi cu luni- 
le acesteia, ne vom opri aici. 

14. Probabil că unii dintre voi se întreabă: la ce ne folosesc toate aceste informaţii le- 
gate de Saturn? Iată care este răspunsul Meu: 

15. Mai întâi de toate, fiecare dintre voi ar trebui să mediteze serios la felul diferit în 
care locuitorii acestei planete respectă voinţa Mea, prin comparaţie cu voi. 

16. In al doilea rând, mesajul lucrării este că iubirea, înţelepciunea, puterea şi grija 
Mea părintească ajung mult mai departe decât poate înţelege simţul intelectului vostru aro- 
gant. 



30 Marele Om Cosmic sau Marele Om al Creaţiei se referă la marele spirit primordial transformat al lui Lucifer. 
Pentru detalii suplimentare, consultaţi lucrările lui Jakob Lorber „ De la Iad la Rai ", „ Dincolo de Prag ", „ Marea 
Evanghelie a lui Ioan " şi în special „ Cine este Dumnezeu, cine este Lucifer, ce este omul? " 

31 Cele şapte spirite primare ale lui Dumnezeu sunt: 1) Iubirea; 2) înţelepciunea, 3) Voinţa Efectivă a lui Dum- 
nezeu; 4) Ordinea; 5) Seriozitatea Divină; 6) Răbdarea; şi 7) Compasiunea. Fiecare dintre aceste spirite se naşte 
din cel precedent. Pentru informaţii suplimentare, vă recomandăm lucrările „ Marea Evanghelie a lui Ioan " şi 
Principiile fundamentale ale vieţii, de Jakob Lorber. 

17. în al treilea rând, scopul lucrării este acela de a vă conduce către o mai mare sme- 
renie, pentru a înţelege mai bine cine sunteţi voi şi cine sunt Eu, Dumnezeul, Creatorul şi 
Părintele vostru. 

18. Dorinţa Mea este să meditaţi în inima voastră la marea binecuvântare şi compasi- 
une pe care am revărsat-o asupra voastră, atunci când Eu, Domnul şi Creatorul acestor lumi 
fascinante, am consimţit să aleg Pământul, această planetă mică şi murdară, ca loc de naştere 
al iubirii, compasiunii şi milei Mele infinite, şi deci al plenitudinii întregii Mele fiinţe divine. 

19. Din acelaşi motiv, Mi-am propus să vă permit să contemplaţi şi soarele , precum 
şi alte câteva planete. Nu ne vom ocupa de ele în atât de multe detalii, dar deşi scurtă, descri- 
erea lor va fi suficientă. 

20. Cu această promisiune, închei aici această comunicare. Fie ca binecuvântarea, iu- 
birea şi compasiunea Mea să însoţească această promisiune. Amin. 

